
Cuvânt înainte 
Cornelia VIZITEU 


Începutul de an ne-a îngenuncheat cu o veste incredi- 
bilă: PROFESORUL ne-a părăsit! 

Oare de ce? 

Poate, din generozitatea intelectuală pe care o revărsa 
asupra noastră, ne-a considerat nişte „maeştri“ demni de a ne 
urma singuri drumul?! 

Întrebările sunt fire de pulbere, pe rând risipite. 

Rămâne doar cruda, nedreapta realitate: am rămas sin- 
guri, fără PROFESORUL nostru. 

Rămâne doar veşnicia spiritului SĂU, strălucirea cu- 
vântului SĂU, necuprinsa SA învăţătură, lumina dragostei 
SALE pentru noi. 

Apariţia seriei de eminescologie „Studii eminescolo- 
gice. Etudes sur Eminescu. Eminescu Studies. Eminescu 
Studien“ şi crearea Centrului de Studii Eminescologice, 
aici, la Biblioteca Judeţeană „Mihai Eminescu“ din Botoşani, 
se datorează profesorului loan CONSTANTINESCU. Colec- 
tivul Catedrei de Literatură comparată, Teoria Literaturii 
şi Estetică a Universităţii „Al. I. Cuza“ laşi — catedră în- 
fiintatä tot de PROFESOR, după un nefiresc, într-o lume uni- 
versitară, zbucium, dar cu îndârjirea unui om care are un ideal 
nobil — au fost primii şi constantii colaboratori. 

Impusă, chiar de la prima apariție, ca o lucrare de înaltă 
ținută academică, ea are acum, la al patrulea volum, tot mai 
multe solicitări de colaborare. 

Acest fapt ne obligă atât pe noi, cei care am urmat, cu 
necondiționată şi entuziastă încredere, drumul deschis de 
PROFESOR, cât si pe cei ce s-au îndoit şi poate au hulit, 
iertată-le fie micimea sufletească si putinätatea minţii, a 
recunoaşte că depinde de fiecare înţelegerea unei clipe unice, 

irepetabile, când cineva, dăruit cu har, iti acordă o şansă în 
viata, deschizändu-ti o cale demnă de urmat. Alegerea ne 
aparţine. 

Apărute din dorinţa şi dăruirea profesorului loan 
CONSTANTINESCU, seria de „Studii eminescologice. Etu- 
des sur Eminescu. Eminescu Studies. Eminescu Studien“ 
şi Centrul de Studii Eminescologice îşi vor continua activi- 
tatea. 

lar dacă acum simţim cu adevărat că suntem în stare 
să mergem singuri înainte, aceasta o datorăm LUI putând 
spune fără umbră de îndoială: aşa OM a fost PROFESORUL 
nostru! 


La aniversară 


Biblioteca Judeţeană „Mihai Eminescu” 
Botoşani — 120 de ani de la înfiinţare 


Olga-Lia ROMANOVSCHI 
Cornelia VIZITEU 


Progresul cultural al Botoşaniului din a doua jumătate a 
secolului al XIX-lea, impunea înființarea, alături de celelalte 
lăcaşuri de cultură (liceu, teatru, societăţi culturale) şi a unei 
biblioteci publice. Acest lucru s-a înfăptuit din inițiativa lui 
Th. Boian, unul dintre primarii cei mai inimosi şi luminati pe 
care i-a avut oraşul Botoşani în secolul trecut, prin Hotărârea 
Consiliului Municipal ce poartă data de 18 martie 1882. În 
mod oficial, ea a fost inaugurată la 14 noiembrie 1882, în 
localul Şcolii nr. 1 de băieţi „Marchian”. Primul său 
bibliotecar a fost V. Nădejde, învăţător, viitor membru fon- 
dator al Ateneului botoşănean. Pe actele de corespondenţă ale 
bibliotecii este imprimată o ştampilă, special confecționată, 
cu înscrisul „România Biblioteca din Botoşani 1882”. În 
1885, biblioteca publică se contopeşte cu cea a Liceului 
Laurian. Chiar dacă, în documentele de arhivă, există puţine 
date concrete despre evoluţia lecturii publice în perioada 
1886-1904, biblioteca publică este mereu prezentă în viaţa 
spirituală a comunităţii. În 1917, când biblioteca liceului a 
ars, va arde şi biblioteca publică cu toată zestrea ei. După 
război începe refacerea fondului de carte şi în 1920 ea are: 
970 volume consultate şi 1720 cititori. În 1931 creşte 
numărul de volume ale bibliotecii (mai ales prin donaţii), în 
felul acesta ea putând să desfăşoare o activitate mai bună: 
2368 cititori, 1973 volume consultate. 

Din anul 1934 găsim în documente denumirea de bibli- 
otecă comunală, funcţionând în localul Primăverii din strada 

E Dia se ioe 


din bibliotecile personale acestei biblioteci (savantul Gr. 
Antipa înzestrând-o cu 2000 de volume). 

În 1943, Biblioteca comunală îşi schimbă sediul în 
casele Tălmaciu, strada Calea Naţională nr. 275. Ea a fost 
printre primele instituții culturale din oraş refăcute imediat 
după eliberare. Ziarul „Clopotul” din 1.02.1945, consem- 
nează: „Nu este o întâmplare că în acest oraş există cea mai 
mare bibliotecă din nordul Moldovei, conținând un număr 
însemnat de cărți rare şi deosebit de valoroase. După bombar- 
damentul hitlerist, tinerii botoşăneni au adunat din case pără- 
site, de sub ruine, de pe ulite, de pretutindeni, cărți räväsite”, 
din care, unele se regăsesc în patrimoniul bibliotecii de azi. 

În mai 1948, conform unui proces verbal de pre- 
dare-primire a mobilierului şi a unui număr de 15.478 de 
volume, putem vorbi despre existenţa unui fond inventariat, o 
parte din acesta păstrându-se în colecțiile actuale. 

În 1951, biblioteca publică din Botoşani, ce purta denu- 
mirea de „Biblioteca comunală” devine bibliotecă regională, 
iar în 1952, conform noii împărțiri administrativ-teritoriale, se 
transformă în bibliotecă raională. 

În anul 1968, categoria este de bibliotecă municipală, 
iar din 1974 şi în prezent, bibliotecă judeţeană. 

Prin decret prezidențial, în noiembrie 1982, la împli- 
nirea a 100 de ani de existenţă, bibliotecii i se acordă titlul de 
Biblioteca Judeţeană ,, Mihai Eminescu”. 

Cu o creştere medie anuală de 18.000 de volume, 
patrimoniul actual este constituit din aproximativ 500.000 
unităţi bibliotecare (cărți, periodice, discuri, diafilme, diapo- 
zitive, hărți, standarde, material audio-video etc.), iar numărul 
utilizatorilor activi a depăşit cifra de 150.000. 

Aceasta dovedeşte că Botoşaniul îşi păstrează tradiția 
de oraş cultural. Dorinţa de studiu şi lectură, în continuă 
dinamică, face din instituția noastră un reper important în 
viaţa sa spirituală. Prin aşezarea sa geografică, oraşul nostru 
se află destul de departe de marile centre culturale ale ţării. 
De aceea ne străduim permanent ca prin fondul de publicații 

şi informaţiile obţinute prin mijloace moderne să satisfacem 
cerinţele cele mai diverse ale utilizatorilor noştri. 

Structura organizatorică actuală a bibliotecii se prezintă 
astfel: 


a) SERVICIUL COMPLETAREA ŞI ORGANIZAREA CO- 
LECTIILOR 

b) SERVICIUL METODIC, care asigură îndrumarea de 
specialitate pentru cele 72 de biblioteci publice din județ 

c) SERVICIUL DE INFORMARE BIBLIOGRAFICĂ 

d) COLECŢII SPECIALE - 18.200 vol.: 

Fondul tradiţional: 
- carte veche română şi străină (până la 1830), 
carte românească şi străină (până la 1944). 
Donaţii particulare: 
- personalităţi botoşănene: „N. Iorga” — donația 
Ion C. Rogojanu, Al. Graur, Demostene Botez, 
Anda Boldur, Laurenţiu Groza, Al. Tănase, Al. 
Vergu 
- carte cu autograf 
- donaţii din partea unor instituții: Academia 
Română, Rezerva Naţională de Carte 
Cele aproximativ 18.000 de volume cuprind: enciclo- 
pedii, dicționare, scrisori, memorii, jurnale, beletristică, lu- 
crări ştiinţifice, publicaţii periodice, fotografii, cărți postale 
ilustrate, pliante, programe de spectacole, afişe etc. Ele se 
remarcă nu numai prin conţinut şi autor ci şi prin forma 
tipografică de editare: ediții de lux, legături aurite şi împodo- 
bite divers, format deosebit, semne de proprietate. 

e) SERVICIUL DE INFORMATIZARE - completarea, 
clasificarea şi accesarea informaţiilor oferite utilizatorilor 
se realizează folosind programul de bibliotecă ALICE. 

f) SERVICIUL RELAŢII CU PUBLICUL: sala de lectură, 
împrumut adulți, împrumut copii, 3 filiale de cartier, două 
filiale în străinătate (Făleşti, Edineţ), 8 filiale specializate 
(Biblioteca de limbi străine, Biblioteca de artă, Secţia de 
periodice, Biblioteca Etniilor, Biblioteca de Informatică, 


12 STUDII EMINESCOLOGICE 


Centrul de Informare Comunitară, Ludoteca, „Fondul 
documentar Mihai Eminescu” — donația Ion C. Rogojanu). 


„Fondul documentar Mihai Eminescu” — Donatia 
Ion C. Rogojanu, inaugurat la 19 decembrie 1997, deţine o 
serie completa de ediţii Eminescu, volume de exegeză emi- 
nesciană, documente româneşti şi străine referitoare la peri- 
oada în care a trăit poetul. Prin achiziţiile curente realizate tot 
datorită sträduintei şi generozitätii donatorului, acest fond 
unic în tara a ajuns la aproximativ 6000 de volume. 

Pentru punerea lor în valoare, Biblioteca Judeţeană a 
încheiat un Protocol de colaborare cu Universitatea „Al. I. 
Cuza” din laşi, Catedra de Literatură Comparată, Teoria Lite- 
raturii şi Estetică având drept scop realizarea unui Laborator 
de Cercetare Eminescologică. Coordonatorii acestui pro- 
gram sunt: profesor universitar doctor loan Constantinescu — 
Universitatea „Al. I. Cuza” Iasi, Ion C. Rogojanu şi profesor 
Cornelia Viziteu — director al Bibliotecii Judeţene „Mihai 
Eminescu” Botoşani. 

Rezultatul acestei colaborări îl reprezintă seria de emi- 
nescologie „Studii eminescologice. Etudes sur Eminescu. 
Eminescu Studies. Eminescu Studien”, cu apariție anuală, 
ajunsă în acest an la al patrulea număr, publicaţie de înalt 
nivel ştiinţific ce a fost deja distinsă de către Asociaţia 
Academică „Titu Maiorescu” şi a cărei prezentare a fost 
solicitată la Centrul Cultural Român de la Berlin, Univer- 
sitatea din Augsburg (Germania), Universitatea din Tel-Aviv 
(Israel), lucrare editată în colaborare cu Editura „Clusium” 
din Cluj. 

Volumul cuprinde lucrările unor eminescologi recunos- 
cuti, prezentate în cadrul Simpozionului National: „Emi- 
nescu — carte — cultură — civilizaţie” („Zilele Eminescu” — 
sesiunea iunie). 

În acelaşi timp, a fost elaborat volumul întâi al „Cata- 
logului Fondului documentar Mihai Eminescu”, definit ca 
un prețios instrument de lucru pus la dispoziţia cercetătorilor 
şi publicului larg. 

g) PUBLICAȚII ALE BIBLIOTECII JUDEŢENE 

e Seria „Studii eminescologice” — 4 numere (apariţie anuală) 
e „Catalogul Fondului documentar Mihai Eminescu” — vol. 
1. 

Revista Amphytrion 

Bibliografia județului Botoşani vol. 1 

Buletine metodice 

Afişe, pliante 

Bibliografii de recomandare 


Urmărind o continuă punere în valoare şi promovare a 
patrimoniului bibliotecii, desfăşurăm numeroase activităţi ce 
atrag publicul spre lectură, studiu dar şi petrecerea plăcută a 
timpului liber. Specificăm, printre cele mai importante: 
„Zilele Eminescu”, „Ziua Europei”, „Festivalul etniilor”, 
Simpozionul Naţional „Eminescu — carte — cultura — civili- 
zatie”, decernarea Premiilor anuale ale bibliotecii, lansări de 
carte, expoziţii tematice, aniversări culturale ş.a. 

Dincolo de vicisitudinile la care au fost supuse, cărțile 
pe care le detinem s-au apărat singure, aşa cum se apără in 
general cărţile. Cu toată fragilitatea lor, valorile de înaltă 
gândire şi delicateţe sufletească pe care le concentrează, im- 
pun respect celor în posesia cărora intră, determinându-i să le 
păstreze cu grijă. 

Biblioteca noastră nu şi-ar fi putut îndeplini menirea 
fără munca şi dăruirea bibliotecarilor, ce-şi împlinesc astfel 
destinul în acest templu al înțelepciunii. 

În anul 2002, la împlinirea a 120 de ani de funcționare 
neîntreruptă, atât cei care i-au trecut pragul din dorința de a-şi 
îmbogăţi spiritul cât şi noi, cei care am trudit aici de-a lungul 
timpului, anonimi, dar cu netärmuritä dăruire, vom sărbători 
împreună ceea ce ne-a unit, „lumina lină” a cărții. 


Stilistică 


Eminescu versus Caragiale 


Ioan CONSTANTINESCU 


Dacă privim cu atenţie şi cu profesionalitate dezvol- 
tarea culturii şi literaturii române din ultimii 130 de ani (adică 
de la 1870-1875 încoace), am putea ajunge la o concluzie ce 
ar putea confirma rolul şi importanța formative/structurante 
ale epocii (numită cu o sintagmă prea uzitată a) „marilor 
clasici“: puţini scriitori (probabil doar doi) au marcat-o cu 
adevărat amplu şi profund, la nivelul a ceea ce se poate numi 
o Weltanschauung specifică, la acela al substanţei şi formelor 
literare şi teatrale sau în planul comportamentului socio-uman 
de durată. Lui Caragiale nu-i poate sta alături, în înţelesul ce 
ne interesează aici, decât Eminescu, nici lorga sau 
Sadoveanu, nici Blaga, Arghezi — cu atât mai puţin. 

Dar câtă deosebire între cei doi: 

a) unul este grav, preocupat necontenit de „dincolo-ul“ meta- 
fizic/filosofic al faptelor şi întruchipărilor omeneşti, pă- 
truns de boala secolului adâncit în trecut, atent totodată la 
mişcările prezentului si la promisiunile viitorului natiei 
sale, implicat subiectiv şi profund în tot ce făcea, obsedat 
de amurgul zeilor, pe care, totuşi, îi invoca, îi dorea să 
revină în spațiul umanului, nu fără un anume simţ pentru 
comic „răsturnat“, nu o dată, în sarcasm la adresa istoriei, 
dar şi la cea a contemporaneitatii lui, un simț care îl 
potenta pe acela predilect — eminescian al tragicului; 

b) celălalt este mereu lucid, părelnic — imun la maladia vea- 
cului, tentat de caricatură, acaparat de prezent (pe care 
nu-l dispretuieste mai putin decât contemporanul şi pri- 
etenul său, totodată vital — legat de rădăcinile străvechi ale 
artei sale şi ale publicului ei (implicit de acelea ale oame- 
nilor epocii sale), totuşi, aparent indiferent, alunecând cu 
un zâmbet malitios la suprafața lucrurilor, deşi, nu în mai 

mică măsură, atent, şi el, la ceea ce se petrece dincolo şi 
dincoace de „Nirvana“, cu conştiinţa ascunsă — angoasată 
că neobişnuitul, tragicul, pot apărea, în preajma comicului, 
de oriunde, în imensitatea acelui „câmp“, interesat, 
deopotrivă, de spectacolul social la care participă, uneori, 
altfel decât Eminescu, asa, cu o fata „dublă“, alteori, 
asemenea lui, angajat până la epuizare. 


Doi mari scriitori, situaţi adesea, unul fata de celălalt, 
în raporturi de opoziţie, atât de asemănători totuşi, unul cu 
celălalt, în ciuda a tot ce-i separă, ca şi creatori de structuri 
literare/teatrale şi culturale sau de „blocuri“ de Weltanschau- 
ung. 

Eminescu a fost, o vreme, considerat, cu o imagine 
refuzată de Iorga, încă din anul 1903 (în esenţă, ea a supra- 
vietuit, totuşi, până astăzi), „drept un zeu sinistru, tăiat în 
marmură neagră“; înaintaşii istoricului il „inteleseserä pe 
Eminescu ca pe un romantic: din voia lui se despärtise de 
lume, pe care artistul (...) are dreptul şi datoria de a o dispre- 
tui (...). Trăise cu toată demnitatea schivnicului într-un «turn 
de fildeş», «nepăsător şi rece», cum singur s-a zugrăvit. Avea 
oarece simpatie pentru vremi de tot vechi, compătimire 
pentru cei de tot săraci şi încolo dorise pentru neamul ome- 
nesc distrugerea pe care o merita. Scrisese putin şi greu, 
amestecând blestemul pentru realitate în rugăciunile lui 
pentru ideal. (...) Cât de rău a făcut această concepţie — nu se 
poate spune îndeajuns. Însă că, iată, ea se dovedeşte falsă.“ 

Apoi, prin Călinescu, dar, mai ales prin Constantin 
Noica, s-a impus imaginea lui Eminescu — uomo universale. 

Recent, el a fost „demitizat“, cu argumente facile, mai 
mult din ignoranță, întrucât se ştie/ar trebui să se ştie că 
autorul Melancoliei, presimtind parcă ce-l aştepta în spațiul 
posterităţii, s-a refuzat cultificării/mitificării. O spune în mai 
multe texte, cel mai explicit fiind cea de-a cincea variantă a 
Melancoliei: 

„Ca o poveste să-mi aud viaţa, 
Ca pe un mit eu nu mă văd pe mine: 

A fost odată-n lume-un Împărat 
Şi a făcut aşa ş-aşa ş-apoi 

Apoi va fi murit... Astfel s-aud 
Repovestit ca de-o străină gură 
Viaţa ăstui biet, sărman Cesar, 
Dar nu — în mine bate inima lumii 
Si tot ce simte ea si eu simtesc...“ 


În ce-l priveşte pe poetul „politic“ şi pe gazetarul Emi- 
nescu, el a creat impresia, de-a lungul timpului, că poate fi 
folosit, cum a şi fost, pentru scopuri politice, dintre cele mai 
ignobile. Faptul se petrece de peste un secol, chiar dacă 
autorul Doinei e doar în mică parte răspunzător de el: aşa s-a 
întâmplat pe vremea extremismului de dreapta, pe cea a 
totalitarismului comunist, ca şi în penibila perioadă postde- 
cembristă. 

Caragiale a fost un „personaj“ mult mai incomod: a tre- 
cut, mai curând, drept un străin — „ultimul fanariot“ şi a fost 
tratat în consecință, boicotat ca autor dramatic şi director de 
teatru, refuzat, de două ori la premiile Academiei, acuzat (se 
înțelege, pe nedrept) de plagiat, determinat să se autoexileze 
şi, mai mult decât atât, el a putut fi considerat (!), de unul 
dintre marii critici români, drept creatorul unei opere comice 
a cărei principală caracteristică este ... caducitatea. 

În afară de faptul că cei doi scriitori au creat, fiecare cu 
mijloacele sale, spiritul, structura şi principalele tendinţe 
stilistice ale teatrului şi literaturii noastre moderne, cu 
deschidere spre mai toate „componentele estetice“ posibile — 
Caragiale este, poate, cum s-a şi spus, chiar mai complex, din 
acest punct de vedere, decât Eminescu — şi unul, şi celălalt a 
fost obsedat de a spune adevărul, autorul Gemenilor — în 
registrul grav şi epuizant — liric, autorul Scrisorii pierdute —, 
mai ales, râzând. 

Ridendo castigat mores — aceasta este, de multe secole, 
deviza comediei. Caragiale era însă mult prea lucid pentru a 
crede în ea. Comediograful ştia că omului nu-i pot creşte 
aripi. El se foloseşte de mâinile sale care sunt mult mai 


20 STUDII EMINESCOLOGICE 


iscusite. Nu întâmplător vorbe ca „a mânui“, „a manevra“, „a 
manipula“ fac parte din aceeaşi familie de cuvinte, iar 
personajele sale, indiferent de gradul lor de inteligență sau 
treapta lor socială, ilustrează, cu adevărată artă, ceea ce 
numesc aceşti termeni: Trahanache şi Caţavencu, Tipătescu şi 
Spiridon, Nae Girimea, chiar „imbecilul Dandanache“ sunt 
maeştri ai manipulării — una dintre temele majore ale come- 
diilor şi ale unor momente şi schiţe. Până şi obscurul personaj 
Amicul (Musteriul), din C.F.R., se dovedeşte un priceput 
„păpuşar“, cu toată starea lui de veselie bahică ce-i dă, în 
acelaşi timp, o alură soväitoare, dar si una de suplete şi iscu- 
sinta scenice. El alimentează fanteziile erotice perverse ale 
celorlalți doi (Niţă şi Ghiţă, un altfel de cuplu comic ce ar 
merita special studiat, altfel decât cele prea bine cunoscute: 
Farfuridi — Bränzovenescu, Pampon — Crăcănel, Tache — 
Mache etc.), îşi „regizează“ atent intrările şi ieşirile din „sce- 
na‘, pentru a le lăsa „celor doi amici“ timp să se „ambaleze“, 
se expune gustului lor de a petrece pe seama sa, pentru ca, în 
final, să le dezumfle brusc amuzamentul batjocoritor fără 
obiect: o capodoperă a artei mânuitorului „marionetist“: 


„G.: Bine, nene, nu ţi-e frică s-o laşi singură noaptea pe 
drum? 

A.: Păi nu ţi-am spus că nu e singură?... e cu şeful... 

N.: Bine-bine, înțelegem noi, dar... în sfârşit, tocmai 
d-aia... parcă... de... o femeie singură... 

A.: N-ai grije! Cupeu separat... Intri, închizi lumina, tragi 
perdelele şi te-ncui pe dinăuntru: cupeu de servici, ca’va-s’ 
zică sepa’at! (face cu ochiul) Poţi să dormi până dincolo de 
Filiaşi... Trenul 163... (cei doi amici râd) Câte sunt acuma? 

N.: Unu şi jumătate trecute. 

A.: A plecat din Titu... A trecut de Mätäsaru. Miţa trebuie 
să-i tragă la soamne... 

G.: Da şeful? 

A.: Şi şeful... Pardon... un moment. (pleacă) 

N.: E dulce. 

G.: Bărbat de zahăr. 

N.: Stai să vedem ce fel de persoană e Mita. 

A.: (se-ntoarce la loc): Singură n-aş läsa-o eu! Ştii, femeie 
tânără, nu se face să umble singură... Sunt măgari care n-au 
manerä şi... 

G.: Dacă o fi şi curäticä. 

A.: (pufneşte în râs) Curäticä!... Mita, curäticä!... [...] Fru- 
moasă, dom'le! Ingheatä putul... Stai, să vezi... (se caută in 
buzunar, scoate portofelul şi din portofel o poză, pe care o 
trece amicilor. Amicii privesc lung poza cu nişte ochi plini de 
admiraţie) Ei? Aşa e? 

A.: Vorba e, vreau să ştiu unde e Miţa acuma. 

N.: (plictisit) Trei şi jumătate trecute. 

A.: A plecat din Piteşti... Ai să mergem undeva, să bem 
câte un jvart. 

G.: Nu mai mergem. 

A.: De ce? 

N.: Nu mai am nici un haz!“ 

Textul acesta poate, în primul rând, prin absenţa orică- 
rei sugestii politice, confirma, cu atât mai mult, afirmaţia 
noastră privitoare la faptul că, pe frontispiciul teatrului lui 
Caragiale, nu scrie: ridendo castigat mores; deviza sa este, 
mai curând, aceasta: „ridendo dicere verum“. 


Sunt asemenea scriitori: 

a) ca Eminescu, atât de diferit de toţi inaintasii săi (în ciuda 
„portretelor“ din Epigonii), ca şi de cei mai multi dintre 
urmaşi — şi nu mă refer aici la planul valorilor estetice, ci 
la cuprinderea şi la substanța tematică a operei, la ten- 
siunea ei intelectuală şi civică ce a atins adesea pa- 
roxismul, la gândul ei încordat, arcuit asupra istoriei, ca şi 
asupra prezent-viitorului neamului său şi chiar omenirii; 

b) sau ca I. L. Caragiale, necruţător cu oamenii epocii sale — 
şi nu numai -, indiferent de rangul lor social, iconoclast, 
aparent batjocoritor a tot şi a toate, descinzând până în 
abisurile comic şi tragic ale naturii umane, acolo unde 
reliefurile fiecăruia nu se mai disting, sunt asemenea 

scriitori, exigenti cu ei înşişi şi cu semenii lor, până la 
neîndurare, incräncenati până la „sângele“ gândului si al 
simțirii, până la ultima graniţă a cuvântului şi a suporta- 
bilitätii expresiei, adică până acolo unde ,,moartea-i cu 
aripi negre şi cu chipul ei frumos“, asemenea unui „înger 
cu părul blond şi des“ iar dorinţa nebiruită de „a vedea 
enorm si a simți monstruos“ devine o lesnicioasä realitate, 
sunt deci aceşti scriitori compatibili cu condiţia de mentor 
național sau cu cea de „model“? 


Întrebarea aceasta este cu atât mai legitimă cu cât: 
Eminescu, pe de o parte, nu a făcut nici o concesie 
conationalilor şi a scris, nu doar o singură dată, despre ei 
(despre noi) astfel: „Românii au nenorocirea de a nu avea 
încredere în puterile lor proprii; noi nu ne-am convins încă 
cum că: puterea şi mântuirea noastră în noi este, iar, pe de 
alta, nu s-a cruțat nici pe sine însuşi, cum ne spun nu 
puţine texte ce datează mai ales din perioada numită de 
noi „nevizionară“ (de după 1875), ca, de pildă, acela 
„autobiografic“ — adevărată capodoperă a maturității —, din 
care cităm pasajul următor: 


„Bolnav în al meu suflet, în inimă bolnav, 
Cu mintea depravată şi geniul trândav, 
Inchin a mea viata la scârbă si-ntristare 
Şi-mi tarai printre anii-mi nefasta arätare... 
— Prea slab, pentru-a fi mare, prea mândru, spre-a fi mic — 
Viata-mi, cum o duce tot omul de nimic. 
Născut far’ de-a mea vină, trăind far’ mai s-o ştiu, 
Nu merg cum merg alti oameni, nu-mi pasă de-unde viu, 
Supus doar, ca nealtii, la suferințe grele, 
Unesc cu ele ştirea nimicniciei mele, 
Sfânt n-am nimic, în bine nu cred şi nici în rău, 
Viaţa mea aceasta nici vreu şi nici nu vreu: 
Nepăsător la toate, de lume apostat, 
A vieţii osteneală o simt şi n-o combat... 
(Bolnav în al meu suflet, cca. 1876) 


STILISTICĂ 23 


Stim, de asemenea, că Eminescu nu a fost cruțat de unii 
dintre contemporanii şi urmaşii săi, până astăzi: cultul 
eminescologic, nociv în mai multe sensuri, a fost însoțit, din 
timp în timp, de o atitudine denigratoare ce a avut şi ea cauze 
diverse. Contestarea poetului şi a jurnalistului, întreprinsă, în 
urmă cu mai mult de un secol, de călugărul Grama, de pildă, 
împărtăşită şi de alţii („Eminescu n-a fost nice geniu, nice 
cuprins de lumea ideală, ci un biet versificatoriu, tare de rând, 
tâmpit pentru lumea aceasta prin natura sa“...; fondul poe- 
ziilor sale ar fi „monstruos“, „buruiană puturoasă“, „adevărat 
lupanar literar“), sau în zilele noastre, de câţiva dintre 
colaboratorii „celebrului“ număr din „Dilema“ (februarie, 
1998: „poezia lui mă lasă rece. Mai rece decât poezia 
predecesorilor săi înşirați în Epigonii — Răzvan Rădulescu; 
sau: „Eminescu trebuie contestat şi demitizat, dar nu pentru 
rudimentele sale de gândire politică. Din acest punct de 
vedere, el e realmente nul. Nu ai obiect, s.n., — Cristian 
Preda; ori, şi mai şi: „Nu cred că Eminescu e poetul nostru 
național şi universal“ — acelaşi Răzvan Rădulescu) este, în 
fond, de aceeaşi factură. 


2. lar Caragiale, pe de o parte, trebuia „să înveţe a respecta 
națiunea sa“ (Dimitrie Sturdza, 1891), întrucât creatia-i 
dramaturgică şi epică dovedea ,,inaderenta lui la spiritul 
românesc“ (N. Davidescu, 1935), şi, pe de alta, el carica- 
turiza până la limitele de sus ale grotescului „populaţia“ 
comediilor şi schițelor, ori o caracteriza ca fiind constituită 
din personaje fără calități. Figuri intersanjabile, 
întruchipări fără chip, oameni cu o identitate aidoma 
altora. Leonică Ciupicescu este unul dintre mai multele 
exemple ce pot fi evocate aici: 

„Părul lui nu era nici negru, nici galben, nici 
castaniu; fata nici oacheşe, nici bălană, nici 
smeadă; ochii nici negri, nici verzi, nici căprii. Nu 
era nici cârn, nici näsos, nici înalt, nici bondoc, 
nici gras. Afară de aceste daruri ale ființei pipăite, 

Leonică, în sufletul lui, nu era nici bun, nici rău, 
nici moale, nici iute, nici deştept, nici prost.“ 


Faptul la care mă refer este mult mai evident şi mai 
expresiv în nuvela Lache şi Mache: 

„Cine a cunoscut pe unul a cunoscut şi pe 
celălalt, fiindcă amândoi mai aproape trăiesc, mai 
aproape dorm, decât fraţii cei lipiti din Siam. 

Cine zice Lache, zice Mache si viceversa... [...] 

Dacă la vreo răspântie vezi arătându-se şi 
mutra unuia, mai aşteaptă putin şi vei vedea şi pe 
celălalt, care, întârziind pentru cine ştie ce, îşi 
grăbeşte pasul ca să-şi ajungă jumătatea; în 
adevăr jumătate, căci Lache şi Mache nu sunt 
decât unul şi acelaşi în două fete, doime de o 
fiinţă şi nedespartita.“ 


Întruchiparea fără chip Lache — Mache se arată aici, în 
ciuda textului de mici dimensiuni al „nuvelei“, cu o nebănuită 
complexitate, privită şi din unghiul convingerilor lui/lor de 
viata şi „politice“ (nu mai putin fluide ca ale Conului 
Leonida, în trecerea lui de la „revoluţie“ la „reacțiune“ — în 
cazul de fata, de la ,,conservatorism“ la ,,anarhie“) si 
trimițând la ceea ce s-a numit „natura românului“ în vremuri 
caracterizate de Caragiale însuşi nu de „tranziţie“, ci în 
termenii cunoscuţi — „criză teribilă, monser!“: 

„În cea dintâi săptămână de la luarea lefii, 
principiele lor se întemeiază: pe recunoaşterea 
ordinii şi scopului providential în mersul ome- 
nirii; pe adevărul că omul nu e numai o vită, care 
trăieşte numai pentru a mânca şi a bea, ci un 
agent dumnezeiesc, însărcinat cu misie înaltă în 
complexul universului; pe necesitatea guvernului 
aflător la putere, în fine, pe temeiuri pur conser- 
vatoare. 

Deodată însă cu ieşirea celor din urmă golo- 
gani din jiletcile lor, Lache şi Mache părăsesc 

aceste principii „uzate“ şi „false“; atunci lumea şi 
omenirea sunt numai o confuzie fără plan nici 
ordine; guvernele toate sunt rele, dar cel mai rău e 
cel de fata; omul este un joc nenorocit al oarbei 
întâmplări, o victimă a societăţii — principii aproa- 
pe anarhiste — totul se stinge într-un mormânt! — 
amar scepticism! 

«Mănâncă şi bea, Lache ori Mache! Că cu atât 
ai să te alegi!» îşi zic ei adânc blazati. 

Din nenorocire, ei îşi dăruiesc aşa moderne 
poveţe tocmai după o săptămână de la luarea 
lefii“ (s.n.) 


Cum personajele din comedii (o spuneam, în treacăt, 
mai sus) nu ilustrează un alt nivel existențial, doar că, acolo, 
distorsiunea caricaturistă îşi găseşte spaţiul cel mai liber de 
expresie, iar intransigenta autorului Scrisorilor în materie de 
comportament istoric şi social, ca şi în aceea a abordării 
ideilor, ne pune adesea în dificultate, merită să ne întrebăm, 
încă o dată, dacă „detractorul“ Caragiale, cel atât de greu 
reductibil la „puritatea spiritului românesc“, şi Eminescu, 
poetul atât de complex şi de diferit de uşor satiabilä, soväi- 
toarea/inconsecventa Weltanschauung ce ne este proprie, 
dacă, aşadar, cei doi scriitori, atât de străini de gustul nostru 
pentru compromisuri de tot felul, de apetitul nostru pentru 
concesii pägubitoare, de neglijenta, de nepăsarea noastră (în 
mai toate sensurile), de lentoarea noastră (s-o numim: gân- 
ditoare), pot fi acceptaţi ca modele, sunt (reluăm întrebarea de 
mai sus) compatibili cu condiţia de „mentor naţional“? 

Şi totuşi, „străinii aceştia“ (ei au fost consideraţi astfel 
şi la propriu: „grecul“ Caragiale, „ucraineanul“, „armeanul“ 
Eminescu!) ne reprezintă prin opera lor, în felul cel mai 
cuprinzător, la nivelul cel mai adânc. 

Cititorul nu află însă, din aceste informaţii, nimic nou: 
întrucât noi ştim că cei doi ne oferă, de pildă, modele de 
utilizare a limbii ca şi a limbajului neverbal pe toate 
„palierele“ lor: 

- cel caragialesc — epic, în întreaga lui diversitate, comic, 
până la caricatural şi grotesc; chiar /iric, uneori — 
parodic-liric; dramatic, spatial-teatral, mai ales; 

- cel eminescian — liric si filosofic; epic $i pamfletar; 
vizionar, în orice acceptie. Aici ne-ar interesa însă nu atât 
reflectarea/înrâurirea lor în planul literaturii sau al 
teatrului, cât rolul lor formativ în orizontul lor existențial. 


A eminescianiza — caragializa 


Se cuvine aşadar să cercetăm modul de gândire şi de 
comportament social caragialesc (şi eminescian), adică 
măsura în care ele au fost/sunt „contagioase“, altfel spus: au 
devenit cu adevărat behavio(u)r pattern. Primul, mult mai 
grav, adică mai profund decât suntem înclinați să credem, 
pare să fi devenit cel mai rezistent, la nivelul mentalului 
individual, dar, mai ales, colectiv, din întreaga noastră 
cultură. 

Eminescianizăm din ce în ce mai puţin — mă gândesc la 
existenţa cotidiană, pentru că, altfel, în profunzime nu reuşim 
s-o facem şi cred că faptul nici nu ne ispiteşte. Aş oferi aici 
un exemplu: unul din perimetrul liricii erotice. Ar fi un abuz 
să credem, să spunem că eroul liric eminescian iubeşte ase- 
menea neamului său, ori invers: că românul iubeşte într-un fel 
asemănător cu figurile eminesciene. Treapta de sus, una 
dintre numeroasele existente ale erosului la Eminescu este 
cea a întâlnirii cu moartea, cu viata-moarte, în acel punct 
unde se poate spune, cum a şi spus-o poetul: 

„O, moarte, dulce-amicä..“ 
(Femeia?... măr de ceartă) 

Acolo îşi trăiesc drama lor — limită Brigbel/Sarmis şi 
Tomiris, iar cel/cei dintâi îi dau o expresie pe măsură, poate 
unică în lirica europeană a epocii: 

„Ca zece morţi deodată durerile iubirii-s, 
Cu-acele morţi în suflet eu te iubesc, Tomiris.“ 

Cititorii profesionişti ai operei eminesciene ştiu că unul 
dintre procedeele stilistice predilecte ale poetului este 
pluralizarea „obiectelor“ unice: „caravane de sori“, „cârduri 
lungi de blonde lune“, „voievozi din Dacii“ ş.a. Aici e plura- 
lizată realitatea unică a morții, pentru a da expresie unei stări 
paroxistice sau chiar treceri dincolo de ea. Eminescianizăm 
deci mereu mai puţin — şi dintr-o neajungere, dintr-o incom- 
pletitudine cunoscută, pe care ar trebui poate s-o regretăm, 
precum şi pentru că îl simplificăm(!), îl reducem pe Eminescu 
la mult mai putin decât opera sa este cu adevărat. 

Caragializăm însă, nu mai rar şi nici pe arii mai res- 
trânse decât antecesorii noştri, într-un fel, poate, chiar mai 
amplu şi mai profund decât ei, pentru că, s-ar putea spune, 
n-am învăţat nimic din neputinta lor comică, burlescă, uneori 
dramatică în fata realului şi nici din ridicolul adesea imens în 
care au trăit. O facem, nu pentru că istoria se repetă, ci pentru 
că noi, se pare, neavând ceva mai bun de întreprins, o 
determinăm, o obligăm să se repete: prin comportamentul 
nostru social, prin mentalitatea ce-şi găseşte atât de bine 
expresia în celebra formulă „ce-st copil?“, prin miticism si 
pentru că ne complacem, asemenea peştilor în apă tulbure, 
într-o atmosferă aidoma unde „pescuieşte“ oricine, oricând şi 
orice vrea. Caragializăm deci. Dacă ne-am întoarce la remar- 
ca de mai sus privitoare la felul în care iubeşte românul, ar fi, 
probabil, exact să spunem că el o face, mai curând, asemenea 
lui Tipătescu şi Nae Girimea, Pampon şi Crăcănel, şi a lui 
Rică Venturiano, sau Zoiei şi Vetei, Mitei şi Didinei, mult 
mai puţin aşa cum presupunem că ar face-o Lefter Popescu, 
Anghelache ori Leiba Zibal. 

Câteva exemple din comedii ne-ar fi, în acest loc, 
îndestulătoare, întrucât, în unele momente şi schiţe, starea 
erotică a multor personaje nu este alta: 

1. „Veta: (desperată) Chiriac! (înecându-se) Dacă vrei să te 
omori, omoară-mă întâi pe mine! (se luptă din putere) 
Chiriac!... Nu ţi-e mila de mine? [...] Dragă Chiriac, să 
n-am parte de ochii mei, să n-am parte de viaţa ta, să nu 
mai apuc măcar o zi fericită cu tine — na! Ce mai vrei? — 

dacă ştiu eu ceva la sufletul meu din câte ti le-a sporit 
dumnealui.“ 

„Rică: Angel radios! Precum am avut onoarea a vă 
comunica în precedenta mea epistolă, de când te-am văzut 
întâiaş dată pentru prima oară mi-am pierdut uzul rațiunii; 
da! Sunt nebun... [...] Mă întrebi să-ţi spun ce caut... 
Ingrato! Nu mi-ai scris chiar tu însuți în original? [...] Te 
iubesc precum iubeşte sclavul lumina şi orbul libertatea. 
[...] Tu eşti angelul visurilor mele, tu eşti steaua, pot 
pentru ca să zic chiar luceafărul, care străluceşte sublim în 
noaptea tenebroasă a existenţei mele, tu eşti...“ 

„Mita: Nae! Nae pe care l-am iubit, pe care l-am adorat 
pentru eternitate, până la nebunie... [...] Mă traduce la 
sigur. [...] De optzile nu l-am văzut. Îi scriu... [...] Si năică 
nu-mi răspunde. lubeşte pe alta, mi s-a făcut semn. [...] 
Trebuie s-o ştiu, trebuie s-o aflu... şi să vedem... O să fie 
un scandal... dar un scandal... cum n-a mai fost până acum 
în «Universul»... 

[...] 

Nae: (apropiindu-se binişor de ea şi căutând buzunarul) 
Nu; nu te las, pentru că te iubesc... numai pe tine... te 
iubesc... numai... pe... tine... (a găsit buzunarul, a luat 
sticluta, se ridică repede şi schimbând tonul) Înţelege că e 
încurcătură la mijloc. Mi-ai pus pe nebunul de Pampon în 
cap. 

Mita: D-ta ti l-ai pus... 

Nae: Vrei scandal cu orice pret? 

Mita: Da, (ridicându-se) vreau scandal, da... pentru că 
m-ai uitat pe mine, le-ai uitat pe toate: ai uitat că sunt fiică 
din popor şi sunt violentă; ai uitat că sunt republicană, 
că-n vinele mele curge sângele martirilor de la 11 
februarie; (formidabilă) ai uitat că sunt ploeşteancă — da, 
ploesteancä! — Năică, şi am să-ţi torn o revulutie, da, o 
revulutie... să ma pomenesti...“ 

Crăcănel: (sfarsindu-se de la inimă, se moaie din 
balamale şi cade pe un scaun) Miţa m-a tradus! apă! 
apă!... Mangafaua... eu... eu sunt? 

Pampon: Mangafaua? 

Crăcănel: Da, Mangafaua! Eu... a opta oară tradus! 
(ridicând mâinile la cer) Este cu putinţă, domnule! 
Pampon: A opta oară? (şade lângă el) 

Crăcănel: (dezolat) Nu ţi le mai spui p-alelalte, că sunt 
halimale, domnule, numai una să ţi-o spui, al şaptelea caz 
de traducere... în vremea războiului... 

Pampon: Cu un muscal? 

Crăcănel: (plin de obidă) Nu m-ar fi costisit atâta să fi 
fost cu un muscal, fiindcă eu eram de la început pentru 
convenţie... ştii, muscalii luptau pentru cauza sfântă a 
eliberării popoarelor creştine de sub jugul semilunii 
barbare... Dar cu un neamt, domnule!... 

Pampon: Cu un neamt? 

Crăcănel: Fă-ţi idee, domnule, ce traducere! 

Pampon: Ei, şi? 

Crăcănel: (plângând) Am plâns, cum plâng şi acum, căci 
eu tin mult la amor; am plâns şi am iertat-o... şi pe urmă 
am prins-o iar, şi iar am plâns şi iar am iertat-o; nu de 
multe ori, dar cam des... aşa cam de vreo cinci, şase ori... 
Ce-mi ziceam eu? Vorba d-tale: femeie! Ochi lunecosi... 
Pampon: Inimă zburdalnică!... 

Crăcănel: Până când, într-o seară, mă duc, domnule, ca de 
obicei acasă; intru în sală, deschiz usa iatacului... întuneric... 
«Te-ai culcat?» nu răspunde nimeni. Inima începe să bată 
rau; aprinz lumânarea, şi ce găsesc pe masă, domnule? 
Pampon: Ce? 

Crăcănel: Un răvăşel: «Mache, m-am plictisit să mai 
trăiesc cu o rublă ştearsă ca dumneata. Nu mă căuta; am 
trecut cu neamtul meu în Bulgaria! 

Pampon: În Bulgaria? Ce căuta neamtul in Bulgaria? 
Crăcănel: (dezolat) Nu ştiu! Ei, ce te faci, Mache?... de 
desperare, ce-am zis eu? Dacă n-am avut parte de ce mi-a 
fost drag pe lume, încai să mă fac martir al independenți... 
Pampon: Volintir?... 


30 STUDII EMINESCOLOGICE 


Crăcănel: În garda naţională... Ştii, pentru ca să-mi mai 
uit focul... (plânge) Si inchipuieste-ti d-ta acum si Mita! 
(plânge) şi garda naţională s-a desfiintat!... 

[...] 

Pampon: [|...] ’Aide... nu plânge: esti volintir! Pune-ti 
masca, şi ’aide! (îşi pune masca) 

Cräcänel: Mita? Mita?... (hotărât) Nu... o mai iert acum, 
dar dacă s-o mai întâmpla încă o dată... hotărât mă însor! 
(îşi pune masca)“ 

Toate aceste personaje, cărora li se adaugă altele, din 
societatea de pe scenă ori din aceea a momentelor şi schițelor, 
precum şi din cea lumească, indiferent de natura şi de 
intensitatea pornirilor lor erotice, au ceva în comun: tentatia 
de a le face publice, gustul de a se „da în stambă“, apetitul 
pentru spectacol, care, la noi, este, în primul rând, „caragia- 
lesc.“ Cei ce au caragializat, cei ce caragializează în viata 
reală nu fac altfel, fie că sunt oameni obişnuiţi, demnitari ori 
figuri de altă factură, aflate mereu în lumina rampei; ei au, în 
plus, „avantajul“ de a fi puşi mereu în prim plan de toate 
formele de mass-media şi accentuează astfel, cu sau fără voia 
lor, dependența noastră de caragialism. 

Îl „imitäm“ noi pe Caragiale, sau, dimpotrivă, ne-a 
imitat el pe noi, adică pe strămoşii noştri ce sunt, iată, atât de 
vii în ceea ce facem? Indiferent de răspunsul la această 
întrebare, autorul Nopții furtunoase ne apare, la acest nivel al 
comentariului nostru, un „mentor“ national ce procedează 
prin contrast, la modul ironic, burlesc, absurd chiar, un men- 
tor provocator, deoarece ne pune în față o oglindă „deforma- 
toare“(!), ne îmbie (de fapt ne obligă) să ne privim în ea 
figura noastră — am fi tentaţi să spunem - desfigurată. 

Cu Eminescu pare să se întâmple altfel: el ne oferă, 
despre noi înşine(?), o imagine care ne convine, mai ales în 
„poezia de dragoste“ şi în poemul istoric, pentru că ea ne 
„înfrumusețează“ până la nerecunoastere. Este oare acesta 
unul dintre motivele pentru care îl numim, în orice caz, cu 
obstinatie, „poetul naţional“? Ar merita, totuşi, să ne amintim 
că, în destule articole şi în unele texte poetice, cum, de altfel, 

se ştie şi, o mai spuneam, autorul Rugăciunii unui dac ne 
priveşte cu neîndurătoare severitate. Într-una dintre pole- 
micele sale, el afirma că noi, românii, de-a lungul timpului, 
ne-am făcut o plăcere de a ne detrona şi chiar a ne decapita 
domnitorii şi oamenii politici de seamă; nimic mai adevărat, 
pentru că, începând cu epoca lui Miron Costin şi a lui Mihai 
Viteazul, până în vremea lui Nicolae Iorga şi după aceea, 
exemplele sunt numeroase. 


Eminescu versus Caragiale 
- resume - 


Si Eminescu et Caragiale ont eu un rôle formatif pour 
la spiritualité roumaine, la question qui s’impose est la 
suivante: lequel des deux correspond le mieux ă la spiritualite 
et au specifique ethnique de la Roumanie? 

Apparemment, les deux classiques s’opposent l’un à 
l’autre: l’un est grave, s’intéressant à la métaphysique, touché 
du „mal du siècle“, obsédé par „apusul de zeitate şi asfintirea 
de idei“; l’autre, ayant le sens de l’humour, indifférent a la 
maladie du siecle, robuste, indifférent aux grandes idées et 
ancré dans les plaisirs par la vie commune. 

En réalité, Eminescu et Caragiale se sont entrecroisés 
dans leur Weltanschauung, ils ont été, dans la méme mesure, 
gais ou tristes; ce n’est que la maniére d’exprimer leur 
souffrance devant l’humanité malade qui diffère. Puisque 
leurs tempéraments ont été différents. 

Caragiale a observé la réalité et en a ri, plein d’amer- 
tume. Eminescu a exprimé le désespoir dans les termes con- 
sacrés du désespoir. 

Le peuple, à ses moments de grâce, s’est exprimé à la 
manière d'Eminescu, mais a continué à se conduire à la 
Caragiale. 

L’intention de l’étude est précisément celle-ci: unir les 
deux, les plus grands écrivains de la littérature roumaine, l’un 
comme une nostalgie, l’autre comme une radiographie in- 
commode. 


Obsesia voievodală în lirica eminesciană 


Leonida MANIU 


Frecvența sau numărul figurilor sau, de cele mai multe 
ori, numai a numelor de voievozi care răsar în orizonturile 
liricii, prozei şi dramaturgiei eminesciene sunt impresionante. 
Dragoş şi Bogdan, deveniți prin contaminare Bogdan-Dragos, 
prototipul întemeietorului de ţară, Alexandru cel Bun, Mircea 
cel Bătrân, Ştefan cel Mare, Ştefan cel Tânăr, Petru Rareş, 
Dabija-Vodă, Alexandru Lăpuşneanu si multi alții, dezgropati 
din „colb de cronici“, alcătuiesc o galerie de domni 
memorabili atât prin harul şi blestemul cu care s-au ales în 
urma strădaniei lor, cât şi prin semnificațiile simbolice (sau 
de altă natură) ale imaginii acestora. Luceafărul însuşi, în una 
din întrupările sale, apărea ca „tânăr voievod“. 

Însă dacă gazetarul Eminescu era conştient că „a cita 
pe unii din Domnii cei vechi, nu zicem cu asta că vremea lor 
se mai poate întoarce“!, artistul Eminescu avea nevoie de 
imaginea lor pentru a da viaţă estetică unor intuitii şi gânduri 
adânci, legate de mărirea şi decăderea unor momente ale 
trecutului nostru, ca şi de veşnica devenire sau nestatornicie a 
alcătuirilor omeneşti. Din aceste raţiuni, natura eticizantă şi 
filozofică a retrospectiilor sale, „dimensiunea lor perpetuu- 
modelatoare” şi incitatoare la meditații nu mai trebuie 
argumentată. 

Sub atari auspicii, „atitudinea spirituală a lui Eminescu 
— scrie Tudor Vianu — nu se va mai orienta niciodată de aici 
înainte către viitor şi către civilizaţie. Ea se va îndrepta către 
trecutul istoric şi către cel anistoric, al basmului. (...) Atitu- 


! Eminescu — Sens, Timp si Devenire istorică, laşi, Universitatea „Al. 1. 
Cuza“, 1988, p. 431. 

? Constantin Ciopraga, Poezia lui Eminescu, laşi, Editura Junimea, 1990, p. 
233. 

dinea spirituală a lui Eminescu va reflecta ceea ce precedă 
rațiunea, originea lucrurilor şi coincidenta contrariilor. (...) 
Abia cu Eminescu, poezia românească ajunge astfel să cu- 
noască nu numai lumea trecutului şi a basmului, dar a iubirii 
şi a naturii, cu o adâncime fata de care toate realizările ante- 
rioare nu pot apărea decât cu totul palide.“ 

Din altă perspectivă, George Călinescu, referindu-se la 
admiraţia pe care o avea poetul față de „dinastia tragică si 
moldovenească a Musatinilor, considera că o asemenea ,,ve- 
neratie“ nu reprezintă decât o „dovadă... a instinctelor sale 
nobiliare.“ 

Situat în alte coordonate estetice şi filozofice, cu des- 
chideri mai profunde şi mai largi decât cele călinesciene, 
Lucian Blaga interpretează imaginea voievodală eminesciană 
în consonantä cu ideile sale referitoare la categoriile abisale 
ale matricei noastre stilistice. De aici, numeroasele şi comple- 
xele „personante“ ce caracterizează structurile sufleteşti in- 
conştiente ale poetului: „Voievodul român — constata Blaga — 
icoană luminoasă alcătuită din suprapunerea mai multor 
imagini din epoca de istorie românească dinaintea lui 1500, 
este pentru Eminescu efigia secretă, care-l absoarbe, care-i 
compensează insuficientele, care il magnetizează. Subcon- 
stient, Eminescu se vedea un tânăr voievod.“ Citänd apoi 
două strofe din poezia Povestea codrului, Blaga observă că 
aici e „o viziune voievodal-sacrală despre natură. Natura 
păstrează astfel la Eminescu ceva din aerul voievodal sacral şi 
atunci când voievodul nu mai apare, ca termen explicit „in 
evocärile sau in descriptiile sale.“ 

Consideratiile de acest fel ale lui Blaga erau menite să 
orienteze interpretarea operei lui Eminescu către resursele 
creatoare ale matricei noastre stilistice, spre a o izbăvi de ava- 
lanşa studiilor dedicate cercetării unor „biete reminiscente 


3 Tudor Vianu, Eminescu, Iasi, Editura Junimea, 1974, p. 107. 

4 George Călinescu, Opera lui Mihai Eminescu, Bucuresti, Editura Minerva 
(BPT), 1985, vol. 1, p. 100. 

° Lucian Blaga, Trilogia culturii, Bucureşti, Editura pentru Literatură 
Universală, 1969, p. 248-251. 

schopenhauriene-budiste“ sau a unor motive „brute“ şi ,,cala- 
toare“, tributare romantismului vremii. 

Pentru Constantin Ciopraga, „astfel de intoarceri in 
timp au la Eminescu o funcţie sacrală, comparabilă în fond cu 
ordinea gratiei la Schopenhauer — ordine presupunând alteri- 
tatea, uitarea de sine.“ 

Din perspectiva noastră, observația cea mai adâncă şi 
mai exactă, vizavi de chestiunea abordată, îi aparţine lui 
Blaga. În consecință, ţinând seama de frecvenţa cu care apare 
imaginea voievodală în opera poetului, ne vom mărgini la 
suprapunerea şi analiza a două texte, procedeu utilizat în mod 
constant în cercetarea psihocritică, pentru a oferi, în primul 
rând, temeiuri rationale intuitiei autorului Spațiului mioritic şi 
pentru a trage toate concluziile care se impun într-un 
asemenea context, în al doilea rând. 

Este vorba de bucăţile O, rămâi şi Musatin şi codrul. În 
fiecare din ele, se poate auzi rugămintea pe care o adresează 
eroului liric, viitorului poet, în prima situație, domnului 
Ştefan, în cea de a doua, de a rămâne în împărăţia lui fer- 
mecatä: 

„O, rămâi, rămâi la mine, 

Te iubesc atât de mult! 

Ale tale doruri toate 

Numai eu ştiu să le-ascult;“ 
(O, rămâi) 

„Hai, Muşat, să ne-ntelegem 

Si-mpärat să ni te-alegem 

Impärat izvoarelor 

Si al cäprioarelor, 

Asezat la vr-un päräu 

Să scoţi fluirul din brâu 

Tu să cänti şi eu să cânt, 

Frunza-mi toată s-o frământ, 

S-o pornesc vuind în vânt 

Pe izvoare 


° Constantin Ciopraga, op. cit., p. 223. 

În ponoare 
Unde păsările zboară, 
Unde crengile-mi se pleacă 
Şi căprioarele joacă.“ 
(Musatin si codrul) 


De fiecare dată însă, codrul este întâmpinat cu un refuz, 
iar viitorul poet şi viitorul domn, ascultând de porunca 
destinului lor, se smulg din vraja silvestră şi se îndreaptă spre 
lume pentru a-şi împlini menirea: 

„Astfel zise lin pădurea, 

Bolti asupră-mi clätinänd; 

Suieram l-a ei chemare 

Si-am iesit in cämp räzänd.“ 
(O, rămâi) 

“— Rămâi, codri, sănătos, 

Că mă cheamă apa-n jos 

Si menit în lume sunt 

Să-mi fac cale pe pământ!“ 
(Musatin şi codrul) 


Reactia (sau atitudinea) eroilor lirici fatä de dorinta 
codrului este atât de asemănătoare, încât se poate afirma, fără 
nici un dubiu, că „identificarea subconstientä cu tânărul 
voievod face parte integrantă din structura şi substructura 
sufletească a lui Eminescu.“ 

Într-un alt context estetic, abordând extraordinara bo- 
gätie de semnificaţii ale mitului eminescian al pădurii, Zoe 
Dumitrescu-Buşulenga constata tocmai aceste frapante simili- 
tudini dintre substanţa celor două bucăţi: „Musatin si codrul 
reia ideea permanentei codrului, acordându-i o funcţionalitate 
clară în legătură cu un personaj el însuşi depăşind limitele 
timpului istoric şi înălțându-se, înspre ordinea mitică, cu 
Ştefan. Un dialog foarte asemănător, prin natura lui, cu cel 
din O, rămâi se înfiripă între cei doi voievozi, unul al naturii 


7 Lucian Blaga, op. cit., p. 249. 

arhaice, celălalt al unei etape istorice ce avea să devină 
exemplară. O recunoaştere aproape initiaticä are loc între ei şi 
natura inteleaptä şi atotştiutoare se pleacă „alesului“, 
„unsului“ în care îşi recunoaşte stăpânul aşteptat. Ceea ce-i 
poate oferi pădurea lui Ştefan este doar rămânerea în 
împărăția ei mitică, adică dăinuirea în veşnicie, în afara 
destinului, într-o binecuvântată stare etern egală cu sine. Dar 
tocmai tentatia destinului îl cheamă pe Musatin înspre timp şi 
istorie...“ Cu toate acestea, în ciuda aurei voievodale pe care 
o poartă ambii eroi lirici, numai Stefan pare a-şi fi urmat 
conştient chemarea destinului său istoric, în vreme ce des- 
prinderea de codru a tânărului din O, rămâi s-a produs „prin 
indiferența copiläreascä, prin răspunsul imediat şi inconştient 
la chemarea naturii.” 

Pe de altă parte, prin suprapunerea şi compararea celor 
două texte am ajuns la o concluzie similară cu cea a lui Blaga. 
Conform acesteia, între modul de a se manifesta al tânărului 
poet şi cel al tânărului voievod nu există, în zonele umbroase 
ale conştiinţei eminesciene, nici o deosebire. Dar, în felul 
acesta, desprinderea de raiul copilăriei nu s-a făcut dintr-o 
simplă pornire de copil năzuros, ci, ca şi în cazul precedent, 
din dorința împlinirii unui destin uman de excepţie. Căci a te 
despărți „râzând“ de ceva sau de cineva, aşa cum se desparte 
omenirea de trecutul ei, nu presupune nici „indiferență“ si 
nici „inconstientä“. Dimpotrivă. Într-o astfel de situaţie, 
confruntarea cu alte texte similare nu poate decât să aducă 
luminile necesare. Într-o poezie scrisă la 16 ani, La Bucovina, 
tânărul poet, care nu era cu mult mai mare decât personajul 
din O, rămâi, nu ezita să-şi mărturisească visul său de a 
deveni celebru prin cântare: 


„Numai lângă sänu-ti geniile rele, 
Care îmi descântă firul vieţii mele, 


8 Zoe Dumitrescu-Buşulenga, Eminescu si romantismul german, Bucureşti, 
Editura Eminescu, 1986, p. 165. 
” Idem, p. 122. 

Parcă dormita; 

Ma läsarä-n pace, ca să cânt în lume, 

Să-mi visez o soartă mândră de-al meu nume 
Şi de steaua mea.“ 


Ca atare, obsesivele imagini voievodale traduc existen- 
ta, în imaginarul eminescian, a unui mit personal” al 
poetului. Faptul acesta este atât de înrădăcinat în adâncimile 
fiinţei sale, încât nici în starea de vis Eminescu nu se putea 
închipui altminteri: 

„Prin tristul zgomot se arată, 

Încet, sub văl, un chip ca-n somn, 

Cu o făclie-n mâna-i slabă — 

În albă mantie de domn. 

Şi ochii mei in cap îngheaţă 

Si spaima-ngheatä glasul meu. 

Eu îi rup vălul de pe faţă... 

Tresar — încremenesc — sunt eu.“ 
(Vis) 


Însă abia acum, după ce am dovedit cu instrumentele 
psihocriticii justetea constatării lui Blaga, urmează o surprin- 
zătoare răsturnare de situaţii, căci ceea ce pare firesc într-un 
caz, devine, până la un punct, nefiresc în celălalt. Este, deci, în 
ordinea normală a lucrurilor ca tânărul Muşat să se desprindă 
din mit şi, contrazicând afirmaţiile lui Vianu, să intre în istorie, 
adică să părăsească atitudinea contemplativă a celui care îşi 
petrece timpul cântând cu fluirul pe marginea vreunui pârâu, şi 
să se integreze în cursul devenirii, al acțiunii şi al faptei. Pe de 
altă parte, gestul tânărului din O, rămâi, de a „ieşi râzând“ din 
universul mirific al mitului şi al visătoriei, fapt ce implică o 
detaşare cvasiironică de lumea copilăriei, pentru a intra într-o 
altă istorie, pare neobişnuit din partea unui romantic, chipurile 
impenitent. Mutatis mutandis, situația ar fi identică cu aceea în 


19 Charles Mauron, Des métaphores obsédantes au mythe personnel. 
Introduction a la psychocritique, Corti, 1963. 

care Luceafărul s-ar rupe de pe bolta înstelată şi s-ar transfor- 
ma în conducător de flote sau osti. 

Explicaţia unei atari stări de lucruri rezidă în modul 
specific eminescian de a reflecta, prin intermediul artei, 
asupra posibilităților şi limitelor mitului în sfera artei şi a 
culturii în genere. Căci, dacă, pe de o parte, poetul era con- 
vins de uriaşele disponibilitäti creatoare ale acestuia, în 
domeniile pomenite mai sus, pe de altă parte, spre deosebire 
de romanticii germani, Eminescu a avut intuiţia ineficientei 
sale în planul împlinirilor omeneşti. Omogenitatea şi vagul 
mitic trebuiau înlocuite cu diversitatea şi determinările isto- 
riei. Ca atare, abandonarea peisajului mirific şi a beatitudinii 
paradisiace, în favoarea unui activism modern, de natură 
goetheană, reprezintă, în acest punct al creaţiei eminesciene, 
o fisură în cuprinsul feericului şi solitudinii romantice. 

Este foarte probabil că acum, între anii 1878-1880 când 
se definitiva concepția eminesciană despre geniu, imaginea 
„tânărului voievod“ a contribuit, alături de alte înrâuriri şi 
experienţe, la cristalizarea acesteia, printr-o sinteză de însuşiri 
contemplative şi active, aşa cum am încercat să arătăm 
într-un mai vechi studiu despre Luceafăr.!! Dar, dacă acesta 
din urmă nu şi-a părăsit „sfera“, nu este mai puţin adevărat că 
elanurile sale titanice (modul în care mişcă stihiile spre a se 
întrupa, capacitatea de a o transforma pe fata de împărat în 
stea etc.) se înscriu în ordinea aceluiaşi activism modern. 

În esență, obsedanta imagine a „tânărului voievod“ 
ne-a călăuzit spre descifrarea unui mit personal eminescian, 
care, evidențiat la timp, ar fi putut întregi personalitatea 
poetului şi cu această dimensiune. Totodată, în prelungirea 
unei asemenea idei, s-a deschis o perspectivă mai largă înspre 
înțelegerea conceptului eminescian de geniu. 


Il Leonida Maniu, Dor şi armonie eminesciană, laşi, Institutul European, 
2000, p. 141-152. 

Summary 


The study called The Monarchical Obsession in 
Eminescu 's Poetry, by Leonida Maniu, deduces, as suggested 
the psycho-criticism of Charles Mauron, the existence of an 
obsessive substitution: That of the image of young poet with 
the image of young monarch. This evolution and its grounds 
— the relinquishment of myth in favour of history —, finally 
reveals the idea that the homogeneity and ambiguity of the 
myth are to be replaced, on the side of human fulfillment, 
with the diversity and determinations of the history. Then, 
through adherence to modern activism, having a „goethean“ 
origin, it can be distinguished a schism in Romantic 
imagination and ideology. 


Tendinţe prerafaelite în lirica eminesciană 


Mihaela Elena TALPAN 


Apărută în Anglia la jumătatea secolului al XIX-lea şi 
manifestându-se cu predilecție în pictură, ca o reacție la arta 
oficială şi academică, mişcarea prerafaelită, formată din şase 
artişti englezi, impune o nouă orientare artei care, pe lângă 
scopuri estetice şi formaliste, capătă valenţe didactice: reve- 
larea religiei oamenilor, împlinirea lor morală prin întoar- 
cerea la simplitatea şi puritatea naturii, imprimarea unui spirit 
național autentic, toate cu scopul de a sublinia valorile sim- 
ptomatice ale artei pentru sănătatea societăţii. 

Trecutul îndepărtat, care a căpătat teren începând cu 
preromantismul, la sfârşitul secolului al XVIII-lea, a animat 
şi inspirat arta prerafaelitilor interesaţi de pictori precedenţi 
lui Rafael ale căror opere suave, sincere şi naive găseau un 
larg ecou în lumea artistică saturată de academism. Împreună 
cu John Ruskin, care a asigurat succesul în marele public al 
şcolii prerafaelite, ei impută clasicismului convențional vio- 
larea adevărului naturii, lipsind-o de viaţă, aşa cum apărea ea 
în arta olandeză sau în cea a „peisagistilor“ francezi şi italieni 
din secolul al XVII-lea şi al XVIII-lea.! 

Arta trebuie să fie vie asemenea naturii care îi vorbeşte 
omului într-un limbaj simbolic, iar menirea artistului, indife- 
rent de direcția pe care o reprezintă, pictură sau poezie, este 
de a pune în lumină autenticitatea frumuseții naturale peste 
care Creatorul şi-a pus pecetea. Motivarea fundamentală a 
teoriei lui Ruskin este una de ordin religios argumentată şi de 
psalmistul biblic: ,,Cerurile spun mărirea lui Dumnezeu şi fa- 
cerea mâinilor Lui o vesteste tăria“ (Ps. 18,1). „Comentatorii“ 


! Rene Wellek, Istoria criticii literare moderne, vol. III, Bucureşti, Editura 
Univers, p. 167. 

acestui limbaj divin trebuie să descopere necontenit 
splendorile oferite zilnic de natură, transpunându-le într-o 
manieră a artei care să fie sinceră, să ia naştere dintr-o cre- 
dintä adâncă şi să exprime doar adevărul. Poetul mare trebuie 
să fie un om bun, un om serios, un vizionar şi un profet, 
deoarece arta se cuvine să-L slujească pe Dumnezeu şi pe om, 
să slujească societatea şi îndeosebi moralitatea.” 

Punctele programatice ce stau la baza teoriei lui Ruskin 
(lucrarea sa cuprinde 3 volume intitulate Modern Painters) şi 
care se grefează pe marginea unui curent de scurtă durată 
pătrund reverberant în epocă, cu ecouri imediate în ideologia 
europeană. 

Fără a-l considera pe Eminescu un discipol al lui Dante 
Gabriel Rossetti sau al lui William Morris, poeţi ce fac elo- 
giul simplităţii şi al frumuseții, ne propunem să evidentiem 
câteva aspecte ale gândirii sale, care, fără îndoială îl aşează în 
rândurile unei mişcări europene ce traversa o perioadă mar- 
cată de lupta înverşunată între două concepţii: „artă pentru 
artă“ şi „arta cu scop“. 

Condamnând poezia decadentă a contemporanilor „ca- 
re respira un aer bolnav şi dulce, pe care Eminescu îl denu- 
meşte cu termenul său german Weltschmerz, ceea ce înseam- 
nă «conştiinţa adevărului trist şi sceptic învins de culorile şi 
formele frumoase», poetul admira literatura plină de 
sinceritate şi de încredere a înaintaşilor (mai îndepărtați sau 
mai apropiaţi în timp). Preocuparea poetului pentru literatura 
populară este deja cunoscută, iar valorile ei sunt exprimate şi 
de Maiorescu în vecinătatea căruia se afla Eminescu: „Ceea 
ce le distinge [...] de celelalte poezii ale literaturii noastre 
este naivitatea lor, lipsa de orice artificiu, de orice dispoziţie 
forțată, simtämântul natural ce le-a inspirat“. Dincolo de 
jocul de idei şi de cuvinte se întrevede adevărul şi eticul: 


? Idem, p. 176. 

’D. Popovici, Poezia lui Mihai Eminescu, Editura Albatros, Cluj, 1972, p. 
180. 

* Titu Maiorescu Din critice, „Asupra poeziei noastre populare”, Editura 
Eminescu, Bucureşti, 1978, p. 116. 

„izvorând astfel poezia populară din plenitudinea simtämän- 
tului, în ea ne aflăm apärati de acele aberatiuni intelectuale 
care strică inspirarea multor poeţi, chiar a celor cu talent“. 

Când scria poezia Epigonii (1870), cu o conştiinţă a 
artei pusă în slujba adevărului foarte bine definită, Eminescu 
delimita poezia „reală“ de cea meşteşugită, ajustată si 
dichisită, iar cea criticată este bineînţeles cea din urmă. Într-o 
scrisoare adresată lui Iacob Negruzzi (iunie 1870), poetul 
preciza că nu poate fi vorba în Epigonii de o apreciere a artei 
înaintaşilor, ci de admirația față de încrederea unui Cichin- 
deal sau Pralea în scrierea unei poezii, de sentimentele sin- 
cere ce se degajă din arta lor. Poezia se construieşte în felul 
acesta pe opoziția între „poeţii vizionari“ ai trecutului si 
spiritele reci şi analitice ale timpurilor prezente învăluite de 
mrejele ademenitoare ale decadentismului estetizant. În opo- 
zitia acestora, glasul care se ridică este cel al prerafaelitilor, 
urmat de Eminescu şi prelungit până la Vlahuţă şi chiar mai 
târziu, amintind aici poezia Unde ni sânt visătorii? 

Poezia nu se opreşte doar la delimitarea amintită tre- 
cut-prezent, ci accentuează şi funcţia socială a artei, care 
scoate lumea din meschinărie pentru a o conduce spre o nouă 
şi adevărată realitate existențială, ceea ce însemnă atingerea 
unui alt punct programatic prerafaelit vizând dubla dimen- 
siune a creaţiei: cea estetică şi cea etică. 

„Rämäneti dară cu bine, sänteti firi vizionare, 

Ce fäceati valul să cânte, ce puneati steaua să zboare, 

Ce creați o altă lume pe-astă lume de noroi; 

Noi reducem tot la pravul de azi în noi, mâni în ruină, 

Prosti şi genii, mic şi mare, sunet, sufletul, lumină — 

Toate-s praf... Lumea-i cum este... şi ca dânsa suntem noi.“ 
(Epigonii) 


Dominată de suflul veacului decadent, poezia nu mai 
vibrează la frumuseţea lumii. Doar limbajul spoieşte ade- 


° Idem, p. 116. 
°D. Popovici, Op. cit.,p. 179. 

vărul, mascând din vidul interior al sufletelor contempo- 
rane: 
„lar noi? Noi, epigonii?...Simtiri reci, harfe zdrobite, 
Mici de zile, mari de patimi, inimi bătrâne, urâte, 
Măşti râzânde, puse bine pe-un caracter inimic; 
Dumnezeul nostru: umbră, patria noastră: o frază; 
În noi totul e spoialä, totu-i lustru fără bază; 
Voi credeati în scrisul vostru, noi nu credem în nimic!“ 


(Epigonii) 


O mărturie tot atât de elocventă o aduce poezia Christ, 
care datează din 1869, aşadar din aceeaşi epocă în care poetul 
era preocupat de Epigonii. Deşi titlul ne-ar indreptäti să 
aşteptăm o poezie religioasă sau o meditaţie hristologică cu 
trimiteri soteriologice, Eminescu viza ceva cu totul deosebit: 
„avem într-adevăr a face cu o calificare a artei raportată la 
condiţii sufleteşti ale creatorului“, manifest artistic în stil 
prerafaelit. 

Deschizând bătrâna carte a timpului mâncată de molii 
şi acoperită de fumul uitării, poetul vizionar îşi caută matca 
ataraxiei fiintiale, începuturile, geneza, existenţa în vecină- 
tatea paternităţii divine. Această realitate, regăsită în naivi- 
tatea reprezentării „naşterii lui Christ“, prototip al umanității 
şi întâiul ei născut, devine esenţial modul de exprimare 
extrinsec al umanului atins de „Imaginea“ lui Dumnezeu, 
coborârea lui Dumnezeu şi în-omenirea lui salvatoare, până la 
cea mai intimă posibilitate de relaţie teandrică şi în acelaşi 
timp cea dintâi zugrăvire a nevăzutului Dumnezeu. 


„Cărții vechi, roase de molii cu pereţii afumati 
I-am deschis unele pagini cu-a lor litere bătrâne, 


Doar pe pagina din urmă în trăsuri groase şi seci 
Te-am văzut născând în paie, față mică şi urâtă, 


7 Idem, p. 128. 

Tu, Christos — o hieroglifă stai cu fruntea amărâtă 
Tu, Mario, stai tăcută, teapänä cu ochii reci.“ 
(Christ) 


Iconarul, el însuşi atins de aripa purificată a Duhului, 
simte nevoia mângâierii în imagini a chipului divin care îi 
mistuie abisurile ființei, imagini dictate de glasul simtirii 
vibrânde la atingerea sacrului, de ochiul neînchis al raţiunii, 
deprins cu pedagogia extrasenzorialului. Pentru iconar repre- 
zentarea divinității coincidea unui act sacru, iar fiecare undu- 
ire a pensulei devenea o rugăciune, o invocare, era rugămin- 
tea lui închinată Maestrului, după chipul Căruia fusese creat. 
Expresivitatea formei sau frumusețea stilului nu erau pentru 
el repere şi canoane, trepte indispensabile în atingerea 
finalitatii, pentru că finalitatea tensiunii sale creatoare era 
reprezentarea Ideii, atingerea ei, zugrăvirea ei simbolică, pre- 
zenta ei şi nu „cum?“-ul prezenţei. „Rugăciunea“ (gravura) 
lui, a iconarului, avea destinaţie sacră, latreutică (cultică), 
constituia o fracțiune a actului liturgic si în acelaşi timp un 
demers paideic pentru cel care „nu ştia carte“ şi care primea 
„cuvântul“ lui Dumnezeu secvențial, ca reprezentare in 
acelaşi mod în care autorul „scriiturii“ (icoanei), ca purtător 
al mesajului divin, îl aşeza pios în gravură. Mâna lui, ca 
prelungire a minţii părtaşe la revelare „vorbeşte“ frenetic în 
ritmurile descoperirii, fără a asculta de glasul secularizant al 
esteticului, de aceea chipurile înfăţişate nu încântă privirea, 
nu desfată ochiul, ele având destinația întâlnirii minţii pioase, 
a sufletului străbătut de fiorul mistic, a ochiului conştiinţei: 

„Era timpi-aceia, Doamne, când gravura grosolană 

Ajuta numai al minţii zbor de foc cutezător, 

Pe când mâna-ncă copilă, pe ochiul cel arzător 

Nu putea să-l înţeleagă, să-l imite în icoană.” 
(Christ) 


8 4 5 She ME $ Se Der à 2 
In concepția Părinților Bisericii, icoana este „biblia nestiutorului de 
carte“. 

Fereastră spre dumnezeire şi văl în spatele căruia se 
ascunde realitatea prototipică, imagine a adevăratei realități, 
icoana îşi găseşte corespondențe în prezența divinității, in 
glasul conştiinţei, în ochiul conştiinţei, stabilindu-se între cele 
două realități (rugător şi reprezentat) unirea rugăciunii celui 
cinstit cu evlavia rugătorului. Icoana devine astfel martoră, 
contemporana Celui zugrăvit pe ea, chip însângerat imprimat 
în mahramă”, document al conştiinţei religioase, o sălăşluire a 
Duhului care împrumută icoanei în sine puterea sa 
vindecătoare: 

„Însă sufletul cel virgin te gândea în nopți senine 
Te vedea râzând prin lacrimi cu zâmbirea ta de înger” 
(Christ) 


De aceea ea este percepută ca mijloc de comuniune cu 
Dumnezeu prin contemplarea frumuseţilor, priveliştilor de 
dincolo de „fereastră“, anticipare a realitätilor simbolizate. 
Locul acestei mărturii este cadrul, spaţiul sacru al prezenţei 
cu predilecție a divinității, dimensiune în cadrul căreia cele 
trei realităţi evocate (iconar — reprezentat — destinația repre- 
zentatului) se găsesc într-o unitate, determinare firească. 

Realitätile iconice, atât de familiare zugravului, devin 
imagini păstrătoare de mistere indescifrabile, „hieroglife“ de 
imitat pentru pensula artistului şcolit. Atitudinea pioasă a 
iconarului, în fata chipului de reprezentat devine „astăzi“ 
privirea plină de erudiție a pictorului în fata tehnicii pictu- 
rale, înlocuind „Prototipul“ cu imaginea educată desprinsă 
din manualul maestrului. În noua şcoală, Christ nu se mai 
naşte în iesle, pentru că este Fiul Împăratului, iar mama Sa 
este regină, imaginea Sa fiind rezultatul imaginației educate 
a pictorului, care îşi desprinde ideile din sfaturile înainta- 
silor; el ştie să amestece culorile pentru a desfăta ochiul 
privitorului şi a-l reţine la imaginea evocată, concretă, fără 
a-i lăsa posibilitatea înfruptării din Prototipul de realizat, 


? Mahrama Veronicăi pe care a fost imprimat chipul lui Hristos reprezintă 
prima Sa înfăţişare plastica. 

privând astfel reprezentarea de destinaţia sa originară: latria 
(cinstirea): 
„Azi artistul te concepe ca pe-un rege-n tronul tău, 
Puiul ieslei azi e d-aur, eşti scăldat în mir şi-oleu, 
Mama ta e o regină, nu femeia cea săracă“ 
(Christ) 


Pictura este atât de bogată şi bine conturată încât nu te 
mai lasă să-i întrevezi reversul, iti răpeşte partenerul de 
dialog, iar atingerea ei nu mai înfioară, nu mai tresalti la 
vederea ei, pentru că sufletul nu mai are corespondent, nu mai 
poate descifra limbajul sacru (al icoanei) pentru că acesta a 
fost omis de „autor“, ignorat, artistul nemijlocind pentru el la 
picioarele Prototipului. 

Verticalitatea dialogului om-Dumnezeu, plină de ten- 
siune deificantă, devine într-un spaţiu contemporan, acade- 
MIC, stilat, orizontalitate superfluă redusă la rotunjimea 
formelor frumos pastelate. Prezenţa frumosului devine invers 
proporțională cu cea a autenticului într-o intensitate devorantă 
care creşte până la pierderea semnificatiilor originare: 

„Azi eşti frază strălucită, azi eşti masca cea de fală 

Ieri ai fost credinţa simplă, însă sinceră, adâncă, 

Împărat fusi Omenirii, crezu-n tine era stâncă. 

Azi în marmură te scrie, ori pe pânză te exală“ 


Secătuită de trecerea neîndurătoare a timpului, mâna gre- 
oaie a zugravului devine din ce în ce mai fină, mai pretențioasă. 
Uitând de glasul martor al sufletului, ea devine rob al conştiinţei 
colective înlocuind veridicitatea obiectului contemplatiei cu 
gama largă a tehnicii realizării lui; Dumnezeu-Omul nu mai este 
decât un om, măreția inefabilă a divinității este schimbată pe 
mirarea si încântarea ochiului in fata imaginii: 

„Azi artistul te concepe ca pe-un rege-n tronul tău, 

Dară inima-i pustie, mâna-i fina n-o urmează, 

De a veacului suflare inima lui este trează 

Şi în ochiul lui cuminte tu eşti om ... nu Dumnezeu“ 

(Christ) 

Cele două tablouri infätisänd „naşterea lui Christ“ pre- 
zintă discrepanta dintre sinceritate şi plasticitate, dintre auten- 
tic şi imitare, dintre naivitatea părtaşă la Adevăr si eruditia 
tributară esteticii, între zugravul îngenuncheat şi pictorul 
erudit. 

În finalul poeziei poetul meditează asupra pierderii 
valentelor originare ale artei picturale, a destinaţiei sacre a 
icoanei. Creația picturală nu mai stă sub semnul suferinței, al 
frământări, al sinceritätii, nu mai este un dialog om — 
Dumnezeu, o mărturie a sfinteniei zugravului său, astăzi 
icoana şi-a lepădat veşmântul sacru, Christ nu mai este o 
prezenţă astrală, astăzi nu se mai văd în creaţia pictorilor 
decât urmele picioarelor Lui, nu se mai aud nici măcar 
ecourile dumnezeieştilor Lui cuvinte, El nu mai este o 
hieroglifă pentru ochii privitorilor, ci devine o lucrare, un 
exponat, o piesă de colecţie, un nume, o prezenţă absolută: 

„Asta-i tot, lisuse dulce, pus pe cruce pentru lume? 

Asta-i tot, frunte de rege cu cununa cea de spini? 

Ieri ai fost steaua de aur a-mpäratilor creştini, 

Azi în gura lor profană nu mai eşti decât un nume” 

(Christ) 


Atitudinea condamnantă a poetului fata de „arta pentru 
artă” izvorăşte din faptul că, în accepțiunea sa, condiția de 
căpetenie a artistului este trăirea actului realizat artistic în 
cadrul autenticului, a împărtăşirii cu pioşenie din izvorul viu al 
inspiraţiei, a credinţei sincere şi purificatoare, iar a operei este 
sinceritatea actului evocat, realitatea neschimbată a obiectului. 

Fără a avea pretenția încadrării poetului român în 
rândul misionarilor prerafaeliti englezi, totuşi nu poate fi 
trecută cu vederea o asemănare de atitudine, deşi arta vizată 
este cea picturală. Acest lucru evidenţiază existența unui 
curent de gândire prerafaelită de circulaţie europeană mult 
mai puternic decât a lăsat să se înţeleagă critica timpului. 
Îmbinarea lui cu adevărurile revoluționare preromantice şi 
romantice se realizează în lirica lui Eminescu destinată parcă 
să creeze un adevărat curent prerafaelit în cultura română. 

Resume 


Paru en Angleterre, à la moitié du XIX-ème siècle, le 
mouvement pré-rafaélite a pénétré dans la culture artistique 
européenne, ayant des échos dans la lyrique d’Eminescu 
aussi. 

Sans avoir la pretention d’encadrer Eminescu ă câte 
des missionnaires pré-rafaélites, cette étude se propose quand 
méme de relever certaines ressemblances d’attitude comme: 
la condamnation de ,, l’art pour l’art”, l’exaltation de l’acte ar- 
tistique au cadre de l’authentique, l’admiration de l’art naïf et 
sincère, etc. 

Une preuve éloquente dans ce sens est la poésie Christ 
(1869) où Eminescu visait les points programmatiques de 
cette confrérie. Même si l’art visé est celui pictural, le poète 
médite sur la perte des valeurs originaires de l’art et présente 
le désaccord entre la sincérité des artistes et la plasticité des 
esthètes modernes, entre la naïveté adepte de la Vérité et 
l’érudition tributaire à l’esthétique. 

Mais c'est l’art moderne qui sera, bien sûr, condamné, 
à partir de la condition imposée par le poète: l’art rapporté 
aux conditions de l'âme de créateur. 

On ne peut pas parler d’un courant pré-rafaélite dans la 
littérature roumaine, mais on ne doit pas ignorer la circulation 
des idées culturelles européennes auxquelles notre poète 
souscrit. 


Fantasticul straniu şi miraculos în proza 
eminesciană 


Gheorghe MACARIE 


O discuţie asupra fantasticului prozei lui M. Eminescu 
(limitată fireşte la cel al peisajului) este dificilă, cu atât mai 
mult cu cât aplicarea mecanică a cercetărilor în acest domeniu 
(L. Vax, Tzvetan Todorov etc.) contestă — la prima impresie — 
această virtute textului eminescian. Faptul nu ar surprinde, de 
vreme ce — exagerând situaţia — s-a discutat despre lipsa unei 
vocatii a fantasticului în literatura noastră. Inexistenta unei 
bogate literaturi fantastice nu certifică însă lipsa vocației. 
Virtualitati latente cunosc, în răstimpuri, adevărate ecloziuni; 
este cazul prozei lui M. Eliade sau V. Voiculescu. 

Dificultatea atribuirii acestei dimensiuni reprezentând 
„un gen al continuei evanescente“' unor lucrări ca Sărmanul 
Dionis, Umbra mea sau Avatarii faraonului Tla rezidă în 
însăşi baza lor explicativ-demonstrativă. Fantasticul implică 
momentul unei incertitudini, constată Tzvetan Todorov, în 
fata unei realități generatoare ea însăşi de nelinişte. El nu 
durează, spune în continuare cercetătorul francez, decât 
momentul acestei ezitări „hésitation commune au lecteur et 
au personnage, qui doivent decider si ce qu’ils pergoivent 
reléve ou non de la réalité, telle qu’elle existe pour l’opinion 
commune. A la fin de l’histoire, le lecteur, sinon le person- 
nage, prend toutefois une decision, il opte pour l’une ou 
l’autre solution, et par là-même sort du fantastique. Or, 
această „ezitare“ — esenţială în delimitarea fantasticului — 


' Tzvetan Todorov: Introduction ă la littérature fantastique, Editions du 
Seuil, Paris, 1970 (ed. rom., trad. de Virgil Tănase, prefață de Alexandru 
Sincu, Ed. Univers, Bucuresti, 1973), p. 14. 

? Idem, p. 46. 

dispare, in contextul bucätilor de prozä citate, destul de 
repede în final sau pe parcursul lor, întrucât acestea oferă o 
explicaţie a întâmplărilor care o contracarează. Emotia stranie 
pe care o încercăm în fata experienţelor eroilor din Sărmanul 
Dionis şi Umbra mea sau în faţa miraculoaselor reîncarnări 
ale faraonului Tla se estompează. Finalul primei lucrări il 
arată pe Dionis dincolo de feerica lume a visului, fericit, 
într-o alta mai limitată, dar mai certă. Explicaţia experienţelor 
sale este oferită cititorului de la primele rânduri, în relevarea 
suportului filozofic al lucrării (teoria kantianä a aprioritätii 
spaţiului şi timpului); cele ale eroului din Avatarii faraonului 
Tla se bazează pe ideea „platoniciană şi schopenhaueriană a 
persistentei în timp şi spaţiu a archaeului.‘“ 

Nu întâlnim la Eminescu decât foarte rar (cazul bas- 
mului Făt-Frumos din lacrimă) fantasticul „traditional“, de 
obârşie folclorică, institutionalizat şi deci acceptat ca atare — 
exclus în consecință „fantasticului pur“. Peisajele din proza 
filozofică eminesciană nu sunt bântuite de fantome; hibridi- 
zările şi alte modalități statornicite de proza fantastică sunt 
ca şi inexistente. Apărând ca o consecință directă a nepu- 
tintei modalitätilor epice tradiţionale, de a releva adäncimile 
sufletului uman, de a configura aspirațiile şi proiecţiile eului 
în infinitul cosmic, fantasticul eminescian este implicat în 
primul rând în reliefarea sensurilor filozofice ale operei 
literare. Există, evident, un fantastic eminescian — de o mare 
excepție — derutant şi imposibil de omologat alături de 
eventualele alte elemente de acest gen din proza românească 
a secolului său. Analogiile — atâtea câte se pot face — trimit 
mai degrabă la unele valori din secolul următor (M. Eliade, 
V. Voiculescu). 

Această fantastic de puternică originalitate creatoare 
(de evidentă personalitate într-o eventuală raportare la proza 


3 Eugen Simion: Proza lui Eminescu, Editura pentru literaturä, Bucuresti, 
1964, p. 163. 

4 Cf si Const. Ciopraga: Personalitatea literaturii romäne, Ed. Junimea, 
Iaşi, 1973, p. 107-108. 

fantastică a romanticilor europeni) trebuie însă integrat şi 
judecat de epocă; fantastice în perimetrul acesteia, unele 
aspecte şi-au pierdut această calitate mai târziu. În lucrarea 
lui Tzvetan Todorov, noţiunea de fantastic este raportată 
frecvent la desfăşurările narative ale operei literare. În cazul 
operei Sărmanul Dionis, formula fantasticului eminescian — 
implicat în relevarea sensurilor filozofice ale operei literare — 
va fi dată — constată Eugen Simion — „de preponderența 
elementului reflexiv.“” Dacă fantasticul desfăşurărilor epice, 
al „acţiunii“ este contracarat şi desființat tocmai datorită 
motivării lui de către autor, cel al peisajului este incontestabil. 
Întâlnim un fantastic al spațiului, al vitalitätii naturii 
regeneratoare, o adevărată geografie, sălbatică şi feeric-mira- 
culoasă, recreată în acest spirit. 

Analiza peisajelor naturii din proza eminesciană scoate 
în evidență o latură insolită, ascunsă îndărătul unor realități 
naturiste, care (lăsând la o parte mutatiile pe care le suferă în 
percepție noţiunile de spațiu şi timp) nu are, la prima vedere, 
nimic neobişnuit. Aparent, peisajul din Cezara, de o remar- 
cabilă exuberantä vegetală, nu se abate de la realitatea 
normală. Si totuşi, simțim îndărătul acestei naturi fiorul unei 
alte realităţi, intrinseci peisajului şi totuşi distincte. Însăşi 
configurația reliefului este miraculoasă. Peisajul insulei (de 
fapt o insulă în cadrul unei alte insule), înconjurat de ape şi 
stânci atintite spre nori, ascunde o vale inundată de o 
vegetaţie sălbatică („de snopuri de flori, de vite sălbatice, de 
ierburi nalte şi mirositoare, în care coasa n-a intrat nicio- 
data‘).° Prezenţa celor patru izvoare, amintind cele patru râuri 
ale edenului, accentuează, prin simbolica lor, misterul. În 
tăcerea „văratică“ se aude o muzică eternă, muzica armoni- 
oasă a unui tărâm de vis spre care aspiră cei pe care societatea 
îi ostracizase. 


5 Eugen Simion, Op. cit., p. 296. 

° Eminescu: Proza literară, ediție îngrijită de Eugen Simion si Flora Suteu. 
Cu un studiu introductiv de Eugen Simion, Editura pentru literatură, 
Bucureşti, 1964, p. 78. 

Fantasticul nu mai operează prin structură, prin „o 
năvală a inadmisibilului“ — cum teoretizeazä Caillois’ — el 
este consubstantial materiei. Peisajului din Cezara, ca si celui 
visat şi augmentat în viziunea sa din nuvela Sărmanul Dionis, 
i se subliniază o anumită dimensiune paradisiacă, care se 
opune realității obişnuite, provocând cititorului aceeaşi sur- 
prindere pe care ar avea-o în fața unui tărâm al miracolelor. 
Această dimensiune potenteazä profunzimea imaginii, altfel 
totul s-ar reduce la un pitoresc de suprafață. Este un peisaj 
primordial, o Arcadie autohtonă, mirifică şi viguroasă în 
acelaşi timp, în care autorul întrevedea, într-o personală 
viziune, mitul unei vârste de aur. Visul utopic prinde contur. 
Irealul devine real, autorul atingând „invizibilul“ (senzaţia de 
„vrajă“ cosmică — plan secund, dar esențial al peisajului) „cu 
mijloacele vizibilului“. Peisajul din insula lui Euthanasius sau 
cel (recreat în vis) din Sărmanul Dionis depăşesc condiţia lor 
de cadru ambiant, pentru a desemna peisajul ideal. Năzuind 
spre un „absolut“ al iubirii, Eminescu aspira şi spre un 
„absolut“ al naturii — în virtutea unei străvechi, ancestrale 
legături. Cel care admira înfiorat limba „ca un fagure de mie- 
re“ din cărţile străbune şi era atras, nu o dată, în proiectele 
sale literare, de primele veacuri ale istoriei poporului nostru 
viza paseist în acelaşi timp un peisaj-paradis al altor vremuri. 
Integrabil unui fantastic al cadrului ambiant, un fantastic în 
plină amiază (analogia cu situații existente în arta extrem- 
orientală s-ar impune), peisajul este realizat nu în afara 
infätisärii cunoscute a naturii ci recompus, recreat după mo- 
delul acesteia, readusă însă la condiţia ei superlativă, utopic- 
primordială. 

Nostalgia obârşiilor, relevantă şi în acest domeniu, 
conferă fantasticului peisajului eminescian un specific şi 
pronunţat caracter regresiv. 


i Roger Caillois: În inima fantasticului, în românește de Iulia Soare, cuvânt 
introductiv de Edgar Papu, Ed. Meridiane, București, 1971, p. 65. 
8 Marcel Brion: Arta fantastică, Ed. Meridiane, Bucureşti, 1971, p. 26-27. 

Mai accentuat — dar şi aici el se menţine în graniţele 
miraculosului — este fantasticul peisajului în Sărmanul 
Dionis. Dispunând de mari resurse imaginative („0 închipuire 
urieseascä“), invätäcelul lui Ruben recreează peisajul selenar 
cu un fast nemärginit. Spatiul ales, cel al lunii, este tipic 
romantic (cf. Novalis); timpul — situatie specific fantasticä — 
ingheatä suspendat in infinit. Discrepantele terestru-cosmic 
par a se sterge. Anticipänd o imagine care va reveni mai tär- 
ziu in literatura romänä (la Lucian Blaga), „oglinzile lucii a 
valurilor“ unui fluviu „răsfrâng in adânc icoanele stelelor, 
încât, uitându-te in el, pari a te uita la cer.“ Fantasticul se 
realizează prin hiperbolizarea notei olfactive şi sublinierea as- 
pectului de vrajă al elementelor auditive. Insulele au 
„scorburi de tămâie“ şi „prund de ambrä“; florile „cântau în 
aer cu frunze îngreuiate de gândaci ca pietre scumpe şi mur- 
murul lor împlea lumea de un cutremur voluptos.“'” Rapor- 
tarea la starea prozei noastre literare de până atunci, a unei 
asemenea miraculoase asociaţii a elementelor vizual-auditive, 
nu mai poate explica genialul inedit al unor astfel de imagini. 
Culoarea râului, datorată fenomenului optic al refracției lumi- 
nii prin acea „pânză diamantică, ce stecleşte vioriu şi trans- 
parent“, accentuează mirificul. 

Stilizările concură astfel la sugerarea unei lumi de rai, 
contrastantă cu imaginea sordidă a celeilalte lumi în care 
autorul trăia, peisajul având astfel — situație specifică pentru 
viziunea lui fantastică — valoare compensatorie. Reacţia în 
fata acestei privelişti nu mai implică propriu-zis starea de 
nelinişte. Impresia este de beatitudine uimită din partea 
cititorului surprins, firească însă pentru eroul romantic al 
lucrării, cel care a sperat-o dar şi a construit-o (imaginar). 
Sub semnul aceleiaşi dimensiuni a fantasticului evolueazä 
peisajul din Umbra mea; zborul eroului spre lună, prin spațiul 
COSMIC, înscrie o pagină unică a feeriei interastrale. Intrinsec 


” Eminescu, Op. cit., p. 51. 
10 Idem. 
ll Ibidem. 

aspiratiei eroilor spre o altă lume, opusă cotidianului mes- 
chin, fantasticul — mai precis miraculosul — peisajului emi- 
nescian, devine un fantastic al evaziunii. 

Dacă emoția cititorului în fata peisajelor din Sărmanul 
Dionis nu include acea „stare de confuzie, turburare, [...] de la 
simpla nelinişte la paroxismul spaimei“"”, acestea putând fi 
puse — la prima vedere — sub semnul întrebării în privința 
apartenenţei lor la fantastic, în schimb imaginea magistrală a 
câmpiei scăldate de apele Nilului, din Avatarii faraonului Tla, 
este, fata de peisajele citate, mai proprie — şi sub acest aspect — 
relevării acestei dimensiuni. Laitmotivul tragic al căutării 
eternității îşi pune amprenta şi asupra peisajului, împru- 
mutându-i acestuia aceiaşi fiori ai neliniştii existențiale, ce 
străbat întreaga nuvelă. Peisajul este de un exotism straniu. 
Aerul de incremenire hieratică a Memfisului dominat de 
cupolele sale albe (anacronismul arhitectonic evident cores- 
punde insä viziunii stilistice interioare) se repercuteazä asupra 
pustiului cämpiei, circumscriind un spatiu sträbätut de nelinisti 
metafizice. Imaginea ne trimite cu gândul la spațiile nelinistite 
ale oraşelor pustii din pictura lui Fabrizio Clerici sau Monsu 
Desiderio. Sugestia mişcării curgerii fluviului, intensificată şi 
de imaginea luntrii, circumscrie un al doilea aspect al acestei 
unități epice. Avem în față doi poli — oponenți — a căror 
asociere ne reliefează prin contrast procesul neîntrerupt al 
devenirii existenţiale, generând dramatica întrebare finală ,,... 
unde merg, unde?“ Peisajul pustiilor, „câmpii de gheaţă“ ale 
Nubiei udate de ,,lintoliul de [...] cristal miscätor“ al apelor 
Nilului anticipează astfel ideea de bază a lucrării. 

Acelaşi rol anticipativ îl are şi imaginea parcului pără- 
ginit al marchizului Bilbao, precedând atmosfera de mister a 
interioarelor aceluiaşi personaj. Năvala vegetației sălbatice 
subliniază decrepitudinea. Imaginea panoramică a unui oraş 
spaniol are amintiri din pânzele lui El Greco: ,,... de departe, 
oraşul, cu contururile lui fantastice, cu case si turnuri, cu 


2 Cf Adrian Marino: Fantasticul, în Dicţionar de idei literare, Ed. 
Eminescu, Bucureşti, 1973, p. 661. 


56 STUDII EMINESCOLOGICE 


ferestrele-i mute ce ascundeau mistere, şi peste toate un 
lintoliu transparent de lumină albă...“ 

Diversitatea formulelor fantasticului eminescian, diver- 
sitate ce se menţine şi în cazul modalitätilor de a concepe 
peisajul, indică în M. Eminescu cel mai autentic creator, în 
această privință, din proza românească a secolului trecut. 
Fantasticul naturii lui Eminescu — mai precis miraculosul — 
este consubstantial peisajului. Flori, albine si fluturi, plante 
sălbatice şi murmur de izvoare alcătuiesc ansamblul unui 
tărâm al unei fericiri, înțeleasă în regăsirea unei unități, 
pierdute pentru lumea din care se refugiase. Aerul miraculos 
al priveliştii nu reiese din elementele componente ale peisa- 
jului, luate detaşat, ci din situația lor comună de mesageri ai 
acestei împliniri. Fantasticul naturii rezidă astfel în relevarea 
acestor virtualitäti ale detaliilor care scapă ochiului comun. 
Intuindu-le, Mircea Eliade releva aspectul magic al insulei lui 
Euthanasius. Exeget al artei fantastice moderne, Marcel Brion 
şi-a exprimat adeziunea la acest tip de fantastic — mai eficient, 
dar mai greu de realizat, exclus facilitätilor modalitätilor 
tradiționale de realizare, un fantastic care întrezăreşte o 
realitate aparent invizibilă dar nu mai puţin consubstantialä 
lumii evocate. Relevând meritele unui artist fantast — Amedée 
de la Patelliere — Marcel Brion remarca un artist „intim 
acordat cu vibraţiile naturii, el simţea prezenţa fantasticului în 
lucrurile familiare, imanenta magicului în real, întocmai ca şi 
expresioniştii germani.“ Cu mult înainte şi într-o altă artă, 
Eminescu se încadrează în aceeaşi familie de spirite. 

Recitind puţinele dar amplele descrieri de natură din 
proza sa, întâlnim nu o dată valori care anticipează căutări şi 
înţelesuri cristalizate în scrisul românesc mai târziu, peste mai 
multe decenii. 


B Mircea Eliade: Insula lui Euthanasius, Fundaţia regală pentru literatură şi 
artă, Bucureşti, 1943. 
14 Marcel Brion: Op. cit., p. 329. 

Aservit relevării unor dimensiuni filozofice ale textu- 
lui, fantasticul eminescian devine, în acest sens, unul din 
mijloacele principale; el este imanent, consubstantial geogra- 
fiei „reale“ sau recreate in vis de eroul romantic. Elementele 
miraculosului vor cäpäta un rol de prim ordin in relevarea 
virtutilor simbolice ale unei ambiante pätrunse de reflectie — 
cea a peisajului-idee. Configuratia particularä a fantasticului 
operei eminesciene in prozä un loc aparte in literatura 
noasträ, distinct si in literatura fantasticä a romanticilor 
europeni. Este un motiv in plus care ne întăreşte în ideea 
unicitatii acestei opere. 


Summary 


The present study is an attempt at analysing and 
scrutinizing Mihai Eminescu’s fantastic universe — as it is 
reflected in his prosework. The author tries to delineate and 
estimate this concept after having examined the critical works 
published in the second part of the last century. 

The comparative audit of this phenomenon implies an 
analysis of other literary works as well as of the visual arts 
comprising and reflecting this hypostasis of the modern arts. 

The philosophic support of the fantastic element in 
Eminescu’s work, i.e. the Kantian theory of priority of space 
and time and also, Schopenhauer’s idea concerning the 
persistence of the archaeos, reveals and accounts for the 
dominance of the pensive element and this is a preponderant 
characteristic of the fantastic in the Romanian poet’s work. 
This evinces the fantastic of the restless — metaphysical and 
another one of the regressive space tending towards 
interplanetary euphony and harmony. 


Feciorul de împărat fără de stea. 
Elemente de magie şi ocultism 


Marilena SPIRIDON BIRSAN 


Conceput, în aparenţă, ca un basm inițiatic, poemul 
Feciorul de împărat fără de stea este ultima manifestare a 
modelului cosmologic platonician în poezia eminesciană, 
model axat pe o topografie mitică a universului. Rămas în 
manuscris, initial, poemul s-a numit Povestea magului călă- 
tor în stele, titlu dat de George Călinescu, sub care va apărea 
şi în volum (ediția Perpessicius), pentru ca mai târziu D. 
Murăraşu să-i schimbe numele, „potrivit cu tema [poemu- 
lui]”, în Feciorul de împărat fără de stea. 

Acţiunea poemului se desfăşoară în acea perioadă de aur 
a omenirii, o vârstă mitică, în care „stelele (...) erau copile albe 
(...) / Când basmele iubite erau înc-adevăruri, / Când gândul 
era pază de vis şi de eres...“ Personajele sale sunt nişte ființe 
exemplare: feciorul de împărat, magul şi însuşi bătrânul 
împărat. Ideea centrală a poemului, în conformitate cu perioada 
în care a fost scris, este aceea a sufletului care este făcut din 
aceeaşi substanță ca şi stelele, ba mai mult, el e emanatia 
acestora. Această idee are la bază concepțiile lui Aristotel 
despre spirit (pneuma), despre care se credea că este din 
aceeaşi substanță ca şi stelele, îndeplinind funcția de prim 
instrument (proton organon) al sufletului în relaţia sa cu trupul. 

Acţiunea poemului debutează, relativ, în registrul 
obişnuit al basmelor populare: un împărat, ajuns la vârsta 
senectutii, doreşte să lase in loc pe feciorul său, însă nu 
înainte de a-l supune unor probe initiatice, care aveau rolul 
de a-l maturiza pe acesta. „Misiunea“ tânărului este de a 
pleca spre muntele Pion, la un bătrân mag, pentru ca „enigma 
vieţii s-o descuie“. Până aici, ar putea părea că schema com- 

pozitionala a poemului o urmăreşte pe cea a basmului, dacă 
nu s-ar strecura câteva elemente ce sugerează şi o altă natură 
a poemului, nu numai una initiatica, ci şi una filosofică. 
Primele elemente ce sugerează acea altă natură, şi anume 
filosofică, a poeziei, se strecoară atunci când împăratul 
vorbeşte de natura „stelară“ a sufletului, care, după moarte, se 
întoarce „spre-a stelelor imperiu întins ca şi un cort“. De 
altfel, această idee va reveni frecvent în structura compo- 
zitionalä a poemului. 

Registrul se schimbă o dată cu intrarea tânărului fecior 
în scenă: acesta este „cu buclele (...) negre“, „cu faţa (...) 
trasă, ce dureros de pal!“ Paloarea tânărului este semnul 
melancoliei, adică al inclinatiei spre contemplatia metafizică. 
Contemplativul eminescian are ca suport teoriile Evului 
Mediu, mai ales cele ale lui Marsilio Ficino, care a făcut o 
clasificare a tipurilor umane în funcţie de influența astrelor 
asupra combinațiilor erotice. Deşi această teorie nu a fost 
niciodată confirmată de vreun tratat de astrologie, melanco- 
licul, ca tipologie umană, s-a păstrat, fiind preluat mai ales de 
literatură (culmea acestuia fiind omul care este încercat de 
baudelaireanul spleen). Totuşi, între melancolicul lui Ficino şi 
cel prezent în poemul de fata, există o diferență ireconci- 
liabilă: cel dintâi este saturnian, pe când feciorul de împărat, 
deşi predispus spre contemplatia metafizică, este născut fără 
stea. Eroul central al poemului verifică, de altfel, toate 
caracteristicile contemplativului: solitudinea („retras in sala 
mare de marmurä...“), puterea de contemplare metafizică 
(„Privirea lui o-naltä pe-a cerului câmpie, / Si cugetul lui 
zboară în lumi fără hotar. / Şi gând cu gând se-mbină în lunga 
reverie...“). În ultimele versuri citate, Eminescu se foloseşte 
de ideea, preluată de la Ficino şi Agrippa, conform căreia 
melancolia era socotită „un fel de vacatio, de separare a 
sufletului de trup, ce conferea darul clarviziunii şi al 
premonitiei; ea este rânduită printre cele şapte forme de 
vacatio, printre care somnul, leşinul si solitudinea.“' 


1 P, Culianu — Eros şi magie în Renaștere, Editura Nemira, Bucureşti, 1994, 
p. 81. 

Aşadar, putem spune că intrăm pe teritoriul magiei, 
fiind binecunoscut faptul că, în Evul Mediu, magia era o 
metodă de control asupra individului şi a maselor, bazată pe o 
cunoaştere profundă a pulsiunilor erotice (după Giordano 
Bruno). 

În acelaşi teritoriu al magiei ne aflăm şi atunci când 
vorbim despre mag. Conform teoriei magiei”, un act magic 
presupune trei elemente: magicianul (= bătrânul mag), actul 
în sine, sau ritul („Fantastic bătrânul s-ardica si blând / în aer 
înalță puternica-i vargă. / Pe-oglinda cea neagră, profundă şi 
largă / Încet-încet pare o umbră de-argint.“) şi reprezentarea 
practicii magice. 

Continuând pe aceeaşi linie, magicianul are anumite 
calităţi”, calităţi ce facilitează exersarea riturilor şi practicilor 
magice: 1) vede lucrurile răsturnate; 2) se crede că nu are 
umbră; 3) pe corp are stigmate şi zone anestezice; 4) are 
priviri pătrunzătoare; 5) de obicei, e agitat, are o inteligență 
anormală; 6) gesturile le sunt bruşte, rostirea e sacadată, au 
daruri oratorice sau poetice; 7) intră uşor în transe şi stări 
cataleptice. Deşi magul eminescian citeşte o carte „ce-n veci 
nimeni n-o citeşte. / Cu semnele strâmbe întoarse aräbeste“, 
descifrează semne pe care nimeni nu le înțelege (deci are o 
inteligență extra-ordinară), are darul oratoriei, el continuă mai 
degrabă linia magicianului medieval, care e şi taumaturg şi 
manipulator (cf. teoriei lui Giordano Bruno). 

În afara trăsăturilor ce vin pe filiera italiană (G. Bruno), 
magul eminescian reflectă, în măsură destul de mare, 
influenţele ce vin şi pe linie arabă. 

Luat în ansamblu, bătrânul mag de pe muntele Pion 
(însuşi locul în care îşi are sălaşul este unul simbolic şi ma- 
gic, pentru că e, de fapt, Axis Mundi, loc sacru ce permite 
manifestarea liberă a magiei), este unul care provoacă magia, 
pentru ca tânărul sau discipol, feciorul de împărat fără de 


2 Marcel Mauss, Henri Hubert — Teoria generală a magiei, Editura 
Polirom, Iasi, 1996, p. 26. 
3 Idem, p. 35-36. 

stea, „enigma vieţii să descuie“. Astfel, prin provocarea actu- 
lui magic (care înseamnă, de fapt, manipularea imaginarului), 
cât şi prin participarea la acest act — tânărul nefiind decât 
actantul — se realizează un ciclu magic complet, care are şi 
emițător, şi receptor. Ca orice magician, şi acesta se foloseşte 
de adjuvanti pentru a putea îndeplini actul magic: potiuni 
magice, obiecte magice etc.: „în mâna lui mică el ţine paharul 
/ Somniei... Pe frunte-i flori roşii de mac“. După cum se ştie, 
macul are proprietăți halucinogene, folosit îndeobşte de 
şamani pentru provocarea stărilor de catalepsie, de transă, 
stări ce facilitează cunoaşterea lumilor transcendentale. În 
ceea ce priveşte ceremonialul actului magic, acesta are o 
ordine bine stabilită, de la care magicianul nu se poate abate, 
tocmai pentru ca acesta să cunoască finalitatea dorită. 

Ieşirea sufletului din corp, ca rezultat al unui act magic, 
poate fi provocat numai de magician, care poate manipula pe 
actant. În aceeaşi măsură, magicianul poate acţiona şi asupra 
sa, spre deosebire de actant, care se află în imposibilitatea de 
a controla ,,emanatiile“ magicului. Ieşirea din corp înseamnă 
starea de somn, catalepsie, leşin, ce presupune starea de 
cunoaştere a lumii inteligibile; putem face aici trimitere la 
cunoaşterea pe cale onirică, întâlnită nu numai în textul în 
discuţie, ci care predomină opera eminesciana: ,, pentru el 
visul era o viata şi viata era un vis“ (Sărmanul Dionis), „un 
vis e viata lumii-ntregi“ etc. 

Luat în ansamblu, poemul de fata se constituie într-un 
basm inițiatic, care, datorită elementelor de magie şi ocultism 
folosite de poet, determină ca lectura acestuia să dezvăluie 
sensuri mult mai complexe decât ar părea la o primă vedere. 
Fapt ce ne obligă la o reconsiderare. 

Summary 


Seemingly conceived as an initiatory fairy-tale, the 
poem Starless Son of the Emperor is the last manifestation 
of Plato’s cosmological model in Eminescu’s poetry. This 
model is based on a typical myth of the universe. 

Besides the obvious folklore and philosophical 
influences, we can’t ignore the magic and occult elements, 
which complete and at the same time tint the whole meaning 
of the poem. So we can mention motifs and themes specific 
to romantic poetry, inspired from the theories about magic, 
which circulated and enlarged on especially during the 
Middle Age. These motives are: the melancholia’s motive 
(inspired from the theory on the human types of Marcilio 
Ficino) and melancholy’s motive (influence of the same 
Marcilio Ficino and Agrippa), the magus’s motive or the wise 
old man, built both on Italian patterns (according to Giordano 
Bruno’s theory) and on Arabian ones. 

Otherwise, Eminescu describe in the poem, with all its 
elements (the magician, the act / the rite in itself and the 
representation of the magical practice). At the same time, the 
poet observes all rules of making up the spiritual portrait of 
the old magus. 

So, we can say that only one reading can’t reveal the 
whole and complex sense of the poem. 


Eminescu şi Evul Mediu creştin 


Laura COROAMĂ 


S-a vorbit mult despre criza religioasă prin care a trecut 
romantismul. Ea s-a datorat, pe de o parte orgoliului 
romantic, care împinge dorinţa de atotcuprindere şi preferința 
pentru exceptional dincolo de limitele religiozitatii, mergând 
până la satanic. Pe de altă parte, o dată cu Revoluţia Franceză 
a dispărut reazemul tematicii religioase, de unde o descătu- 
sare paralelă a setei de viaţă cu scepticismul ei, dar si a an- 
goasei. Se dä mai întâi frâu liber superficialitätii galanteriei, 
apoi sunt scoase la iveală adâncurile angoasei. În concepţia 
religioasă romantică este o permanentă ondulare între Dum- 
nezeu şi Satan. Însăşi divinitatea romanticilor, Demiurgul 
(ideal de cunoaştere şi creație) este un amestec de dumnezeire 
şi demonism. Eroii sunt si ei nişte răzvrătiți, dezorientati 
spiritual, care, între Dumnezeu şi Stan, îl aleg pe cel din 
urmă. Fenomenul este explicabil dacă ținem cont de caracte- 
rul agitat al veacului al XIX-lea: revoluţii, scandaluri cauzate 
de corupţie, degradare morală şi de psihologia melancolic 
pesimistă, concretizată în ceea ce s-a numit mal du siecle. 

Raportată la epoca medievală, realitatea istorico-reli- 
gioasă din secolul al XIX-lea apare văzută ca într-un mit al 
eternei reîntoarceri. Aceasta, deoarece creştinismul medieval 
a fost zdruncinat şi alterat de erezii şi de războaie religioase 
interconfesionale. Încercarea bisericii de a combate numeroa- 
sele mişcări religioase: bogomilii (la Răsărit), catharii (la 
Apus), albigenzii, patarinii, s-a dovedit a fi inutilă. Aceste 
orientări au supravieţuit multe veacuri înainte, dacă nu într-o 
formă organizată, măcar în atitudinea de frondă în fata 
impunerii creştinismului dogmatic. 

Concepţia religioasă a romanticilor şi înclinația lor spre 
demonic ar fi o reminiscență, nu doar a acelei atitudini de 

nesupunere în fata dogmei a medievalilor, ci şi a spaimei lor 
de moarte şi de torturile din Infern. Astfel s-ar explica 
dezvoltarea în romantism a unei întregi mitologii în jurul lui 
Satan — îngerul căzut (Mefisto, Lucifer). Secolul al XIX-lea 
romantic ajunge tributar demoniacului miltonian şi întregului 
pandemoniu al Europei, medieval la origine. 

Constiinta de sine, orgoliul, rebeliunea iconoclastă, vo- 
luptätile virtuților, dilatarea eului contravin umilintei creştine, 
dar devin virtuţi primordiale la romantici. Păcatul canonic, 
acuzat prin monstruosul baroc al iconografiei demoniace sau 
prin Infernul dantesc, se converteste la romantici in 
frumuseţea ideală a demonului. 

Opera eminesciană evidențiază titanismul demonic în 
creaţii ca: Înger şi Demon, Geniu pustiu, Demonism, Mure- 
şanu, Luceafărul. 

Înger şi Demon reabilitează tatăl-demon, asa cum pro- 
cedează întregul romantism cu eternele victime ale religiei: 
Cain, Adam, Ahasverus. Monologul poetului adresat lui Luci- 
fer implică răzvrătirea byronianä în fata divinității: 

„Ah! acele gânduri toate, îndreptate contra lumei, 

Contra legilor ce-s scrise, contra ordinii-mbrăcate 

Cu-a lui Dumnezeu numire-astăzi toate-s îndreptate, 

Contra inimei murinde, sufletul vor să-i sugrume! 

A muri fără speranță! Cine ştie-amărăciunea 

Ce-i ascunsä-n aste vorbe? Să te mişti neliber, mic 

Să vezi marile-aspiratii că-s reduse la nimic, 

Că domnesc în lume rele căror nu te poţi opune.“ 


Sau pot trimite la Eloa a lui Vigny, ori la Demonul 
lui Lermontov. Demonul lui Vigny este însuşi Satan, care 
rămâne doar spirit al răului doar seducătorul pentru care 
Eloa este o victimă inutilă. Sacrificiul ei îi determină 
damnarea, fără ca prin aceasta Satan să se poată simţi mai 
împăcat sau mai mulțumit. Demonul lui Eminescu este un 
revoltat social şi în acelaşi timp un tributar al dragostei 
(doar aceasta mai poate aduce armonie între revoltat şi clasa 
stäpänitoare): 

„Ea? — O fiică de rege, blondă-n diadem de stele, 
Trece-n lume fericită, înger, rege şi femeie; 

EI? — Răscoală în popoare a distrugerii scânteie 
ŞI în inimi pustiite samănă gândiri rebele. 


Despärtiti de-a vieţii valuri, între el şi între dânsa 
Veacuri sunt de cugetare, o istorie, un popor. 
Câteodat” — deşi arare — se-ntâlnesc, şi ochii lor 
Se privesc, par a se soarbe în dorinţa lor aprinsă.“ 


Concepţia lui Eminescu despre dragoste are suficiente 
puncte de tangenţă cu cea a ereticilor cathari. Aceştia mai 
erau cunoscuţi şi sub denumirea de bogomilii din Apus. „În 
primele decenii ale secolului al XII-lea se semnalează în 
Italia, Franța si în vestul Germaniei prezenţa misionarilor 
bogomili. La Orleans, ei reuşesc să convertească nobili şi 
chiar preoți, printre care un consilier al regelui Robert, 
confesor al reginei. Putem recunoaşte esentialul ereziei: nu 
Dumnezeu a creat lumea vizibilă, materia este impură; 
căsătoria, botezul, euharistia şi mărturisirea păcatelor sunt 
inutile, Sfântul Duh, coborând peste creştetul credinciosului, 
prin aşezarea mâinilor îl purifică pe acesta şi îl sfinteste. 
Regele îi descoperă pe eretici, îi judecă, şi la 28 decembrie 
1022 îi arde pe rug. Sunt primii eretici din occident osänditi 
la ardere. Dar mişcarea continuă să se extindă.“ Conform 
concepţiei lor despre iubire, doamna adorată este partea 
spirituală din om, aceea pe care sufletul, încătuşat de trup, o 
cheamă cu o dragoste nostalgică, pe care numai moartea o 
poate îndeplini. De asemenea se poate realiza un paralelism 
între concepţia erotică eminesciană şi cea maniheistä 
(„doctrina lui Manes — originar din Iran — care a îmbrăcat 
forme variate când creştine, când budiste sau musulmane, în 
funcţie de popoare si de credințele lor.“ Orice concepţie 
maniheistă dualistă, socoteşte că „viaţa corpurilor este 


' M. Eliade, Istoria credințelor şi ideilor religioase, vol. III, p. 193. 
? D. de Rougemont, Dragostea si Occidentul, p. 60-61. 

nefericirea însăşi, iar moartea o socoteşte ca fiind binele final, 
răscumpărarea greşelii de-a te fi născut, reintegrarea în Unul 
şi în luminoasa nedeosebire [...] Eros, pofta noastră supremă, 
nu ne alimentează poftele decât pentru a le sacrifica. Iubirea 
desăvârşită neagă posibilitatea oricărei iubiri terestre, iar 
Fericirea ei neagă posibilitatea oricărei fericiri terestre. 
Considerată din perspectiva vieţii, o asemenea /ubire nu 
poate fi altceva decât o nefericire absolutä.‘“ 

Lăsând la o parte perspectiva erosului şi apropierea lui 
de sectele eretice medievale, privită şi din alte puncte de 
vedere, poezia eminesciană conține accente bogomilice (altă 
erezie, care, de fapt, stă la baza catharismului sus-amintit). 
Bogomilii situau pe picior de egalitate binele şi răul. Lumea 
ar fi fost creată prin participarea ambelor forte. Dumnezeu 
este Iubirea, Binele, iar lumea este rea. 

Calitatea primordială a lui Dumnezeu şi-a găsit mate- 
rializarea în opera Îngerului Răzvrătit, Marele Trufaş, Lucifer 
etc. Situarea în acelaşi plan a demonicului cu divinul, prin 
prezenţa lui Satan, într-o domă creştină, în preajma unui înger 
şi lângă însuşi simbolul creştinismului, crucea, trimite la 
bogomilism: 

„Noaptea-n Doma întristată, prin lumini îngălbenite 

A făcliilor de ceară care ard lângă altare, 

Pe când bolta-n fundul Domei întunecoasă, mare, 

Nepătrunsă de-ochii roşii de pe mucuri ostenite. [...] 

Cufundat în întuneric, lâng-o cruce mărmurită, 

Într-o umbră neagră, deasă, ca un demon El veghează, 

Coatele pe braţul crucii le destinde şi le-asazä, 

Ochii cufundati în capu-i, fruntea tristă si-ncretitä.“ 


Referitor la cruce, trebuie să menţionăm faptul că la 
bogomili ea reprezintă un simbol detestat, deoarece pe ea a 
fost răstignit şi umilit Hristos. De altfel, unele legende 
populare de factură bogomolicä, răspândite pe teritoriul țării 
noastre susțin că „din pomul cunoaşterii Binelui şi Răului Eva 


? D. de Rougemont, op. cit., p. 60-61. 

şi Sit iau câte o ramură din care fac o cunună şi o pun pe 
capul lui Adam în ceasul morţii. Din cunună a crescut un 
arbore, din care, apoi s-a făcut crucea pe care a fost răstignit 
Mântuitorul sau că tot crucea Domnului a fost ridicată pe 
locul unde zăcea cäpätäna lui Adam şi de aceea, în icoanele 
în care se zugrăveşte răstignirea Mântuitorului se află sub 
cruce o cäpätänä. Sângele Domnului, revărsându-se peste ea a 
răscumpărat-o din păcate.“ 

În poemul Mureşanu, acelaşi tip de personaj, revoltatul 
social, exprimă monologul său, o filosofie pesimistă cu izvor 
din filosofia lui Schopenhauer, atingând accente bogomilice. 
Domina ideea că răul este sädit în esența omenirii: 

„Vedea-vei în ochii tăi, în plin se desfăşoară 
Tot patime de laudă, că vremea se măsoară 
După a räutätii păşire... Rău şi Ură. 

Dar dacă nu sunt, nu este istorie. Sperjură, 
Invidioasă, crudă, de sânge însetată 

E omenirea-ntreagä... o rasă blestemată, 
Făcută numai bine spre-a stăpâni pământul 
Căci räutätii tale îi datoreşti avântul 

Ce l-a luat pe scara ființelor naturii 

Aceasta este taina în sufletul făpturei 

Ce plan adânc... ce minte, ce ochi e acolo sus! 
Cum în sămânţa dulce a patimei a pus 
Puterea de viata... astfel frumosul plan 

Un alt an îl descarcă, I-ncarcă iar alt an 

Spre vecinicä-mplinire... şi în ureche-mi bate 
Că sâmburele lumii e eterna răutate.“ 


Sau 
„Cartea lumii d-eterna răutate 
E scrisă şi-i menită.“ 


Scopul prezenţei răului în lume ar fi binele. Răul şi Bi- 
nele sunt văzute de poet drept două forte care se contra- 
balansează creând un echilibru: 

„Cât de frumos s-anume tocmit-a lui fire 
Creat-a lupul aprig el pentru mielul blând 
Natura-i fericire şi Veşnic e în pace. 

Şi leul şi taurul de mult stau să şi-mpace 
Si omul, ce-i făptură aleasă are-anume 

Un creier şi-un suflet pentru dureri în lume 
Ce simplă nepăsare, nevinovat-orbire 
Concordie eternă, un roi de fericire!“ 


Altfel spus, la baza creaţiei stau deopotrivă şi binele şi 
răul, iar scopul convergentei acestor forte opuse este demo- 
nia. Mai mult, personajul dă prioritate răului în final, prin oda 
închinată lui Satan: 

„O, Satan! Geniu mândru, etern al desperării, 

Cu geamătul tău ca murmurele mării... 

Pricep acum zâmbirea ta cea tristă, vorb-amară: 

«Că tot ce e în lume e vrednic să piară...» 

Tu ai smuncit infernul ca să-l arunci în stele, 

Cu cârduri uriaşe te-ai înălţat, rebele, 

Ai scos din rădăcini marea s-o-mproşti în soare, 

Ai vrut s-arunci în chaos sistemele solare 

Ştiai că răutatea eternă-n ceruri tronă, 

Că secole nătânge cu spaimă o-ncorona.“ 


Influența bogomilicä se poate sesiza cel mai bine in 
Demonism. Ținând cont de interpretarea poemului din prisma 
credinţei persane conform căreia lumea este rezultatul luptei 
dintre doi titani, unul reprezentând Binele — Ormuzd si 
celălalt Răul — Ahriman, trebuie să menţionăm că, in poem, 
Eminescu inversează rolurile celor doi. Astfel Ahriman, 
având dreptatea de partea lui, a purtat lupta împotriva lui 
Ormuzd, adevăratul titan şi a căzut, înfrângerea aducându-i 
situația de reprezentant al răului şi nedreptatii, pe când 
învingătorul şi-a însuşit atributul dreptăţii, justificat numai 
prin victorie. 

Transferând rolul şi numele fiecărei divinităţi în plan 
creştin, Dumnezeu este figurat aici în chip bogomilic. După 

părerea poetului, de la Pământ (aliat al lui Ahriman, princi- 
piul răului, Satan) avem tot ceea ce este în noi tendinţă spre 
întoarcere în natură şi spre dreptate. Tot de la el avem şi 
aspirația spre bunătate. Pământul este un nobil titan înfrânt, 
iar el a sădit în noi tot ceea ce este avânt spre bine. Dimpo- 
trivă, orgoliul, dorința de mărire şi putere, voinţa de a stăpâni 
împotriva altora şi dezläntuirea instinctului vine de la 
Ormuzd: 

„Este un ce măreț în firea noastră, 

Dar acel ceva nu din noi răsare. 

O moştenire de la Titanul mort, 

De la pământ în care ne nutrim. 

În moartea lui e ceva sfânt şi mare, 

E o gändire-adäncä şi-ndrăzneaţă... 

Pentru ce el fu condamnat la moarte. 

Viaţa noastră e o ironie, 

Minciuna-i rădăcina ei. Dorinti 

De-a fi şi de-a avea singur tot ce este 

Principiu e de-nflorirea ei. 

În van pământul mort ne-nspiră câteodată 

Din sântul suc al stinsei sale viete 

Gânduri de-o nobilă, naltă răscoală: 

Întoarcerea la fire şi dreptate 

Noi nu-l pricepem, o-ncercăm adese 

Dar n-o putem. Fäcuti suntem 

După asemănarea acelui mare 

Puternic, egoist, carele singur 

Îmbrăcat în mărirea-i solitară 

Ridică-n cer Innourata-i frunte.“ 


Ormuzd, înfrângând binele reprezentat de Pământ, a 
făcut să ne nastem ca viermii din täränä, dar ne-a dat infati- 
şarea lui, a stăpânitorului din cer. 

Comparând cele înfăţişate alegoric în poem cu concep- 
tia religioasă bogomilică, conform căreia „lumea aceasta este 
rea, ea a fost zămislită de Satanail (fratele lui Hristos şi fiul 
lui Dumnezeu), Dumnezeul cel aspru din Vechiul Testa- 

ment” asemănarea este izbitoare. Evocarea unui Dumnezeu 
cinic trimite tot la bogomilism. Prestigiul diavolului, pasivi- 
tatea lui Dumnezeu şi incomprehensibila sa cădere pot fi 
considerate drept o expresie a lui deus otiosus (figurat nu 
numai în bogomilism, ci aproape în toate religiile primitive), 
care după ce creează lumea şi pe oameni se dezinteresează de 
soarta creației sale şi se retrage în cer lăsând desăvârşirea 
operei sale pe seama unei fiinţe supranaturale. 

În ce priveşte alinierea lui Eminescu la tendința scep- 
tic-religioasă a vremii, poetul, adept al extremelor, situat pe 
această poziție prin reabilitarea figurilor desemnate ale creşti- 
nismului, sugera divinității: „Eu nu cred nici în Iehova“. 
Alteori a avut o atitudine obiectivă, dar nu echilibrată fata de 
fenomen, după cum declara în scrisoarea sa către Iacob 
Negruzzi în legătură cu poezia Epigonii („suntem trezi de 
suflarea secolului si de aceea avem atâta cauză in a ne 
descuraja. Nimic, decât culmile strălucite, nimic, decât con- 
ştiinţa sigură că nu le vom atinge niciodată. Să nu fim 
sceptici? Atâta lucru, cele mai multe puteri sfărâmându-se în 
van de lupte sterile, cele puţine descurajate de strigătul 
gunoiului ce înoată asupra apei‘*). În fine, cum era de astep- 
tat, el a adoptat şi poziţia creştină, fie din poziție cristologică, 
fie mariologică: Răsai să dai lumină, Rugăciune, Christ. 
Ideile care stau la baza poeziei Christ, de la care mai târziu 
s-a ajuns la Dumnezeu şi om, pot fi puse pe seama unui 
iconoclasm personal, constând într-o adaptare la condițiile 
socio-culturale contemporane a crizei grave iconoclastice din 
secolele al VIII-lea-al IX-lea, datorate unor cauze politice, 
sociale şi teologice. Urmând interdicția din Decalog, creştinii 
din primele secole nu şi-au făurit icoane, pe de altă parte, 
imaginarul atât de bogat al acelei vremi nu se putea 
concretiza uşor în imagini, ceea ce a surprins şi Eminescu: 

„Era timpii aceia, Doamne, când gravura grosolană 

Ajuta numai al minţii zbor de foc cutezător, 


4M. Eliade, op. cit., p. 193. 
5 M. Eminescu, în Convorbiri literare, 5-17 iunie, 1870. 

Pe cand mâna-ncă copila pe ochiul cel arzător 
Nu putea să-l înțeleagă, să-l imite în icoane.“ 


Legat de mişcarea iconoclastă din secolele al VII-lea- 
al IX-lea, Mircea Eliade menţionează că „în Imperiul Roman 
de Răsărit, interdicția este ignorată începând din secolul al 
III-lea, când o iconografie religioasă (figuri sau scene 
inspirate din Scriptură) îşi face apariția în cimitirele sau 
lăcaşurile unde se adunau credincioşii. Această inovaţie 
urmează îndeaproape avântul cultului moaştelor. În secolele 
al IV-lea şi al V-lea, imaginile se multiplică şi se accentu- 
eazä.“ Urmând canoane iconoclastice parcă, poetul reuşeşte 
să redea pictural scena naşterii lui lisus, inspirată din 
Evanghelia după loan: 

„Dar pe pagina din urmă, în trăsuri groase şi seci, 

Te-am văzut născând în paie, fata mică şi urâtă 

Tu, Christos, o hieroglifă, stai cu fruntea amărâtă 

Tu, Maria, stai tăcută, teapänä, cu ochii reci.“ 

Versurile eminesciene par a cuprinde argumentul 
iconoclastilor: 

„Azi artistul te concepe ca pe-un rege-n tronul tău, 

Dară inima-i pustie, mâna-i fină n-o urmează 

De a veacului suflare inima lui este trează 

Şi în ochiul lui cuminte tu eşti om... nu Dumnezeu.“ 


Si anume acela că „este imposibil să zugrăveşti chipul 
lui Hristos fără a subintelege faptul că reprezintă şi natura sa 
divină (ceea ce este o blasfemie) sau fără să separe cele două 
naturi ale lui Hristos (ceea ce ar fi fost o erezie). Euharistia 
reprezintă adevărata imagine a lui Hristos, căci ea este pă- 
trunsă de duhul sfânt; astfel euharistia, spre deosebire de 
icoană, posedă atât o dimensiune divină, cât şi una umană.” 

Merită reţinută imaginea fecioarei Maria, „tăcută, tea- 
pănă, cu ochii reci“, care ar caracteriza mai degrabă o statuie 


° M. Eliade, op. cit., p. 66. 
7M. Eliade, op. cit., p. 67. 


72 STUDII EMINESCOLOGICE 


(probabil a lui Venus). Mariologia la Eminescu se leagă de 
ideea că Maria este Metanoia, adică transformarea zeiţei 
Venus în Fecioara Maria. Astfel, imaginea Fecioarei cu 
pruncul în braţe nu este altceva decât o preluare a celei a lui 
Venus cu Cupidon. Această viziune este reliefată mai ales în 
poemul Venere şi Madonă: 

„Venere, marmură caldă, ochi de piatră ce scânteie, 

Brat molatec ca gândirea unui împărat poet, 

Tu ai fost divinizarea frumuseţii de femeie. 

A femeii ce şi astăzi tot frumoasă o revăd. 


Rafael, perdut în visuri, ca-ntr-o noapte înstelată, 
Sufletu-mbătat de roze şi d-eterne primăveri, 
Te-a văzut şi-a visat raiul cu grădini îmbălsămate, 
Te-a văzut plutind, regină, printre îngerii din cer. 


Şi-a creat pe pânza goală pe Madona dumnezee 
Cu diademä de stele, cu suräsul blând, vergin...“ 


Versul „Mama ta e o regina, nu femeia cea săracă“ din 
poezia Christ (la fel ca si cel din Venere şi Madonă: ,, Plutind 
regină printre îngerii din cer“) ne duce cu gândul la Regina 
Angelorum din litaniile Sfintei Fecioare ale bisericii catolice. 
„Sfântul Augustin o numeşte pe Fecioara Maria «nostra 
tympanestria» deoarece, asemenea lui Miriam ce s-a aflat în 
fruntea fiilor lui Israel, ea le-a fost călăuză poporului lui 
Dumnezeu şi îngerilor din cer în rugăciunile lor [...]. Cu alte 
cuvinte, atunci când îngerii din ceruri, heruvimii şi serafimii, 
îl preamăresc pe Dumnezeu, ei sunt conduşi de cea pe care 
arhanghelul Gavril o numeşte «plină de han».““* 

Poezia Răsai asupra mea pune în evidență o altă 
atributie a Fecioarei Maria: modelul suprem al fecioarei si 
maică binecuvântată: 


8 J, Pelikan, Fecioara Maria de-a lungul secolelor. Locul ei în istoria 
culturii, p. 84. 

„Răsai asupra mea, lumină lină 
Ca-n visul meu de-adinioară, 

O, maică sfântă, pururea fecioară 
În noaptea gândurilor mele, vină.“ 


„Ca Fecioară, Maria a servit drept unicul şi sublimul 
model al castitätii. În acelaşi timp, ca Mamă, ea este «binecu- 
vântată între femei».“” Poetul care se declară a nu crede „nici 
în lehova“ se dovedeşte a fi aici un mistic, chemând în ajutor 
cea mai de seamă reprezentantă a divinității: 

„Străin de toți, pierdut în suferință 

Adâncă a nimicniciei mele, 

Eu nu cred nimic şi n-am tărie 

Dă-mi tinereţea mea, redă-mi credința 

Si reapari din cerul tău de stele 

Că te ador de-acum pe veci, Marie.“ 


Acelaşi imbold şi acelaşi nucleu ideatic îl regăsim şi în 
poezia Rugăciune. Alături de conceptul de semper virgo, se 
întrevede şi cel de regina coelis: 

„Crăiasă alegându-te, 

Ingenunchem rugându-te...“ 


Referitor la acest concept, J. Pelikan sublinia că există 
o sărbătoare stabilită în calendarul bisericesc încă din Evul 
Mediu pentru data de 15 august când se celebra «ziua când a 
fost luată din această lume şi înălțată la cer [...]. Înălţarea la 
cer o ridică deasupra tuturor sfinților, îngerilor şi arhanghe- 
lilor, natura umană fiind aşezată deasupra tuturor spiritelor 
nemuritoare.“ 

Descoperirea culturală, estetică a întregului univers bi- 
blic, dincolo de acceptarea sentimentului religios, precede 
epoca romantică. Romanticii vor căuta însă, în Biblie, mai 
ales mitul adamic al paradisului pierdut. 


” J, Pelikan, op. cit., p. 53. 
10 J, Pelikan, op. cit., p. 94. 

Eminescu et le Moyen-Âge chretien 


Eminescu n’a pas été un chrétien orthodoxe, comme on 
cherche à mystifier son image à present. Ame sans relâche, 
esprit complexe, le poéte a cherché a s’expliquer Pidee de 
Dieu, a travers les différentes religions. 

L’influence bogomilo-chatarique identifiable dans sa 
poésie est très intéressante et démontre l’appartenance du 
poète aux «énergies» manichéistes. 

L’image de Satanail revient obsessivement dans son 
œuvre. Si «Dieu est mort» (selon Nietzsche), Satanail, le mal 
ou l’ange déchu, conduit le monde. C’est un monde en 
décadence, dépourvu des valeurs propres au Moyen-Âge, 
mais hanté par les fantômes démoniaques de ce même 
Moyen-Âge. 

Jésus Christ et Marie, mentionnés dans quelques 
poèmes, semblent eux-mêmes fatigués et impuissants. Le 
monde d'Eminescu subit, évidemment, une décadence sans 
remède. 


Credinţă şi evlavie la Eminescu: 


Poezia Christ 


Theodor DAMIAN 


S-a scris mult în această perioadă postdecembristă 
despre preocuparea lui Eminescu pentru religie. (Pentru o 
documentată prezentare în acest sens se poate vedea recentul 
volum al lui Doru Scărlătescu, Eminescu si Religia, Ed. 
Timpul, Iaşi, 2000, 144 p.). În abordarea acestei probleme, 
unii autori au înţeles prin religie sacrul în general, în acest caz 
reflectiile şi referirile la el fiind mai degrabă de ordin 
filozofic, alţii au înțeles o impropriere a sacrului de către 
poet, deci o legătură personală cu acesta, aceea ce muta 
reflectia şi interpretarea pe teren teologic, legătura aceasta cu 
sacrul desfäsurändu-se fie la nivelul minții în semn de 
conştientizare şi credinţă, fie la nivelul inimii, în sensul de 
credință şi evlavie, în acest din urmă caz intrând mai ales pe 
tărâmul spiritualităţii. 

Într-adevăr, a vorbi despre religie în general e un 
lucru, şi a vorbi despre credinţă în special, sau şi despre 
evlavie, este altceva, deşi o separație între acestea trei nu se 
poate face. Distincție da, dar separație nu. 

Totodată una e a vorbi despre religie şi alta e a fi reli- 
gios, acelaşi lucru e valabil şi în privinţa credinţei şi evlaviei. 

Trebuie să precizez că distincţia pe care o fac aici, 
mai ales între credinţă şi evlavie, are în vedere nu aceste două 
stări în sensul definiției lor complete, ideale, ci în sensul 
asumării, practicării, conştientizării lor de către oameni. Spu- 
nând aceasta mă gândesc la acea categorie de oameni care se 
numesc credincioşi, care afirmă credință în Dumnezeu, o 
conştientizează, uneori pot s-o explice şi să elaboreze asupra 
ei, dar care nu arată sau nu au nici un fel de evlavie. 

Mai rar se întâmplă opusul acestei situaţii, ca, având 
evlavie, să nu ai credinţă. 

Lui Eminescu i s-au atribuit de către criticii lui, rand pe 
rând, toate aceste combinaţii: liber cugetător, preocupat de 
religie în sensul vag, general al cuvântului, dar nu credincios, 
sau cu atât mai puţin or în nici un caz pios, religios în sensul 
de credincios, de persoană conştientă de existenţa lui 
Dumnezeu de care se leagă prin credință, religios în sensul de 
credincios evlavios. 

Pe de altă parte, aşa cum am arătat într-un alt studiu, 
credinţa şi evlavia lui Eminescu au avut un caracter interior şi 
nu exteriorizat, de tip intenţionat ori neintentionat misionar. 
(Vezi „Dorul după Dumnezeu în poezia lui Eminescu“ în 
Eminescu 2000, Aniversări New York-eze, Ed. Axa, Botoşani 
şi Institutul Român de Teologie şi Spiritualitate Ortodoxă, 
New York, 2000, p. 68). 

În defavoarea tezei credinţei s-a spus că, fiind pesimist, 
poetul nu putea fi credincios. Există însă argumente logice, 
teologice şi psihologice care demonstrează că Eminescu n-a 
fost un pesimist, cel putin nu în adevăratul sens al cuvântului, 
aşa cum i se atribuie atât de des (vezi Th. Damian, „Pesimism 
şi credință in opera lui Eminescu“, în Eminescu 2000, 
Aniversări New York-eze, Ed. Axa, Botoşani şi Institutul 
Român de Teologie şi Spiritualitate Ortodoxă, New York, 
2000, p. 51-56). 

Dacă am vrea să decidem dacă Eminescu a fost 
credincios sau nu şi am lua drept criteriu — referindu-ne la 
poezia sa — numărul lucrărilor în care el pare a fi ateu (pe cele 
cu caracter sau cu note protestatare nu le includem aici. 
Protestul fiind o probă a credinței şi nu a necredintei, mai ales 
genul de protest din poezia lui Eminescu unde în 
neintelegerea sau indignarea sa poetul se adresează totuşi lui 
Dumnezeu, ca odinioară Moisi, Iona şi alti prooroci), precum 
şi numărul lucrărilor ce-l desemnează ca pe un om credincios 
şi evlavios, am vedea că diferenţa nu e semnificativă. Aparent 
deci, ar fi greu de spus dacă el a fost credincios sau nu, de 
aici validitatea problematicii. 

Totuşi este un fapt comun ca atunci când dintr-un anu- 
mit text se primesc semnale ambivalente, să se plaseze textul 
în context pentru a vedea care din cele două tipuri de semnale 
se leagă mai bine de context, este luminat de acesta, îl reflectă 
şi se împlineşte în el. 

În cazul nostru contextul este imens. Se pot invoca spre 
ilustrarea tezei credinţei câteva aspecte esenţiale: 

1. Educaţia primită în familie (mai multi membri ai familiei 
care au imbrätisat viața monastică), 

2. Interesul general pentru tradiţie, pentru tezaurul de valori 
al culturii şi spiritualităţii neamului, 

3. Interesul special pentru Biblie, şi aparte pentru Evanghelii; 
Slavici atestă faptul că la vârsta de 20 de ani Eminescu nu 
numai că era foarte versat în conţinutul Evangheliilor dar 
totodată punea religiozitatea, şi aici se include şi pietatea 
care implică credință, respectul de cele sfinte, mai presus 
de toate (vezi N. Crainic, Nostalgia Paradisului, Ed. 
Moldova, laşi, 1994, p. 26, cf. Doru Scărlătescu, op. cit., 
p. 33), 

4. Afirmațiile sale în publicistică despre Biserică şi rolul ei 
vital în dezvoltarea sănătoasă a spiritului neamului, 

5. Mărturiile contemporanilor despre caracterul şi înclinațiile 
sale, despre vederile sale, dincolo de metafora poetică, 
despre lume şi viata. 

Evlavia lui Eminescu o poate detecta oricine citeşte 
atent şi dezinteresat opera acestuia. Spun aceasta deoarece, în 
general, este greu să te detaşezi de propria ta orientare în 
încercarea de a reconstitui profilul spiritual al poetului. 

Aşa cum arată Doru Scărlătescu, nationalistul A. 
Densuşianu îl va vedea pe Eminescu altfel decât socialistul C. 
D. Gherea, altfel decât pedagogul creştin Grama, ş.a.m.d. 
(Op. cit., p. 51). Deci dacă citindu-l pe Eminescu prin prisma 
poemului Împărat şi proletar, vedem în acesta socialistul, 
prin prisma Glossei, eleatul, prin prisma Rugăciunii unui dac, 
pe creştin (ibidem, p. 62), etc. cu atât mai mult este necesar a 
recurge la alte surse ce ajută esenţial la retrasarea acestui 
profil. În cazul discuţiei de faţă teologul este avantajat, căci 

încercarea de a depista elementele definitorii unei identități 
religioase la marele poet, tine în mod special de domeniul, 
formaţia şi uneltele de lucru ale teologului. 

Mai multi interpreți ai sintezei eminesciene au fost de 
acord că poezia Christ este una din piesele principale care 
demonstrează nu numai religiozitatea, ci şi creştinismul 
profund, de tip ortodox al lui Eminescu (ibidem, p. 46). 

Acest poem fundamental pentru reconstruirea portre- 
tului spiritual autentic al lui Eminescu nu e decât o satiră ce 
ironizează pe cei ce cred că pot prin artă să înţeleagă în mod 
adecvat adevăratul chip al Mântuitorului (Ibidem, p. 13). El 
cuprinde învățături dogmatice ortodoxe esenţiale, exprimate 
fără nici un echivoc, fără nici o alunecare posibilă, observă D. 
Constantinescu în recentul său volum de certă valoare în 
cazul problematicii de care ne ocupăm, Eminescu şi spiritua- 
litatea creştină (Ed. Axa, Botoşani şi Institutul Român de 
Teologie şi Spiritualitate Ortodoxă, New York, 2001, p. 243). 

Felul cum începe Eminescu poezia Christ indică deja 
deceptia pe care o trăieşte el față de starea morală a lumii 
sale, aşa cum vedem şi în alte proteste vehemente exprimate 
în poezia şi proza sa. 

Aceste secole, societatea timpului său este străină cărții 
sfinte, Sfintei Scripturi la care se referă aici; un secol orb la 
învățătura şi înţelepciunea trecutului, secularizat, detraditio- 
nalizat şi, în consecință, golit de valorile esenţiale ale unei 
societăți sănătoase. 

Contemplând o icoană a Naşterii Domnului, Eminescu 
retrasează elementele principale ale scenei: pruncul, Maica 
Domnului, ieslea, steaua, magii, păstorii, pelerinajul acestora la 
ieslea din Betleem, şi aşa cum notează şi Dumitru Gh. 
Constantinescu face o referire clară la caracterul teandric al 
Întrupării (Ibidem), la faptul că Iisus nu trebuie văzut numai în 
omenescul Său, ci şi în divinitatea Sa, de fapt, deplângând pe 
aceia care au tendința fie de a vedea în lisus doar pe fiul 
omului, fie de a se opri la reprezentări iconografice ale lui 
lisus, necorespunzatoare tradiției autentice creştine, reprezen- 
tări ce indică o înţelegere neadecvată a dogmei întrupării, în 

primul rând de către artiştii care redau plastic un alt lisus decât 
cel prezentat de Evanghelii, şi în al doilea rând, pe cei care, 
induşi în eroare de „fantezia“ artistului, ar ajunge să nu poată 
trece cu credinţa dincolo de forme, văzând în lisus mai mult un 
om şi mai puţin sau deloc pe Dumnezeu, căzând astfel în erezia 
nestoriană din primele secole creştine, condamnată oficial de 
Biserică la Sinodul ecumenic de la Efes din 431. 

Poetul este foarte bine informat şi înrădăcinat în dogma 
hristologică a Bisericii creştine exprimată clar la Calcedon în 
special, în 451, când, împotriva ereziilor timpului, s-a stabilit 
cum trebuie înțeleasă persoana divino-umană a Mântuitorului, 
şi cum cele două naturi conlocuiesc în Hristos in mod 
neamestecat şi neschimbat, neimpärtit şi nedespärtit. 

Reprezentarea plastică a lui lisus de către unii artişti 
este, după Eminescu, o dovadă a pierderii credinței, a simpli- 
tatii şi curätiei inimii şi minţii, o expresie şi un rezultat al 
îndepărtării omului de credinţa adevărată, aşa cum a fost ea 
trăită în vremurile precedente. 

Poetul critică în acest poem „fraza strălucită“, „masca“, 
„fantezia bogată“, ce iau locul credinţei simple, sincere şi 
adânci, cum se vede explicit în ultima strofă. 

Ironia lui Eminescu, în care se distinge uşor durerea 
pentru îndepărtarea de la valorile autentice ale ortodoxiei, 
pentru denaturarea acestora, arată că acestuia îi păsa nu nu- 
mai de credinţa în Dumnezeu, dar chiar şi de modul propriu 
în care aceasta trebuie trăită interior şi manifestată exterior. 

Trăsăturile morale inerente acestei atitudini sunt în 
deplină concordanţă cu cele ale portretului pe care contem- 
poranii i-l făceau marelui poet: personalitate integră, iubitor 
de bine, iubitor de oameni, luptând cu îndărătnicie pentru 
înlăturarea relelor şi pentru apărarea valorilor naționale, 
nemincinos, conditional, altruist, neplängändu-se de jignirile 
ce i se aduceau si nefiind in stare sä jigneascä pe nimeni in 
relatiile sale personale (/bidem, pp. 24-25). 

Numai cänd iti pasä de ceva esti indignat de devalori- 
zarea ori profanarea acelui lucru, si numai cänd iti pasä tare 
treci la acţiune, strigi, scrii, atragi atenţia. 

Dacă Eminescu ar fi fost un om de credință asumată 
doar la nivel filozofic, intelectual, probabil n-ar fi scris poezia 
Christ deoarece simbolul credinței există oricum în icoana 
completată de el, indiferent de felul cum era reprezentată; 
principalul e că ea şi-ar fi împlinit menirea de a aminti de 
ceea ce trebuia să amintească, de Dumnezeu, deci să stimu- 
leze credința omului în Dumnezeu. 

Dar nu faptul că poetul se angajează într-o „luptă“, că 
el condamnă în poem depărtarea de la credința tradiţională 
manifestată în formele ei canonice, autentice, instituite şi 
cinstite de generațiile de înaintaşi, demonstrează că el este 
afectat mai ales la nivel emoţional, la nivelul ce constituie 
una din bazele fundamentale ale evlaviei creştine. 

Aşa cum spune şi William James, omul religios se 
caracterizează prin pasiune iar aceasta implică în mod direct 
latura sa afectivă (The Varieties of Religious Experience, 
Longman, Gresi, New York, 1902, p. 41). 

Există deci o legătură intrinsecă între evlavie şi emo- 
tie (Hans Joas, „Values versus Norms; A Pragmatist Account 
of Moral Objectivity“ in The Hedgehog Review, vol. III, Nr. 
3, Fall 2001, pp. 47-48). 

Luand ca exemplu tot icoana Nasterii Domnului, ne pu- 
tem imagina, gândind şi la Eminescu, mai ales la el, că atunci 
când unul din noi, crescut în frica de Dumnezeu şi respectul 
fata de valorile tradiționale, ar vedea icoana Naşterii realizată 
în stil fantezist ce denaturează adevărul dogmatic despre 
Întrupare (fapt ce implică cunoaşterea dogmei şi respectul 
pentru ea), ar fi afectat în mod serios, ar fi indignat datorită 
devalorizării, subestimării, chiar profanării unui lucru ce se 
constituie element fundamental al identităţii acelei persoane. 

Indignarea lui Eminescu, deci, reacţia sa vehementă 
arată aici ataşamentul său la credinţa strămoşilor şi evlavia, 
respectul său cel mai înalt pentru modurile de manifestare ale 
acesteia. 

Nu trebuie uitat că poemul în discuție include o invo- 
care a divinității, conferindu-i, dincolo de nota satirică, un 
caracter de rugăciune. 

Autorul nu vine în fata omului să-şi exprime indigna- 
rea, ci în fata lui Dumnezeu, ca-ntr-o spovedanie. 

Într-adevăr, evlavia creştină ce se revelează în acest 
poem reprezintă o constantă în viata lui Eminescu şi o virtute 
pe care o cerea şi altora, în felul acesta propovăduind-o. 

Numai un om cu o astfel de trăire interioară poate 
ridica pietatea la nivel de program moral în vederea redresării 
națiunii. Ceea ce el cerea scriitorilor din vremea sa poate 
constitui un apel valid nu numai scriitorilor dar oricărui bun 
român şi om de omenie şi de bună credinţă şi în ziua de azi: 

Un dramaturg, zice Eminescu într-un articol, trebuie să 
dea dovadă de mărime, frumuseţe şi curăţenie, de pietate 
adevărat creştină, să fie onest, drept şi bun ca litera 
Evangheliei. (Repertoriul nostru teatral, 18, 30-01-1870, vezi 
D. Constantinescu, op. cit., p. 188) 

Ecce Hommo. 

Summary 


There is a distinction between religion, faith and piety, 
and when we speak of these in relation to Eminescu’s attitude 
towards them we need to have that distinction clearly in 
mind. Eminescu’s critics have attributed him a wide range of 
attitudes, from atheism to a simple preoccupation and intel- 
lectual interest for religion, to faith in the vague, social sense 
of the term, to faith in the sense of a personal, conscious 
engagement in a relation with God. While it is not easy to 
decide whether Eminescu was a devoted religious person or 
not based just on his poetry, since he had written poems that 
can give ground to either argument, the context of his life and 
activity represents a great help for a decision in favour of 
religious devotion. 

The poem entitled Christ though, expresses unequivo- 
cally Eminescu’s knowledge of the Christian doctrine of 
Incarnation, and the author's regret at the doctrinal confusion 
and the loss of authentic religious traditions in the society of 
his time and lack of involvement in them indicates clearly his 
religious feeling. 

In this poem the author is emotionally affected by the 
misrepresentation of the Christian doctrine in the icon of 
Nativity by fantasist artists, and his irony with them, together 
with the moral program that he proposes for the spiritual 
consolidation of his nation, unveil an Eminescu who cares for 
religion and whose caring is based on his inner devotion to 
God and to the traditional ways in which that was manifested 
by his forefathers. 


O posibilă influenţă a Bibliei 


în Luceafărul lui Mihai Eminescu 


Pavel FLOREA 


Cultura ca sumă de valori tezaurizate aparține unui timp, 
dar are totodată forța de a trece graniţele acestuia, de a depăşi 
delimitările, oricât de cuprinzătoare ar fi ele. Cultura se 
prezintă ca un drept şi o aspirație general umană, prin aceea că 
omul este pătruns de ideea frumosului, e stăpânit de gândul 
adevărului şi de curiozitatea cunoaşterii. Prin cultură, un popor 
se individualizează în lume. Dreptul de existență națională a 
unui popor, remarca Titu Maiorescu, se raportează la „măsura 
contribuirii“ lui „individuale la cultura omeneascä.“' Aducänd 
în discuţie chestiunea relației dintre culturile lumii, teoretici- 
anul vede în formele culturii un mijloc al neatârnării naționale: 
«Îndată ce în apropierea unui popor se află o cultură mai înaltă, 
scrie Maiorescu, ea înrâureşte cu necesitate asupra lui. Căci 
unul din semnele inältimei culturei este tocmai de a părăsi 
cercul mărginit al intereselor mai individuale şi, fără a pierde 
elementul național, de a descoperi şi de a formula idei pentru 
omenirea întreagă (...) a se uni în principiile de cultură este 
soarta neaparată a fiecărui popor european. Întrebarea este 
numai dacă o poate face ca un sot de asemenea, sau ca un rob 
supus; dacă o poate face scäpându-si şi intarindu-si neatärnarea 
națională sau plecându-se sub puterea străină. Şi această 
întrebare se dezleagă numai prin energia vieţii intelectuale şi 
economice a poporului, prin bunăvoința şi iuteala de a înţelege 
si de a-şi asimila cultura în activitatea potrivită.“? Actualitatea 
acestor idei nu mai trebuie demonstrată. 


! Maiorescu, Titu, Opere, I, Editura Minerva, 1978, p. 468. 
? Ibidem, p. 211. 

Existența peste timp a culturii izvorăşte din însăşi esen- 
ta creaţiei. Valorile literaturii artistice (forme ale culturii) sunt 
mereu redescoperite potrivit spiritului generaţiilor ce se 
succed pe scara istoriei. O operă adevărată este mereu actua- 
lă, ea este uitată, sau „a adormit“ — cum se exprima I. L. 
Caragiale — doar din momentul „când cei din urmă ochi 
pricepuţi şi-au întors privirea de la dânsa; dar la cea dintâi 
privire a altor doi ochi pricepuţi, ea se va deştepta sigur şi, cu 
o nouă şi întreagă pricepere de viaţă, va chema la dânsa o 
lume.“ Timpul operei este timpul priceperii şi judecății 
omeneşti. 

Viziunea lui Caragiale se dovedeşte de o modernitate 
frapantă când scrie: „Într-un sâmbure viata stă ascunsă vreme 
îndelungată, pândind, cu răbdare mai presus de multe încer- 
cari condiția exterioară propice pentru ca să tâsneascä la 
lumină, să incolteascä, să crească, să dea roade şi seminţe 
altele pentru o mai departe viaţă. Ceea ce sunt căldura, lumi- 
na şi umezeala pentru sămânță este priceperea şi judecata 
omenească pentru opera talentului omenesc. 

Precum un bob de grâu găsit peste cinci mii de ani în sicriul 
unei mumii egiptene, semănat în pământ bun, reînvie ca şi bobul 
cules anul trecut asemenea o operă de artă viabilă, după o părăsire 
şi uitare de veacuri reînviază iarăşi la căldura ochilor pricepuţi.” 

Privirea nouă asupra culturii este şansa unică a aces- 
teia, şi în spaţiul ei se asigură permanenta actualitate a 
literaturii. Fără îndoială că în opera literară, cu deosebire în 
poezie, imaginea este, cum bine s-a observat, nu o dată, „o 
aventură a limbajului. Dar trebuie să adăugăm imediat, că 
limbajul (cuvântul) dă trup de fiecare dată unei idei. Accep- 
tând acest mod de privire asupra poeziei, vom percepe mai 
bine raportul dintre fantezie (imaginar) şi reflexivitate (gân- 
dire, concept) în poezia lui Eminescu. Poetul însuşi atrăgea 
atenţia junimistilor, chiar de la începutul colaborării sale la 


2 Caragiale, I. L., Opere, II, Editura Minerva, 1971, p. 704. 
* Burgos, Jean, Pentru o poeticä a imaginarului, Editura Univers, 1988, p. 
225. 

„Convorbiri literare“ că „mama imaginilor, fantezia, mie-mi 
pare a fi o conditiune esenţială a poeziei, — pe când 
reflectiunea nu e decât scheletul, care-n opere de arte nici nu 
se vede (...) unirea amândorura e perfecțiunea, purtătorul ei, 
geniul.“ Prin fantezie si reflexivitate, puterea magică a 
cuvântului — poezia eminesciană — re-creeazä universul. 
Plecând de la ideile poetului, încercăm să înțelegem 
desele renuntäri, obsedantele căutări, care au generat zeci de 
variante la un vers, până la stabilirea formei definitive a 
Luceafărului. Căutările eminesciene sunt de-a dreptul covâr- 
şitoare în dialogul Demiurg-Hyperion, partea cea mai densă 
sub aspect filozofic a poemului. 
Înaintea acestui dialog, atenţia cititorului e reţinută de 
o variantă la strofa întâi a poemului. Între multiplele caracte- 
rizări ale fetei de împărat se află şi următoarea: 
„A fost odată ca-n poveşti 
A fost ca niciodată, 
Din rude bune-împărăteşti 
Fecioară prea-curatä“ 


Oricum am analiza textul, valoarea poetică este incon- 
testabilă. Şi, totuşi, Eminescu nu se opreşte la această formă 
şi o preferă în textul definitiv pe cea cunoscută: „O prea 
frumoasă fata.“ Dacă ar fi păstrat versul „Fecioară prea 
curată“ (imaginea Fecioarei Maria), atunci, probabil pentru 
caracterizarea Luceafărului ar fi depăşit mitul lui Hyperion şi 
s-ar fi plasat în spațiul biblic, ar fi ales varianta lăsată 
posterităţii între manuscrise: 

„Tu din eternul meu întreg 
Te-ai smuls o stea senină 

Cum vrei puterea mea s-o neg 
Lumină din lumină“ 


3 Toroutiu, I. E., Studii si documente literare, I, Bucuresti, 1932, p. 
311-312. 

Cele două strofe citate ne indreptatesc să credem ca 
Eminescu a fost preocupat şi de o altă modalitate de construc- 
tie a poemului, ce implica însă modificări de substanță, poate 
Chiar dispariţia antitezei dintre cele două lumi: a fiinţelor 
terestre, muritoare şi a naturilor celeste, eterne. Ideea e 
întărită şi de poezia Rugăciune, desprinsă de Titu Maiorescu, 
din poemul Ta twam asi şi publicată în ediţia a Vl-a a 
poeziilor lui Eminescu, din 1892. Această poezie, datată de 
Perpessicius 1879 — în plină perioadă de definitivare a 
poemului Luceafărul —, relevă faptul că eul creator emines- 
cian păstra în sine imaginea Fecioarei Maria, pe care în 
Rugăciune o suprapune peste cea a Luceafărului mărilor. 
Textul fiind scurt, îl reproducem: 

„Crăiasă alegându-te 

Îngenunchem rugându-te 

Inaltä-ne, ne mäntuie 

Din valul ce ne bäntuie; 

Fii scut de întărire 

Si zid de mântuire, 

Privirea-ti adorată 

Asupră-ne coboară 

O, maică prea curată 

Şi pururea fecioară, 
Marie! 

Noi ce din mila sfântului 

Umbră facem pământului 

Rugămu-ne-ndurărilor 

Luceafărului mărilor 

Ascultă-a noastre plângeri, 

Regină peste îngeri, 

Din neguri te arată 

Lumină dulce clară 

O, maică prea curată 

Şi pururea fecioară, 

Marie!“ 

Fecioara din Rugăciune, „Lumină dulce, clară“ este 
foarte aproape de cel ivit din „forma cea dintâi“, de ,, Lucea- 
fărul mărilor“, „Lumină din lumina“ Renuntänd la caracteri- 
zarea „Fecioară prea curată“, pentru fata de împărat, 
destinul literar al Cătălinei se schimbă radical, iar travaliul 
creator eminescian se concentrează asupra Luceafărului a 
cărui esență este dezvăluită de către Demiurg: 


„Hyperion, ce din genuni 
Răsai c-o-ntreagă lume, 

Nu cere semne şi minuni 
Care n-au chip şi nume 


Tu vrei un om să te socoti, 
Cu ei să te asameni? 

Dar piară oamenii cu toţi, 
S-ar naşte iarăşi oameni. 


Ei numai doar durează-n vânt 
Desarte idealuri — 

Când valuri află un mormânt 
Răsar în urmă valuri; 


Ei doar au stele cu noroc 
Si prigoniri de soarte, 

Noi nu avem nici timp, nici loc, 
Şi nu cunoaştem moarte. 


Din sânul vecinicului ieri 
Trăieşte azi ce moare, 

Un soare de s-ar stinge-n cer 
S-aprinde iarăşi soare; 


Părând pe veci a răsări, 

Din urmă moartea-l paşte, 
Căci toţi se nasc spre a muri 

Si mor spre a se naşte. 

Iar tu Hyperion rămâi 
Oriunde ai apune ... 
Cere-mi cuvântul meu dintâi — 
Să-ţi dau înțelepciune? 


Este aici o întreagă filozofie asupra destinului omului 
în univers. Totodată, se dezvăluie esenţa divină a Luceafa- 
rului. Dialogul Demiurg-Hyperion oferă un model de încifra- 
re a ideii poetice. Eminescu este preocupat până la obsesie să 
găsească forma potrivită prin care să-l apropie cât mai mult 
pe Hyperion de Demiurg, să releve că Luceafărul s-a ivit din 
însăşi substanţa Creatorului şi este egal cu acesta în nemurire, 
dar depinde de el. Având acelaşi destin în eternitate cu 
Demiurgul, Hyperion nu poate nici măcar fi asemuit cu vreo 
ființă pământeană. 

Concentrându-se asupra unității Demiurg-Hyperion, 
poetul renunță la caracterizările explicite şi închide imagina- 
rul poetic în două versuri, de un ermetism greu de pătruns, 
dacă nu am cunoaşte variantele la care a renunţat până a ajuns 
la forma: 

„Noi nu avem nici timp, nici loc, 
Si nu cunoaştem moarte.“ 


Cei doi, Demiurg şi Hyperion, devin egali în eternitate, 
independenți de timp şi spaţiu. Sau, poate sunt forme veşnice 
ale timpului şi spaţiului. 


kkk 


Iată o parte a renuntarilor din dialogul Demiurg-Hy- 
perion, lăsate de poet în lada cu texte netipărite în timpul 
vieții sale: 

„Si-orice menire e-n zadar 
Natura altfel leagă 

În orice ghindă de stejar 
E o pădure-ntreagă 


STILISTICĂ 89 


Ea n-are pierderi ori folos 
Ea n-are plin şi goluri 

Căci stoluri cari sboarä-n jos 
Se-ntorc la anul stoluri 


Tu iti atârni de micul eu 
Speranta şi durere 

Te legi cu mii păreri de rău 
De omul care piere 


Tu crezi în stele şi în sorti 
Ca-n basme-a tinereţii 
Când viata biruie pe morţi 
Si moartea-i muma vieţii 


Tu cati sä-ndupleci cu dureri 
Pe marele pe-naltul 

Ce-i pasä celuia din ceri 
De-i plânge tu ori altul 


Că nu e moarte nici păcat 
Cât e lucirea spumii 
Că Brahma nu s-a împăcat 
Cu noaptea, muma lumii 
(Perpessicius, II, 
1943, p. 386-387) 


„Şi astfel şi pasăre şi neam 
Şi soarele şi luna 
Se nasc şi mor în unu Brahm 
În care toate-s una 
(Ibidem, p. 389) 


Sirul de strofe citate cuprind idei hegeliene („În orice 
ghindă de stejar / E o pădure-ntreagă“) şi brahmane. In alte 
strofe este prezent Kant („Natura n-are timp şi loc / Si nu 


cunoaşte moarte“), Platon, Orfeu sau Buddha: 

„Si dacă vrei să fii un sfânt 
Să ştii ce-i chinul, truda 

Iti dau un petec de pământ 
Ca să te cheme Buddha 


De vrei în număr să mă chemi 
În lumea ce-am creat-o 
Iti dau o fâşie de vremi 
Să te numească Plato 


Pot să dau glas acestei guri 
La mândra ta cântare 

Să mişte munții cu păduri 
Si insulele-n mare“ 


„De-ai cere universul tot 
L-as da ca tot ce-ai cere 

Dar esti puterea mea, nu pot 
Să neg acea putere“ 


Tu din eternul meu întreg 
Te-ai smuls o stea senină 

Cum vrei puterea mea s-o neg 
Lumină din lumină!“ 


(Ibidem, 406) 


(Ibidem, 404) 


(Ibidem, 438) 


Caracterizările explicite, oricare dintre ele, amplifi- 


cau reflexivitatea în detrimentul fanteziei. Eliminarea lor a 
contribuit la sporirea lirismului şi implicit a valorii poetice a 


Luceafărului. Renuntarile, în acest caz, sunt în concordanţă 


cu ceea ce Eminescu scria odată: „poezia nu are să descifreze, 
ci din contră are să încifreze o idee poetică în simbolele şi 
hieroglifele imaginilor sensibile — numai cum că aceste ima- 
gini trebuie să constituie haina unei idei, căci ele altfel sunt 
colori amestecate fără înțeles — astfel încât o mänjiturä 


STILISTICĂ 91 


ne-nteleasä de culori nu poate fi un tablou, cum o grămadă de 
bucăţi de marmură nu e o statuie.“ Arhitectura poemului, aşa 
cum se înfăţişează în forma definitivă a Luceafărului (cu 
eliminările amintite şi altele la care nu ne-am referit aici), îi 
permite lui Hyperion, mântuit prin cunoaştere, să rămână 
definitiv în sfera sa înaltă spre a-şi împlini mai departe me- 
nirea creatoare. 


Summary 


Throughout the 10 years that he worked on Lucea- 
fărul / The Morning Star, Eminescu was considering a 
different way of constructing the poem, one that would have 
led to the dissolution of the antithesis between the mundane 
and the heavenly, by projecting a Virgin-like image of 
Catalina. Had this way been developed, the very image of the 
Luceafar would have changed also. As the poet was inte- 
rested in illustrating the destiny of the genius on earth, he 
abandoned this option and preferred the solution which was 
the most appropriate in order to illustrate both the unhap- 
piness of the genius amidst ordinary people and the 
accomplishing of his creative mission far beyond the earthly 
world, in his own sphere, within the eternal circuit of the 
universe. 


© Eminescu, Mihai, Opere, LX, Bucuresti, 1980, p. 453. 


Imaginarul creştin eminescian 


în contextul secolului al XIX-lea 


Adrian CRUPA 


[Dacă nu pricepem ceva] ms. 2267 

„Și dacă nu pricepem ceva, să zicem mai bine că nu 
pricepem, decât să-i dăm o explicaţie falsă.“ 

Avertisment adresat de Eminescu, nouă, urmaşilor, dar 
şi ,,interpretilor“ textelor şi — de ce nu — gândurilor sale. 
Acesta ar fi semnul sub care prezentul demers încearcă să 
surprindă raporturile ce se pot stabili între imaginarul creştin 
eminescian (aşa cum ne este îndeobşte cunoscut) şi imagi- 
narul creştin al epocii (profund marcat, în respectiva perioa- 
dă, de influența occidentală). Dar iată-ne deja pe tărâmul 
discursului istoric, ceea ce ne determină să luăm, din nou, 
aminte la avertismentul lui Eminescu: 

[O problemă a istoricului] ms. 2258 

„Cine vrea să facă istoria unei epoce, sau a unui 
miscämänt oarecare, înainte de toate va trebui să facă a se 
simți legea continuității acestui mişcământ. El va trebui să 
caute punctul de purcedere, de ajungere şi apoi seria 
terminelor intermediare prin cari se află unite aceste două 
termine extreme. El va trebui încă să se silească a arăta duplul 
mecanism de repulsiune şi asimilatiune pe care l-am indicat şi 
prin mijlocul căruia el s-a efectuat...‘“” 

În fapt, lucrarea de față nu doreşte altceva decât să 
sesizeze o similitudine în ceea ce priveşte modul de percepere 
a imaginarului creştin între imaginarul colectiv al secolului al 


' Mihai Eminescu, Opere, vol. XV Fragmentarium. Addenda ediției, 
Editura Academiei Române, Bucureşti, 1993. 
? Ibidem, p. 87. 

XIX-lea (puternic marcat de un accentuat proces de 
umanizare şi desacralizare) şi cel eminescian (raportat la 
timpul său). 

Secolul al XIX-lea aduce poporului român ceea ce, 
pare-se, îi lipsea, anume cultura în accepţia occidentală a 
termenului (definibilä mai mult prin raționament decât 
orientala înțelepciune). Modul de viata spiritual de până 
atunci (pe care nu trebuie însă să-l idealizăm) este înlocuit cu 
un modus vivendi de import: 

[Cultură şi degenerare] ms. 2270 
„Prin cultură echivalentul mecanic devine din ce în 
ce mai mic, cel intelectual din ce in ce mai mare, însă în cel 
mecanic şi în moştenirea predispozitiunii de a-l avea e toată 
puterea de reproducere. Cu cât se pierde din aceasta, gene- 
ratia câştigă în inteligență dar pierde în putere fizică şi în 
putere de reproductiune. Prin aceasta începe degenerarea.‘“ 

Faptul va deveni vizibil şi la nivelul simbolului, al 
imaginarului, în momentul când, odată declanşată, criza va 
afecta starea de conştiinţă a naţiunii. 

Pentru a înţelege, însă, natura imaginarului creştin la 
Eminescu să încercăm a întreprinde o scurtă analiză a evolu- 
tiei respectivului imaginar în conştiinţa poporului român în 
veacurile premergătoare celui contemporan poetului. 

Specialiştii în arta şi mentalitatea medievală româ- 
nească afirmă că, începând cu secolul al XVI-lea, accepţia 
imaginarului creştin intră într-un lent proces de degradare: 

“.. Dacă în secolele XV-XVI, imaginea impregnată de 
religiozitate slăvea mai întâi Dumnezeirea şi mai apoi pe ctitor, 
către mijlocul secolului al XVII-lea, ordinea pare că se inversea- 
ză (...) Schimbarea de accent, de nuanţă o considerăm deosebit 
de relevantă pentru noua mentalitate a elitelor româneşti. 

Plăcerea de a nara prin intermediul imaginii conferă 
acum portretului un prestigiu aparte...“ 


3 Ibidem, p. 83. 
* Dr. Iolanda Tighiliu, Societate si mentalitate in Tara Românească si 
Moldova secolele XV-XVII, Editura Paideia, Bucureşti, 1997, p. 286-287 ş.u. 


94 STUDII EMINESCOLOGICE 


Eminescu însuşi observa cronologic decadenta spiri- 
tualitätii nationale: 

[Cronologie] ms. 2263 

„Suta XII şi XIII Epoca de naştere şi formaţiune 

Suta XIV şi XV Epoca eroică 

Suta XVI şi XVII Epoca literară 

Suta XVIII şi XIX Epoca de decadentä‘“ 

Pictura bisericească, de exemplu, pierde în spiritualiza- 
rea ce o definea în secolele al XIII-lea şi al XIV-lea (“... vre- 
mea lui Mircea cel Mare sau a lui Alexandru cel Bun...“ atât 
de invocată în Sărmanul Dionis ca vârstă de aur a poporului 
nostru) în favoarea detaliului. Treptat, chipurile ctitorilor din 
tablourile votive, ba chiar şi cele ale sfinților, intră într-un 
profund proces de umanizare. Din modele religioase de sme- 
renie şi „dragoste legiuită“ ei devin, încetul cu încetul, perso- 
naje cu identitate proprie, oameni vii. 

În faza incipientă a acestui proces lucrurile au încă o 
turnură pozitivă deoarece relevă o fatetä a persoanei încă 
neexploatată în imaginarul religios al vremii: sufletul uman 
în autenticitatea firescului său. 

Mai apoi, însă, atenţia nu mai cade atât pe identitatea 
sufletească a celui zugrăvit, cât pe detaliul sugestiv. Analiza 
favoarea descriptivismului, a bogăției detaliului. Deja în vre- 
mea lui Vasile Lupu şi, ulterior, a lui Brâncoveanu, tehnica 
detaliului atinge statutul de artă, pierdut în secolele ce vor 
urma, astfel încât, în veacul al XIX-lea, pictura (şi implicit 
imaginarul creştin) se înstrăinează cu totul de vechile arhe- 
tipuri. 

„Dacă până în secolul al XVII-lea, arta moldovenească 
putea fi înțeleasă şi explicată relativ independent de ansam- 
blul vieții culturale, începând cu această perioadă o analiză 
obiectivă a fenomenului artistic nu se va putea face dacă nu 


$ Mihai Eminescu, op. cit., p. 69. 
® Mihai Eminescu, Poezii. Proză literară, vol. IL, editia Petru Cretia, 
Editura Cartea Românească, Bucuresti, 1984, p. 281. 

se are în vedere contextul întregii vieţi spirituale a Moldovei 
care directioneazä şi justifică, în acelaşi timp, opțiunile 
artistice ale epocii.“ 

Extrapolând fenomenul la nivelul întregii tari, intuim 
felul în care contemporanii lui Eminescu înțelegeau / isi 
imaginau creştinismul: 

“.. Bizanțul va sfârşi prin aceşti fanarioți înşişi. Ca 
dragomani ai Porții, ca informatori în capitalele vecine cu 
creştinătatea liberă, ei ajung a se impregna de dubla stare de 
spirit, vătămătoare pentru bizantinismul, în stare să reziste 
până atunci la toate primejdiile: aceea a libertății pe care o 
predică, fie chiar într-un sens cu totul special «filosofia» 
franceză a secolului al XVIII-lea, duşmana influențelor 
religioase şi a autorităţilor istorice, şi cea care se desprinde 
încetul cu încetul din acel cult al noilor abstracții, din acel 
internationalism revoluţionar, al noţiunilor organice, având 
dreptul şi datoria de a trăi prin ele înseși. 

Aceasta fu, în zorile veacului al XIX-lea, moartea 
Bizantului...“* 

Altfel spus, la inceputul secolului al XIX-lea (la care 
ne referim şi în care a trait Eminescu) unor structuri artistice 
precis configurate în sens novator şi modern, le corespundeau 
mentalități înnoitoare, la nivelul textului” şi al imaginii, cel 
puţin în acea parte a societăţii care prin ponderea şi conştiinţa 
istorică, avea să decidă cursul viitor al civilizaţiei româneşti. 


Este tocmai momentul apariției lui Eminescu. 
kkk 


7 Ana Dobjanschi, Victor Simion, Arta în epoca lui Vasile Lupu, Editura 
Meridiane, București, 1979, p. 5. 

8 Nicolae Iorga, Bizanţ după Bizanţ, traducere Liliana Iorga-Pippidi, post- 
fata Virgil Cândea, Editura Enciclopedică Română, Bucureşti, 1972, p. 11. 
? „... Interesul manifest pentru istoricitate, semn neîndoielnic al despărțirii 
de mentalitatea medievală, se constată cu precădere, din a doua jumătate a 
veacului al XVIII-lea, când se scriu cronicile în limba ţării, se întocmesc 
ample panegirice, se înmulțesc imnurile la stemă, se cultivă cu obstinatie 
gustul pentru simbolurile heraldice şi spitele genealogice fictive sau reale.“ 
Iolanda Tighiliu, op. cit., p. 287. 

In ceea ce priveste persoana poetului, aici lucrurile stau 
intrucätva diferit. A sustine cä imaginarul crestin al lui 
Eminescu ar fi ortodox — este o afirmatie pe cät de hazardatä, 
pe atät de potrivnicä realitätii. 

Dupä cum reiese din scrierile sale, atät cele teoretice, 
cät, mai ales, cele artistice (pentru cä aici el este exploatat din 
plin), imaginarul crestin este unul fals-religios. Faptul s-ar 
datora, pe de o parte, caracterului mai liberal al poetului, iar 
pe de altă parte, formației sale culturale desăvârşită in 
Occident (care, datorită accentului pus pe rațiune, construise 
o spiritualitate — deşi creştină — destul de diferită, străină 
chiar, celei orientale). 

„Eminescu este un om al timpului modern, cultura lui 
individuală stă la nivelul culturei europene de astăzi (...) Acel 
cuprins ideal al culturii omeneşti nu era la Eminescu un 
simplu material de erudiție străină ci era primit şi asimilat in 
chiar individualitatea lui intelectuală...“ 

Prin urmare, imaginarul creştin la Eminescu nu trebuie 
înțeles „ad litteram“, ci prin intermediul conceptului de 
uman(ism). Nu ne vom opri, bineînțeles, în expozeul nostru, 
la accepţia ordinară a termenului (aceea de antropocentrizare 
a spiritualității şi culturii europene, sfârşite în desacralizare 
şi secularizare culturală), ci vom înţelege prin „umanism“ 
descoperirea laturii profund-umane a individului, aflarea 
acelui „ceva“ din noi „mai adânc decât noi înşine“ (Fericitul 
Augustin). 

[Shakespeare şi arta naţională] ms. 2257 

„Flori mirositoare, însă sălbatice ca florile din cununa 
nebunului rege Lear. Oare amestecul ce pare fără înțeles al 
florilor sălbatice ce se strecor prin pletele bătrânului rege nu 
sunt metafora vie a creierilor săi, în cari imaginile, florile 
gândirei s-amestecau sălbatice şi fără înţeles? Şi câtă profun- 
zime în acele gândiri, şi cât miros în acele flori! Astfel sunt şi 
florile sălbatice — cântecele poporale. Pe câmpiile lor a cules 


' Titu Maiorescu, Eminescu si poeziile lui, în Critice, Editura Hyperion, 
Chişinău, 1993, p. 338-339. 

Shakespeare şi orice poet naţional (sensul termenului naţional 
este acela de profund uman, iar nu cel de patriotard, n.n.) — pe 
alte câmpii au cules poeţii aciia cari vorbesc despre rai şi 
iad, despre îngeri şi demoni, de stelele cerului şi de 
mărgăritarele din fundul mărei. SHAKESPEARE A VORBIT DE 
OM AŞA CUM E. Betivul său e betiv, nebunul său e nebun, 
scepticul său e sceptic şi fiecare om e muruit din gros cu 
culoarea caracterului său, căci poporul concepe cum vede, şi 
Shakespeare a fost al poporului său prin excelenţă.“ 

O atare condiţie îşi va fi dorit şi Eminescu, de vreme ce 
— în textul de mai sus — el desemnează direct termenul 
„imaginile“, fără a-l mai disimula. 

La nivelul întregii societăți româneşti a secolului al 
XIX-lea relaţia dintre realitatea imediată şi metaforele vii 
(semnele/imaginile care populau imaginarul colectiv) nu mai 
era, însă, aceeaşi cu cea contemporană lui Shakespeare: 

[Despre Stat] ms. 2257 

“.. Acest moment e somnul uşor şi momentele de 
fixare şi visurile acestui somn uşor sunt simbole; dar, fiindcă 
aceste simbole nu sunt adevărul însuşi, ele dau loc la cele mai 
diferite esplicări, şi aceste esplicări umplu viata spirituală a 
popoarelor. Religie, istorie, filosofie şi comentarea dreptului 
vor într-una să descifreze simbolele în care s-a aşezat infai- 
libilul spirit al naturei. Natura iese din somnul omogenitätii 
(...) iese dintr-un somn treaz, care nimereste toate scopurile 
sale cu mijloacele cele mai simple, va să zică cele mai 
raționale, într-o trezire plină de visuri, unde pasul e nesigur şi 
unde scopurile s-ajung adesea prin cele mai complicate şi mai 
penibile mijloace. S-ar părea că ştiinţa, care caută înţelesul 
acestor forme, cearcă a întoarce oamenii de unde au plecat — 
deşi pe o cale foarte lungă...“ 

Aproximativ în aceeaşi direcție, Mircea Vulcănescu, 
referindu-se la „lumea românului“ afirma că, în ciuda faptului 
că „vederea românească a lumii lasă (...) loc pentru imper- 


!! Mihai Eminescu, op. cit., p. 138. 
12 Idem, p. 69. 

fectiune şi libertate în structura ei interioarä“'” totuşi „lumea“ 


lui este marcată de „ideea (specifică gândirii tradiţionale 
medievale, a «vârstei de aur» din vremea lui Alexandru cel 
Bun, n.n.) că toate lucrurile au un sens, că lumea e o carte de 
semne.“'* 

Eminescu nu va face excepție de la această însuşire 
românească atunci când se întreabă despre rosturile lucrurilor 
(imaginilor/simbolurilor) care-l înconjoară: 

[Cestiunea principală la religie] ms. 2257b 

„Care e cestiunea principală a religiei? Este ca ea să fie 
un adevăr absolut în privința simbolurilor ei, în privința 
formelor ei esterioare — sau să cuprinzä înăuntru-i o repartiție 
de idei astfel încât, asemenea cântarului, să arate întotdeauna 
că răul este rău, binele este bine. Dacă o religie pozitivă 
îndeplineşte această din urmă condiţie, ni se pare că capetele 
seci pe care le produce pământul ar putea să se dispenseze de 
cercetări asupra adevărului istoric a celor cuprinse în Biblie. 
Căci adevărul istoric nu este adevăr exact, ca principiile de 
morală, ci atârnă în cele mai multe cazuri de individualitatea 
istoriografului şi e cestie de apreciatie şi temperament.“'” 

Să încercăm acum a descoperi — bucată cu bucată — 
întruchipările umanului, aşa cum apar ele în scrierile artistice 
ale poetului. 

Mai înainte, însă, se impune să mai amintim o dată că, 
în contextul lucrării noastre, imaginarul creştin la Eminescu 
nu trebuie înțeles decât ca simbolistică a ceea ce este 
esențialmente uman (şi prin aceasta, religios, căci, după cum 
spune Dostoievski: „Omul nu există decât dacă există 
Dumnezeu şi nemurirea.“) şi că Eminescu era conştient de 
criza în care ajunsese, în epocă, imaginarul respectiv, lucru 
vizibil în modul cum concepe legătura vechiului cu noul pe 
tărâm literar: 


15 Mircea Vulcănescu, Dimensiunea românească a existenței, Editura 
Fundaţiei Culturale Române, Bucureşti, 1991, p. 105. 

14 Idem. 

15 Mihai Eminescu, op. cit., p. 51. 

[Scriitorii moderni fata cu inaintasii] ms. 2257 

„Când mă aflu în fata cu cei bătrâni, cu literatura din 
deceniile trecute pare că sunt într-o cameră încălzită... Simti 
că aceşti oameni erau într-un contact nemijlocit cu un public 
oarecare, mic ori mare, dar în sfârşit era un public. Fata de cei 
moderni parcă mă simt într-o cameră rece, $1, într-o camera 
rece, va fi observat oricine asta, pare că lipseşte ceva, nu 
căldura însăşi, ci ceva pipăit, parcă pe peretele curat fusese 
ceva si nu mai este, sau simtämäntul în familie când a murit 
cineva în casă. E un fel de deşert atât de simţit, de fiecare, un 
fel de suflare care cuprindea toate obiectele nu mai este, parcă 
lipsesc din casă lucruri nu numai corpul unui om. Vine un alt 
om acolo dar simtirea pentru tine nu se schimbă. Pare că eşti 
obicinuit a vedea privazul cu alt portret sau portretul cu alt 
privaz. Faţă de cea mai mare parte din scriitorii noştri 
moderni ti se impune simtämäntul că ei nu sunt pentru public, 
nici publicul pentru ei, în fine ei nu sunt inele pe lanţul 
continuității istorice a culturei noastre, ci cum s-ar zice 
„extra muros“. Si asta e soarta oricărei culturi importate atât 
de nefireşte ca a noastră. Ele n-au făcut drumul lung al 
condensării ideilor în cranele poporului, sunt prin urmare 
ceva ce nu că nu poate fi priceput, ci conceput, sunt inele în 
dezvoltarea unui corp străin...“ 

În domeniul scrierilor artistice lucrurile vor sta aidoma. 
Din multitudinea exemplelor ce ne stau la dispoziţie, ne-am 
oprit doar la trei texte, esențiale — susţinem noi — in intele- 
gerea evoluţiei percepţiei imaginarului creştin la Eminescu. 

Primul, într-o ordine ideatică, ar fi Epigonii (poem an- 
tum) în care este vizibilă conştientizarea sterilitätii vechilor 
modele imaginare în contextul dat al secolului al XIX-lea: 
„Voi, pierduţi în gânduri sânte, convorbeati cu idealuri; 
Noi cärpim cerul cu stele, noi mânjim marea cu valuri“ 
Vechile modele imaginare: 


16 Ibidem. 
17 Mihai Eminescu, Poezii. Proză literară, vol. I, ed. cit., p. 34. 

„Sufletul vostru: un înger, inima voastră: o liră 
Ce la vântul cald ce-o mişcă cântări molcome respiră; 
Ochiul vostru vedea-n lume de icoane un palat.“ 


Se golesc de toată însemnătatea într-un prezent în care 
lumea nu mai are puterea discernământului. Noul imaginar 
este cel putin unul fals, dacă nu unul găunos, pierzându-și 
orice urmă de sens prin atribuirea de numiri nobile unor 
realități ordinare: 

„Oamenii din toate cele fac icoană şi simbol: 
Numesc sânt, frumos şi bine ce nimic nu însemnează, 
Si pun haine de imagini pe cadavrul trist şi gol.” 


Cel de-al doilea exemplu — Venere şi Madonă (text 
datând din aproximativ aceeaşi perioadă) — semnalează intui- 
fia unei alternative constând în sublimarea umanului în 
iconic (prin iubire). Eminescu atribuie, încă, această intuiție 
„bătrânului“ Rafael (reprezentant de seamă, după cum se 
cunoaşte, al tradiției imaginare occidentale): 

„Şi-a creat pe pânza goală pe Madona dumnezeie, 

Cu diademă de stele (stella maris, n.n.), cu suräsul bland, vergin, 
Fata pală-n raze blonde (îngerul specific imaginarului iconic 
occidental, n.n.), chip de înger, dar femeie, 
Căci femeia-i prototipul îngerilor din senin. 

În buna tradiție a zugravilor apuseni. Modelul acesta 
nu corespunde, însă, întru totul mentalitätii, spiritualității 
răsăritene, şi chiar dacă Eminescu însuşi încearcă să apeleze 
la el (“... Si-am facut din tine-un înger, blând ca ziua de 
magie...“Y! trebuie, în cele din urmă, să-i recunoască inefica- 
citatea operării în mentalul secolului al XIX-lea: 

„O, cum Rafael creat-a pe Madona dumnezeie, 
Cu diadema de stele, cu surâsul blând, vergin, 


«20 


18 Idem. 
19 Ibidem, p. 35. 
20 Ibidem, p. 31. 
2! Idem. 

Eu făcut-am zeitate dintr-o palidă femeie, 
Cu inima stearpă, rece şi cu suflet de venin!” 

Tehnica imaginarului medieval nemaifiind operantă în 
lumea desacralizată contemporană poetului, condiţia iconică 
nu mai poate fi atinsă decât în măsura sublimării ei prin 
iubire: 

„Suflete! De-ai fi chiar demon, tu eşti sântă prin iubire, 
Şi ador pe acest demon cu ochi mari, cu părul blond.“ 


Ultimul poem asupra căruia ne-am oprit — Icoană şi 
privaz — datând din ultima perioadă a activităţii literare 
(1876), a fost ales pentru a ilustra „punctul de ajungere“, 
cum îl numea Eminescu, al traseului evolutiv în modul 
conceperii/perceptiei imaginarului creştin. 

În acest text apare cel mai limpede natura imaginarului 
creştin eminescian pe care, în virtutea premiselor adoptate, o 
considerăm a fi echivalenta literară a curentului neobizantin 
din pictură (aflat, la acea vreme, aproape întru totul sub 
imperiul imaginarului religios de factură occidentală). Altfel 
spus, tentativa de a învia vechiul plan, vechea spiritualitate 
(creştin-bizantină) cu mijloacele modernului (picturii laice — 
cu subiect religios, cel mult — din cultura apuseană): 


“... Frumuseţea ta divină, nemaigândită, sfântă 
Ar fi cerut o harpă puternică, ce-ncântă; 

Cu flori stereotipe, cu raze, diamante, 

Nu pot să scriu frumseta cea vrednicä de Dante. 
Şi eu simt acest farmec şi-n sufletu-mi admir 
Cum admira cu ochii cei mari odat-Shakespeare. 
Si eu, eu sunt copilul nefericitei secte 

Cuprins de-adânca sete a formelor perfecte! 


22? Idem. 
* Ibidem, p. 32. 

Natura-alăturată cu-acel desemn prea şters 
Din lirica modernă e mult, mult prea presus. 
„Sa reproduci frumosul în forme“ ne înveţi: 
De-aceea poezia-mi mă umple de dispreț... 
Dator e-omul să fie al veacului copil...“ 


Summary 


In the context of this paper the christian elements at 
Eminescu should be understood as symbols for what it is 
essentially human (and from here religious as Dostoievski 
said: „Man can only exist if God and eternity exist!) because 
Eminescu was aware of this crisis which is obvious in the 
way he conceives the relation between the old and the new in 
the literary field and in the artistic imaginary of his age. 


4 Ibidem, p. 393-398. 


Hermeneutică 


„Eu sunt trubadurul...“ 


Viorica S. CONSTANTINESCU 


Declarat sau nu, poeții europeni au rămas, până în 
epoca romantică, nişte trubaduri, în sensul că prin cultura lor 
s-a perpetuat o sensibilitate, o civilizaţie, o retorică a iubirii 
care poartă pecetea strategiei acelei /a cortesia ce s-a consti- 
tuit în secolul al XII-lea, şi care desparte, în mod esenţial (cu 
toate implicaţiile extraeuropene), însăşi civilizaţia de tip 
european de alte civilizaţii. S-a spus că spaţiile de civilizație 
se pot delimita după modul cum este concepută, trăită, 
cântată, considerată ca parte a existenţei, iubirea. Friedrich 
Schlegel, în consens cu romanticii, toți fascinati de epoca 
medievală, conştienţi că atunci s-au pus bazele spiritualității 
europene, scria: „nu aş putea să iubesc fără să cad în 
primejdia de a adora ceva în maniera cavalerismului.“' 

Eminescu poate fi asociat trubadurului din tentatia 
noastră de a discuta despre universalitatea poeziei sale şi din 
altă perspectivă decât a receptării sale, aceea a consonantei 
poeziei eminesciene cu temele fundamentale şi recurente ale 
culturii europene, teme pe care E. R. Curtius le-a numit fopoi. 
Nici unul dintre aceşti topoi, antici sau medievali, nu lipseşte 
din poezia eminesciană: theatrum mundi, locus amoenus, 
lumea pe dos, corabia în derută, lumea ca cifru. 

În ce priveşte iubirea, Eminescu pare să fie adeptul 
„corteziei“ medievale. Cuvântul courtoisie (în franceza veche 
corteisie) desemna în secolele al XII-lea, al XIII-lea şi al 
XIV-lea un fapt specific de civilizație. El apare în vocabular pe 
la 1150, derivat din adjectivul courtois provenit la rându-i din 
la cort (curtea unui rege, a unui senior). Realitatea lingvistică 
la care se referea acest cuvânt este rezultatul unei evoluții a 


' Fr. Schlegel, apud Ricarda Huch, Romantismul german, p. 112. 

structurilor şi mentalităților feudale. „Cuvântul courtois are 
mai mult o valoare morală, trimițând la o stare de perfecțiune, 
o înclinare spre dăruire şi dragoste. Curtenia este arta de a trăi 
frumos şi cu eleganță morală; un rafinament al purtărilor şi al 
spiritului bazat pe generozitate, loialitate, fidelitate. Ea se 
manifestă prin bunătate, bländete, supunere fata de femeie, dar 
şi prin grija față de faima numelui, prin respingerea minciunii, 
a pizmei şi a laşităţii.” Forma de manifestare a iubirii 
curtenesti este /a fin amor, ,,«religie» literară a iubirii caste, a 
femeii idealizate,“ iubirea de iubire, în cele din urmă. 

Fire tristanescă, Eminescu problematizează existența 
şi, implicit, iubirea, totul integrându-se unui sentiment al 
dramaticului întocmai ca în cântecele trubaduresti: 

„Ce e amorul? E un lung 
Prilej pentru durere.“ 
(Ce e amorul?) 


Asemenea lui Tristan, Eminescu iubeşte sentimentul că 
iubeşte, mai mult decât pe iubita „înger palid“. Iubirea devine 
din experiență personală experiență metafizică, parte a 
erosului cosmic căci 

„Nu e steluta tremurätoare 
Să nu gândească drum de nori 
La altă steauă călătoare 
La alt nor.“ 
(Nu e steluta) 


O cultură erotică existase şi până la Eminescu în poezia 
noastră cultă. Recitindu-i pe Conachi, pe poeţii Văcăreşti, pe 
Alecsandri şi pe unii paşoptişti, observăm în retorica lor 
erotică o mulțime de elemente care ne conving că ei nu erau 
Chiar anacronici, cum ne obişnuise o prejudecată anume. 
Iubirea lor este cuprinsă de „melanholie“, fac si ei cazuisticä, 
se întreabă ca toți indrägostitii ce e amorul, ce e femeia, pe 


> P, Zumthor, Încercare de poetică medievală, p. 210. 
3 D. de Rougemont, Dragostea şi Occidentul, p. 60-61. 

care Conachi o numește chiar „dumnezeiască zidire“, „ibov- 
nică slăvită“. La Alecsandri, datorită probabil filonului popu- 
lar, observă E. Simion, ca şi la Eminescu datorită unei filo- 
zofii de tip naturist, „aventura erotică se termină în codru: o 
ieşire din raza civilizaţiei, un mister în lumea elementarului, o 
adormire din care senzualitatea este complet eliminată.“ 
Totul se petrece aproape ca în scenariul curtenesc al 
medievalilor, unde /a fin amor trubaduresc presupunea 
nesatisfacerea dorintei fizice. S-a format atunci o forma de 
gândire erotica, în stare să absoarbă un surplus de conţinut 
etic, fără ca, din această cauză, să se renunţe la dragostea 
firească pentru femeie. Îndrăgostitul nobil, conform teoriei 
dragostei curteneşti, devine prin iubirea sa virtuos şi pur, 
sentimentul iubirii fiind o formă de asceză. Elementul 
spiritual dobândeşte o importanţă din ce în ce mai mare, la 
vremea aceea, în poezia lirică, în cele din urmă, efectul 
dragostei este o stare de sfântă cunoaştere şi devoțiune. 
Cultivarea excesivă a iubirii pure a degenerat în catharism 
(sectă bogomilică din apusul Europei). De altfel, este bine- 
cunoscut faptul că majoritatea trubadurilor erau cathari. „Nu 
există în toată lirica occitană, ca şi în cea a lui Dante, decât o 
singură temă: iubirea, şi nu iubirea fericită, împlinită sau 
mulțumită, ci dimpotrivă, iubirea neîmplinită. Nu există decât 
două personaje: poetul care se lamentează pentru a o mia oară 
şi o frumoasă care veşnic spune nu.“ 

În ceea ce-l priveşte pe Eminescu, este incert dacă 
iubirea este bucurie sau suferință sau şi una şi cealaltă. Dacă 
este suferinţă, „farmec trist şi dureros“, „semn al vecinicei 
dureri“, aceasta vine din firea poetului care afirma: 

„Ce suflet trist mi-au dăruit 
Părinţii din părinţi, 
De-au încăput numai în el 
Atâtea suferinti,“ 
(Ce suflet trist), 


1 E. Simion, Dimineaţa poeților, p. 308. 
5 D. de Rougemont, op. cit., p. 60-61. 

din apartenenţa sa la un spaţiu nordic, mai aproape de trista- 
nesc, mai problematizant decât cel sudic, din experienţa per- 
sonală, din lecturile schopenhaueriene care i-au stimulat 
latenta misogină ce se află în orice bărbat. 

Dacă acceptăm ideea că eul liric nu este unul personal 
al poetului, că poezia nu este ocazională, nici ocazionată, mai 
ales în cazul lui Eminescu care îşi concepe eul liric ca pe un 
„eu universal“, ca şi poeţii europeni contemporani lui, ne pu- 
tem detaşa de bibliografia aproape legendară şi de celebrele 
vieţi ale trubadurilor din secolul al XIII-lea, pentru a citi 
poezia lui Eminescu ca parte din literatura europeană. 

Erotismul de tip occidental este o invenție a secolului 
al XII-lea, susține Marou. Acest nou tip de erotism consta în 
plăcerea de a suferi, preferabilă bucuriei pe care iubirea ar fi 
putut-o produce. Europa nu a cunoscut niciodată o poezie cu 
un caracter retoric mai pronunțat, nu numai prin muzicalitate, 
dar mai ales prin sursa de inspirație: un sistem fix de legi, 
care se vor constitui într-un cod liric ce va răsturna un sistem 
de valori reale. Se ştie că, până în secolul al XII-lea, femeia 
era aceea care diviniza bărbatul, mereu absent, un erou ce 
trăia în umbra gloriei lui. Adoratia femeii marchează înce- 
putul unei noi ere de civilizaţie. Aşadar, bărbatul este cel care 
suferă şi nici măcar pentru o persoană anume, ci pentru 
femeie. Guillaume al IX-lea scrie celebrul vers „Am o iubită 
dar n-o ştiu.“ Diverşi factori europeni sau neeuropeni, laici 
sau religioşi au contribuit la structurarea noii mentalități 
erotice. Suntem tentaţi să explicăm fenomenul trubaduresc şi 
prin el noul gen de iubire, fie numai prin influența islamică, 
fie numai prin condiţiile vieții curtene europene. Însă mistica 
erotică europeană trebuie considerată un fenomen cu diverse 
origini. Dragostea pură a fost teoretizată de arabi mai întâi, 
în secolul al IX-lea, la Bagdad, când Kitab al Lahro, în 
Cartea Florii prezintă o iubire rafinată în care poetul trăieşte 
cu putere un sentiment de dragoste, dar nu cedează iubirii 
carnale. De la Bagdad, curentul s-a extins în Spania, unde, în 
1202, a apărut Colierul porumbitei, în care distingem moti- 
vele îndrăgostirii numai după descrierea unei femei, al dra- 

gostei la prima vedere, al superiorității castitätii şi al depăr- 
tării care generează suferință. 

Iubirea ca dor nestins se explică şi prin condiţiile vieții 
curtene şi religioase din jurul secolului al XII-lea. Încă din 
primii ani ai copilăriei, tinerii nobili aveau ca obiect de 
adoratie pe soţia seniorului care, prin condiţia ei, rămâne 
departe, intangibilă. Pe de altă parte, exaltarea femeii în 
condiţiile unei societăţi, în care poziția sa era inferioară, se 
datorează cultului Fecioarei Maria. „În secolul al XII-lea 
Fecioara capătă un rol considerabil în pietatea populară.“ Nu 
trebuie să uităm că adevăratul amor, descoperit şi exaltat în 
secolul al XII-lea, implică o cultură superioară şi complexă, 
ba chiar o mistică şi o asceză care nu se putea deprinde decât 
în preajma unor femei rafinate şi instruite, cu rol de Mecena. 
Se întâlneau asemenea femei erudite la Poitiers, la castelul 
vestitei Alienor (sau Elionor) de Acvitania, nepoată a pri- 
mului trubadur, Guillaume de Poitiers. Bărbaţii trebuiau să fie 
cultivați, cäläuziti, educați. Alienor este cea care deschide 
drumul spre Beatrice. 

A iubi femeia cu atâta forță în mod cast, încât singura 
rezolvare a unei pasiuni mereu neîmplinite să se afle în 
moarte, sunt motive care s-au transmis romanticilor, atât prin 
cultura poetică europeană, cât şi prin redescoperirea spiritua- 
litätii medievale. 

La Eminescu regăsim toate locurile comune ale acestei 
noi erotici: „o stea s-ar fi aprins“, „un chip de-a pururi ado- 
rat“, „de acel farmec sfânt“, „şi noaptea candelă s-aprinzi 
iubirii pe pământ“, „înmărmureai măreț“. Femeia care aprin- 
de acolo sus candelă lui Eros pe pământ, madonă devenită 
sfântă prin iubire este însă o prezumție, o fantasmă. „Dorinţa 
provocată de o fantasmă este domolită de o altă fantasmă, 
după o perioadă de tribulatii erotico-mnemotehnice.“’ Toate 
ar fi fost altfel dacă ea, femeia reală, ar fi înţeles menirea ei 
cosmică, dacă ar fi înțeles că iubirea născută din incidenţa cu 


ê M. Eliade, Istoria credințelor si ideilor religioase, p. 106. 
7 1. P. Culianu, Eros si magie în Renaştere, p. 46. 

raza ei pornită dinadins ca o săgeată spre inima unui EI, este 
una care nu se consumă aici, ci acolo, că farmecul ei este 
gratia, neintelesul, inefabilul ce aureolează frumuseţea 
mundană şi trezeşte dorul de frumos absolut, că Ea nu este ea, 
ci o piesă de cult, în parte mariologic, ce conferă atribute 
cosmice atracției instinctuale. Dacă nu ar fi fost atât de 
mundană ar fi schimbat însăşi ordinea cosmică, adăugând o 
stea în plus pe cer, o candelă iubirii. 

Cel mai adesea, /a dame adoree a lui Eminescu „există 
doar în măsura în care este gândită“, nu este o întrupare reală, 
ci „făptura minţii mele“ (O harfă pe pământ), „statuie 
aureolată“, fără nume, fără corp. Mai întotdeauna ea ne apare 
printr-un exercițiu mnemotehnic, în stare de somnolentä 
(reverie) a poetului, în vis sau într-un posibil viitor. 

„Te vedeam cu a mea minte, 
Si acum când te-am găsit 
Pare-mi că-mi aduc aminte 
Cum că-n vremi de mai nainte 
Te-am văzut şi te-am iubit. 
Si-ti spun unde... într-o seară 
Am visat un vis frumos 
Pe un nor luminos 
Am văzut la cer o scară 
Ridicändu-se de jos...“ 
(Basmul ce l-as spune ei) 


Aceasta, a „farmecului roabă“, femeia înger, „zee şi prea 
puţin femeie“, cum a zămislit-o dorul de transcendentä al 
poetului 

„Prea mult un înger mi-ai părut, 
Si prea putin femeie“ 
(S-a dus amorul) 


devine o fantasmă a iubirii şi a melancoliei, şi asta nu pentru 
că ar fi pururi o desfătare, o intangibilă perfecțiune, un înger, 
ci pentru că poetul este altul: 

„Dar neîntrupat e chipul acelei iubite 

Ca si lumina ce in cer se suie 
A unei stele de mult pierite“ 
(Musat si ursitorile, 1880-1881) 


sau 
„Azi când eşti prea mult înger şi prea puţin femeie 
Frumoasă cum nici Venus nu a putut să steie“ 
(Nu mă înţelegi, 1866) 
sau 
„Cum a putut ca-n lume aşa minuni să steie 
Căci tu eşti prea mult înger şi prea putin femeie“ 
(Sarmis) 
sau 


„Să-ncete acel farmec ce te-a făcut o zeie“ 
(Sarmis) 


În privinţa „farmecului“ cu care este înzestrată iubita, 
I. P. Culianu nota in Eros si Magie: „Îndrăgostitul şi magici- 
anul îşi aruncă «plasele» ca să pună mâna pe anumite obiecte, 
ca să le atragă şi să le aducă spre ei insisi.“* 

Portretul robot al femeii eminesciene, icoana, adică 
fantasma erotică, poate fi sintetizat astfel: o statuie plutitoare 
ca într-un tablou suprarealist, în care predomină culorile bleu, 
alb, auriu, marmură înfășurată în cultura elenistică, un 
veşmânt uşor şi transparent, totul sugerând mişcarea abia per- 
ceptibilä, diafanul, mătăsosul, catifelatul, incretirea uşoară a 
apei unui lac la adierea väntului, in armonie cu sunetul duios 
al cornului, harfei, lirei, cu valurile molcome ale buclelor, cu 
miscärile gratioase ale bratelor, cu pasii abia perceptibili, cu 
plutirea: 

„Pluteai ca o uşoară cräiasä din poveşti 
Dintr-o zâmbire-n treacăt simtii ce dulce-mi eşti 
Si cum mergeai armonic si lin iti era pasul 
Rămas în nemişcare m-a fost cuprins extazul.“ 
(Sarmis) 
sau 


8 I, P. Culianu, op. cit., p. 131. 

„Îi foşnea uscat pe frunze poala lungă-a albei rochii 
Fata-i roşie ca mărul, de noroc i-s umezi ochii 
La pământ mai că ajunge al ei păr de aur moale, 
Care-i cade peste braţe, peste umerele goale. 
Astfel vine mlădioasă, trupul ei frumos îl poartă, 
Flori albastre are-n păru-i şi o stea în frunte poartă.“ 
(Călin - file de poveste) 
sau 
„Arätarea-i luminată 
Nici o umbră ea nu face.“ 
(Miron şi frumoasa fără corp) 


Faptul că femeia înger, marmoreană poartă aproape în 
orice ipostază veşmânt ţesut din borangic sau din pânză de 
păianjen, dezgolind mai mult decât învelind: 

„După pânza de păianjen doarme fata de-mpărat 

Înecată de lumină e întinsă în crevat. 

Al ei chip se zugrăvește plin şi alb: cu ochiu-l măsuri 

Prin usoara-nvinetire a subtirilor matasuri; 

Ici şi colo a ei haină s-a desprins din sponci ş-arată 

Trupu-i alb în goliciunea-i, curätia ei de fată,“ 

(Călin - file din poveste) 

îl aduce pe poet în postura de a dori ca Beatrice (înveşmântată 
în roşu şi bleu ca Fecioara Maria) să fie Francesca şi 
Francesca Beatrice; nu doar ochii, părul, gâtul, gura, faţa, 
fruntea, ci totul, trupul alb ca de nordică, dar grațios ca al 
cariatidelor în spatele cărora se întrevăd aripile, să prindă 
viata şi mai ales simtire epidermicä. 

De fapt, în idealul de iubire eminesciană, coexistă atât 
Francesca cât şi Beatrice, poetul oscilând mereu între cele 
două. În timp ce o idealizează pe Beatrice, îi reproşează 
apartenenţa ei prea puternică la transcendent: 

„Căci tu eşti prea mult înger şi prea puţin femeie.“ 
(Sarmis) 


Preferând senzualitatea Francescăi, îi reproşează faptul 
că este prea mundană: 

„Tu nu m-ai înţeles“ 
(Pe lângă plopii fără sot) 


Deşi Francesca este aproape fizic, ea este departe din 
cauza incapacității ei de a înțelege: 
„Azi văd din a ta vorbă că nu mă înţelegi.“ 
(Nu mă înţelegi) 


Ca şi romanticii germani, Eminescu iubeşte în viaţa 
reală o femeie instruită, o intelectuală şi de aici, suferinţa sa, 
pentru că poetul ar dori-o naivă şi autentică precum Eva, dar 
în acelaşi timp capabilă să priceapă rosturile tainice ale aces- 
tei lumi. „Anatomia“ femeii eminesciene este la fel de 
paradoxală ca şi iubirea poetului care dorea ca femeia înger 
să-i ofere rafinamentele afrodisiace ale unei curtezane expe- 
rimentate. 

„Ştiai c-o măiestrie ce nu am cunoscut-o 
Ca nervul cel din urmă în mine să-l trezesti 
Demonic dureroasă era acea simtire 
Dureri, iar nu plăcere a tale särutäri.“ 
(M-ai chinuit atâta cu vorbe de amor) 


Ea este rafaelica, o „madona dumnezee“, dar în acelaşi 
timp, bine făcută la trup, ,,nurlie“, cum ar fi spus predecesorii 
săi: 

„Si Dumnezeu te ştie... 
Tu ai un sân frumos, 
Tu ai o gură plină şi roşă, 
Voluptoasă“ 
(M-ai chinuit atâta cu vorbe de amor) 


În poezii ca Venere si Madonă, Scrisoarea II, Eminescu 
instaurează „tribunale ale dragostei“ de tipul celor ce fiintau la 
curțile franceze medievale pe la 1150-1220. Poetul, al cărui 
portret robot ar fi acela al unui tânăr stând aproape umil, 

„Tu eşti odorul lumii şi eu mă simt nimic“ 

la picioarele angelicei doamne, o judecă, o acuză: 
„Când eşti enigma însăşi a vieţii mele-ntregi 
Azi vad din a ta vorbă că nu mă înţelegi“ 
(Nu mă înţelegi) 


o achită, o iartă, o divinizează sau o blestemă. 

Contemporan cu poeţi postbaudelairieni care demisti- 
fică femeia, Eminescu o priveşte şi el, adesea cu un gen de 
sarcasm, „cu faţa pală de o bolnavă beţie“. Poeme precum 
Când te-am văzut Verena pot trimite la Une Charogne a lui 
Baudelaire (părere împărtăşită atât de G. Călinescu, cât şi de 
Constanţa Marinescu), însă pot fi foarte bine inspirate din 
mentalitatea unui Ev-Mediu românesc, adică din Cărticică 
Sfătuitoare pentru păzirea celor cinci simţuri a monahului 
Nicodim (traducerea românească din greceşte datorându-se 
unui anonim şi datând din 1819). 

Paralelismele sunt evidente: 

„Când te-am văzut, Verena, atunci am zis în sine-mi 

Zăvor voi pune minții, simtirii mele lacăt 

Să nu pătrunză dulcea, zâmbirea ta din treacăt 

Prin gânduri, cămara tristei inimi 

Căci nu voiau să ardă pe-al patimilor rug 

Al gândurilor sânge şi sufletu-mi cäutare-mi 

Si nu voiam a vieţii iluzie s-o sfaremi 

Cu ochii tăi de-un dulce, puternic viclesug,“ 

(Când te-am văzut Verena) 


în comparaţie cu: „lar dacă diavolul nu încetează a te supăra 
cu acel idol al fiatii care s-au apucat a tipări în nälucirea ta, te 
sfătuieşte dumnezeescul Gură de Aur [...] să uneltesti acest 
mestesug, pentru ca să te izbăveşti de împătimirea lui, adică, 
cu mintea scoate ochii idolului aceluia, scoate carnea de pe 
fălcile lui, taie buzele lui, scoate partea ceia ce pe deasupra se 
arată frumoasă“ (Cărticică sfătuitoare pentru păzirea celor 
cinci simturi). 

Farmecul şi jalea îl învăluie de cele mai multe ori pe 
poetul ce suferă de „amor hereos“, fie că doreşte altceva, fie 

că trăieşte cu atâta intensitate amorul încât se simte epuizat şi 
nervos. Pe ea, femeia înger şi demon, celestă şi telurică, o 
iubeşte, „cu ochi păgâni şi plini de suferinti“ şi pare că mereu 
îi lipseşte ceva. Numai în starea de adormire vecină cu moar- 
tea, contrariile par să se împace şi neîmplinirea să devină 
împlinire. 

Puţini sunt poeţii romantici la care să se poată depista 
cu atâta uşurinţă întreaga retorică a eroticii medievale. Într-o 
epocă a începuturilor decadentismului, poetul Nordului ro- 
mânesc refăcea, din cioburi de cultură poetică, o epocă şi 
impunea românilor un nou fel de relaţie erotică. Mai mult, 
încerca să-i facă nostalgici. Fascinatia medievistä nu era doar 
o modă poetică transmisă poetului de romantismul crepuscu- 
lar ci şi nevoia de a perpetua o stare de spiritualitate superioa- 
ră într-o epocă ce anunţa un timp al materialismului, asenti- 
mentalismului, areligiozitätii. 

Nu întâmplător întâlnim elemente dolcestilnoviste mai 
curând decât petrarchiste. Cu alte cuvinte, când spune că este 
trubadur, poetul nu se referă neapărat la „meseriasul“ 
cântecului din Evul Mediu, ci la poetul care cântase până la 
1850, „într-un anume fel, iubirea“. Purtătoare a sufletului-lirä 
(„Lira — sufletul din tine“) este tabuizată: ea se numeşte 
„înger blond“, „comoară de iubire“, „Frumoasa fără corp“, 
Miradoniz, Tomiris, Sarmis, în sfârşit Cătălina (nume nu prea 
răspândit la noi). lar iubirea, o taină, jumătate trăire mistică, 
jumătate trăire reală, inclusă în marea lege cosmică a lui 
„ordo amoris“. 

„Eu sunt trubadurul“ 
- resume - 


C’est tard, à peine à l’époque du romantisme, que la 
poésie roumaine s’est raccordée à celle européenne. Tout 
naturellement, les tendances romantiques se manifestèrent 
chez les prédécesseurs d'Eminescu, et chez Eminescu 
lui-même. L’une de ces tendances a été représentée par le 
nouvel essor de l’esprit médiéval, et surtout de la poésie 
troubadouresque. 

La poésie d'Eminescu a été profondément marquée par 
cette connexion à l’Occident, par le folklore roumain, la 
nostalgie du passé médiéval des Roumains et l’expérience 
allemande. On retrouve dans la poésie d'amour d'Eminescu 
tous les lieux communs de la poésie troubadouresque: la 
femme ange, l’éloignement qui amplifie l’amour, „dorul după 
altceva“, le tabou associé au nom de la bien-aimée, l’amour 
„codifie“, l’amour comme forme supérieure de l’ordre uni- 
versel. Châteaux, chevaliers, ermites, princes et princesses 
fascinaient le poète, qui a essayé de reformuler le Moyen Age 
roumain, en suivant les phantasmes médiévaux de son ima- 
ginaire. Et, comme tous les troubadours, Eminescu souffrait, 
était malade d'amour, de cet „amour hereos“. 


Simboluri mistice la Novalis şi Eminescu 


Puiu IONIȚĂ 


„Tieck şi esteticianul Solger, care au medi- 
tat, de asemenea, îndelung la relația dintre 
aceste două noțiuni [alegoria şi simbolul], 
au ajuns la concluzia că punctul în care 
filosofia, religia şi poezia converg este 
mistica.“ 

Ricarda Huch 


Simbolul nu este un produs al fanteziei, o pură ficţiune, 
aşa cum il prezintă rationalistii, ci un mod de cunoaştere, un 
purtător de mesaj: e semnul prin care universalul devine 
inteligibil. E mai mult decât figură de stil — e o figură de 
gândire, o categorie a intelectului însetat de cunoaştere. Pen- 
tru Coleridge el reprezintă „exprimarea eternului prin efe- 
mer“, iar pentru René Guénon este „mijlocul cel mai bine 
adaptat transmiterii adevărurilor de ordin superior, religioase 
şi metafizice“. Mircea Eliade consideră că gândirea simbo- 
lică e „consubstantialä fiinţei umane“ şi că ea „precedă lim- 
bajul şi gândirea discursivă“. După opinia lui, simbolurile 
au, ca şi miturile, funcţia de a dezvălui cele mai secrete 
modalități ale fiinţei, facilitând reintegrarea omului în tota- 
litatea sacră. Simbolul este deci o plăsmuire a imaginaţiei 
(„ceea ce ne imaginăm e real“, spune Novalis), prin care 
transcendenta se revelează. „Cele mai divine şi mai nobile 


! René Guénon, Simboluri ale ştiinţei sacre, Bucureşti, Editura Humanitas, 
1997, p. 13. 

? Mircea Eliade, Imagini si simboluri, Bucureşti, Editura Humanitas, 1994, 
p. 15. 

dintre lucrurile reale sunt numai nişte simboluri, care infäti- 
şează cele ce sunt mai prejos de Acela care întrece toate““, 
spune Dionisie Areopagitul. Însuşi Kant, deşi rationalist, 
recunoaşte că „la Dumnezeu avem acces doar prin simbo- 
luri.“ 

Analiza literară curentă se preocupă însă prea puțin de 
simboluri şi semnificații. Comentariile se produc de regulă în 
marginea textului, fără a angaja conținutul bogat, încifrat în 
imagini şi semne poetice. Sau, dacă se încearcă totuşi o her- 
meneutică (termenul desemna inițial interpretarea mesajelor 
lui Hermes, care ar fi comunicat în preajma morţii sale esența 
cunoaşterii universului), lucrul nu se face până la capăt, dis- 
cursul critic pierzându-se în generalitäti care sporesc impresia 
de incomprehensiune şi echivoc. Uneori, chiar marile exegeze 
se opresc la un nivel superficial al descifrarii simbolurilor, 
comitänd erori sau oferind piste greşite de interpretare. 

Literatura romantică este prin excelență simbolică. 
Neintelegerea simbolurilor, din care izvorăşte adevărata forță 
a romantismului, plasează orice discuţie despre acest curent la 
periferia fenomenului ca atare. Principiile esteticii romantice 
trebuie înțelese prin prelungirile lor metafizice şi religioase, 
prin dimensiunea iraţională a cunoaşterii, prin aspiraţia 
mistică spre Absolut. Astfel privite, aceste principii încetează 
să mai pară nişte clisee banale, nişte locuri comune reproduse 
apodictic de manuale şi studii, care dau impresia că nu s-a 
înţeles nimic din romantism. 

Tot ce există nu „este“ pur şi simplu, ci „este întru“, 
fiinteazä în virtutea unui Sens. Natura, sufletul, întreaga 
existență au o cauză precum şi o finalitate transistorică. Viaţa 
nu există în sine şi pentru sine, iar omul nu îşi este propria sa 
limită, ci e o ființă pentru altceva. Arta nu este Absolutul, ci 
calea către el. Pe principii ca acestea se întemeiază estetica 


? Dionisie pseudo-Areopagitul — Despre Numele Divine. Teologia mistică, 
traducere de Cicerone Iordăchescu şi Theofil Simenschy, laşi, Institutul 
European, 1973, p. 27. 

Immanuel Kant, Critica facultății de judecare, Bucureşti, Editura 
Ştiinţifică şi Enciclopedică, 1981, p. 247. 

romantică. Toate înnoirile ce decurg de aici îşi dezvăluie, în 
cele din urmă, sensul lor profund, transcendent. Romanticii 
nu au vrut să şocheze, să fie originali. Nu au căutat elemente 
inedite pentru a le exploata estetic. Toată bogata lor recuzită 
slujea un singur scop: căutarea Absolutului. 

Absolutul către care se înalță sufletul romantic este 
dorit cu ardoare mistică, izvorâtă din convingerea că „esenţa 
omului nu se poate împlini în această lume, ci numai în 
nemärginire. Din opera lui Novalis se desprinde ideea că 
sensul tuturor căutărilor sale este Dumnezeu, spre care duc 
nenumărate căi. 

Astfel, atunci când se vorbeşte despre „nostalgia origi- 
nilor“ şi despre regresiunea în timp, se vorbeşte de fapt 
despre „nostalgia Paradisului“, după cum observă Eliade. 
Nostalgia reprezintă de altfel chemarea sacrului, dorul de 
starea anterioară căderii, nevoia de comuniune cu divinitatea. 
Melancolia, care încearcă atât de des pe romantici, este „o 
boală ontologică provocată de pierderea ori de slăbirea legă- 
turii cu sacrul.” 

Cultul eului, al subiectivitätii reprezintă negarea con- 
ştientului, a raţiunii neputincioase în fata misterului ce 
învăluie Absolutul. Infinitul trăieşte în suflet şi numai adân- 
cindu-ne în noi înşine îl putem percepe. „Calea tainică duce 
spre interior“, spunea Novalis, care concepea poezia ca 
„reprezentare a sufletului, a lumii lăuntrice în totalitatea sa“, 
ca loc de întâlnire a umanului cu divinul. Berdiaev are o 
opinie convingătoare în privinţa subiectivismului romantic: 
„Romantismul exprimă adevărul «subiectivului» împotriva 


5 Fritz Martini, Istoria literaturii germane, Bucureşti, Editura Univers, 
1972, p. 279. 

* Mircea Eliade, Sacrul şi profanul, Bucureşti, Editura Humanitas, 1992, p. 
85: „Nostalgia « originilor » este deci o nostalgie religioasă. Omul doreşte 
să regăsească prezența activă a zeilor, el doreşte să trăiască în lumea 
proaspătă, pură şi puternică, aşa cum ieşise ea din mâinile Creatorului. (...) 
În termeni creştini s-ar putea spune că este vorba despre o «nostalgie a 
Paradisului». 

7 Lucia Cifor, Poezie şi gnoza, Timişoara, Editura Augusta, 2000, p. 111. 


120 STUDII EMINESCOLOGICE 


minciunii «obiectivului». Romantismul nu crede că perfectiu- 
nea poate fi atinsă în lumea obiectivă.” 

Visul, fantasticul, basmul sunt de asemenea căi de cu- 
noastere, de revenire la esenţă prin ieşirea din constrângerile 
lumii concrete, prin deschiderea către domeniul ilimitatului, 
al posibilului, al sacrului. 

Folclorul, pe care Eliade îl va defini mai târziu ca ,,ins- 
trument de cunoaștere“, reprezintă pentru romantici o sursă 
inepuizabilă de mituri, alegorii şi simboluri cu adânci inte- 
lesuri. Din spiritualitatea obscură a literaturii medievale 
plăsmuite în limba populară îşi extrag romanticii mare parte 
din seva lirismului lor. Pe lângă folclor, ei valorifică întreaga 
tradiție mistică şi alchimică a evului mediu. 

Preferinta pentru antiteze vine, după cât se pare, din 
textele misticilor, pe care romanticii, aproape toți catolici — 
unii chiar clerici sau teologi, i-au citit cu încântare. Legătura 
dintre romantici şi misticii creştini, pe care îi citează în mod 
frecvent, este evidentă. Misterul existenţei şi al sufletului, 
taina unirii cu Absolutul, exaltarea nopții şi a somnului, dorul 
de moarte de aici vin. Am putea spune că, printr-o asemenea 
încărcătură simbolică, romantismul restituie poeziei misterul 
ei originar, valoarea sa numinoasä constitutivă. Poezia devine 
incantatie, act liturgic, cină de taină. „Simţul poetic are o 
mulțime de puncte comune cu simţul mistic, spune Novalis 
(...) Simţul poetic este strâns înrudit cu simţul profetic şi 
religios, cu toate formele de c/arviziune. Poetul ordonează, 
asamblează, alege, inventează — dar nici el însuşi nu înţelege 
de ce face mai degrabă aşa decât altfel.“ Aşadar, poezia se 
află mai presus de poet. Nu raţiunea şi voinţa lui se exprimă 
în poezie, ci o rațiune superioară, actul creaţiei devenind un 


3 Marie-Madeleine Davy, Enciclopedia doctrinelor mistice, vol. I, 


Timişoara, Editura Amarcord, 1998, p. 202. 

” Mircea Eliade, Folclorul ca instrument de cunoaştere, în Insula lui 
Euthanasius, Bucureşti, Editura Humanitas, 1993, p. 25. 

10 Albert Beguin, Sufletul romantic şi visul, Bucureşti, Editura Univers, 
1970, p. 274. 

act de iluminare. Intelepciunea poetului participä astfel la 
intelepciunea divinä. 

Marile teme ale romantismului trebuie de asemenea 
analizate in lumina aceluiaşi ideal estetic al cunoaşterii. Te- 
matica romantică este plină de simboluri care îşi au originea 
în dorinţa unirii mistice cu Absolutul. 

Natura este pentru romantici Creaţia, lumea fenomena- 
lă în care Dumnezeu se contemplă pe sine, fără a se confunda 
cu aceasta. Dumnezeu este în tot dar nu tot este Dumnezeu." 
Filosofia romantică a naturii nu trebuie înțeleasă ca fiind 
panteistă, căci prin natură, prin armonia cosmică omul ajunge 
la izvorul a tot ce există — la Dumnezeu — care e dincolo de 
orice manifestare. „lar omul însuşi, spune teosoful Franz 
Baader, nu poate face altceva decât un act poetic: să 
ghicească, să simtă şi să presimtă în natură marele ideal al lui 
Dumnezeu.“ Revelarea prin natură a idealului divin solicită 
deopotrivă simţul poetic şi simţul mistic. Omul şi natura se 
întâlnesc în acelaşi mister. „Misterul naturii ... e pe de-a-ntre- 
gul exprimat în forma omenească. Omul... poartă în el, ca pe 
un destin propriu, întregul destin al planetei şi o dată cu 
acesta destinul universului infinit... Întreaga istorie a lumii 
dormitează în fiecare dintre noi.“'” Aceste rânduri nu aparţin 
lui Eminescu, aşa cum am fi tentaţi să credem, ci lui Steffens. 
Ideea omului ca oglindă a universului nu este comună doar 
romanticilor, între care îl includem şi pe Eminescu, ci şi 
misticilor. Ecuația om = microteos, exprimată de Ennemoser, 
apăruse cu mult mai devreme la Sfinții Părinți. Atât 
cunoaşterea omului cât şi a naturii conduc la cunoașterea lui 
Dumnezeu. 

Iubirea este de asemenea o cale de cunoaştere. Prin ca 
individualitatea pământească este absorbită în infinit, trans- 
portată în împărăţia tainei. Sentimentul iubirii este pentru 


1! Ricarda Huch, Romantismul german, Bucureşti, Editura Univers, 1974, 
p. 357. 

12 Albert Béguin, op. cit., p. 113. 

5 Ibidem, p. 113. 

romantici un sentiment religios, în visul lor imaginea iubitei 
confundändu-se, ca în lirica Minnesänger-ilor medievali, cu 
cea a Fecioarei. Tieck visa, în Phantasius, la vremurile 
încărcate de mister ale evului mediu, când „iubirea eterică nu 
era despărțită de cea carnală, ci ele erau legate trup şi suflet 
înăuntrul spiritualizării celei mai înalte“, iar Novalis făcea 
din propria iubire un mit şi din moartea Sophiei o nuntă, o 
unire cu misterul nesfârşit al Nopţii divine: „Preis der 
Weltkönigin, der hohen Verkündigerin heiliger Welten, der 
Pflegerin seliger Liebe — sie sendet mir dich — zarte Geliebte 
— liebliche Sonne der Nacht, — nun wach ich — denn ich bin 
Dein und Mein — du hast die Nacht mir zum Leben verkündet 
— mich zum Menschen gemacht — zehre mit Geisterglut 
meinen Leib, daß ich luftig mit dir inniger mich mische und 
dann ewig die Brautnacht währt.“ Îngemănarea dintre 
noapte, moarte si nuntä in imnurile lui Novalis ne indrep- 
täteste sä gäsim si aici puncte comune cu mistica crestinä, 
care a interpretat Cântarea cântărilor ca fiind o alegorie a 
nunții dintre Hristos şi Biserica sa. 

Tema geniului, prezentă atât în literatura cât şi în filo- 
sofia de la confluenţa veacurilor al XVIII-lea şi al XIX-lea, 
constituie o dominantă a romantismului de pretutindeni. Ro- 
manticii germani au fost cu atât mai mult fascinati de această 
temă, seducătoare prin amestecul de lumini şi umbre, prin 
näzuinta către cunoaştere absolută ce caracteriza pe omul de 
geniu. Eroul titanian, spiritul rebel care se revoltă împotriva 
autorităţii absolute, apăruse în literatura Renaşterii pe diferite 
căi, dintre care una este cu siguranță cea a gnozei. Dacă la ro- 


'4 Ricarda Huch, op. cit., p. 216. 

15 Novalis, Geistliche Lieder / Cântece religioase, traducere, note, tabel 
cronologic şi postfață de Ioan Constantinescu, Iasi, Institutul European, 
2000, p. 72-73: „Laudä Tie, Regină a Lumii, Înaltă Vestitoare a lumilor 
sfinte, Protectoare a iubirii ferice — Ea mi te-a trimis — fragedă iubită — 
dulce soare al nopţii, — acum veghezi, căci eu sunt al meu şi al tău — tu 
mi-ai vestit noaptea ca viata, m-ai făcut om, — mistuie cu focul spiritului 
meu, ca uşor şi mai adânc să mă unesc cu tine şi-aşa noaptea veşnic să 
dăinuie“. 

manticii englezi sau francezi geniul avea mai degrabă conotaţii 
negative, romanticii germani îl înțelegeau ca punte între lumea 
de jos şi cea de sus, ca liant al armoniei cosmice. Pentru 
Novalis genialitatea rezidă în „facultatea de a vorbi despre 
obiecte imaginare ca despre obiecte reale şi a le trata ca atare“, 
ca şi în „credinţa in revelatiile autentice ale spiritului.“!€ 
Sinteza concepțiilor polare cu privire la geniu a fost 
realizată de Kant, care vedea în el talentul „prin care natura dă 
reguli artei“. Jean Paul etala, in Vorschule zur Ästhetik, o 
concepție împărtăşită larg de romantici: „Când însă, spune 
autorul lui Hesperus, există oameni in care sentimentul 
divinului vorbeşte mai lămurit şi mai tare decât în alţii (...), 
când el stăpâneşte şi dă privirea întregului, atunci armonia şi 
frumuseţea celor două lumi vor străluci din nou, făcând din ele 
un singur întreg, de vreme ce în viata divinului nu există decât 
o unitate şi nici o contradicţie între parti. Si acesta este geniul, 
şi concilierea celor două lumi este aşa numitul ideal." 
Motivul nopţii nu poate fi descifrat la Novalis decât 
prin vasta simbolistică a întunericului din mistica orientală. 
Întunericul este aici mediul unde se poate cunoaşte Incognos- 
cibilul, locul misterului şi al epifaniei. „Întunericul se situea- 
ză dincolo de lumină şi totuşi este el însuşi luminos. Cine 
pătrunde în el, ca Moise, cunoaşte starea de necunoastere şi, 
paradoxal, absoluta transcendentä a luminii contemplate.‘'* 
Astfel prezintă Marie-Madeleine Davy taina cunoaşterii lui 
Dumnezeu din Teologia mistică a lui Dionisie Areopagitul, 
text fundamental al teologiei apofatice. Apofatismul sau calea 
negativă de cunoaştere constă în negarea a ceea ce Dumnezeu 
nu este, pentru a-l putea cunoaşte, întrucât El este mai presus 
de orice cunoaştere. Taina de care Cel ce este izvorul a toate 
se înconjoară este simbolizată de întuneric, obscuritate şi 
noapte. Acest simbolism apare în Biblie de trei ori: 1) „lar 


16 Albert Béguin, op. cit., p. 268. 

17 Zoe Dumitrescu-Buşulenga, în Eminescu si romantismul german, 
Bucureşti, Editura Eminescu, 1986, p. 88. 

15 Marie-Madeleine Davy, op. cit., vol. I, p. 347. 

muntele Sinai fumega tot, că se pogorâse Dumnezeu pe el în 
foc; şi se ridica de pe el fum, ca fumul dintr-un cuptor şi tot 
muntele se cutremura puternic“ (Facerea, 19, 18); 2) „Tu, 
Cel care ai dorit să locuiesti în întuneric“ — i se adresează 
Solomon lui Dumnezeu în Cartea Regilor (III Regi, 8, 12); 3) 
„Si negură era sub picioarele Lui (...) şi şi-a pus întunericul 
acoperământ“ (Psalmi, 17, 11-13). Dionisie vorbeşte despre 
„întunericul supraluminos al tăcerii initiatoare de mistere“, 
despre „întunericul în care se află (...) Cel care-i dincolo de 
toate“, despre „întunericul cu adevărat mistic al 
necunoaşterii“ ş.a.m.d. 

A înţelege prin semnificaţiile lor mistice marile simbo- 
luri ale romantismului, şi în special pe cel al nopţii, ni se pare 
firesc, deşi puţini comentatori români au făcut-o. Între aceştia 
se află şi Vera Călin, care observă în cartea sa despre roman- 
tism: „Romanticii au început prin a vedea în noapte suprema 
ambiantä poetică, mediul optim pentru efuziunea lirică, 
pentru cufundarea în sine şi contactul mistic cu transcen- 
dentul.““"? 

Pentru romantici noaptea înseamnă necunoaştere în 
sens mistic, calea negativă de accedere la Absolut, identificat 
cu Dumnezeu ca persoană. Acest lucru este atât de evident la 
Novalis, încât putem cita la întâmplare din Geistliche Lieder 
sau Hymnen an die Nacht, ultimul ciclu fiind considerat 
manifestul şi totodată capodopera poetică a romantismului 
german. Aceste imnuri, de un lirism atât de pur şi misterios, 
reprezintă expresia cea mai elevată a logosului: 

„Abwärts wend ich mich zu der heiligen, unaussprech- 
lichen, geheimnisvollen Nacht.“ 

„Hast auch du ein Gefallen an uns, dunkle Nacht? Was 
hältst du unter deinem Mantel, das mir unsichtbar kräftig an 
die Seele geht? Köstlicher Balsam träuft aus deiner Hand, aus 
dem Bündel Mohn. Die schweren Flügel des Gemüts hebst du 


19 Vera Călin — Romantismul, Bucureşti, Editura Univers, 1975, p. 189. 
% Novalis, op. cit., p. 70-71: „Spre adânc mă îndrept, spre sfânta, nespusa, 
tainica noapte.” 

empor. Dunkel und unaussprechlich fiihlen wir uns bewegt — 
ein ernstes Antlitz seh ich froh erschrocken, das sanft und 
andachtsvoll sich zu mir neigt, und unter unendlich 
verschlungenen Locken der Mutter liebe Jugend zeigt.“ 

„Himmlischer, als jene blitzenden Sterne, dünken uns 
die unendlichen Augen, die die Nacht in uns geöffnet. Weiter 
sehn sie, als die blässesten jener zahllosen Heere — 
unbedürftig des Lichts durchschaun sie die Tiefen eines 
liebenden Gemüts — was einen höhern Raum mit unsäglicher 
Wollust füllt.‘ 

Dupä cum am spus, cunoasterea lui Dumnezeu, ca scop 
suprem al vietii, se realizeazä la mistici prin necunoastere, 
Dumnezeu fiind totodatä cunoasterea absolutä si necunoasterea 
absolută, lumină întunecată si întuneric strălucitor. Astfel de 
antinomii, care constituie substanța poeziei romantice, 
antrenează o largă categorie de simboluri, între care şi cel al 
somnului sau al morţii, care tin de asemenea de simbolismul 
nocturn. La Dumnezeul ascuns, sălăşluind în obscuritatea 
sufletului nostru, nu se poate ajunge decât prin adormirea 
rațiunii. Accedem la infinitul din noi numai după ce am uitat 
ființa noastră istorică, ancorată în lumea fenomenalä şi, prin 
aceasta, supusă trecerii şi degradării. „Astfel, spune Steffens, 
alături de discursul limpede care e starea de veghe, se desfă- 
şoară un alt discurs înăbuşit... Uitarea nu e altceva decât recă- 
derea în adâncimea fără fund a acestor bezne. Viaţa omului e 
însă făcută din alternante: aşa cum soarele răsare şi apune la fel 
şi conştiinţa se cufundă în propria sa noapte, nu ca într-un haos 


2! Ibidem, p. 72-73: „Afli şi tu o plăcere în noi, întunecată noapte? Ce 
ascunzi sub mantia ta, de-mi ajunge nevăzut-puternic până în suflet? Ales 
balsam picură din mâna ta, din mănunchiul de maci. Aripile grele-ale firii 
le ridici în sus. Ne simțim miscati nespus şi tulbure — văd un chip grav 
plăcut înspăimântat care, evlavios şi blând, se înclină spre mine şi, sub 
buclatele-i plete, Mamei i-arată tinereţe plină de iubire.” 

22 Ibidem, p. 72-73: „Mai dumnezeieşti decât lucitoarele stele ne par ochii 
nemärginiti pe care noaptea i-a deschis în noi. Ei văd mai departe decât cele 
mai îndepărtate dintre nenumăratele mulțimi (de astre) — fără-a avea nevoie 
de lumină, ei pătrund adâncimile unui suflet iubitor care umple cu nespusă 
plăcere un loc mai înalt.” 

pustiu, ci în toată plenitudinea vieții sale ascunse. Somnul e 
adânca întoarcere a sufletului in sine.“ „Adänca întoarcere a 
sufletului în sine“ reprezintă revenirea alteritätii la esenţă, 
regăsirea sufletului în Dumnezeu. Întâlnirea umanului cu 
divinul are loc numai în suflet, care nu se poate elibera de 
povara incomodă a rațiunii decât în somn. Acelaşi lucru îl 
spune si Baader: „Toate acțiunile noastre tin de un fel de 
somnambulism, adică sunt răspunsuri la nişte întrebări şi noi 
suntem cei care întrebăm. Fiecare poartă în el somnambulul 
său, căruia îi e însuşi magnetizor... Cu Dumnezeu în suflet. 
fenomenul acesta e absolut somnambulic. Starea de veghe nu 
şi-l aminteşte.“ La un veac după ce gânditorii romantici au 
făcut această observaţie, savanți ca Freud şi Jung au arătat că 
marea bogăție a psihicului uman se află în subconştient / 
inconştient, adică în acel abis al sufletului pe care Augustin il 
socotea „mai adânc decât noi înşine“. 

În imnurile sale Novalis preamăreşte, alături de noapte, 
şi somnul: ,,Ewig ist die Dauer des Schlafs. Heiliger Schlaf — 
beglücke zu selten nicht der Nacht Geweihte in diesem irdis- 
chen Tagewerk. Nur die Toren verkennen dich und wissen 
von keinem Schlafe, als dem Schatten, den du in jener Däm- 
merung der wahrhaften Nacht mitleidig auf uns wirfst.“” 

Nu am putea găsi în aceste fragmente cheia înţelegerii 
somnului eminescian? Nu aflăm oare aici sensul acestui sim- 
bol aproape omniprezent, care sugerează starea de transcen- 
dere, trecerea din lumea finitudinii în cea a nemärginirii? 

Somnul se află adesea în strânsă legătură cu moartea. 
Dorul de moarte novalisian (şi eminescian) echivalează cu 
dorul de absolut, de cunoaştere nelimitată. Pentru Novalis 
moartea înseamnă eliberare de tot ce e pământesc, în vederea 


2 Albert Béguin, op. cit., p. 120. 

4 Ibidem, p. 119. 

25 Novalis, op. cit., p. 74-75: „Veşnică e dăinuirea somnului. Somn sfânt — 
nu-i ferici prea arar pe cei däruiti nopţii în această pământească trudă 
zilnică. Numai cei necugetati te nesocotesc şi nu ştiu de nici un somn decât 
de umbra pe care tu, în amurgul acela al adevăratei nopţi, o arunci milos 
asupra noastră.” 

reîntoarcerii la Tatăl, taină a comuniunii („Zur Hochzeit ruft 
der Tod)“, cunoaştere absolută în sensul în care Eliade numea 
moartea „suprema inițiere“. Mistica morţii poate fi explicată şi 
prin cuvintele adresate de Dumnezeu lui Moise pe muntele 
Sinai: „Faţa Mea însă nu vei putea s-o vezi, căci nu poate 
vedea omul fata Mea si să trăiască.“ (Ieşirea, 33, 20). 

În ultimul poem din Hymnen an die Nacht, intitulat 
Sehnsucht nach dem Tode, cele trei simboluri (noaptea, 
somnul şi moartea) potenteazä starea de extaz mistic: 

„Gelobt sei uns die ewge Nacht, 

Gelobt der ewge Schlummer. 

Wohl hat der Tag uns warm gemacht, 

Und welk der lange Kummer. 

Die Lust der Fremde ging uns aus, 
Zum Vater wollen wir nach HaUs.“”’ 

Romantismul lui Eminescu a fost explicat, de-a lungul 
timpului, prin structura sa interioarä, prin contactul direct al 
poetului cu mediul cultural german, prin romantismul intrin- 
sec al tipului nostru de sensibilitate, prin matricea folcloricä 
ş.a.m.d. Mircea Eliade are în această chestiune propria expli- 
catie: „Romantismul in întregimea lui reprezintă nostalgia 
după «începuturi»; matca primordială, abisul, noaptea bogată 
în germeni şi latente, principiul feminin în toate manifestările 
sale sunt categorii romantice majore, care nu depind de 
«influenţe» livresti sau de «moda», ci definesc o anumită 
poziţie a omului în Cosmos. Înrudirea lui Eminescu cu alţi 
mari poeți romantici nu poate fi, aşadar, explicată prin 
«influenţe», ci prin experienţa şi metafizica lor comună. 
Poziţia romantică este una din puţinele atitudini ale spiritului 
omenesc care nu poate fi învățată, nici mimatä.“* Aşadar, 


% Ibidem, p. 94-95 

” Ibidem, p. 98-99: „Noaptea de veci lăudată / Şi somnul purure fie. / Ziua 
ne-a-ncălzit deodată, / Grija piere pe vecie. / Plăcerea de străini se gată, / 
Acasă vrem l-al nostru Tată”. 

°8 Mircea Eliade, Insula lui Euthanasius, Bucuresti, Editura Humanitas, 
1993, p. 13. 

Eminescu este romantic, mai presus de orice, prin intuiţie, 
prin anvergura sa spirituală, prin disponibilitatea intelectuală 
nelimitată. Nu întâmplător, cele mai serioase exegeze 
eminesciene au insistat asupra laturii abisale a acestei opere 
încă necunoscute. S-a scris atât de mult despre Eminescu şi 
totuşi, fiecare nou studiu dedicat operei lui lasă impresia că 
multe mai sunt încă de spus. Exercitiul critic pe marginea 
textelor sale este o înaltă şcoală. Putem spune că lui 
Eminescu îi datorăm nu numai poezia, ci şi critica, nu numai 
limbajul poetic, ci şi metalimbajul. Poezia lui ne-a obligat să 
luăm literatura în serios şi nu conteneşte să ne educe, să ne 
formeze ca poeţi, cititori şi critici. Textul eminescian ne-a 
învăţat că trebuie pus întotdeauna în context, adică analizat în 
cadrul multiplelor sale determinări. 

Adesea, comentatorii au pus în discuție şi condiţia de 
homo religiosus a lui Eminescu. Însă puţini au reuşit să vadă 
dincolo de simboluri lucruri esențiale, aşa cum a făcut-o 
Mircea Eliade. El arăta, de pildă, în 1939, că insula este un 
simbol al Centrului, un tărâm transcendent care simbolizează 
„realitatea absolută, imuabilă, paradiziacă.“” Filosoful religi- 
ilor vedea în regresiunea din Cezara „reintegrare în arhetip, 
abolire a experienţei umane, (...) reîntoarcere la starea ada- 
mică de dinainte de cădere“, şi recomanda ca necesară o 
interpretare cât mai profundă, dusă până la ultimele ei conse- 
cinte, a textului eminescian prin decriptarea acelor simboluri 
„ecumenice“, „universale“, la care poetul a recurs în mod 
intuitiv. 

Religiozitatea lui Eminescu este un aspect cercetat cu 
mult interes în ultimul timp. Zelul truditorilor pe fertilul sol 
eminescian merge până într-acolo încât se extrag din biogra- 
fia şi din opera poetului toate argumentele care fac din el un 
bun creştin. Se enumeră contextele în care apare cuvântul 
„sacru“, se adună laolaltă textele „religioase“, se fac supo- 
zitii privind cutare sau cutare afirmaţie. O privire generală 
asupra operei lui nu indreptateste însă opinia că Eminescu a 


? Ibidem, p. 14. 


HERMENEUTICĂ 129 


fost un poet religios în adevăratul sens al cuvântului. Dacă 
despre romanticii germani avem date că erau catolici 
ferventi şi oameni temätori de Dumnezeu, că Novalis le 
apărea celor din jur ca un sfânt”, nu acelaşi lucru se poate 
spune despre Eminescu. Nici poet mistic, aşa cum au fost 
Sfântul loan al Crucii, Novalis, Voiculescu, nu putem spune 
că a fost. Eminescu a fost poet şi atât. Iar poetul este, după 
cum ne spune Heidegger, un trimis al divinității, un 
călăuzitor care, în noaptea lumii, arată celor de un neam cu 
el calea către sacru. Poetul poate folosi anumite simboluri 
fără a-şi da seama de proporţiile şi sensurile lor, aceste 
simboluri organizând opera cu o coerență şi o logică 
aparținând unei instanţe superioare celei auctoriale (Eliade). 
Utilizând simbolistica romantică, Eminescu practică ceea ce 
Ricarda Huch numeşte „misticism inconştient“. Pictorul 
romantic Otto Runge cerea operei de artă să satisfacă o 
cerință majoră, şi anume, să exprime sentimentele noastre 
cele mai înalte, respectiv intuiţia noastră despre Dumnezeu 
şi trăirea propriului nostru eu în raport cu întregul. Poezia 
lui Eminescu răspunde acestei înalte exigente şi tocmai de 
aceea este o poezie mare. 

În fata miracolului eminescian modul nostru profan de 
a aborda literatura, tributar unei tot mai accentuate seculari- 
zări a esteticului, îşi trădează precaritatea. Critica noastră cea 
de toate zilele devine neputincioasă, iar argumentele ei 
neconvingătoare. Pentru luminarea multor aspecte, şi chiar a 
operei în ansamblu, se impune căutarea instrumentelor de 
lucru în altă parte. Pe spaţii restrânse s-a dovedit, de către 
Mircea Eliade, Rosa Del Conte, loan Petru Culianu, loana 
Em. Petrescu ş.a. că imaginile şi simbolurile duc, precum 
spitele unei roti, către un Centru, că totul trebuie privit într-o 
perspectivă integratoare, aceeaşi ca în romantismul german. 
Romantismul lui Eminescu (asumat de poet cu religiozitate) 
este atât de evident şi asemănarea sa cu Novalis atât de 
frapantă, încât numai o explorare a metafizicii sale până la 


3 Novalis, Între veghe şi vis, Bucureşti, Editura Univers, 1995, p. 10. 

temeiurile ei mistice şi religioase ar fi edificatoare. Sesizând 
afinitätile de fond dintre Eminescu şi Novalis, Mihai Zamfir 
recomandă judecarea lor cu aceeaşi măsură: „Eminescu a 
asimilat spiritul, nu litera romantismului german, şi de aceea 
singura paralelă posibilă rămâne cea cu modelul acestei 
mişcări, adică Novalis.” 

Ştim deja că Novalis îi citise pe mistici, că îşi manifes- 
tase admirația față de Meister Eckhart şi Jakob Böhme. Se 
pare că nici Eminescu nu era străin de scrierile misticilor. 
Culianu vedea o posibilă legătură dintre un text din 
manuscrisul 2262 (publicat de Perpessicius cu titlul Ochii. 
Iscoditorii firii, Naturforscher)” şi un fragment din Vasile cel 
Mare. Pe de altă parte, acelaşi Culianu sesiza reflectarea unor 
principii isihaste, dintr-un text al lui Nicodim Aghioritul 
(despre care se ştie precis că poetul îl deținea), în poezia 
Pentru păzirea auzului.” 

Manuscrisul 2275B relevă familiarizarea poetului cu 
teologia apofatică, în ai cărei termeni pune Absolutul: „Ideea 
dumnezeirii s-a născut din negatie, din ceea ce nu este spiritul 
nostru — atotstiutor; din ceea ce nu este braţul nostru — 
atotputernic; din ceea ce nu este viața noastră — infinită; din 
ceea ce nu este sufletul nostru — ubiguu.‘“* Pentru comparaţie, 
cităm din Teologia mistică a lui Dionisie Areopagitul: „Pe 
când ar trebui ca să i se atribuie şi să se afirme despre ea 
[cauza cea mai presus de toate = Dumnezeu] tot ce se afirmă 
despre cele ce există, întrucât e cauza tuturor, şi mai degrabă 
să fie negate ele toate, fiindcă ea e mai presus de toate”. 


31 Joan Petru Culianu, Studii româneşti, vol. I, Bucureşti, Editura Nemira, 
2000, p. 27 şi 33. 

* Mihai Eminescu, Fragmentarium, p. 76. 

3 Mihai Zamfir, Din secolul romantic, Bucuresti, Editura Cartea 
Românească, 1984., p. 244. 

3 Ibidem, p. 33: „Din Nicodim Aghioritul el avea traducerea românească 
de la Mânăstirea Neamţului, 1826, Nicodim Aghioritul Monahul: Cärticicä 
sfätuitoare pentru päzirea celor cinci simţuri, şi a nălucirii, şi a minţii, şi a 
inimii, unde e vorba de acea prosoche isihastă, sau «gnozä a inimii», etapă 
preliminară întru proseuche, «rugăciunea minţii». 

lată un alt pasaj din Fragmentarium (p. 77), citat 
adesea, dar insuficient explicat: „Trecutul când n-am fost, 
viitorul când n-o fi esistat ele, nu, fiindcă eu nu esist, sufletul 
lumei este eu. Fără eu nu există timp, nu există spațiu, nu 
există Dumnezeu, fără ochi nu e lumină, fără auz nu e cântec 
— ochiul e lumina, auzul e cântecul, eu e Dumnezeu.“ Tot un 
text mistic, de astă dată din Meister Eckhart, ne vine în ajutor: 
„Eu înseamnă mai întâi că Dumnezeu este fiinţa însăşi, că 
numai Dumnezeu este, căci toate lucrurile sunt în Dumnezeu 
şi prin El. În afara Lui si fără El nimic nu este cu adevărat; 
toate creaturile sunt lucru jalnic şi pur neant în raport cu 
Dumnezeu. Ceea ce sunt ele cu adevărat sunt numai în 
Dumnezeu, aşadar numai Dumnezeu este cu adevărat. Prin 
urmare cuvântul Eu desemnează ființa însăşi a adevărului 
divin, căci este atestarea lui El-este. Dovadă că numai El 
este.“ Apoi: „Totul rămâne Unu täsnind din sine însuşi. Ego, 
cuvântul eu, nu aparține propriu-zis nimănui în afară de 
Dumnezeu singur în unitatea sa.“ 

Abia citind în paralel cele două texte înţelegem sensul 
ascuns al celebrei propoziţii „Eu e Dumnezeu“, în care nu mai 
vedem acum nici un dezacord, căci „eu“ şi „Dumnezeu” sunt 
termeni identici, aşa cum (ne explică Eminescu, parcă medi- 
tând pe marginea textului misticului german) ochiul e lumina şi 
auzul e cântecul. Poetul nu se consideră Dumnezeu, ci partici- 
pant la înțelepciunea divină, în cel mai pur spirit augustinian. 
Ego-ul are aici valoare neutră şi semnifică esenţa a tot ceea ce 
există. Alain De Libera tălmăceşte astfel fragmentul de mai 
sus: „Marcă a locului uniunii, Eu este şi numele unităţii onto- 
logice a lui Dumnezeu cu tot ceea ce este El. Este numele 
insondabilei şi inscrutabilei interioritäti a ființei care, am spus, 
n-are nici exterior, nici interior, întrucât fiind ea însăşi Fiinţa, 
ea este literalmente interiorul a tot ceea ce este.“ (Mistica 
renană, p. 130) lată cum mistica ne poate descoperi un nou 
înțeles, o nouă logică şi o nouă sintaxă a textului eminescian. 


35 Alain de Libera, Mistica renand, Timişoara, Editura Amarcord, 1977, p. 
129. 

Două categorii de simboluri par a-şi dezvălui, în opera 
lui Eminescu, originea mistică: simbolismul nocturn (noap- 
tea, întunericul, somnul, moartea) şi simbolismul Centrului 
(muntele, piramida, arborele cosmic, crucea, insula). Aceste 
simboluri apar în paralel la Novalis şi Eminescu, dar semni- 
ficatiile nu se păstrează întotdeauna, iar modul de tratare 
cunoaşte uneori deosebiri semnificative. 

Ca şi pentru Novalis, cunoaşterea este pentru Eminescu 
țelul suprem. La cel dintâi, cunoaşterea are întotdeauna un 
sens mistic: fie că e vorba de cunoaşterea de sine, fie că e 
vorba de cunoaşterea lumii, finalitatea este întotdeauna 
Dumnezeu şi unirea cu el prin iubire. Natura revelează chipul 
lui Dumnezeu, imaginea iubitei se confundă cu cea a 
Fecioarei, sufletul e străfundul pur în care îl putem găsi pe 
Dumnezeu, somnul ne aminteşte că suntem divini, moartea ne 
uneşte cu EI, care este Viaţa. Sunt prezente toate elementele 
cunoaşterii mistice: iubirea, dorul, frenezia, extazul. Regăsim 
modul romantic de cunoaştere în cuvintele lui Maxim 
Mărturisitorul: „Dumnezeu a transmis în taină, în toate 
fiinţele spirituale, capacitatea de a-L cunoaşte... a sădit în 
natura umilelor făpturi omeneşti dorința de iubire fata de 
EL.“ Grigore de Nyssa consideră la rându-i, că „nu există 
decât un singur mod de a cunoaşte, acela de a năzui fără 
odihnă spre ceea ce e dincolo de cunoscut“. Către acest 
„dincolo“ tânjeşte Eminescu în permanenţă. Nu fervoarea, nu 
dorinţa, nu dorul de infinit îi lipsesc poetului român, ci 
extazul mistic. Căutarea sa e mai intelectualizată, mai atinsă 
de aripa gnozei. Nota lui definitorie rămâne scepticismul 
(„Voi credeati în visul vostru, noi nu credem în nimic“). 

Dionis, moş Iosif, feciorul de împărat fără stea, 
dascălul din Scrisoarea I, dacul din Rugăciunea unui dac şi 
atâtea alte ipostaze ale eului liric există în textul eminescian 
doar pentru a cunoaşte. Toată desfăşurarea din Memento mori 
sfârşeşte, de pildă, cu amara concluzie că Dumnezeu este de 


36 Marie-Madeleine Davy, op. cit., vol. I, p. 353. 
37 Marie-Madeleine Davy, op. cit., vol. I, p. 310. 

nepătruns („Cum tu eşti nimeni nu ştie“) şi cu înțelegerea 
adâncă a sensului istoriei, care este acela de a-L afla („Dar 
viata omenirei nu te caută pe tine?“). 

Am afirmat că elanul cognitiv al lui Eminescu e mai 
puţin extatic şi mai marcat de intelectualitate. Am vrea să nu 
se înţeleagă că poetul este un adept al cunoaşterii discursive. 
El nu percepe Absolutul rațional, ci intuitiv, simbolic. 
Adevărata cunoaştere se realizează pentru el în vis, în somn, 
în moarte. Adevărul îl poartă poetul nu în minte, ci în inimă. 

Tema cunoaşterii îşi subordonează toate marile sim- 
boluri eminesciene, a căror valabilitate universală se explică 
prin adâncile lor semnificații mistice şi religioase. Aceste 
simboluri conduc la ceea ce Rosa Del Conte numea „structura 


5777 


teologică“ a poetului, „trăsătură fundamentală a psiche-ei 
lui“. 

Noaptea nu e doar element al decorului, ca in lirica 
unui Lamartine, ci e încărcată de întreg misterul Fiintei şi al 
Nefiintei. Este uimitoare frecvența acestui simbol, de departe 
cel mai des întâlnit în câmpul semantic circumscris 
realitätilor cosmice (apare de 101 ori).* 

În Scrisoarea I, de exemplu, îl întâlnim atât ca noapte 
(„noapte-adânc-a veşniciei“, „noaptea nefiintii“, „noaptea 
amintirii“) cât şi prin sinonime („genune“, „întuneric“, 
„umbră“, „negură“), toate contextele atribuindu-i conotaţii ce 
gravitează în jurul aceleiaşi teme a cunoaşterii. Faptul că 
„Tatăl“ din Scrisoarea I şi zeul necunoscut din Rugăciunea 
unui dac se învelesc în noapte, precum Dumnezeul psal- 
mistului, ni se pare semnificativ. De altfel, întunericul nopții 
ascunde şi revelează taina dumnezeirii ca în scrierile Sfinţilor 
Părinţi. Însuşi Hyperion se cere dezlegat „de greul negrei 
vecinicii“, iar în debutul unui alt poem cosmogonic, Memento 
mori, poetul îşi paşte „turma visurilor“ „ca oi de aur“ prin „a 
nopții intunerec“. 


38 Dumitru Irimia, Limbajul poetic eminescian, laşi, Editura Junimea, 1975, 
p. 261. 

Somnul este, ca şi noaptea, un simbol al irationalului, 
condiţie sine qua non a visului, fereastră către transcendentä. 
Somnul este starea de transcendere, de abolire a precaritätii 
condiției umane. „Umbra albă“ din Povestea magului călător 
în stele, care îl va duce pe fiul de împărat printre stele, e 
„somnul“. În somn se întâlneşte luceafărul cu fata de împărat 
şi tot în somn sfârşeşte visul de iubire din Dorinţa 
(„Adormind de armonia / Codrului bătut de gânduri...) sau 
Sara pe deal („Şi surâzând, vom adormi sub înaltul, / Vechiul 
salcäm...“). 

Somnul atât de bogat în imagini si reprezentări este 
uneori identic cu moartea — trecere spre un alt stadiu al 
existenţei: „Să-mi fie somnul lin şi codrul aproape...“ (Mai 
am un singur dor). 

Ca unitate semantică, moartea are în lirica eminesciană 
o pondere considerabilă (apare în 64 de contexte), dar ideea 
morții e mult mai frecventă. Nu ne vom referi decât la sensul 
mistic al acestui bogat simbol, care a fost de regulă asociat 
misticii indiene. Astfel a fost explicat şi poemul Rugăciunea 
unui dac, în care Amita Bhose, deşi a găsit similitudini cu 
poemele vedice, a observat o concepţie monistă: „Versurile 
finale ale poeziilor tipărite în timpul vieții poetului arată însă 
că Eminescu a crezut în existența unui Dumnezeu unic şi 
personal.“ Dar dacă e vorba de o concepere creştină a divi- 
nitätii, de ce nu ar fi creştină şi dorinţa de extinctie? „Această 
temă a aneantizärii — citim în Enciclopedia doctrinelor 
mistice, vol. II, p. 37 —, a dorinţei de a dispărea în cele mai 
adânci măruntaie ale cosmosului, caracterizează pe misticii 
pustiului. Ajuns la un asemenea punct al vederii cosmice, 
omul, în fata micimii sale, a păcatului său enorm, în fata 
dragostei infinite a lui Dumnezeu, nu are decât o dorinţă, 
anume de a dispărea, iar la anumiţi eremiti, această dorință de 
a vedea pământul căscându-se sub picioarele lor pentru a-i 
înghiţi în adâncul lui este intensă si face parte din rugăciunea 
lor.“ Dacă nu ar fi vorba de revoltă în acest poem sau dacă 


3 Amita Bhose, Eminescu şi India, laşi, Editura Junimea, 1978, p. 115. 

poetul ar fi precizat o finalitate a suferinței sale, fragmentul 
despre misticii pustiului ar fi avut mai multă relevanță. 
Totuşi, versurile „Sus inimile voastre, cantare aduceti-i, / El 
este moartea morții şi învierea vietii!“, conținând două 
expresii din cântările bisericeşti, ne-ar putea duce cu gândul 
la mântuire în sensul cel mai creştin cu putinţă. Invocarea 
morții trădează setea de viata, iar dorul de Nefiintä presupune 
un dor imens de Fiinţă.“ 

Simbolismul Centrului este foarte bogat la Eminescu: 
muntele, piramida, arborele, stâlpul, scara, crucea, biserica, 
iconostasul, catapeteasma, insula ş.a.m.d. Asupra tuturor 
acestor simboluri nu vom putea insista acum. Vom urmări 
doar câteva contexte în care ele apar. 

Semnificaţia ontologică, religioasă a acestor simboluri 
este subliniată de Eliade în Sacrul şi profanul: „Experiența 
religioasă implicată în simbolismul Centrului pare a fi 
următoarea: omul doreşte să se situeze într-un spațiu «deschis 
spre inalt» în comunicare cu lumea divină. A trăi aproape de 
un «Centru al Lumii» echivalează, în esenţă, cu a trăi cât mai 
aproape posibil de zei“. 

În tradiţia iudeo-crestinä simbolismul Centrului s-a 
instituit prin Moise. Ascensiunea sa pe Muntele Sinai, locul 
hierofaniei (muntele este la Origen şi Grigore de Nazians loc 
de întâlnire între om şi Dumnezeu, ultimul apreciind că 
Dumnezeu coboară către cel ce urcă spre el), toiagul lui 
Moise şi al lui Aaron, şarpele de aramă, construirea cortului 
reprezintă tot atâtea simboluri ale Centrului. Aceste simboluri 
s-au înmulțit pe parcurs, iar semnificația lor a rămas aceeaşi. 

La Eminescu, simbolurile Centrului apar întotdeauna 
alături de simbolul nopţii, ambele categorii sugerând setea de 
cunoaştere. Magul din Povestea magului... stă pe un vârf de 
munte; iubitul din Floare albastră visează la „piramide- 
le-nvechite“ ce „urcă-n cer vârful lor mare“; în Scrisoarea I 


“ Lucia Cifor, op. cit., p. 90. 
41 Mircea Eliade, Sacrul şi profanul, Bucureşti, Editura Humanitas, 1992, p. 
84. 

apare încă un semn al declinului cosmic: „lar catapeteasma 
lumii în adânc s-a înnegrit“; insula din Cezara e un tărâm 
transcendent; indragostitii se întâlnesc mereu sub un copac, 
deci în Centrul Lumii. Semnificativă ni se pare şi scena din 
visul lui Toma Nour, în care eroul o întâlneşte pe Poesis, 
întrupare a poeziei, într-o biserică de aur aflată pe o insulă. 

În Sara pe deal sunt prezente mai multe simboluri ale 
inältärii şi transcenderii: dealul, salcâmul, biserica (toaca şi 
clopotul). La acestea se adaugă luna, simbol al misterului şi 
feminitätii şi izvorul, simbolizând puritatea si fecunditatea. 
Iubirea are aici o valoare sacră, ea intrând în armonie cu 
întregul Cosmos în al cărui Centru se plasează. Prezenţa nopții 
şi a somnului sugerează că iubirea este cale de cunoaştere, că 
cei doi îndrăgostiți devin una în dorul de Absolut. Sensul 
iubirii mistice prin iubirea de celălalt ne este împărtăşit de 
romanticul Franz Baader. În viziunea sa, Adam a fost la înce- 
put o imagine a divinității, un om total, înglobând deopotrivă 
masculinul şi femininul. Când a început să tânjească după 
femeia din el, s-a produs căderea de la natura anterioară înaltă 
la carnal. Prin sciziune, prin plăsmuirea din el a femeii, imagi- 
nea lui Dumnezeu s-a distrus. Ea se poate reface prin iubire şi 
acesta este scopul omului. O singură dată cele două naturi au 
fost contopite în istorie, prin întruparea lui lisus Hristos.” 
Recunoaştem aici mistica iubirii la Platon si Jakob Böhme. 

Poezia Vis pare să adune laolaltă toate simbolurile 
misticii romantice. Insula, domul, scara, iconostasul, crucea 
sunt semne ale unei călătorii (simbol al cunoaşterii), spre 
Centrul Lumii şi totodată ale ascensiunii. Totul se petrece în 
vis, iar visurile „sunt ale somnului făpturi“. Noaptea este 
atotprezentă aruncând umbre pe sub bolți (simbol al transcen- 
dentului care coboară) şi învăluind slabele lumini. Crucea se 
înalță în întuneric („In dreptul lui s-arat-o cruce / Si-ntune- 
cime-n orice loc“). În final apare motivul ruperii vălului şi al 
regăsirii de sine: 


® Ricarda Huch, op. cit., p. 220. 

„Şi ochii mei în cap îngheaţă, 
ŞI spaima-mi sacă glasul meu. 
Eu îi rup vălul de pe fata... 
Tresar — încremenesc — sunt eu“ 


Această încheiere, aceeaşi cu sfârşitul romanului Die 
Lehrlinge zu Sais al lui Novalis, pare să ne spună că 
adevărata cunoaştere este cunoaşterea de sine. „Unde vrei să 
cauţi pe Dumnezeu? — se întreabă J. Böhme. În adâncuri, 
dincolo de stele? Acolo nu îl vei afla. Caută-l doar în sufletul 
tău, acesta e plămădit din substanţa veşnică, înlăuntrul său e 
naşterea dumnezeiască.“ 


Mystische symbole bei Novalis und Eminescu 
(Zusmmenfassung) 


Das Symbol ist kein Produkt der Phantasie, sondern 
eine Erkenntnisweise, eine Denkfigur, die immer im 
Gegensatz zum Rationalismus steht. 

Als Konkretes Bild der Transzendenz besetzt das 
Symbol den Hauptplatz im romantischen Schaffen. Eine 
Analyse der Symbole in der romantischen Literatur kann uns 
klar machen, wie tief religiös und mystisch diese Literatur ist. 
Novalis, der als ein „Heiliger” betrachtet wurde, gilt als 
mystischer Dichter. Obwohl Eminescu nicht religiös war, 
kann man viele Gemeinsamkeiten in ihrer Lyrik finden. Die 
Ähnlichkeiten in den Werken dieser Dichter bestehen in ihrer 
Gemeinsame Metaphysik, die dieselben großen Symbole 
benutzt. Diese Symbole stammen aus dem religiösen Denken 
und einige davon sind mystisch. Als Hauptsymbole können 
sie gleichsam den Willen des Dichters hinweg den Text 
strukturieren (Eliade). Eminescu praktiziert, was Ricarda 


® Ibidem, p. 162. 

Huch „unbewußtes Mystizismus nennt”, weil er mit den 
ökumenischen Symbolen der Romantik arbeitet. Zwei Kathe- 
gorien solcher Symbole benutzt Eminescu: Die Symbolistik 
der Nacht ( das Dunkel, die Finsternis, die Obskurität, der 
Schlaf, der Tod ) und die Symbolistik des Zentrums (der 
Lebensbaum, das Kreuz, die Kirche, der Berg, die Pyramide, 
die Insel). 

Bei Novalis sowie bei Eminescu stehen diese 
mystischen Symbole im Zentrum der Lyryk und drücken 
immer das Streben nach dem Absoluten aus. 


Semnificatii ale vestmäntului în Cezara 


Ana-Maria ȘTEFAN 


Fără ca decodarea valentelor lor simbolice să fie vita- 
lă pentru înţelegerea textului, elementele vestimentare din 
Cezara îşi găsesc o funcţie precisă în contextul mai larg al 
interpretării literare. Prin el însuşi, portul unui anumit veş- 
mânt caracterizează personajul. O schimbare a veşmântului 
semnalată de autor echivalează în planul textului cu o 
importantă mutație suferită de personaj, fie că este vorba de 
o schimbare de statut (de exemplu, social) sau de o transfor- 
mare lăuntrică. Asocierea unei anumite piese vestimentare 
cu un anumit personaj răspunde aşadar unei continuitäti 
organice dintre substanţa personajului şi haină, în acelaşi fel 
în care i se asociază unui produs o etichetă. Veşmântul, ca 
„piele“ simbolică a personajului, reprezintă un ghid de 
cunoaştere a etapei pe care acesta o parcurge, iar trecerea de 
la un veşmânt la altul în Cezara lui Eminescu marchează 
succesiunea etapelor initiatice în devenirea personajelor. 
Motivul veşmântului propune totodată o dialectică a bino- 
mului inväluit-dezväluit. Contrastul dintre văzut şi nevăzut, 
dintre aparenţă şi o esenţă care tinde neîncetat spre revelaţie 
îşi găseşte o expresie în multiplele forme pe care le ia 
motivul veşmântului — cu variantele: vestmânt, haină, 
mantie, pânză — în roman. Verbul a îmbrăca şi antonimul 
său, a dezbrăca, precum şi diverşi alti termeni din sfera 
semantică a acestuia din urmă, cum ar fi: a dezbumba, a 
descheia, a-şi rupe (vesmintele) explică în combinaţie 
mecanismul iluziei poetice, fondat pe reversibilitatea actului 
înveşmântării. Însă perpetua prefacere a decorurilor şi cos- 
tumelor lucrează în defavoarea veşmântului ca atare, care 

este treptat devalorizat cultural, evoluând în limitele textului 
dinspre afirmarea ostentativă înspre negare. 

Succesiunea aparitiilor vestimentare contribuie la urzi- 
rea unei viziuni poetice asupra lumii — o lume îmbrăcată — 
pentru care haina nu mai are un rol utilitar, ci unul emble- 
matic. Tinuta monahală a lui Onufrei constituie, şi nu 
întâmplător, prima apariție în text a motivului: „Rasa-i de 
şiac, e-ncins cu găitan alb, metaniile de lână spânzură c-un 
colt din sân, papucii de lemn se târâie şi clăpăiesc la fiecare 
pas.“ În intenţia de a acoperi cât mai mult corpul uman, ca 
permanentă rememorare a celei dintâi revelații a goliciunii 
prin Păcatul originar, hainele călugărului sunt vestmintele 
prin excelență. Graţie rolului său emblematic, rasa confirmă 
statutul monahal al purtătorului. Veşmântul constrânge la 
respectarea unor norme, conferă identitate şi statut, impune şi 
reglementează destine: „Nu te călugări, copilul meu...“ îi 
scrie Euthanasius lui Ieronim, „nu te preface în rasă si 
comanac din ceea ce eşti, un băiet cuminte.“ (p. 100) 

În trecerea de la veşmânt la un stadiu prevestimentar, 
Jeronim şi Cezara, în paralel dar în mod diferit, parcurg mai 
multe stadii ale renunțării. Părăsirea lumii comune de către 
Cezara şi intrarea ei în paradisul insular, negatie a tuturor 
valorilor pentru care veşmântul este emblemă, este pregătită, 
ca şi în cazul lui leronim, de vietuirea în mediul monastic, dar 
şi de o gradată adaptare senzorială şi psihică a personajului la 
o nouă dimensiune ontică. Pentru Cezara, intrarea în 
paradisul insular este precedată de o ablutiune marină, care 
confirmă necesitatea lepădării veşmântului în vederea acce- 
sului la o nouă dimensiune senzorială. Transfigurată în ocean 
mitic, la atingerea Cezarei, marea devine matrice a energiilor 
vitale şi simbol al deplinei fluiditäti, însăşi negarea lumii 
terestre, prozaice şi socializate: „(...) în luptă cu oceanul 
bătrân, ea se simte reîntinerind, ea surâde cu gura încleştată 
de energie şi se lăsă îmbrăţoşărei zgomotoase ale oceanului 
tăind din când în când cu braţele albe undele albastre, înotând 
când pe o coastă, când pe spate, tologindu-se voluptos pe 
patul de valuri“. Stării euforice a Cezarei aici descrise, stare 

ulterioară dezveşmântării reale, dar şi simbolice (dezbrăcarea 
de lume), îi precede o gamă de sentimente care se intensifică 
progresiv, de la emoție: „Ea-si dezbumbă pieptariul, (...) 
Acum era să-i plesnească colanul... ea-l descheie din sponci 
(...)“, la furie: ,,(...) se duse-n odaia ei si, rupändu-si cu furie 
pieptarul de catifea, (...) ea se uita în oglindă“ şi mai apoi la 
senina asumare a existenţei dincolo de vesmänt: „În zile 
calde, ca se dezbrăca şi, lăsându-şi hainele-n boschet, se 
cobora la mare“. Autorul concepe acest traseu al personajului 
către stadiul prevestimentar ca pe un proces dureros, o 
prefacere de substanță a fiinţei. Tensiunea detectabilă în 
aceste imagini, cauzată de prezenţa verbelor: a dezbumba, a 
descheia, a plesni, a rupe, transformă banalul act al 
dezvesmäntärii într-o veritabilă metamorfoză. 

În ceea ce-l priveşte pe Ieronim, el este purtătorul de 
manta. Înlocuind rasa călugărească din deschiderea romanu- 
lui: „leronim îşi aruncă rasa pe el, tăie o fata sinisträ (...) 
spre a face efect asupra spărietului portar (...)“, mantaua/ 
mantia devine în desfăşurarea romanului simbolul destinului 
aparte, al separării de lume într-un alt sens decât cel 
monahal: „Adesea, când mă sui pe o piatră naltă, îmi pare că 
în cretii mantalei, aruncate peste umăr, am încremenit şi am 
devenit o statuä de bronz, pe lângă care trece o lume (...)“. 
Mantia/ mantaua, constituindu-se în strat izolator dintre eu 
şi lume, anesteziază impulsurile sociale ale personajului, 
fiind în acelaşi timp veşmântul pe care îl poartă Ieronim, sau 
poate, care îl poartă pe Ieronim către Insula lui Euthanasius: 
„leronim ş-aruncă mantia pe umeri şi ei merseră pe ţărmul 
râului, unde Francesco îi dădu barca lui.“ Înlocuirea rasei 
călugăreşti cu mantaua, care constituie succesiunea a două 
variante ale îndepărtării de lume, pregăteşte însăşi negarea 
motivului  veşmântului in finalul romanului, acea 
devalorizare culturală pe care o aminteam anterior: „Adesea 
în nopţile calde se culca gol pe malurile lacului, acoperit 
numai c-o pânză de in, si-atunci natura întreagă, murmurul 
izvoarelor albe, vuirea mării, măreţia nopţii, îl adânceau 
într-un somn atât de tare şi de fericit, în care trăia doar ca o 

plantă, fără durere, fără vis, fără dorinţă.“ Trecerea de la 
rasa călugărească la manta este întregită, ca o ultimă treaptă 
din existenţa încă marcată de veşmânt a lui Ieronim, prin 
înfăşurarea în pânza de in. Somnul vegetal al personajului — 
somnul total — îmbie la asimilarea „pânzei de in“ cu 
giulgiul. Or, îndepărtarea ființei socializate de mediul ei 
firesc implică o moarte simbolică. 

Accesul în paradisul insular se petrece în ordinea 
prevăzută de Geneză (bărbat — femeie) şi independent de 
voinţa actantilor, finalul romanului revelând imaginea 
completă a unei (re-)creatii care merge dinspre idealul estetic 
spre realitate, în care natura nu precede ci urmează artei. 
Punctul de plecare în reconstituirea perechii originare îl 
formează în roman concepția şi realizarea artistică a temei 
Adam şi Eva de către Euthanasius: „(...) după ce-am netezit 
granitul pesterei mele,“ spune sihastrul, „am împlut suprafața 
päretilor cu ornamente şi basreliefuri, cum le împli tu cu 
schiţe. Deosebirea-i că sculptura e goală, prin urmare chipu- 
rile ce le sculptez eu, asemenea.“ În tentativa de reeditare a 
cuplului primordial — în artă şi în natură — pătrunderea perso- 
najelor în paradisul lui Euthanasius este, de aceea, conditio- 
nată de renunţarea la veşmânt. Deznodământul romanului 
marchează, aşadar, acel acces al personajelor la un senin sta- 
diu pre-vestimentar. Reconstituirea stării primare paradisiace 
nu este totuşi realizabilă decât la un nivel simbolic: omul care 
a trecut prin veşmânt şi care s-a evaluat estetic („căci ştiu ca 
sunt frumoasă“, spune Cezara), nu poate atinge ignoranta 
paradisiacă inițială. „Idil“-ul „liniştit şi candid între doi 
oameni ce n-au conştiinţa frumusetei, nici a goliciunei lor“ 
poate fi recuperat numai în artă. Abolirea veşmântului nu este 
însoţită de regres cultural dar determină o reducere semnifi- 
cativă a rolului social al individului, în favoarea unei mai cla- 
re receptări a propriei umanitäti, şi o mai intensă comunicare 
cu universul, în detrimentul interacțiunii sociale. 

Enuntarea valorilor morale pe parcursul romanului se 
slujeşte de motivul veşmântului într-un plan metaforic. 
Bunäoarä, în viziunea lui Ieronim, minciuna este vesmäntul 

egoismului: „Sämburele vietei este egoismul şi haina lui, 
minciuna“, iar pentru Cezara, ruşinea este un veşmânt al 
pasiunii: „De ce să mai îmbrac amorul cu vălul ruşinei...“. 
Motivul veşmântului nu lipseşte nici din meditaţia lui Eutha- 
nasius asupra sensurilor profunde ale existenţei. Sihastrul 
transpune discrepanta dintre esență şi aparenţă în metafora 
veşmântului de pe cadavru: „Viaţa internă a istoriei“, îi scrie 
el lui Ieronim, „e instinctiva; viata exterioară, regii, popii, 
învățații, sunt lustru şi frază, şi cum de pe haina de mätasä 
pusă pe un cadavru nu poţi cunoaşte în ce stare se află, astfel 
de pe aceste vestminte mincinoase nu poţi cunoaşte cum stă 
cu istoria însăşi.“ Ideea este veşmânt al corpului în mişcare: 
„Am părerea cum că toate ideile ce plutesc pe suprafaţa vietei 
oamenilor sunt cretii ce aruncă o manta pe un corp ce se 
mişcă“, iar cuvântul este veşmânt al faptei: „S-ar înşela cine- 
va crezând că toate usurintele călugărilor aveau vro 
însămnătate. Aşa-numitele lor blästemätii erau nişte copilării, 
cu toată libertatea vorbelor cu care le-mbräcau“. 

Dänd voce uneia dintre ideile centrale ale textului, Eu- 
thanasius dezbracä haina desertäciunii: „Eu, multämitä natu- 
rei, m-am dezbräcat de haina desertäciunei“, pentru a se 
înveşmânta si integra in natură: ,,(...) liane si flori de apă să 
încunjure cu vegetaţia lor corpul meu şi să-mi strätese părul şi 
barba cu firele lor... şi-n palmele-ntoarse spre izvorul etern al 
vietei, «soarele», viespii să-şi zidească fagurii, cetatea lor de 
ceară“. Mai mult, un spațiu poate fi înveşmântat, asemenea 
unui corp: „Un dulap cu cărți bisericeşti, un scaun cu spata 
naltă, haine călugăreşti, spânzurate într-un cui, o ladă 
zugrăvită cu fel de fel de flori, un pat simplu, de sub care se 
vedea o păreche de papuci şi un motan negru, iată toată 
îmbrăcămintea“. 

Prin urmare, motivul veşmântului nu îndeplineşte în 
text un rol unic şi unitar — cel de disimulare, de limitare a ac- 
cesului la esență — ci comportă forme, funcţii şi semnificaţii 
complexe. Fluctuând între concret şi abstract, între sens 
propriu şi sens figurat, veşmântul constituie în genere, aşa 
cum textul o indică, stratul de suprafaţă al lucrurilor, concep- 

telor şi fenomenelor, artificial ataşat nucleului acestora dar în 
mod constant înclinat să se asimileze esenței şi uneori, să i se 
substituie. 


' Ediţia consultată: M. Eminescu, Geniu pustiu. Proză literară, Ed. îngrijită 
de Eugen Simion si Flora Suteu, prefaţă de Al. Piru, Bucureşti, E.P.L., 
1966. 


Dialogul Diurn — Nocturn în basmul 
eminescian Făt-Frumos din lacrimă 


Toma PAVEL 


Este binecunoscută prețuirea pe care Eminescu o mani- 
festa fata de creaţia populară ca fond bogat de inspiraţie 
pentru literatura cultă: 

„Trecutul m-a fascinat întotdeauna. Cronicile şi cânte- 
cele populare formează în clipa de față un material din care 
culeg fondul inspiratiunilor.“' 

Basmul în proză Făt-Frumos din lacrimă, apărut în 
revista Convorbiri literare la 1870, nu are o circulaţie largă în 
folclor, fiind cunoscută o singură variantă a acestuia, care nu 
se ştie dacă este anterioară sau ulterioară apariţiei în revistă.” 
Acest lucru ne indreptateste să considerăm că aportul original 
şi amprenta stilistică eminesciană s-au dovedit covârşitoare, 
atenuând rolul materialului inspirator. 

Nu ne propunem în continuare o exegeză exhaustivă a 
basmului, în care să detaliem o simbolistică deosebit de 
prolifică, vom evidenția însă modernitatea poetului-prozator 
care-şi intelectualizeazä eroii, scotändu-i din matricea bene- 
fică pentru a-i restructura genetic (a se vedea şi basmele în 
versuri), distribuindu-i apoi în registrul romantic specific, 
prefigurând apariţia lui Hyperion. 

Timpul ca durată sau ca „moment pregnant“ este, ală- 
turi de spațiu, o coordonată sine qua non a „morfologiei“ bas- 
mului. Gilbert Durand, căruia îi datorăm polarizarea „regi- 


ÎLE. Toroutiu, Studii si documente literare, vol. IV, Bucuresti, 1933, p. 
127. 

2 Din cuvântul înainte al lui G. Munteanu la Mihai Eminescu, Basme, 
Bucureşti, 1987, p. 8. 

mului diurn“ şi a celui „nocturn“, sesizabilă în chiar titlul 
studiului de față, enumera în volumul Structurile antro- 
pologice ale imaginarului” o sumă de opinii legate de 
bipartitia celor două regimuri şi de o tripartitie reflexologicä 
derivată din ele, amintindu-i în acest sens pe: Leroi-Gourhan 
(dominanta posturală cu tehnicile de purificare; coborârea 
digestivă cu materiile adâncului; gesturile ritmice cu modelul 
desăvârşit în sexualitate), pe Piaget (cu schemele sale afective 
ca raporturi între individ şi mediul uman primordial), pe 
Piganiol (cu bipartitia uraniană şi chtonico-lunară) si pe 
Dunezil (cu studiul simbolismului indo-european bazat pe un 
hiatus chtonico-uranian). Sublimând ideile exprimate de către 
autorii mai sus numiţi, Durand consideră că regimul nocturn 
are în vedere dominanta digestivă şi pe cea ciclică, sociologia 
matriarhală şi nutritivă, simbolurile naturale sau artificiale ale 
întoarcerii, miturile şi dramele astro-biologice, calendarul 
agricol. Regimul diurn se referă la dominanta posturală, la 
tehnologia armelor, la sociologia suveranului mag şi război- 
nic, la ritualul purificării şi al ascensiunii. 

Plecând de la paradigmele conturate de G. Durand, ne 
propunem în continuare identificarea şi interpretarea unor 
coduri specifice lumii basmului: semne, imagini, simboluri, 
alegorii, arhetipuri, considerând imaginea nu doar ca aspect 
filmic, realitate materială, ci şi ca pletoră reflexivă cu valoare 
de percepţie gnoseologicä. 

Trecerea dintr-un regim în altul presupune o ritmicitate 
în care alternează momentele tranzitorii cu punctele de vârf. 
Avem în vedere traseul seară-noapte-miazănoapte-diminea- 
ta-zi-miazazi, cu variantele Apus şi Răsărit (apusul şi răsăritul 
soarelui), miazănoapte şi miazăzi ca elemente de orientare 
spaţială, cu rol geografic secundar, întrucât primează 
simbolistica provenientei sau a opțiunii de a urma un anumit 
traseu. Caracterul antitetic este evident din debutul basmului 
Făt-Frumos din lacrimă, unde 


? Gilbert Durand, Structurile antropologice ale imaginarului, Ed. Univers, 
Bucureşti, 1987, p. 66-69. 

“în vremea veche trăia un împărat întunecat si 
gânditor ca meazănoaptea şi avea o împărăteasă tânără şi 
zâmbitoare ca miezul luminos al zilei.“ (p. 14) „Se simţea 
slab, se simţea murind şi nu avea cui să lase moştenirea urei 
lui. 

Incompatibilitatea materială dintre împărat şi împără- 
teasă, situarea în arii comparatorii opuse, implică şi o inadec- 
vare sexuală concretizată în lipsa moştenitorilor. Multe basme 
conțin acest motiv care vine să amendeze un comportament 
şi, mai ales, să introducă paradoxul, naşterea miraculoasă ca 
semn că pruncul ce va fi născut poartă o marcă distinctivă 
care îl scoate din ordinar. 

Naşterea din lacrima „Maicii durerilor“, fără aport 
masculin, comportă cel puţin două interpretări: prima este de 
origine creştină şi repetă in mare parte zămislirea lui lisus, 
cea de-a doua interpretare poate fi relationatä de mitul 
androginului, majoritatea divinitätilor lunii sau ale vegetației 
posedând o dublă sexualitate: Artemia, Attis, Adonis, Diony- 
sos, această combinare fiind după Przyluski „ultima evoluţie 
a diadelor bisexuate înaintea cultelor supreme ale zeului 
masculin.“ 

Miazänoaptea, ca reper temporal, apare în basm drept 
prevestire malefică: „Când sună meazănoaptea, feţele mese- 
nilor se posomorâră“ dar, de cele mai multe ori, reprezintă 
întruparea spiritului malefic: „Cale de două ceasuri — perdută 
în naltul cerului — plutea încet, prin albastrul tăriei, mează- 
noaptea bătrână cu aripile de aramă.“ 

Interesantă sub aspectul interpretărilor posibile se 
dovedeşte a fi observaţia calului cu şapte inimi: 

“_ Stäpäne, adăugi calul, tu ai izbit meazänoaptea de a 
căzut la pământ cu două ceasuri înainte de vreme...“ 

În acest context, lupta lui Făt-Frumos nu se dă cu baba 
posesoare a cailor iuți, direct proportional cu numărul de ini- 


* Fragmentele din basm sunt selectate din volumul. Mihai Eminescu, Proză 
literară, Ed. Facla, Timişoara, 1987. 
5 Cf. G. Durand, op. cit., p. 176. 

mi avute, ci cu timpul pe care acum îl domină, calul fiind 
semnul victoriei în intenţia de stăpânire a coordonatelor 
spatiu-timp, piedicile trecute constituind un traseu inițiatic în 
dobândirea acestei taine. 

Miezul zilei este momentul diurn aflat în opoziţie cu 
miezul nopţii ca centru al cadrului nocturn. Prezența lor 
operează ca stare de echilibru. Lumina implică fastul, energia 
solară maximă, latura benefică. Împărăteasa este ,,... tânără si 
zâmbitoare ca miezul luminos al zilei“, afirmând o fire 
veselă, deschisă dar legată în acelaşi timp de caracterul nefast 
al soarelui ecuatorial, pârjolitor, ostil germinatiei, ceea ce ne 
indreptäteste să credem că aceasta ar explica imposibilitatea 
ei de a procrea. 

Transferul fetei Mumei pădurii dintr-o lume într-alta 
(de la întuneric la lumină) presupune un proces de adaptare ce 
culminează cu învierea sa în miezul zilei: 

“— Hai scoală, zise el desmierdänd-o, e ziua-n-amea- 
za-mare.“ 

Renasterea lui Fat-Frumos are loc in acelasi moment al 
miezului zilei; act realizat pe cale mistica, sugerandu-se astfel 
că viata eroului se află sub protecţia divinității. In ceea ce 
priveşte transformarea lui Făt-Frumos într-un izvor, după ce a 
fost ars de fulgere şi a devenit nisip, similitudinea cu Marsyas 
este evidentă: Apollon l-a metamorfozat pe tânărul păstor, 
cântăreț din fluier, într-un izvor, într-un râu de fapt, care 
trecând printr-o grotă, produce sunete melodioase, grave. 
Dincolo de caracterul explicativ al legendei, trebuie reținută 
ideea de purificare prin foc şi de renaştere într-un mod 
asemănător păsării Phoenix. Interpretările pot continua pe 
linia fabulei solare, pe care o dezvoltă Ovidius în Metamor- 
foze, în care zborul inabil al lui Phaeton este întrerupt de către 
Zeus care îl doboară cu un trăsnet pentru a evita un dezastru 
universal, după aceea largul Eridanus späländu-i în ape fata 
fumegândă. Disputa dintre Genar şi Făt-Frumos poate fi şi 
acea schimbare a regimurilor nocturn-diurn, cei doi 
impärtindu-si victoriile, în ritmul alternantelor fireşti dintre 
noapte şi zi. 

Seara şi dimineaţa se încadrează în aceeaşi simbolistică 
antitetică, fiind caracterizate prin durată tranzitorie, 
contaminate în egală măsură, facilitând echivocul. Seara 
declanşează procesul luării în stăpânire a lumii materiale şi 
spirituale de către noapte. Maleficul se insinuează perfid 
acum, acesta fiind momentul în care Făt-Frumos ajunge la 
palatul împăratului-duşman, la bordeiul babei care stăpâneşte 
caii năzdrăvani şi tot seara se reîntoarce la palatul Genarului, 
spre a-i răpi copila. Urmările celor trei popasuri ale călătoriei 
sale nu se dovedesc nicidecum faste. În ordinea prezentată, 
contrar eroului popular care nu iese din schemă, Făt-Frumos 
îşi ordonează telul initial, ignorând dorința tatălui, încăl- 
cand-o chiar, pentru că, de aici înainte, matricea familiei dis- 
pare. Putem considera acest act, şi altele ce reflectă opoziţia 
fatisa sau disimulată între tată şi fiu, un reflex al complexului 
oedipian — tendinţa de a ieşi de sub dominarea paternă, ple- 
carea spre a învinge acolo unde tatăl său a dat greş. 

Pătrunderea într-o altă lume a feciorului de împărat nu 
se face brusc, accidental. Baba reprezintă lumea de dincolo, 
paralelă sau concurentă, oricum inversă, cu iepele care pasc 
numai noaptea, blestemată, populată de schelete şi spirite care 
migrează în lună, al căror efect asupra oamenilor ar putea fi 
fatal. Baba poate fi asimilată cu o divinitate htonică dar şi cu 
zeul infernal. Identificarea sa cu Glia, personificarea feminină 
a pământului, duce cu gândul la primele zeități, la divinitätile 
primordiale, prin simbolistica vârstei, a somnului, a 
bordeiului, a stăpânirii subterane, aversiunea fata de princi- 
piul masculin care-şi află sfârşitul încercând să-i păzească 
iepele, trimițând prin Uranos la mitologia greacă, unde 
Kronos şi-a mutilat prin castrare tatăl, urmărirea feciorului şi 
a fetei care o îngrijea pe babă de către aceasta din urmă fiind 
uşor de relationat de acelaşi mit, conform căruia Gaia (Geia, 
Ge) a născut si Eriniile räzbunätoare. 

Palatul gotic induce persoanei care il priveste sau care 
îi calcă pragul un sentiment de teamă amestecată cu admi- 
ratie. Înältimile, dispunerea verticală, creează o stare de 
atenuare a elanului, mai ales pentru cel care descinde din alt 

spațiu: orizontul mioritic aflat sub semnul destinului care-şi 
urmează cursul monoton şi fără sfârşit în suişurile şi cobo- 
râşurile spaţiului ondulat (L. Blaga) este înlocuit cu cel gotic, 
ascensional, semn al zbuciumului sufletesc, al infinitului 
mereu tatonat de setea de expansiune faustică (O. Spengler). 

Palatul este legat în basm de inadecvare, de o arhitec- 
tură oarecum rece, nu neapărat ostilă, dar în parte distantă: 

„Sculată din patul ei, ea se aruncă pe treptele de piatră 
a unei bolte în zid, în care veghea, deasupra unei candele 
fumegânde, icoana îmbrăcată în argint a maicei durerilor.“ 

Motivul captivitätii este integrat acestei structuri arhi- 
tectonice, singura în stare să perpetueze acest topos anulat de 
perseverenta eroului. 

Retinem printre semnificaţiile dezvoltate de soarele-rä- 
sare imaginea astrului biruitor al nopţii cu puterea sa binefă- 
cătoare, ascensiunea sa rapidă este cea care valorifică aspec- 
tul pozitiv susținut de explozia de lumină. Extensiunea posibil 
de operat aici, este aceea a Orientului, care în ordine mistică 
înseamnă iluminare: până în secolul al V-lea, creştinii adorau 
soarele-răsare“, Hristos fiind in mod statornic asemănat cu 
soarele. În Orient (se) situează Paradisul terestru, psalmistul 
Înălțarea lui lisus, iar apostolul Matei întoarcerea 
Mântuitorului.” 

De orele dimineţii este legată însărcinarea împărătesei, 
încurajarea iubirii dintre Făt-Frumos şi Ileana şi izbânda în 
dobândirea calului năzdrăvan, fără a uita imaginea panora- 
mică a mării scăldate în lumină, cu şirurile de munţi care se 
sfârşesc printr-o stâncă granitică pe care tronează alba şi 
frumoasa cetate a Genarului: 

„Când se lumină de ziuă, Făt-Frumos vede că şirul 
munților dă într-o mare verde şi întinsă... În capătul şirului de 
munți, drept asupra mărei, se oglindea în fundul ei o măreaţă 
stâncă de granit, din care răsărea ca un cuib alb o cetate 
frumoasă...“ 


SM. Davy, Essai sur la symbolique romane, Paris, 1955, p. 40, 177. 
i Geneza, II, 8; Ps. LXVIII; Matei XXIV; 27. 

Valorificarea pozitivă a răsăritului determină o conste- 
latie spre care converg albul, verticalul, regalul, solarul şi un- 
de verdele, considerat „culoare abisală“ de către Bachelard, 
este asimilat cu repaosul, edulcorând simbolul de esenţă a 
nopţii tenebroase. Muntele, marea şi stânca sunt forme sim- 
bolice pline de semnificaţii. Astfel, muntele corespunde tra- 
seului ascensional, ax al lumii, supradimensionare a anato- 
miei eroului, pe care Bachelard o numeşte „Complexul lui 
Atlas“, proiecţie a titanismului romantic. Marea, abisul acva- 
tic, joacă rolul oglinzii, element reflectant, spaţiul increat, 
paradigmă a maternității şi împlinire erotică în tandem cu 
muntele, masculin prin excelență. Antonimia mare-stâncă 
este abandonată în favoarea euritmiei, reper fix, centrul unui 
univers în permanentă mişcare. 

Luna şi soarele sunt motivele poetice de referinţă pen- 
tru cele două „regimuri“ de care ne ocupăm. Tradiţia arhaică 
apropie miturile selenare de cele solare în relație directă şi de 
interdependentä, ambele încadrându-se în mitologia astrelor. 
Cel mai întâlnit mit legat de cele două astre care îşi alternează 
prezenţa pe cer, fără a se întâlni vreodată, are în vedere tema 
fraţilor sau a amantilor despărțiți. 

Datorită mărimii, strălucirii şi apariţiei matematice, 
luna a fost divinizată în personificări feminine sau chiar 
masculine, acumulând mituri diverse: era aselenară, luna 
catastrofală, divinitatea selenară. Vom reţine pentru studiul de 
față caracterul ambivalent al lunii: alternanța fazelor sale 
corespunde laturii pozitive — fertilitatea şi fecunditatea — dar 
şi celei negative — loc al declinului şi al groazei. Printre 
simbolurile lunii se găseşte cochilia, matricea femeii, craniul 
reprezentând moartea.* 

In basm sunt prezente ambele ipostaze ale lunii benefice 
şi malefice: „Luna limpede înflorea ca o fata de aur pe seninul 
cel adânc al cerului. În aerul nopţii Făt-Frumos îşi spală fata in 
baia de lacrimi, apoi, învălindu-se în mantaua ce i-o tesuse din 
raze de lună, se culcă să doarmă în patul de flori.“ 


8 J. Soustelle, cf. G. Durand, op. cit., p. 360. 

Din fragmentul citat se cuvin a fi dezvoltate câteva mo- 
tive. Mai întâi că, urmând conotatia lunii văzută ca primul 
mort care învie, legat de tema fertilităţii, Făt-Frumos doarme 
spre a se reaşeza ciclic în ritmurile „veşnicei reintoarceri“. 
Mircea Eliade sublinia rolul pe care-l joacă luna, respectiv 
fazele lunii, în miturile reînnoirii, în liturghiile naşterii şi ale 
creşterii. Luna e vie şi inepuizabilă în propria ei regenerare.” 

Spălarea feţei corespunde ceremoniei botezului, apa 
lustrală având caracter purificator, dublat de curăţenia şi 
prospetimea lacrimilor. Există o determinare benefică a tesä- 
turii. Tesätura şi firul este mai întâi o legătură, simbol al 
continuității, care se opune evident discontinuitatii. Schema 
circularitatii în actul țesutului este simbol al totalității 
temporale şi al reînceperii. 

Cel de-al doilea fragment valorifică negativismul lunii: 
„+... ŞI din lună se cobora la pământ un drum împărătesc 
acoperit cu prund de argint şi bătut cu pulbere de raze. Iară 
din întinsele pustii se răscoleau din năsip schelete nalte... 
mergeau încet... încet... şi urcau drumul lunei şi se pierdeau în 
palatele inmärmurite ale cetăţii din lună, prin a căror fereşti se 
auzea o muzică lunatecă... o muzică de vis.“ 

În opoziţie cu soarele care apare egal cu el însuşi, luna 
creşte, descreşte, dispare, fiind asociată temporalitätii şi morţii. 
Luna este adeseori considerată drept tărâm al morţilor, este 
luna neagră, malefică, principiul răului, ruina în India (Nirrti). 
Astrele au fost considerate o lume de dincolo despre care se 
crede că sunt populate de spirite sau zei. Postum şi, mai rar, 
antum acolo se pot transmuta oamenii. În mitologia greacă a 
existat o categorie de mituri despre strămutarea în stele, mituri 
cultivate mai ales de poezia alexandrină." 

Corespondentul lunii ca astru tutelar în registru diurn 
este, fără îndoială, soarele. Mitologia înregistrează contami- 
nări, când soarele este asociat chiar cu luna, şi chiar dominat 


” G. Durand, op. cit., p. 365. 
10 Victor Kernbach, Dicţionar de mitologie generală, Ed. Şt. şi 
Enciclopedică, Bucureşti, 1989, p. 397. 

de ea. În civilizațiile clasice zeii solari devin supremi, mai 
ales în Egipt, unde cumulează atributele de creator al univer- 
sului şi de judecător universal, având în faraon dimensiunea 
umană, terestră. 

La români nu se poate vorbi de un cult solar dominant, 
dar se pot identifica urme în folclor legate de structura solară 
evidentă a ființei umane. Astfel, soarele apare ca proiecție 
cosmică a lui Făt-Frumos în încercarea lui Dumnezeu de a-l 
despărţi de sora lună pentru a preveni incestul. Totdeauna 
însă, astrul solar este socotit un bărbat frumos cu virtuţi sacre 
(Sfântul Soare), drept cavaler ceresc. Datinile româneşti 
atestă închinarea la soare, când acesta răsare sau apune, 
precum şi interdicția considerată blasfemie de a-l înjura sau 
de a arunca gunoaie în direcția lui. 

Soarele apare în basmul Făt-frumos din lacrimă ca 
eucataclism cosmic, sugerând bucuria universală datorată 
naşterii lui Făt-Frumos, singularizând şi scoțând încă o dată 
din ordinar figura eroului: 

„Împăratul surâse, soarele surâse şi el în înfocata lui 
împărăție, chiar statu pe loc, încât trei zile n-a fost noapte, ci 
numai senin şi veselie — vinul curgea din butii sparte şi 
chiotele despicau bolta cerului.“ 

Miturile astrale înregistrează drept catastrofă dispariția 
soarelui de pe cer, asociind-o mereu cu un echivalent escato- 
logic. De aceea, simbolul determinat de o situaţie inversă 
eclipsei trebuie interpretat în lumina beneficului, persistenta 
sa pe boltă excluzând arsitele distrugătoare ale astrului. 

Plecarea eroului în lume, având ca resort catalizant 
„dorul voiniciei“, se face în planul inundat de lumină, soarele 
acționând în acest caz ca reper ascensional, călăuză şi 
aspirație în egală măsură: 

“.. Şi, când era soarele de două sulițe pe cer, a plecat in 
lumea largă şi-n toiul lui de voinic.“ 

În descendență creştină, şi în general religioasă, apare 
comparatia divinității cu soarele, nu în sensul identificării lui 
Dumnezeu cu soarele, ca la egipteni, ci pentru a contura 
apoteotic individualitatea divinului cristic: 

„Făt-Frumos îi urmări cu ochii până ce chipul lui Sf. 
Petre se risipi în depărtare şi nu se vedea decât chipul strălucit 
al Domnului aruncând o dungă de lumină pe luciul apei, 
astfel încât, dacă soarele n-ar fi fost la ameazi, ai fi crezut că 
soarele apune.“ 

Cultul solar şi-a pierdut aici substratul mitic şi religios, 
fiind limitat la sfera comparatorie, sub impulsul glorificării 
mistice. 

Eroul solar este întotdeauna din stirpea războinicului 
tinzând să calce în picioare (a se citi să doboare) forţe ostile 
spre care îl trimite imboldul unei naturi voluntare. Astfel, 
luptătorul apare mereu în postura încordării împotriva întune- 
ricului. Mitul cavalerului înaripat reprezentat de Sf. Mihail 
învingând balaurul se opune eroului lunar care nu este altceva 
decât o altă față, nocturnă, a celui dintâi. Transcendenta îl 
înscrie definitiv pe o traiectorie a cutezantei primitive. Regi- 
mul polemic, al maniheismului manifestat, relevă o ghidare- 
schemă care orientează polaritatea atât în ceea ce înseamnă 
omul dual, cât şi în cazul naturii duale. La extreme se situează 
ascensiunea-coborârea si lumina-intunericul, existând si 
posibilitatea unor relationäri de tipul: ascensiune-luminä si 
coborâre-întuneric. Sustinänd această relaţie, lumina încunu- 
nează fastul: naşterea eroului, trezirea la viata, bucuria reve- 
derii, nunțile, în timp ce întunericul se circumscrie nefastului: 
urmăririle de noapte, goticul nocturn, translarea sufletelor în 
lună, moartea lui Făt-Frumos, amendarea nesatiului ş.a. 

În legătură cu simbolistica dezvoltată de nocturn şi de 
diurn, se află triunghiul Eros-Thanatos-Kronos. Schematizând 
relaţiile dintre Eros-Thanatos-Kronos, vom considera ca 
moartea este consecința timpului iar erosul calea de eufe- 
mizare a acestei determinări. 

Erosul este prezent în basm sub cel puţin trei aspecte: 
iubire, dorință, dor, cazurile în care acestea apar implicând 
conturarea unor perechi. Pentru iubirea „iubire“ care exclude 
carnalul, pledează relația dintre Făt-Frumos şi împăratul frate 
de cruce şi dintre Făt-Frumos şi fata Genarului, deşi cu timpul 
platonicul este alterat prin dorință: 

„Ea-i cuprinsese gâtul cu braţele ei şi-şi ascunse capul 
în sânul lui...“ 

Dorinţa ca preludiu al împlinirii erotice operează în 
dubletele în care Făt-Frumos este principiul masculin aflat în 
relație cu Ileana, împăratul şi fata Genarului sau este o stare 
de spirit eternă derivând din natura erotizantä: 

“ochii cei negri ai fetelor se umpleau de lacrimi de 
dor; * 

Kronos este reprezentat în basm ca timpul malefic, al 
devenirii muritoare, element subliniat prin precizări 
temporale sau prin hiatusul grafic din finalul basmului care 
pune sub semnul îndoielii nemurirea: 

“iar dac-a fi adevărat că zice lumea: că pentru fetii- 
frumoşi vremea nu vremuieşte, apoi poate c-or fi trăind şi 
astăzi.“ 

Erosul şi moartea se dovedesc în basmul eminescian, 
ca de altfel în multe alte creaţii de-ale sale, complementare, 
împletirea acestora fiind un topos ce revine obsesiv în direcția 
diluării spaimei de moarte prin abandonul voluntar în 
irationalul instinctual. 

Spatiul nocturn hräneste si potenteazä existenta triun- 
ghiului Eros-Thanatos-Kronos in care seductia femininä mä- 
reste semnificatia aspectului tenebros, dur si amenintätor al 
trecerii, una dintre soluţiile salvării constituind-o înscrierea în 
ciclurile (non)existentei. Răsturnarea valorilor consacrate 
face ca moartea să fie iubită, în instinctul morții trăind dorinţa 
pe care o are omul viu de a se întoarce în anorganic." 

Abordarea basmului indreptateste mai mult decât orice 
alt tip de scriere atribuirea conceptului de „operă deschisă“, 
deşi schematismul şi recurenta imaginilor matriciale ar părea 
să susțină contrariul. 

Substanţa mitologică din care se dezvoltă epicul im- 
pune diversificarea interpretărilor care trebuie să tina seama 
de câmpurile semantice în care basmele au evoluat, de ine- 
renta diacronie, de perspectiva istorică şi, în ultimul timp, de 


1! G. Durand, op. cit., p. 241. 

personalizarea sa sub semnul scriitorului modern care i-a im- 
primat amprenta sa stilistică, reconfigurând destinul eroului, 
orizontul său ontologic şi teologic, raporturile acestuia cu o 
morfologie modernă, în care prezenţa liricului devine un 
popas necesar. 

Reconsiderarea basmului presupune lărgirea semnifica- 
tiilor pe care le implica şi pe care anumite categorii de cititori 
le ignoră, expediindu-le cu o condamnabilă nonşalanţă în 
sfera nedefinită a literaturii pentru copii, naivă şi lipsită de 
pretenţii hermeneutice. 

Studiul de fata se doreşte a fi o pledoarie în direcția 
acestei reconsiderări, dar îşi recunoaşte limitele în încercarea 
de evidentiere a unei simbolistici pe care o dezvoltă relația 
dintre existenţa umană şi reperele spatial-temporale conţinute 
de polemica nocturn-diurn. Am subliniat punctele de referință 
ale celor două „regimuri“, într-un efort al polarizării unor 
varfuri-semnificanti, față de care traseul existențial 
înregistrează înălțarea sau decăderea, conform unui scenariu 
care include eufemizarea diadei Kronos-Thanatos prin Eros. 

The Dialogue between Diurnal and Nocturnal 
in the Fairy Tale — Prince Charming of Tear 
by Mihai Eminescu 


Time, as duration, is together with space a „sine qua non“ 
coordinate of the „morphology“ of the fairy tale. Gilbert Durand, 
to whom we owe the polarization of the diurnal-nocturnal 
regime, noticeable even in the title of the present paper, 
enumerated in his work called „The Anthropological Structures 
of the Imaginary“ a series of opinions related to the bipartition 
of the two regimes and to a tripartition of reflexive nature that 
derives from them. 

Durand considers that the nocturnal regime is focused on 
the digestive line, the matriarchic and nourishing sociology, on 
natural symbols or artificial ones of the regression. 

The approach of the fairy tale from this point of view 
allows us more than ever to refer to it using the term of „open 
literary work“, although the semantics of the text and the flow of 
matrix-image might appear to sustain the opposite. 

The mythological substance that supports the development 
of the epic forces us to diversify the interpretations which have to 
take into consideration the semantic fields to which the fairy tales 
have evolved, the historic perspective and also the personalization 
given by the modern writer who enriched it with his personal 
style, redrawing the destiny of the her/his ontological and 
teleological horizon, its connection to the modern morphology 
which needs beyond doubt the presence of the lyrical. 

The process of reconsidering the fairy tale involves the 
extension of certain meanings which are ignored by the common 
reader, isolating them in the literature for children, which is 
naive and, lacks the hermeneutical complexity. 

We have pointed out the reference points of the two 
regimes in an effort to polarize some peak-meanings compared 
to which the existential itinerary experiences ups and downs 
following a pre-established direction — euphemization of the 
Kronos-Thanatos duality through Eros. 


Paradigma Legării în poezia eminesciană 


Mihaela CERNAUTI-GORODETCHI 


Privită în genere ca o acțiune constructivă ce vizează 
creşterea (ordonată) pe dimensiunea materială sau/şi seman- 
tică a lucrurilor, legarea depăşeşte nu de puţine ori sfera 
concretului, dezvoltând sensuri metaforice şi simbolice a 
căror miză se aşază în orizontul uman cel mai ambițios şi cel 
mai minunat-chinuitor (pentru că e aluziv). Nu e deloc sur- 
prinzătoare, aşadar, fascinația aproape obsesivă a lui Emi- 
nescu pentru o mină lingvistică (şi, implicit, poetică) atât de 
bogată, care poate instrumenta eficient o aventură spirituală 
pasionată şi fără compromisuri. Din câte am putut noi obser- 
va, paradigma eminesciană a legării se distribuie pe câteva 
direcții lexicale mai mult sau mai putin înrudite între ele, care 
se întâmplă să şi interfereze şi pe care le vom descrie succint 
în cele ce urmează. 


1) JUXTAPUNERE / JONCTIUNE 

Cuvinte-cheie: sir; înmiire; a fese 

Aducerea/punerea laolaltă este o însumare oarecum 
haotică, amorfă, de „lucruri” ele înseşi indistincte, schimbă- 
toare (,,cerurile-nsira nori“ — Egipetul; „Nourii curg, raze-a 
lor şiruri despicä“ — Sara pe deal, „Şi norii spânzură pe cer, 
fantasme / De foc şi aur ce-n oştiri se-nşiră“ — În căutarea 
Șeherezadei). dar, cel mai adesea, se înfăţişează ca succesiune 
regulată (ritmată într-un fel sau altul şi devenită un 
continuum) de elemente asemănătoare, aparținând aceleiaşi 
clase de obiecte: arbori („şirul lung de mândri tei“ — Lucea- 
fărul), unităţi temporale (,,L-al orelor zilei sirag râzător / 
Se-nşiră cele negre şi mute“ — Ondina: „[ilnsiränd anii pe-a 
vieţii lunge fire“ — Mureşanu; "epocele se-nşiră ca mărgelele 

pe ata” — Scrisoarea I), visuri („şir de visuri ce te mint“ — 
Memento mori), gânduri („Astfel gândirea-nşiră o mie de 
mărgele / Un şir întins şi luciu dar fără de sfârşit“ — Când 
crivățul cu iarna; „Potrivim şirul de gânduri pe-o sistemă 
oarecare“ — La moartea lui Neamţu), fantasme („În şiruri vin 
scheletele uscate“ — Rime alegorice). Şirul „traduce“ tendința 
de regularizare a perspectivei (în maniera liniilor de forță ce 
tensionează câmpul vizual) — „Priveliştile sclipitoare / Ce-n 
repezi şiruri se diştern“ (Cu mine zilele-ti adaogi), este un 
indice al rigorii intelectuale/stiintifice (,,Noapte-adanc-a 
vesniciei el în şiruri o dezleagä“ — Scrisoarea J), al disciplinei 
prozodice („De mult mă lupt cătând în vers măsura / [...] / Ca 
s-o astern frumos în lungi şiraguri“ — Jambul), al ordinii 
mentale (,,Unde-s şirurile clare din viata-mi să le spun?“ — 
Scrisoarea I). 

Specific eminesciană este imaginea recurentă a „înmi- 
irii“ valurilor — în acelaşi timp o multiplicare/proliferare şi o 
propagare de unde acvatice (şi de energie). Prin intensitate şi 
consecvență, „înmiirea valurilor [a undelor — Mureşanu] se- 
nină“ (Povestea magului călător în stele) forţează pragul 
iluziei optice încântătoare şi se revelează ca acţiune magică 
prin care perisabilul se converteşte în veşnicie, cheia acestei 
transmutatii fiind relationarea strânsă a părţilor, devenită 
factor de coeziune internă. La Eminescu, valul intra în sintag- 
mă (oximoronică pentru simțul comun) cu verbul a dura, 
actualizat cu sensul tranzitiv „a construi“, dar păstrând în 
subsidiar trimiterea la ideea de permanență (relativă sau 
absolută). 

Ca model de punere în legătură, privilegiat e, fara doar 
şi poate, câmpul semantic al țesutului. Dacă în sânul naturii 
idilice, flori, frunze, ramuri ori chiar neguri se împletesc la 
întâmplare, într-un elan vitalist superb şi irepresibil (v. Calin 
(file din poveste), Memento mori, Diamantul Nordului), la 
scară cosmică țesutul este un mister esenţial, pe care spiritul 
uman il percepe intuitiv şi tentează să-l cunoască prin inter- 
mediul răsfrângerilor acestuia în mundan („haina vremei“ — E 
împărțită omenirea; „pânzăriile de-azur“ ale mării — Memento 

mori; „pânz-albastră pe-a cerimei întins cort“ — Memento 
mori). Analogia poetică se poate desprinde chiar de câmpul 
concretului, actualizând sensuri secunde şi ,,dematerializate“ 
ale cuvintelor-nume de obiecte (substanţe) tangibile: „vise 
de-aur în rai tesute“ (Filozofia copilei), „tesänd cu recile-i 
scântei / O mreajă de văpaie“ (Luceafărul); „lumea-ntinde 
lucii mreje“ (Glossă). Dintotdeauna simbol al ademenirii 
către o capcană ce prefigurează captivitatea şi aservirea, 
mreaja este „natural“ integrată de Eminescu în complexul 
lună-vrajă-păianjen (v. şi Del Conte, 313; 321-322), desfă- 
şurat în toată splendoarea lui fantomatică în Călin (file din 
poveste), Miradoniz, Memento mori. „Păianjenul este consti- 
inta universului în mijlocul pânzei sale“, pânza fiind la rän- 
du-i „o reprezentare uimitor de limpede” a unui „ansamblu de 
relaţii inteligibile şi structurate”, „cu un centru viu“; centrul 
este „nu numai un punct de sprijin şi de convergenţă, ci şi o 
forță receptivă şi cognitivă prin lucrarea căreia tot ce vine din 
afară este prins şi trăit înlăuntru“ (Poulet, 79-80). Gândirea 
mitică asociază figura arahneană cu Parcele, cu ideea de 
soartă şi de moarte inevitabilă, şi — pe această filieră — cu 
zona sinistră a magiei neîngăduite şi funeste. Surprins de 
răsăritul intempestiv al soarelui, Arald este sancţionat pentru 
încălcarea normei; nu întâmplător „păienjenit e ochiu-i de-al 
morții glas etern” (Strigoii). 


2) MEDIERE 

Cuvinte-cheie: pod/punte; schele; vămi 

Căile de acces cel mai frecvent invocate în lirica 
eminesciană sunt: arcul, bolta, puntea/podul, scara. Toate se 
înscriu în simbolismul trecerii şi trimit (direct sau mediat) la 
ascensional: descrise mai mereu din interior, arcul şi bolta 
adăpostesc de regulă o fereastră, îndemnând şi prin formă, şi 
prin poziţionare (coincidenta cu pragul) la evadare, la zbor 
imaginar. „Gänd de piatră repezit din arc în arc“ (Memento 
mori) sau diafan păienjeniş (v. Călin..., Memento mori), 
podul este însăşi legătura dintre două lumi calitativ diferite, 
este deopotrivă „loc de trecere şi de încercare“ (Chevalier- 

Gheerbrant, III, 119) „care realizează o adevărată mutație 
ontologică“ (Eliade 1992, 167). Scara este, în mod şi mai 
evident, drum urcător: „pe-a norilor schele“ suie „prin ploaie 
de raze, ninsoare de stele“ (Mortua est!) sufletul desprins de 
trup; într-un vis-viziune al poetului, o scară de aur duce spre 
„un tron de nemurire, / Tron de-argint şi strălucire, / [unde] 
Maica Domnului zâmbea“ (Basmul ce l-as spune ei). Pod sau 
scară poate fi şi imaterialul curcubeu — o realitate pluralä la 
Eminescu: „pe ceruri se înalță curcubeele de noapte“ (Scri- 
soarea III), „Peste adâncimi de secoli se ridică curcubei“ 
(Memento mori), „prin şuier de şoapte / S-ardică pe cer 
curcubeie de noapte” (Diamantul Nordului). 

Mediatori prin excelenţă (conform tradiției de sorginte 
diversă — populară, biblică, patristică, hermeticä ş.a.m.d.) sunt 
însă o serie de principii spirituale, mai mult sau mai puţin 
abstracte: erosul în toată complexitatea sa (dorinţă si iubire) — 
Del Conte, 339; virtuți creştine precum credinţa, speranţa, 
dragostea (loan Scărarul, 516; Corneanu, 61); inteligența 
speculativă şi înţelepciunea (Sophia sau Hokhmah, ori 
întregul arbore sefirotic) — v. Ariel; imaginația, spiritul 
mercuric; soarele ca mijlocitor divin, ca ştafetă a Nous-ului 
(Bonardel, 47-49); sufletul, nodus/copula mundi, termen 
mediu între lumea sensibilă şi lumea noctică (Culianu, 89, 
334). Apoi, obiecte şi locuri simbolice: crucea lui Hristos 
(scară delimitată de cele două Testamente — v. Corneanu, 33), 
intermundiile — Purgatoriul lui Dante, corespondentul său din 
Coran, Al Arâf, care l-a inspirat şi pe E. A. Poe, şi, mutatis 
mutandis, cetatea din lună eminesciană. În fine, mediatori 
divini sunt îngerii (păzitori) — v. Povestea magului..., Mortua 
est! (Del Conte, 335-342) — Isus şi Fecioara Maria (pentru 
detalii teologice, v. Corneanu, 25-26, 57). Particulară atenție 
acordă Eminescu treptelor, care pe traseul ascensional sunt 
asimilate vămilor: „vämile veciei“ (Mureşanu); „a lumii 
vamă“ (Povestea magului...); vama somnului-moarte (Se bate 
miezul nopții) — v. Del Conte, 309-312. 

3) UNIRE / CONTOPIRE 

Cuvinte-cheie: a îmbina; a uni; cununie 

Îmbinarea presupune articularea organică a unor ele- 
mente diferite într-un întreg, ceea ce deseori înseamnă şi 
contaminarea, influențarea reciprocă a părților: „Dar toate- 
acele basme în somnu-mi mă urmează / Se-mbină, se-nfă- 
şoară, se luptă, se desfac“ (Când crivățul cu iarna... ). Des- 
făşurată în cheie solemnă, sacramentală, unirea este indi- 
solubilă şi legământul este simbolizat de inel: cel marital 
(replică miniaturizatä a cununii, dar şi a cingătorii — 
„protectoare a locurilor, păzitoare a comorii sau păstrătoare a 
unei taine“, Chevalier-Gheeerbrant, I, 371-375; II, 147 — si 
funcționând frecvent ca passe-partout în timpul trecerii/in- 
trării într-un spaţiu interzis), dar şi un inel mai abstract, 
„inelul sorții“ care „în ceasul cel de taină“ „Uneşte-al vieţii 
capăt cu începutul morții“ (E ceasul cel de taină). 

Cununia din planul terestru este un reflex conştient şi 
voluntar ritualizat al unei „nunţi“ care transcende mundanul: 
fie omul este legat de o realitate supraumană (care e moartea 
— v. ceremonialul de înmormântare a tinerilor nenuntiti, v. 
Mioriţa; o stea — „ce-n cartea veciniciei e-unitä cu-a lui nu- 
me“, Povestea magului...), fie este vorba despre o hierogamie 
la care participă stelele (doi îngeri „se sting ca două stele. / 
Care-n nuntă uşurele / Se cunun căzânde jos“ — Misterele 
nopții), Soarele şi Luna (ale căror domenii respective sunt 
prezentate de Eminescu in complementaritate — v., d.e., Me- 
mento mori), tot o uniune mistică este „nunta chimică”, 
„nunta metalelor” din athanorul alchimiştilor medievali şi 
rosicrucieni (Eliade 1991, 74-79; Bonardel, 55). Toate aces- 
tea sunt posibile în virtutea corespondentelor din univers — „o 
singură Fiinţă care ni se arată sub forme infinit de variate“ 
(Hutin, 64), „un vast organism în care lucrurile naturale se 
armonizează şi simpatizează reciproc“ (Paracelsus, Philoso- 
phia ad Atheniensis, apud Hutin, 65), „totul este analogic, 
corespondență“ (Hutin, 67) între microcosmos şi macro- 
cosmos (Eliade 1991, 85; Culianu, 164-170, unde se vorbeşte 


A . 


despre „conspiratia lucrurilor“ in univers). 

4) SUPUNERE / IMOBILIZARE 

Cuvinte-cheie: a cuprinde; lant; lege 

Un gest fundamental în erotica eminesciană este îmbră- 
tisarea cu caracter posesiv, în sensul că încercuirea cu braţele 
tinde să echivaleze cununa sau inelul, marcând exclusivitatea 
accesului la fiinţa iubită (talmudiştii, de pildă, revin cu 
insistență asupra ideii că o femeie căsătorită este off limits — 
nu doar interzisă, ci de-a dreptul inexistentă ca femeie pentru 
alti bărbaţi decât soțul ei). A cuprinde (în braţe) înseamnă, 
desigur, a arăta afecţiune, dar totodată şi a lua în stăpânire, a 
subjuga, a inrobi; iubitul/iubita este inlantuit(a) cu brațele, dar 
si cu pärul, ori cu privirea, ori cu alte mijloace sigure de 
captivare (asupra cärora vom reveni cänd vom discuta fasci- 
culul semantic FERMECARE). 

Lantul este o legäturä arareori (si numai metaforic sau 
sägalnic) simtitä ca „dulce“, acceptabilä/dezirabilä; in gene- 
ral, el reprezintă semnul subordonării, al prizonieratului, al 
aservirii — sentimentale sau de altă natură —, ce declanşează o 
reacţie de revoltă (activă sau convertită in resentiment ori 
blazare amară). Faimoasa aurea catena Homeri, mult îndră- 
gită de hermetişti (întrucât „leagă atât initiatii aceleiaşi 
revelații hermetice, cât şi diversele lumi între ele, sau diferite 
stări ale materiei în alchimie“ — Bonardel, 80), este un semn 
al gratiei divine deoarece „salvează“ lumea terestră de deri- 
zoriu şi de pieire atestându-i corespondenţa cu „lumea de sus“ 
(v. Chevalier-Gheerbrant, II, 197-198). Lanţul este considerat 
mai ales din perspectiva opusă, ca legătură de obligaţie şi de 
sancțiune (în limbajul rabinic, a lega este, de altfel, un termen 
tehnic aplicat „mai întâi domeniului disciplinei 
excomunicării, prin care cineva este condamnat“ — Chevalier- 
Gheerbrant, II, 209). 

În acest sens, robia cea mai grea pare a fi aceea a 
sufletului (scânteie divină) întemnițat în trup (,„o mână de 
pămînt“, Scrisoarea I) — v. Culianu, 165. Această inläntuire 
întru mortalitate face pendant cu legarea lui Hyperion de 
condiția veşniciei. Caracterul implacabil şi tiranic al unor 
asemenea legături apăsătoare este exprimat de cele mai multe 

ori de recurenta obstinată a termenului /ege: indreptar etic 
(Scrisoarea I); lege scrisă şi instituită de oameni ca sistem 
opresiv (Împărat şi proletar); „tabla legii“ sinaitice (Cuge- 
tările sărmanului Dionis), legea credinţei (Rugăciunea unui 
dac), legea iubirii (Filozofia copilei), legea condiției 
ontologice (Luceafărul), legile generale ale universului, ale 
firii (Povestea magului...; Andrei Mureşanu; Codru şi salon). 


5) COAGULARE 

Cuvinte-cheie: a inchega; a toarce 

În hermetism Soarele, mediatorul major, este conside- 
rat drept coagulare a Luminii absolute, a energiei universale 
unice, primordiale (Hutin, 65-66). A (se) închega apare la 
Eminescu folosit în două acceptiuni principale: a) „a se lega“, 
„a se ivi“, „a lua ființă“ („Un nor pe ceruri se înalţă si 
se-ncheagă, / Se formează, -ncremeneşte şi devine-o domă- 
ntreagă; ,,cupole de ceară / Închegate ca din umbră verde si 
argint topit“ — Memento mori; „din a chaosului vai / Un 
mândru chip se-ncheagă“ — Luceafărul, „se încheagă prin 
naltele dome / Fantome“ — Eco); b) „a pietrifica“, „a întemni- 
ta“ (sens semnalat de Rosa Del Conte, 294-295): „Astfel în 
mijlocul eternității / Închegi pe ori si care muritor“ — Scri- 
soarea I, versiunea B; „La ce trăieşti tu pe a lumii spumă? / 
Sărmane inimi închegate-n vreme“ — Ah, mierea buzei tale!. 

Coagularea ca metodă de concentrare a materiei aflate 
în mişcare centrifugă, ca mijloc de recuperare / reconstituire a 
unităţii originare pierdute, este instituită de Coleridge drept 
atribut esenţial al imaginației considerate o forţă unificatoare, 
o putere formatoare — „ea introduce în masa dezordonată si 
evanescentă principiul de aglutinare indispensabil transformă- 
rii pluralitätii în frumusețe“ (Poulet, 151). Memfisul este mai 
întâi o plăsmuire a minții (,,argintos gând al pustiei, / 
Închegare măiestrită din suflarea vijeliei“ — Egipetul); 
bătrânul dascăl din Scrisoarea I cuprinde în cuget întreg 
universul („sub frunte-i viitorul şi trecutul se incheaga‘); 
imaginația pătimaşă, aprinsă de dorință, face să „se bată-n 
tremur sângele tău sub tâmplă / Şi-n primitorii creieri îndată 

el încheagă / Poftite chipuri albe — femei cu firea dragă“ 
(Pentru păzirea auzului). 

„Firul vieţii”, figurare a destinului individual adminis- 
trat de Parce, şi firul în genere, agent de legătură între toate 
stările de existenţă, între acestea şi Principiul lor (Chevalier- 
Gheerbrant, II, 51), se obține prin „coagularea“ caierului 
diafan, prin disciplinarea, prin toarcerea materiei amorfe din 
furcă. Torcătoarele divine leagă la propriu soarta fiecărui om 
de o stea (Parcele sunt numite, de altfel, „Zodii“ în folclorul 
românesc — Tudor Pamfile, apud Rosa Del Conte, 334) şi 
sunt uneori substituite de entități abstracte, de prezenţe imper- 
sonale: „Si bătrâna moarte toarce / Gândul ei în nefinit“ 
(Printre stânci de piatră seacă), „O, pârghie a lumii, ce torci 
al vremii fir“ (Mureşanu); „Acelaşi şir de patimi s-a tors şi 
s-a retors“ (Mureşanu). Elemente ale naturii şi vietäti mărunte 
(uneori chiar şi conştiinţa umană — centru al unui spațiu 
monadic, umplut de o atmosferă intimistă) reproduc această 
activitate cosmică, apărând ca oglindiri izolate, minore, „în 
cioburi“, ale unei realități majore, esențiale, unice: „printre 
nouri, prin vânt şi prin unde / O rază de soare se toarce uşor“ 
(Când marea); „Două umbre, albicioase, / Ca şi fulgii de 
ninsori, / Razele din alba lună / Mi le torc, mi le-mpreună / 
Pentru-ntregul viitor“ (Misterele nopții); „Drept preot toar- 
ce-un greier un gând fin şi obscur“ (Melancolie), „Se toarce-n 
gându-mi firul duioaselor poveşti“ (Departe sunt de tine). 
Analogia dintre „lumea de sus“ şi "lumea de jos“ devine 
sensibilă prin apelul la mit, prin intermediul fantaziei (care 
poate descoperi esența lumii), ori prin recursul la magie — 
„Când torsul s-aude l-al vräjilor caier“ (Mortua est’). 


6) OCULTARE / INTERDICȚIE 

Cuvinte-cheie: pecete; a incifra; a tacea; enigmă 

Am văzut că există legături cu valoare de limită sacră, 
care ,,incing” (şi închid) protector, ca un zid de cetate, un 
spaţiu amenințat de intruziunea unor elemente străine. Privite 
din afară, aceste legături sunt, fireşte, obstacole, porţi fere- 
cate, peceti ascunzând o taină care refuză să se predea. 

Logodnica lui Arald este îngropată şi preoţii „Pe piatra prăvă- 
lita pun crucea drept pecete“ (Strigoii), pentru a-şi recupera 
iubita, Arald violează sigiliul unei convenții de comunicare 
cu o instanţă căreia el simte că nu-i (mai) datorează ascultare; 
străin de virtutea răbdării, a smereniei, a resemnării, el respin- 
ge modelul care promovează aceste valori, îndreptându-se — 
cu disperarea celui care ştie că acum nu mai are de ales — spre 
singura cale ce-i pare eficientă; în continuare nesupus, va 
încălca în cele din urmă şi normele noului contract. 

Un semn mai profan al cenzurii este lacătul — invocat 
în lirica erotică eminesciană oarecum pe post de „anticorp“, 
menit ca, indiferent de slăbiciunile de voinţă ale „țintei“ vir- 
tuale, să combată ispita, „agresorul“ ce ar putea sesiza şi ex- 
ploata vulnerabilitatea „citadelei“: „mintea mea pus-au simti- 
rilor lacăt / Şi chipu-ti nu poate pătrunde-n visare-mi” 
(Diamantul Nordului); „N-ai să pătrunzi vreodată înluntrul 
astei inemi. / Voi pune uşei mele zăvoare grele, lacăt, / Să nu 
pätrundä-n casă-mi zâmbirea ta din treacăt“ (Gelozie). 

Ocultarea se manifestă ca mutism, ca tăcere de semn 
negativ, cu rol ritual: misterul se răsfrânge în el însuşi, tăind 
puntile cu exteriorul. Liniştea din natură la ceas de noapte nu 
e întotdeauna „plină“, fertilă, sublimă, mediind contactul cu 
spiritul universului; când şi când, orele nopţii se arată, pur şi 
simplu, „negre şi mute“, opace; ele „poartă în suflet mistere 
de-amor“ (Ondina), dar acestea nu sunt spre a fi pricepute. 

Lumea poate să fie o carte, dar noima ei rămâne secretă 
pentru cel care nu cunoaşte taina literelor ce o codifică. Sim- 
bolul grafic (slova, runa, ieroglifa, cifra) provoacă frustrare 
sau jubilatie în funcție de putinta/ingäduinta de a deslusi 
natura exactă a instrumentalitätii lui. Altfel, nu e decât o 
formă vană, desperecheată de sens, precum Hristosul degra- 
dat, trivializat de o imaginaţie robită canoanelor de reprezen- 
tare picturală (v. Dumnezeu si om): „Sunt ne-ntelese literele 
vremii“ (O, înțelepciune, ai aripi de ceară), „Lumea îmi 
părea o cifră, oamenii îmi păreau morţi“ (Lumea îmi părea o 
cifră), „ce e cugetarea sacră? [...] / [...] carte tristă şi-ncâlcită, 
/ Ce mai mult o încifrează cel ce vrea a descifra“ (Epigonii). 

De vreme ce raţiunea eşuează în a pătrunde şi „enigma 
vieţii“ (Povestea magului călător in stele), „a vieții grea 
enigmă“ (Codru şi salon), şi „a morţii întunecos problem“ 
(Povestea magului...), „enigma dureroasă” a inimii omeneşti“ 
(Miros e-n flori de jale) şi, deopotrivă, „enigma obscurei 
conştiinţe“ a universului (Femeia?... Măr de ceartă), „enigma 
încâlcită / Care spațiul [...] o prezintă cu-a lui lumi şi cu-a lui 
legi“ (Memento mori), înseamnă că trebuie tentate alte căi, 
alte strategii de asaltare a misterului. 


7) FERMECARE 

Cuvinte-cheie: farmec; vrajă, magie 

Întemeiată pe ideea continuității dintre om şi lume 
(Culianu, 49), pe principiul corespondentelor aşadar, magia 
este o operaţiune sofisticată prin care se creează legături 
funcţionale şi care, permițând manipularea, ridică problema 
puterii (în raport cu „pacientul”) şi a puterilor (în raport cu 
substanţa şi cu energiile răscolite). Pentru Eminescu, magia 
se asociază mai degrabă cu amăgirea, cu o iluzie confectio- 
nată de poezia mistificatoare (v. Venere şi Madonă), de som- 
nul artificial (v. Povestea magului...), de clisee figurative ce 
tin de imaginarul colectiv (,,0, moarte, dulce-amica — sub 
mantia ta largă / Acoperi fericitii — şi magica ta vargä / 
Atinge câte-o frunte de om, ce te doreşte“ (Femeia?... Măr de 
ceartă). În contrast, „blända magie“, „magia aurie“ (Ondina) 
desemnează ceea ce Eminescu preferă de obicei să numească 
vrajă şi, mai ales, farmec, termeni concentrați în limba lui 
poetică nu atât pe tehnica legării, cât pe rezultatul acesteia, 
invariabil învăluit de o aură generatoare de încântare. Vraja 
insufleteste un spațiu mirific — al basmului (Povestea teiului, 
Călin — file din poveste) sau/şi al erosului idilic (Lacul) 
ocrotit de natură; ea este un indice calitativ care mai mult 
identifică decât descrie o atmosferă de delectare şi de uimire 
încrezătoare. Uneori, însă, vraja ajunge cumva suspectă; în 
universul perfect şi armonic începe să se insinueze o undă de 
nelinişte, de aprehensiune nelämuritä; circumspectia este 
provocată, de pildă, de revelaţia că „Somnia regină 

combină-arbitrară / Tristetä cu râs / Vrăjeşte vis de-aur în 
noaptea amară / În suflet închis“ (Mureşanu). Normală în 
orizontul basmului (ca şi magul, ca şi minunatul pocal pe care 
„obscunse vrăji“ sunt scrise „cu cifre de maur“ — Povestea 
magului...), vraja este benignă când se păstrează într-un cadru 
bine stabilit de tradiția populară (v. Crăiasa din poveşti). 
Conotatiile negative, distructive o colorează doar într-un 
spațiu aflat in disolutie, care şi-a pierdut reperele: vraja este 
atunci malefică şi dătătoare de fiori (Printre stânci de piatră 
seacă), viclean înrobitoare (Când te-am văzut Verena...) sau 
gratuită, vană, trist ineficientă (Melancolie). 

Apăsat de urâtul existenţei cotidiene, poetul se desparte 
de concepţia de origine platonicianä a erosului ca „legătură 
între ceea ce fiinteazä şi ființă în esenţa ei“ (Culianu, 24) si, 
dez-amăgit, conchide că erosul este magie într-adevăr, dar nu 
în sensul înalt pe care i-l conferă Ficino (Culianu, 131-132), 
ci într-o acceptiune coborâtă în profan, vulgarizată, de 
„vrajă-făcătură“. Dragostea este o boală deloc nobilă, indusă 
bărbatului de atributele plastice ale femeii, dar mai ales de 
privirea acesteia, care astfel se învecinează funcțional cu 
deochiul (v. Evseev, 14-17, unde se vorbeşte despre ochii 
receptori ai bărbatului şi despre cei emitätori ai femeii, mai 
dotată genetic, se pare, pentru arta flirtului şi pentru tehnica 
vicleniei). De altfel, chiar şi când iubirea este reciprocă şi 
trăită cu intensitate de ambii protagonişti, ochii femeii sunt 
tot o armă de care ea se prevalează fără scrupule pentru a 
fermeca, a înrobi, a interzice — pe scurt, pentru a se juca cu 
inima partenerului ei. 

Termenul farmec este specializat în lexicul eminescian 
pentru a numi o stare de graţie, zona cea mai pură, cea mai 
senină şi cea mai gratifiantä a legării magice; el descrie 
spațiul securizant al miraculosului, cu precădere atunci când 
miracolul respectiv este iubirea cea mare şi adevărată, inältä- 
toare. Numai rareori conotează în registrul derizoriului (Pe 
aceeaşi ulicioară) sau al magiei instrumentalizate (Strigoii). 
Însă la plural se contaminează cu sensul cuvântului mreajă: 
„farmecele firii“ (Pe gânduri ziua, E împărțită omenirea, 

Uşoare sunt vieţile multora), ca şi farmecele iubirii, în 
general, sau ale unei femei în particular (De-or trece anii, 
Apari să dai lumină), sunt nişte momeli care atrag omul în 
capcana pierzaniei. Dar, chiar aşa pervertit, farmecul emines- 
cian — asemenea, de altfel, magiei ori vrajei — nu ajunge 
niciodată la ipostaza suprem maleficiată pe care o evocă, de 
pildă, Poe în 7he Haunted Palace (poem rezonând apropiat 
de Ondina) şi care se situează în zona fantasticului terifiant 
(tip Lovecraft). 

SUMMARY 


In the above article, analysis is focused on the rich 
stylistic implications of a polysemantic Romanian word — a lega 
/ legare — which develops several different (although mythically 
and / or metaphorically related) meanings in Eminescu’s poetry: 
to join / connect (string; multiplying waves; weaving); to 
mediate / correlate (bridge; ladder; to ascend / convey); to unite 
(to combine; to bind together; marriage); to tie up (to hold; to 
confine; chain; law), to coagulate (to cohere; to organize; to 
form; spinning); to conceal (seal; cipher; secrecy); to spellbind 
(charm; fascination; magic). 


Prozodie 


Arta poetică în trei postume cu formă fixă 


Adrian VOICA 


Dintre numeroasele arte poetice conţinute de postume, 
ne-am oprit asupra textelor De vorbiti mă fac că n-aud, Cum 
negustorii din Constantinopol şi lambul, care au şi privilegiul 
de a fi poezii cu formă fixă. 

Prima dintre ele este un gazel obişnuit, comparabil cu 
modelele arabe şi persane în privința dispunerii rimelor 
(aa/ba/ca/da etc.), dar având dimensiuni reduse (8 versuri cu 
metrul de 8 silabe). O anumită armonie a câtorva elemente 
formale — strofa Glossei este identic structurată — trebuie 
menționată încă de la început. 

Ideea poetică urmărită aici provine din principala teză 
socratică privind drumul fiinţei spre propriul „eu”, echivalând 
cu necesara cunoaştere de sine. Aşadar, dictonul: ,,Cunoas- 
te-te pe tine însuţi”, care stă la baza acestui gazel, este calea 
socratică de acces spre adevăr, conceput ca virtute supremă. 

Deşi în ms. A.2267, 66v., datat de Perpessicius „cca. 
1873” el poartă titlul Menire, gazelul respectiv apare în 
revista „Semănătorul” (an II, nr. 7 din 16 februarie 1903) cu 
denumirea schimbată in Vers räzlet.' 

O a doua variantă, datată de autorul său cel mai 
autorizat „cca. 1876”, se află în ms. 2289, 30v.” Acesta îi si 
stabileşte ca generic primul vers: 


I. De vorbiti mă fac că n-aud, 
VV— V— V— 8/a 
II. Nu zic ba si nu vă laud; 


' Cf M. Eminescu, Opere, V, Poezii postume, ediţie critică îngrijită de 
Perpessicius, Editura Academiei R.P.R., Bucureşti, 1958, p. 170. 
? Loc. cit. 

V v V—V 8/a 
III. Däntuiti precum vă vine, 
VV— v- V—V 8/b 
IV. Nici vă şuer, nici v-aplaud; 
—V -v/ vv 8/a 
V. Darä nime nu m-a face 
VV—V —V—V 8/c 
VI. Să mă ieu dup-a lui flaut; 
VV. V. V 8/a 
VII. E menirea-mi: adevărul 
VV—V / VV—V 8/d 
VIII. Numa-n inima-mi să-l caut.* 
—V —VV V—V 8/a 


Datarea versiunii A. este legată de epoca studiilor ber- 
lineze, bogată în preocupări poetice privind formele fixe. 
Câteva sonete, gazeluri şi tertine aflate într-o stare bruionarä 
denotă căutările eminesciene în această direcție. Finalul ver- 
siunii A., mai ales, exprimă foarte clar — şi fără podoabe 
stilistice — aforismul socratic menţionat. 

Parafraza realizată de Eminescu este cât se poate de 
fidelă, accentul căzând pe individualizarea strictă: „Căci me- 
nirea vieţii mele / E pe mine să mă caut.”* 

Totuşi, ideea socratică a ajungerii la adevăr prin cu- 
noaştere de sine este mult mai completă în versiunea B., în 
care cuvântul „inimă” (-vv: un dactil!) are conotatia eului 
catalizator: „E menirea-mi: adevărul / Numa-n inima-mi să-l 
caut.” 

Desigur, gazelul de față poate fi considerat ca „motto” 
la textul scris pe aceeaşi filă, conceput de Eminescu tot după 
tiparul acestei poezii cu formă fixă, dar a cărui valoare îl de- 


> Cf. M. Eminescu, Opere, IV, Poezii postume, ediţie critică îngrijită de 
Perpessicius, Editura Academiei R.P.R., Bucureşti, 1952, p. 201. 
4 Cf. M. Eminescu, Opere, V, p. 173. 

termină pe editor să-i fixeze locul în „Anexe”, sub titlul 
Bismarqueri de falsă marcă.” 

În acelaşi timp, însă, este de menţionat un aspect apa- 
rent nesemnificativ: Eminescu desparte ferm, printr-o linie 
orizontală, gazelul (intitulat Menire) de ceea ce urmează, /a- 
sând să se înțeleagă că cele două texte sunt, de fapt, auto- 
nome, chiar dacă tiparul prozodic rămâne acelaşi. (O scurtă 
paranteză se impune. Într-adevăr, tiparul rămâne acelaşi, dar 
clauzula cuvintelor care rimează se schimbă de două ori.) 

Mai ales din această perspectivă — a tiparului utilizat — 
De vorbiti mă fac că n-aud prezintă interes. Perpessicius nu 
pronunţă niciodată, referindu-se la textul în discuţie, cuvântul 
„gazel”. Dar observaţiile sale privind „tiparul metric” al 
poeziei de fata sunt argumente în favoarea unei intuitii fara 
greş. Căci — afirmă ilustrul editor — „Tiparul metric, cu anume 
constante simetrice, în dispoziția rimelor, arată că trebuie 
judecat în raport cu restul textului, din care e numai un 
fragment.” 

Exercitiul transpunerii in versuri a unui aforism fi- 
lozofic este dublat de căutarea insistentă a rimelor având o 
clauzulă greu de găsit în poezia românească anterioară: 
(„n-âud / laud’) iese imediat în relief, antrenând (conform 
schemei prestabilite) şi altele, la fel de interesante, dar, din 
păcate, sincategoriale: „v-aplaud”, „caut”. 

Un singur substantiv, „flaut”, de fapt o asonanta, între- 
rupe seria verbelor citate. El putea fi expresiv — dacă ultima 
rimă (,,caut”) n-ar fi avut calitatea de asonanta. 

Datând varianta B., aferentă manuscrisului 2289, 30v. 
din epoca ieşeană (,,cca. 1876”)’ — care aminteşte, printre 
altele, de Melancolie, Lacul şi Dorința, dar mai ales de 
Veronica Micle — este greu de crezut că modificările mai 
importante, operate în ultima parte a textului se reduc la nu- 
antarea ideii socratice referitoare la adevăr. Impresia cercetä- 


5 Cf. M. Eminescu, Opere, IV, p. 395. 
° Cf. Opere, V, p. 170. 
1 Loc. cit. 

torului este că cele două versiuni sunt foarte apropiate în timp 
şi nicidecum la distanță de atâția ani. Perpessicius însuşi 
recunoaşte — într-o frază nu lipsită de ambiguitäti enuntiative 
— că „textul acesta, al celei de-a doua versiuni, fine oricum de 
1876 (s.n.), el ar fi trebuit situat mai departe”. Şi continuă: 
„Pentru a nu produce dezacorduri, i-am păstrat, deocamdată, 
numărul de ordine (LVII) pe care-l are în vol. IV. La o vii- 
toare ediţie, situațiile se cuvin restabilite” (s.n.).5 

Cronologia variantei B., aferentă manuscrisului 2289, 
30v. a fost stabilită pe baza unei însemnări efectuate „cu 
cerneală violetă” şi „precedată de versul 6, Să mă iau dup-a 
lui flaut, care marchează trecerea de la A. la B.”” 

Argumentul este, însă, foarte şubred, dacă acceptăm 
ideea exprimată de Petru Cretia în Testamentul unui emines- 
colog: „În ce priveşte calitatea hârtiei şi felurile de cerneală 
sau creion folosite, domneşte de asemenea cea mai deconcer- 
tanta varietate” în cele 15270 de pagini de manuscris. 

Cert este că în gazelul de fata, relevând modificări mi- 
nime de la o variantă la alta, Eminescu transpune în registru 
liric o idee filosofică aptă să exprime, în plan existențial, 
conştiinţa de sine a poetului. Eminescu avea 23 de ani. 


kkk 


Tot din perioada berlineză (,,cca. 1874”)! datează si 
tertinele din Cum negustorii din Constantinopol, scrise „în 
marginea din stânga a uneia din paginile basmului versificat 
Fata-n grădina de aur, şi anume in ms.-ul 2262, 33v.”' 
Perpessicius, care face afirmațiile anterioare, consideră că 
versurile respective nu depăşesc stadiul de improvizație”, 


8 Opere, V, p. 173. 

? Loc. cit. 

19 Petru Cretia, Testamentul unui eminescolog, Editura Humanitas, 
Bucureşti, 1998, p. 147. 

ub Opere, V, p. 180. 

2 Loc. cit. 

'3 |... improvizează aceste tertine.“ (Loc. cit.) 

deşi textul este net superior gazelului De vorbiti mă fac că 
n-aud, care cunoaşte două variante. 

Dar ceea ce realmente şochează în aprecierile editorului 
se referă nu atât la ipotetica legătură dintre poeziile Cum 
negustorii din Constantinopol şi În căutarea Șeherezadei, con- 
cepută, de asemenea, în tertine, cât la ideea privind „diversi- 
tatea ritmurilor (s.n.) proclamate aici” de Eminescu. Fraza este 
memorabilă şi n-ar fi exclus ca ea să fi stat la baza teoriei sus- 
ținute de Mihai Bordeianu în legătură cu specificul versificatiei 
româneşti.” Conţinutul acesteia este următorul: „Interesant 
pentru diversitatea ritmurilor proclamate, aici, textul se adaugă 
acelui capitol al predilectiei pentru tertine, proprii epocii 
acesteia şi n-ar fi exclus, ipoteză cu mult mai probabilă, să 
prefateze ciclul tertinelor închinate Seherezadei.”' 

O paralelä intre distihurile gazelului De vorbifi ma fac 
ca n-aud si tertinele poeziei Cum negustorii din Constantino- 
pol ar evidentia, in primul ränd, trecerea de la constiinta de 
sine ca individ, la constiinta de sine ca artist. 

In Cum negustorii din Constantinopol, Eminescu apare 
pe deplin constient de talentul säu care poate transforma hur- 


In Versificatia românească (Editura Junimea, Iasi, 1974), Mihai 
Bordeianu susține o teorie fantezistă axată pe ideea poliritmiei versului 
(popular şi cult). Reală este partajarea versului în celule ritmice. Dar în loc 
să le considere ca atare, el le numeşte ritmuri. Astfel, în următoarea strofă 
din Mai am un singur dor, Mihai Bordeianu transcrie alături (la p. 112) 
schemele ritmice şi, evident, „ritmurile“ utilizate de poet: 


Mai am un singur dor v-v / -v- (amfibrah + cretic) 
In linistea serii v-vv / —v (peon II + troheu) 
Să mă lăsați să mor vvv- / v- (peon IV + iamb) 
La marginea mării.“ c-vv / —v (peon II + troheu) 


Conform acestei false teorii, cu cät versul este mai lung, cu atät el poate 
contine mai multe ritmuri. Reactii sunt de gäsit mai ales la Mihai Dinu, 
autorul volumului Ritm si rimă în poezia românească, (Editura Cartea 
Românească, Bucureşti, 1986) şi la Adrian Voica, autorul studiilor Etape în 
afirmarea sonetului românesc (Editura Universităţii „Al. I. Cuza“, Iaşi, 
1996) şi Repere în interpretarea prozodică (Editura Universităţii Al. I. 
Cuza, Iasi, 1998). 

» Opere, V, p. 180. 

muzul în mărgăritar şi este de mirare cum aceste „improvi- 
zatii” geniale n-au cunoscut decât o singură forma: 
I. Cum negustorii din Constantinopol 


VVV—V VVVV—V 11/a 
IL. Întind în piaţă diferite mărfuri, 
vV v-v VV—V y 11/b 
III. Să ieie ochii la efenzi şi popol, 
V—V —V VV: V—V 11/a 
IV. Astfel la cläi de vorbe eu fac vârfuri 
vv V—V V: y 11/b 
V. De rime splenzizi, să le dau de trampe, 
v-v -v / we V—V 11/c 
VI. Sumut o lume ş-astfel ochii lor fur. 
V V—V y Vv -V 11/b 
VII. Dactilu-i cit, troheele sunt stambe 
v-v- / vv V—V 11/c 
VIII. Şi-i diamant peonul, indräznetul. 
VVV— v-v / vv-v 11/d 
IX. Dar astăzi, cititori, eu vă vând iambe 
v-v / w-/ we —V 11/c 
X. Si mare n-o să vi se pară prețul: 
V—V VV V-V y 11/d 
XI. Nu bani vă cer, ci vremea şi auzul. 
vv- / V—V VV—V 11/e 
XII. Aprinde-ti pipa şi asazä-ti jetul 
V—V Vo VV—V y 11/d 
XIII. La gura sobei, cum o cere uzul; 
v-v —V vv-v =V 11/e 
XIV. Citeşte cartea ce iti cade-n mână 
yey wy yV —V 11/£ 
XV. Si vezi de nu-i märgäritar hurmuzul 
v- V— VVV— V—V 11/e 
XVI. Ce-n mänä-l ai de-acum o saptamana.'® 
V—V v- VVV—V 11/£ 


Aspectele prozodice ale acestei poezii sunt numeroase 
şi ele merg de la inadecvarea propriu-zisă (utilizarea însăşi a 


16 Opere, IV, p. 205. 

tertinelor dantesti în descrierea unui bazar oriental) până la 
cel mai strict reflex lingvistic şi poetic (termeni populari, res- 
pectiv asonante) în conturarea acestui tablou de un pitoresc 
aparte. 

Fără îndoială că „trampe”, „sumut” şi „hurmuz” sunt 
cuvinte care cer imperios explicaţiile dicționarului lingvistic!” 
fiindcă acestea au ieşit din uz şi nu sunt utilizate decât foarte 
rar, când vreun autor având pasiunea arhaismelor, cum este 
Eminescu, vrea să reînvie culoarea locală. Dar este greu de 
crezut că în tabloul imaginat de poet un personaj din lumea 
musulmană va prefera pipa in loc de narghilea şi jetul în 
locul poziţiei clasice, exprimată prin „a sta turceşte”. Totuşi, 
aceste „amănunte” par mai putin importante decât bucuria de 
a propune la schimb, într-un bazar cu lume pestriță, dactili, 
trohei şi peoni dar si iambi sub denumirea de „cit”, „stam- 
be” şi „diamant ”. Numai că „iambele” nu au echivalent in 
lumea textilă sau a pietrelor preţioase. 

În lirica eminesciană este aproape unică această bucu- 
rie/satisfacere a zicerii, concretizată în versurile finale prin 
conştiinţa că expresia poetică înnobilează cuvintele simple, 
sortite, aparent, unei realităţi terne. „Cartea” este cea care le 
transformă existența, făcându-le luminoase şi expresive: 
„Citeşte cartea ce iti cade-n mână / Si vezi de nu-i märgäritar 
hurmuzul // Ce-n mână-l ai de-acum o săptămână.” 

Integrarea poetului (ca potential vânzător) în această 
lume simplă, viu colorată n-are nimic ostentativ. „Citurile” şi 
„stambele” sale sunt mult mai uşor de remarcat dacă, asemeni 


'7 DEX-ul (Editura Academiei R.S.R., Bucureşti, 1975) ne oferă 
următoarele explicaţii: „ A sumuta, vb. 1. Tranz. (Pop) A atäta, a îndemna 
pe cineva să pornească împotriva cuiva; a asmuti. + Refl. (Reg.) a înfrunta 
pe cineva cu vorba; a se rätoi. 2. Intranz. (Reg.) a scoate sunete specifice 
tuguind buzele, pentru a-şi manifesta simpatia față de un copil sau de un 
animal, pentru a îndemna caii mai repede“ (p. 912). „Trampä, trampe, s.f. 
(Reg.) Schimb in natură; troc. + (Fam.) Aranjament, afacere (prin 
intermediar). 0 Expr. A face (cuiva) trampe: a mijloci cuiva o întâlnire, o 
afacere etc. [Var. treampă], din tc. trampa“ (p. 965). „Hurmuz, (1) hurmuzuri, 
s.n. (2) hurmuzi, s.m. (Reg.) Mărgea de sticlă imitând mărgăritarul; (la pl.) 
şirag de astfel de mărgele [din tc. (n.pr.) Hurmuz]“ (p. 409). 

altor negustori, le prezintă de asemenea manieră încât „Să 
ieie ochii la efenzi şi popol”. Adică exagerändu-le calităţile, 
dar fara să atingă limitele atât de vulnerabile ale credibilitatii. 

Pe linia acestei „ziceri” folosirea contra-asonantelor 
era imperativ necesară, tocmai pentru a atrage atenția asupra 
acestor „märfuri” neîndeajuns de läudate, dar accesibile. Ori- 
cum, valoarea expresivă a contra-asonantelor „mărfuri / 
vârfuri / lör fur” trebuie neapărat subliniată. 

Neindoielnic, Cum negustorii din Constantinopol ră- 
mâne un eşantion reprezentativ al „postumelor” eminesciene, 
în care anumiţi termeni (dactil, iamb, troheu, peon) nu indică 
nicidecum ritmuri, ci celule ritmice, după cum o probează şi 
alte scrieri ale sale.'* 

Continuând (la nivel prozodic) comparatia între cele 
două poezii, vom observa că nici in De vorbiți mă fac că 
n-aud, nici în Cum negustorii din Constantinopol schemele 
ritmice nu sunt relevante prin ele însele. Eventual, s-ar putea 
vorbi despre egalitatea tonului în acele versuri ale gazelului 
care au scheme ritmice similare (cum ar fi, de pildă, v. I şi HD. 

Desigur, interesul cercetătorului pentru versul VII ar fi 
motivat de faptul că poetul pune aici semnul egalităţii pro- 
zodice (un peon III) între adevăr şi menirea sa (de căutător al 
acestuia). Dar în schema ritmică respectivă (vv-v / vv-v) 
cezura — impusă mai întâi de subconştientul creator şi abia 
apoi de regulile gramaticale — desparte irevocabil cele două 
entități, îndepărtându-le prozodic, deşi Eminescu le apropiase 
poetic. 

Totuşi, trebuie să aducem un amendament acestei ipo- 
teze. Dacă Eminescu n-ar fi pus semnul de punctuație evocat 
(2), aşa cum se întâmplă în multe din creațiile sale, discuția pe 
această temă nu s-ar mai fi produs. 

Conformându-ne aceloraşi principii, vom constata că în 
tertinele (scrise in endecasilabi iambici) din Cum negustorii 
din Constantinopol două scheme ritmice se repetă. Prima (v-v 


15 Vezi Adrian Voica, Mai am un singur dor şi variantele sale în volumul 
Versificatie eminesciană, Editura Junimea, laşi, 1997, p. 198-235. 

-v vv- v-v), având în componenţa ei un amfibrah + un 
troheu + un anapest şi iarăşi un amfibrah poate fi descoperită 
atât în sonetele antume cât şi în cele postume!” — dar fără să 
fie şi expresivă. În cele două versuri care o conţin (III şi V) 
celulele ritmice dimensionează strict cuvinte ori sintagme. 
Legătura cu sonetele eminesciene este edificatoare numai la 
nivel prozodic, fiindcă si în tertine autorul recurge tot la 
endecasilabii iambic. 

A doua schemă care se repetă (v-v -v vv-v -v), 
formată din următoarele celule ritmice: amfibrah + troheu + 
peon III + troheu este atestată de versurile XII, XIII, şi XIV. 
Ele sunt grupate, aşadar, amintind prin unele detalii ale 
tabloului conţinut de atmosfera sonetului Afara-i toamnă. 
Căci versurile următoare: „Si tu citeşti scrisori din roase 
plicuri / [...] / Să stai visând la foc, de somn să picuri // Si eu 
astfel mă uit din jilf pe gânduri” creează atmosfera de calm şi 
lentoare pe care o întâlnim şi în acest fragment din Cum 
negustorii din Constantinopol: „Aprinde-ti pipa şi asazä-ti 
Jetul / La gura sobei cum o cere uzul; / Citeşte cartea ce iti 
cade-n mână.” 

La nivelul vocabularului poetic deosebirile dintre 
versurile gazelului şi cele ale tertinelor sunt radicale. Există 
aici, în alegerea cuvintelor menite să-i exprime gândurile, un 
alt aspect al adecvării prozodice. Vocabularul elevat, dar rece 
în transmiterea unei idei filosofice conferă poeziei De vorbifi 
mă fac că n-aud statutul de „artă poetică” lipsită de fiorul liric 
specific eminescian. În schimb, in tertinele din Cum 
negustorii din Constantinopol Eminescu recurge la un limbaj 
colorat, din care nu lipsesc termenii regionali (trampă, cit, a 
sumuta, hurmuz) care se asociază altora, arhaici, (efendi, 
popol) cu scopul de a sugera o lume îndepărtată temporal, cu 
atmosferă de bazar oriental. 


19 \Mä-ngänä cântul unei dulci evlavii“ (v. IL, Când însuşi glasul); „Cu-a 
tale umbre azi în van mă-mpresuri“ (v. VII, Trecut-au anii...); „Pătrunde 
luna, inälbind päretii“ (v. IV, Veneţia); „Ai nostri tineri la Paris învață“ (v. 
I, Ai nostri tineri). 


182 STUDII EMINESCOLOGICE 


Dar, dincolo de reuşitele stilistice, imposibil de realizat 
instantaneu, cum crede Perpessicius, este pusă în valoare 
ideea artei ca marfă, pe care Eminescu o tratase, sub altă 
formă, in Cugetările sărmanului Dionis” si care va reveni, in 
1881, tot în registrul grav al viziunii pesimiste, în Scrisoarea 
I” 

De data aceasta, însă, tonul este altul. Eminescu accep- 
tă bucuros comparatiile cu mărfurile ieftine, viu colorate 
(„Dactilu-i cit, troheele sunt stambe”), pentru ca în final 
cartea sa, ipotetic existentă, să-şi releve adevărata valoare 
(„Si vezi de nu-i märgäritar hurmuzul”). 

Oricum, între artele poetice eminesciene, Cum ne- 
gustorii din Constantinopol face notă aparte în primul rând 
datorită viziunii optimiste care a generat-o. 


x k k 


Sonetul Jambul se află redactat în două manuscrise 
datând din (cca.) 1878, corespunzând perioadei bucureştene 
de creaţie: A. 2268, 33 şi B. 2259, 330.” L. Gâldi emite 
ipoteza că sonetul respectiv nu este străin de epigrama Der 
Jamb scrisă de A. W. Schlegel”, pe care Eminescu o cu- 
nostea, fără îndoială. 

Există aici o înţelegere mai profundă a poeziei, căci 
autorul nu se mai referă la aspectele exterioare ale versului, 
chiar bine individualizate (,,Dactilu-i cit, troheele sunt stam- 
be”)™, ci la însuşi procesul de creaţie. El ascunde numeroase 


% Cităm versurile finale: „De-oi petrece-ncă cu mäte şi cu purici şi cu luna, 
/ Ori de nu — cui ce-i aduce? — Poezie — sărăcie!“ 

?! De data aceasta versurile de început contin ideea: „De ce pana mea 
rămâne în cerneală, mă întrebi? / De ce ritmul nu m-abate cu ispita-i de la 
trebi? / De ce dorm, îngrămădite între galbenele file, / ambii suitori, 
troheii, sältäretele dactile? / Dacă nu ştiai problema astei vieți cu care lupt, / 
Ai vedea că am cuvinte pana chiar să o fi rupt.“ 

22 Cf. Opere, V, p. 365. 

% Ladislau Gäldi, Introducere în istoria versului românesc, Editura 
Minerva, Bucureşti, 1971, p. 234. 

24 Că Eminescu nu s-a referit la ritmuri, cum crede Perpessicius, ne-o de- 
monstrează versul VIII, care urmează acestuia: „Şi-i diamant peonul, 

taine pe care Eminescu le împărtăşeşte cu bucuria sacerdotu- 
lui trimis să lumineze oamenilor misterele creaţiei. Atitudinea 
ca atare l-a determinat pe Petru Cretia să caracterizeze această 
poezie „un sonet desăvârşit””, aducând argumente definitorii 
în acest sens: „/ambul este poezia unui meşteşugar în veche 
luptă cu forma („De mult mă lupt cătând in vers măsura”), 
dar a unui mestesugar fericit de izbândă, fericit de o cadență 
care i se potriveşte în orice are de spus, fie de ură, fie de 
iubire, în plenitudinea lor, puternică sau blândă.” 
În Jambul se face elogiul ritmului denumit astfel: 


I. De mult mä lupt cätänd in vers mäsura, 
v v V v V—V 11/a 
IL Ce plină e ca toamna mierea-n faguri, 
V—VV vv —V —V 11/b 
III. Ca s-o astern frumos în lungi şiraguri, 
VVV— vV v V—V 11/b 
IV. Ce fără piedici trec sunänd cezura. 
v-v -V V V—V 11/a 
V. Ce aspru mişcă pânza de la steaguri 
—VV Vv -Vv W-V 11/b 
VI.  Trezind în suflet patima şi ura, 
v V—V vv V—V 11/a 
VII. Dar iar cu dulce glas iti imple gura 
v- V—V— V—V —V 11/a 
VIII. Atunci când Amor timid trece praguri! 
Vv V—V v v v 11/b 
IX. De l-am aflat la noi a spune n-o pot; 
VVV: V V—V v 11/c 
X. De poti s-auzi în el al undei sopot, 
Vv v v VV ~V 11/c 
XI. Dee al lui cu drept acest preambul — 
v- Vv v v V—V 11/d 


indräznetul“. În versificatia românească nu există un ritm peonic, ci numai 
celula ritmică peonică, denumită I, II, III, şi IV, după poziția accentului. 

2 Petru Cretia, op. cit., p. 259. 

% Loc. cit. 

XII. Aceste toate singur nu le judec... 


v-v -v -V y y 11/e 

XIII. Dar versul cel mai plin, mai blând şi pudic, 
V—V v- / v V—V 11/e 

XIV. Puternic iar — de-o vrea — e pururi iambul.?? 
v-v- / v-/ V—V y 11/d 


Primele două versuri conţin aluzii la munca de creație 
şi la efortul permanent pe care aceasta îl implică. Strofa, în 
ansamblul ei, se prezintă ca un corolar al acestei munci. Re- 
zultă „versul miracol, în care celulele ritmice cunosc structura 
şi armonia fagurilor de miere. Cu cât ordinea interioară este 
mai riguroasă şi cu cât muzicalitatea versului este mai mare, 
cu atât cezura se face mai putin simțită.” 

Rimele primului catren sunt expresive în cel mai înalt 
grad, căci — practic — rezumă conținutul versurilor respective. 
Dacă „mäsura” (în v. I) şi „cezura” (în v. IV) exprimă realități 
prozodice precise, „faguri” şi „şiraguri” (în v. II şi III) sunt 
termeni cu sens figurat. Fagurii simbolizează celulele ritmice, 
iar şiragurile obţinute din ordonarea acestora sunt, de fapt, 
versurile înseşi. 

Celălalt catren îndreaptă atenția într-o altă direcţie, 
căci, de această dată, Eminescu vizează tematica sonetului. E 
drept, poetul îi recunoaşte ritmului iambic capacităţi multiple, 
putând să trezească în suflet „patima” şi „ura”, dar în egală 
măsură satira şi sarcasmul (în spiritul conferit initial iambilor 
în versificatia greacă). Făcând aluzie la sonetul italian, care 
impune endecasilabul iambic, Eminescu îi atribuie acestuia 
rolul decisiv în exprimarea sentimentului erotic. „Atunci 
când Amor timid trece praguri” nu este un vers realizat sub 
aspect ritmic,” dar el amplifică ideea conținută de versul 
anterior. Acum se prefigurează ipoteza conform căreia poezia 


27 Opere, IV, p. 356. 

% Adrian Voica, Etape în afirmarea sonetului românesc, Editura 
Universităţii „Al. I. Cuza“, Iasi, 1996, p. 97. 

°° Precedate de conjunctia când (care are valoare, in schema ritmică, de 
silabă neaccentuată), cuvintele „Amor“ şi „timid“ nu contribuie la păstrarea 
ritmului iambic în vers decât dacă au ictusul pe prima silabă. 

erotică este sublimatä în sonet în forma sa cea mai pură („Dar 
iar cu dulce glas iti imple gura”). 

Eminescu n-a publicat în timpul vieţii decât sonete 
axate pe această temă. Chiar dacă a scris şi sonete satirice — 
unele reuşite — ele au rămas în manuscris — ceea ce dovedeşte 
că autorul a meditat îndelung la adecvarea prozodică.* În 
acest caz, atitudinea fata de propria-i creație se dovedeşte 
mai importantă decât creaţia însăşi. O spune destul de 
limpede. Iambul poate fi „blând”, „pudic”, dar şi „puternic”. 
Afirmația „de-o vrea”, pusă între cezuri, la această ultima 
calitate se referă. Aşadar, deşi îi recunoaşte iambului nume- 
roase calități, subconştientul eminescian le selectează, păs- 
trându-le numai pe acelea a căror adecvare prozodică a fost 
verificată în timp (nu numai în propria creaţie, ci în marile 
literaturi ale lumii). 

„Sonetul desăvârşit” la care se referea Petru Cretia are 
numeroase imperfectiuni ritmice. Astfel, în ultimul vers din al 
doilea catren, cuvintele ,, Amor” şi „timid” sunt accentuate pe 
prima silabă, singura motivație fiind păstrarea în context a 
ritmului iambic. 

Asa cum se întâmplă în sonetul clasic, tertetele aduc o 
idee nouă (sau mai multe), faţă de catrene. In Jambul, prima 
dintre ele este o „afirmaţie voalată, uşor ambiguă, referitoare 
la sursele posibile ale sonetului eminescian.” Cert este că 
influența modelului italian (prin germanul August von Platen) 
datează din epoca vieneză, dar nu trebuie să ignorăm nici 
faptul că Gheorghe Asachi era deja, la această dată, autorul 
unor sonete de factură petrarchistă. 

Finalul poeziei echivalează cu un nou elogiu adus 
iambului, ale cărui virtuţi Eminescu le-a verificat în sonete cu 


3% Scrisorile, de pildă, nu sunt scrise în ritm iambic, deşi ironia şi 
sarcasmul caracterizează numeroase pagini. Preferând ritmul trohaic, 
Eminescu lasă să se înţeleagă că ritmul iambic are, în lirica lui, alte 
conotaţii. 

31 Adrian Voica, Etape în afirmarea sonetului românesc, Editura 
Universităţii „Al. I. Cuza“, Iasi, 1996, p. 98. 

tematică diversă, din care a reținut, însă, ca realizate formal, 
numai pe cele erotice. 

În comparaţie cu rimele acestui sonet, îndelung căutate, 
unele absolut noi („n-o pot/şopot”, „preambul/iambul”), 
ritmul are câteva nereuşite notabile. (Paradoxal, ele sunt lega- 
te — partial — tocmai de aceste rime!) Dintr-o altă perspectivă, 
aşadar, cu aceeaşi dreptate s-ar putea vorbi despre experi- 
mentul ritmic încercat aici de autor. Căci prea multe cuvinte 
(ori sintagme) sunt altfel accentuate decât în limba vorbită 
(„Amor”, „timid”, „n-6 pot”, „preämbul”). S-ar putea spune, 
prin urmare, că ritmul iambic favorizează în poezie dislocă- 
rile accentuale, mai ales când acesta se aplică rimelor. 


x k k 


Efervescenta poeziilor cu formă fixă într-o perioadă 
relativ scurtă a creativității eminesciene este un indiciu sigur 
al rapiditätii cu care poetul şi-a însuşit diferitele „coduri 
lirice”, precum şi finalitatea acestora. 

De la transcrierea în registru poetic a unei idei filo- 
sofice (De vorbiti mă fac că n-aud), până la conştiinţa că 
arta, oricât ar exprima individualitatea cuiva, se adresează 
celorlalți, fiind considerată „marfă” (Cum negustorii din 
Constantinopol), se trece, în Jambul, la consideraţii mult mai 
rafinate, privind virtuțile unui ritm prețuit deopotrivă de antici 
şi moderni. 


Forme cu apostrof în poezia lui Eminescu 


N. GEORGESCU 


Se dedică lui Adrian Voica — Pro amicitia 


Încercând să sintetizăm ca pentru o conferință universi- 
tară demersurile noastre ziaristice şi revuistice din ultimii doi 
ani', în speranţa susținerii unui dialog pe tema editärii lui 
Eminescu azi cu cei avizaţi, reținem următoarele trepte ale 
informaţiei culese de-a lungul timpului. 

În raportul lui Titu Maiorescu din 8 aprilie 1880, inti- 
tulat Chestiunea ortografică în Academia română şi publicat 
în „Convorbiri literare”, nu se vorbeşte despre apostrof, dar 
finalul se încheie astfel: „Spre a vă da un exemplu practic 
pentru înfăţişarea ce ar avea scrierea română după această 
ortografie, am onoarea a vă alătura o transcriere conformă cu 
regulile aici stabilite. Este Cântecul gintei latine, ce l-am 
transcris, cântat de acel poet şi coleg al nostru, căruia natura 
pare a-i fi dat menirea de a infätisa generatiunilor contimpo- 
rane toată frumuseţea eufonică a limbei noastre materne. ” ? 

Mai înainte de a relua câteva pasaje din poemul transcris 
ca probă, cităm din nota redacţiei la acest raport: „O dată cu 


! Vezi N. Georgescu: Arta de a scrie, în Bucovina literară, Suceava, anul 
XI (2001), Nr. 2-3, mart.-apr., p. 24-25 (Cronica limbii); nr. 4-5; nr. 6-7; nr. 
8-9; nr. 10-11 (continuă). Vezi, de asemenea, N. Georgescu: Cum l-as edita 
pe Eminescu, în Tribuna învățământului, Săptămânal de informaţie, opinie 
şi cultură pedagogică, Bucureşti, Anul LI (2001), nr. 602, sept. 15-21, 15 
(rubrică săptămânală; continuă). Vezi şi conf. univ. dr. N. Georgescu: 
Eminescu. Prefatä la o ediţie nepublicata în vol. Comunicările Hyperion, 
Filologie, 10, Volum coordonat de Dim. Păcurariu, Editura Hyperion, 
Bucureşti, 2001. 

? T. Maiorescu: Raport asupra noului proiect de ortografie română, in 
Convorbiri literare, laşi, 15 aprilie 1880, p. 65-74. 

reintrarea d-lor Alecsandri şi Maiorescu în sânul Academiei, 
după invitarea însăşi a Academiei, era firesc ca cestiunea 
scrierii române să fie din nou dezbătută în acest Institut de 
cultură naţională...” * Rezultă, şi de aici, rolul foarte important 
al lui Vasile Alecsandri în stabilirea normelor ortografice la 
Academie. De altfel, din referatele şedinţelor putem defini 
acest rol: poetul ia cuvântul la fiecare chestiune spunändu-si 
punctul de vedere. Atragem atenția că implicarea lui Alecsan- 
dri în stabilirea normelor ortografice ale limbii române a dus şi 
la organizarea interioară a poeziei sale în conformitate cu 
aceste norme. Cu alte cuvinte, el pune în practică, exemplifică 
norma scrierii cu poezia proprie. Insistäm: scrie (publică) 
poezii pentru a ilustra scrierea. În consecință, cu atât mai dificil 
mi se pare să-l scoţi pe Alecsandri din sistemul de coordonate 
ale timpului său — cu cât şi le asumă voluntar. 

Reformele ortografice succesive prin care poezia sa a 
fost de fiecare dată „modernizatä” au fost tot atâtea ştergeri 
ale urmelor propriei voințe (autoriale) privind tipărirea 
(editarea) poeziei sale. Este un lucru destul de grav şi ne 
poate da de gândit. Pentru că în materialul de fata urmărim 
doar chestiunea apostrofului, alegem din Cântecul gintei 
latine exemple cu apostrof strâns şi larg: 

Latina gintă e regină 

Intr’ale lumei ginte mari. 

Ea poartä’n frunte-o stea divină 
Lucind prin timpii seculari. 

Menirea ei tot înainte 

Märet îndreaptă paşii sei: 

Ea merge’n capul altei ginte, 

Vărsând lumina ’n urma ei. 


Întrebarea se pune de la sine: de ce merge’n, cu apos- 
trof strâns, dar lumina ’n, cu apostrof larg? (Termenii strâns 
şi larg sunt adaptati ad hoc; nu există o terminologie pentru 
că, după ştiinţa noastră, asemenea lucruri nu s-au discutat 


? Red. Cestiunea ortografică în Academia română, Loc. cit., p. 64. 

până acum. Prin apostrof strâns se înţelege, tipografic vor- 
bind, semnul fără spaţiu, iar prin apostrof larg, semnul sepa- 
rat prin spaţiul tipografic al unui alt semn, sau prin blanc). 
Evident, spaţiul grafic sugerează pauză in rostire/recitare. 
Anticipând concluziile noastre finale (din necesităţi de spa- 
tiu), vom spune că pauza implică intonatie specială, deci ac- 
centuare în vers a cuvântului. În cazul dat, vărsând lumina ’n 
urma ei, şi articularea termenului (şi virgula după versul 
anterior) concură la aceeaşi evidentiere în vers a cuvântului 
lumina. 

În celelalte strofe ale poeziei predomină apostroful cu 
blanc. Sunt, însă, şi câteva grafii unde blancul este redus la 
jumătate, spaţiul apostrofului cerând rostirea împreună a 
cuvintelor în contact dar nu în formă sudată. Acest apostrof 
median, destul de des la Eminescu, este mai greu de înţeles şi 
restituit. Foarte evidente sunt însă cele două arătate: apos- 
troful strâns şi cel larg. 

Câteva mostre de apostrof din poemul /0 Mai 1881, de 
acelaşi Vasile Alecsandri, publicat în „Convorbiri literare”, 
15 mai 1881: 

Frumos, sublim spectacol e’n fata omenirii 

Cand un popor se ’ntoarce din marginea pieirii (...) 

Şi "n foc redobändeste a lui neatärnare. 

În viata mea avut” am un dor ş'un vis de-acele (...) 

Ai re ’nviat puternic (...) 


De asemenea, din poemul Poclonul lui Penes, publicat 
în acelaşi loc: 

Noaptea-i neagrä’n jurul meu (...) 

Dar nimic nu luce ’n zare (...) 

Penes cugeta şi zice: 

„Ce minune de odor 

Sa duc tarii cand de-aice 

M’oiu întoarce ’nvingator?“ 

Penes om de omenie 

Sare’n Plevna dintr’un zbor 

Si apuca ’n barbatie 

Tunul cel mai tunător. 

Putem alege şi exemple din alti poeţi. Iată o strofă din 
Păcatul de Al. Vlahuţă („Convorbiri literare”, 1 aprilie 1881, 
p. 40): 

Si vreţi ca astăzi omul să nu păcătuiască, 
Când grijile ’l apasă, nevoile ’] muncesc, 
Când el se vede’n lume menit să pätimeascä, 
Când relele’! frământă, — şi poftele’l robesc! 
(în ultimul vers cele două apostrofuri sunt medii, şi este 
posibil să avem indicatia că în vecinătatea lui //r conjunctia 
nu se sudează). lată câteva versuri populare publicate în 
„Convorbiri literare”: 
Păsărica cântă ’n earbä, 
Trece badea nu mä’ntreabä 
(C. L., 15 sept. 1881, p. 227) 
Sprincenele-i umblä’n vänt 
Ochii mä bagä ’n pämänt 
(C. L., aug. 1881, p. 198; primul apostrof este mediu). 


Aceasta este realitatea textului, cum se spune. In poe- 
zia eminescianä ne vom intälni cu foarte multe situatii simi- 
lare. Mai mult, pentru că vocabularul lui Eminescu este mai 
cuprinzător, metafora sa mai amplă, ritmurile mai complexe — 
cele trei forme de apostrof vor fi mult mai frecvente decât la 
Alecsandri ori la alti poeţi contemporani. Desigur, fiecare caz 
în parte necesită o analiză specială. Apostroful eminescian nu 
însemnează numai căderea unei vocale, ci şi natura atingerii 
cuvintelor, formele conjuncte sau disjuncte. Apostroful larg 
arată, cum se poate vedea şi din exemplele de mai sus, 
căderea unei vocale dar menţinerea, totuşi, a pauzei între 
cuvinte, adică formele disjuncte se păstrează chiar dacă ritmul 
sau situația gramaticală cere eliziunea. 

Această pauză specială nu are reguli ci se face strict 
după voinţa autorului, după ce anume vrea el să comunice. 
Este preponderent o notație paragramaticalä — şi nu credem că 
ține de scrisul propriu-zis ci mai degrabă de scrierea 
propriu-zisă a poeziei. 


PROZODIE 191 


În cazul special al lui Eminescu, pauzele pentru apos- 
trof nu sunt vizibile (sau sunt foarte greu detectabile) în 
manuscrise. Aranjarea textului în tipar tine preponderent de 
distribuirea (ultimă) a acestor pauze. Mai mult chiar: compa- 
rând cele două tipăriri ale Scrisorii III, cea din „Convorbiri 
literare”, 1 mai 1881, şi cea din „Timpul”, 10 mai 1881, ob- 
servăm diferenţe în privinţa apostrofului, ceea ce este un 
indiciu cât se poate de clar că poetul a revenit schimbând 
retorica poemului în câteva locuri. În rândul editorilor lui 
Eminescu, de la Titu Maiorescu până la Perpessicius, obser- 
văm că de departe cele mai „litigioase” diferenţe dintre ei se 
referă la distribuirea acestor pauze. Practic, este o sarabandă 
de plinuri şi goluri pe acelaşi vers. Titu Maiorescu însuşi 
oscilează de la o ediţie la alta, când mărind pauzele, când 
micşorându-le. Trebuie spus, totuşi, că cel de-al treilea apos- 
trof, acela pe care l-am numit mediu, nu se regăseşte în ediţii, 
ci doar în „Convorbiri literare”. 

Acest sistem de notații, nicăieri teoretizat, a funcționat 
realmente, adică poeţii l-au aplicat. Multe contexte îşi schim- 
bă chiar sensul în funcție de pauza apostrofului. O categorie 
întreagă, aceea a verbelor de conjugarea I, confundă prezentul 
cu perfectul simplu dacă nu ţinem cont de notația apos- 
trofului. Eminescu, de pildă, are în „Almanahul România 
Jună”, pentru Luceafărul, vv. 29-30: 

Si pas cu pas pe urma ei 

Alunecä’n odaie 


Lipsa spațiului nu dă loc la pauză cerând forme conjunc- 
te sudate cu accent pe -ă ca pentru perfect simplu. (Autorul 
acestor rânduri nu are pregătire lingvistică specială şi evită 
cât poate limbajul de specialitate în dorința expresă de a 
aplica faptele cultural, generic, nu specific). Perfectul simplu 
este, însă, un timp al realităţii: rezultă că steaua este aici, pe 
urma ei, reală. Dar este şi sus, pe cer: o dedublare pe care 
prezentul (a/unecă) nu poate s-o explice. 

Interesante mi se par următoarele două pasaje din dis- 
cursul Cătălinei. Mai întâi strofa 237-240; 

Luceste c'un amor nespus 
Durerea să-mi alunge, 
Dar se înalță tot mai sus 
Ca să nu-l pot ajunge. 


Peste numai câteva versuri, în strofa 245-248, textul 
este astfel: 

De-aceea zilele îmi sunt 

Pustii ca nişte stepe; 

Dar nopțile ’s de-un farmec sfânt 

Ce nu °l mai pot pricepe. 


Este limpede că secvenţa ca să nu-l pot se recită 
sacadat (sunt monosilabe), cu accent uşor pe pot — iar 
secvenţa ce nu | mai pot cere accent prelungit pe nu, muzical 
Chiar, ca pentru o uimire interioară. Acest accent este anti- 
cipat în versul anterior, unde nopțile înainte de pauză pentru 
apostrof se pronunță distinct, cu sensul nopțile, cât despre 
ele. Sunt, repetäm notații paragramaticale, adevărate indicaţii 
de lectură/recitare; ţin de retorică, nu de scriere propriu-zisă. 

Vorbeam despre schimbarea pauzei (apostrofului) de la 
„Convorbiri literare” la „Timpul” pentru Scrisoarea III. Doar 
un exemplu: „Convorbirile” au „Da 'mpărate!” — „Timpul” 
are „Da 'mpărate!” Fără pauză, ca în „Timpul”, Mircea este 
mai ferm, mai pregătit de confruntare; cu pauză, ca în 
„Convorbiri literare” (unele ediţii care-şi permit intruziuni 
grave în textul eminescian au chiar aşa: „—Da, 'mpărate!”), 
arată vorbă aşezată, bătrânească etc. În general tendinţa este 
aceasta: în „Timpul” Eminescu restrânge pauzele pentru a da 
dinamism, viteză discursului. 

Mai vorbeam de oscilatiile lui Maiorescu în privința 
pauzei pentru apostrof. Exemplul nostru este din Scrisoarea 
IIT, v. 21. „Convorbirile literare” şi ,,Timpul” au la fel: Si cum 
o privea Sultanul, ea se 'ntunecă... dispare. Maiorescu preia: 
Si cum o privea Sultanul, ea se 'ntunecä, dispare." Observăm 


* Poesii de Mihail Eminescu / Ediţie de Titu Maiorescu/, Editura Librăriei 
Socec Comp., Bucureşti, 1884, p. 252. 

că apostroful larg este completat cu virgula în locul celor trei 
puncte din „Convorbiri”-,,Timpul”. Intelegem că Maiorescu 
vrea să alinieze verbele se întunecă, dispare (ambele, la 
prezent). 

Ne dăm, însă, seama că cele trei puncte din sursele 
prime atrăgeau atenţia tocmai asupra timpului verbal: se ’ntu- 
necă este perfect simplu iar concordanța timpurilor (respec- 
tiv, prezentul care urmează) se rezolvă prin cele trei puncte. 
Scena este, astfel, dinamică: sultanul priveşte îndelung 
(imperfect, acțiune continuă) şi dintr-o dată ea se ntunecă 
(perfect simplu) şi apoi dispare. Ei bine, după ediţia a treia, 
Titu Maiorescu revine asupra versului: ea se’ntunecd, dis- 
pare.” Micşorează, aşadar, spaţiul — dar elimină în continuare 
punctele de suspensie; nu ne putem da seama care a fost 
intenția criticului în acest caz, dar se pare că el acceptă 
prezentul simplu. Dintre ediţiile următoare, Perpessicius" are: 
ea se 'ntuneca... dispare (apostrof lung de la Maiorescu şi trei 
puncte din sursele prime), ca şi Botez” ori Ibrăileanu“ (si 
Scorpan)’ — în timp ce G. Bogdan-Duicä'” păstrează neschim- 
bat textul din „Convorbiri” (acelaşi intervine, însă, în alte 
locuri, cum ar fi la v. 135, unde interpretează: Și abia plecă 
bătrânul..., ca pentru adverbul de mod abia-abia, ca să arate 
că Mircea merge greu). 

Studiind cu atenţie ediţiile (din punctul de vedere al 
lui) avem temeiuri să credem că se ajunsese la o mare 
confuzie spre mijlocul secolului al XX-lea tocmai în privinţa 


5 Idem, Ed. a XI-a, 1913, p. 209. 

* M. Eminescu: Opere, vol. I, Ediţie critică de Perpessicius, Fundaţia 
Regală pentru literatură şi artă, Bucureşti, 1939, p. 242. 

7 Mihai Eminescu: Poesii. Ediţie îngrijită de Constantin Botez, Editura 
Cultura Naţională, Bucureşti, p. 133. 

8 Mihai Eminescu: Poezii. Ediţie alcătuită de G. Ibrăileanu, Editura 
„Naţionala“ S. Ciornei, Bucuresti, f. a., p. 155. 

° M. Eminescu: Poezii. Ediţie îngrijită de Gr. Scorpan. Ed. „Cartea 
Moldovei“ Ath. Gheorghiu, Iasi, 1943, p. 132. 

10 M. Eminescu: Poezii. Publicate şi adnotate de G. Bogdan-Duicä, Ed. 
Cultura Naţională, Bucureşti, 1924, p. 143 (Exemplul următor, ad locum. 
Ca G. B.-D., şi loan Scurtu, 1908. 

spațiului de sprijin. Practic, fiecare editor „apostrofează” cum 
simte textul, cum şi-l recită interior. Astfel, reforma ortografi- 
că din 1953 vine oarecum ca o răsuflare uşurată în chestiune. 
Să nu uităm, însă, că această reformă (al cărui articol al 
doilea! înlocuieşte apostroful cu cratima) se face pentru 
scrierea comună; unul dintre scopurile ei imediate a fost dez- 
analfabetizarea. Scrierea poeziei, cu notatiile ei de retorică, a 
trebuit să fie coborâtă până la cea mai de jos treaptă a 
comunicării în virtutea unui aşa-zis principiu al unităţii (de 
fapt, al uniformitätii — care nu e departe de „uniformă”). Nu 
este de înţeles, teoretic vorbind, de ce era nevoie să fie netezit 
scrisul lui Eminescu — pentru ca nea „cutare” să ştie să facă 
cerere de intrare în colectivă? A fost, ca să rezonăm în cheia 
unui comentator actual al eminescianismului, o sacrificare a 
poetului — şi nu numai a lui: a întregii poezii româneşti. 
Pauzele în scris, aceste blancuri din jurul apostrofurilor, dau 
relief textului, sunt ca diezii şi bemolii poeziei, arată into- 
natia. Desființarea lor duce la un text şters, la un basorelief 
lustruit. Si, încă, să zicem că Eminescu ,,rezista”; ce ne fa- 
cem, însă, cu Alecsandri, care a scris pentru aceste pauze, 
care le-a calculat cu atâta „apparatus” ca un adevărat poet 
retor? Adusă la cratima lui 1953, poezia sa devine cu totul 
ştearsă; nu e de mirare că interesul pentru el a dispărut sau s-a 
diminuat atât de mult. 

În privința lui Eminescu, este, poate, momentul să 
amintim că această campanie pentru apostrof, a noastră, a 
găsit un oarecare ecou. Într-adevăr, dl. prof. Gh. Bulgăr, după 
ce ne face onoarea de a ne cita în prefața la ediţia d-sale” din 


ll Academia R.P.R. Institutul de Lingvistică din Bucureşti: Indreptar 
ortografic, ortoepic si de punctuație Ed. Academiei, /1959/. Norma nr. a, la 
p. 5: „Se înlocuieşte apostroful cu linioara, pentru a marca rostirea 
împreună a două sau mai multe cuvinte (s-a dus, m-a văzut, v-a scris, 
dusu-s-a, într-o zi, nu-s etc.).“ (cu explicaţii sumare la p. 3-135). 

1? Mihai Eminescu: Poezii. II. Ediţie îngrijită, prefaţă si argument de Gh. 
Bulgăr. Editura Vestala, 1999, p. 9 („Argument“). Şerban Cioculescu 
revendică apostroful pentru poezia lui Eminescu, în Scrisorile sale către 
Perpessicius, (publicate mai întâi în Caietele Eminescu, apoi în volumul său 

postumele eminesciene, aminteşte că şi regretatul Serban 
Cioculescu cerea apostroful în poezia eminesciană. Mai mult: 
dl. prof. Gh. Bulgăr restituie apostroful pentru postumele 
eminesciene, fiind prima dată după reforma din 1953 când 
textul poetului capătă relief. Noi înşine am editat Luceafărul 
de M. Eminescu” într-o formulă sinoptică, arătând la subsolul 
textului pe care-l stabilim opţiunea fiecărui editor pentru 
apostrof (si punctuație). Ediţia întreagă a antumelor 
eminesciene, definitivată de bun timp, aşteaptă tiparul. Ni se 
par importante, însă, discuţiile de principiu privind editarea 
lui Eminescu. În ceea ce ne priveşte, după multe încercări, am 
ajuns la concluzia fermă că nu poate fi evitată chestiunea 
celor trei apostrofuri. A elimina apostroful strâns, redându-l 
cratimei, ar însemna exact a dezechilibra sistemul, adică a nu 
mai avea rațiune de a-l păstra nici pe cel larg. Cele patru 
situații ale scrisului eminescian sunt acestea: apostrof larg, 
apostrof strâns, apostrof mediu, cratimă. În ediţiile actuale, 
toate patru se regăsesc doar sub o singură formă, aceea a 
cratimei lui 1953. Pentru a nu deranja, ca să zicem aşa, 
reforma ortografică, noi propunem o discutare specială, se- 
parată, a scrierii poeziei. Observăm că în ultimul timp poezia 
şi-a creat, deja, „alfabetul” ei, aşezarea ei în vers, accentele ei 
etc.: acest experimentalism contemporan este, întrucâtva, 
ecoul tendinței din epoca lui Eminescu de a separa scrisul 
poeziei de celelalte scrisuri. 

În rest, acum sau mai târziu — dar cât de târziu? — dar 
cu prețul câtui dispreţ din partea nepoților noştri? — 
restituendum necesse est. 


Eminesciana, 1985). Deşi l-am apucat pe Şerban Cioculescu director la 
Biblioteca Academiei Române, n-am ştiut de aceste preocupări ale sale 
pentru restituirea apostrofului lui Eminescu. Personal am înțeles necesitatea 
apostrofului în poezia lui Eminescu după ani întregi de citiri comparate 
(confruntări) ale edițiilor sale şi ale „Convorbirilor literare“. 

5 M. Eminescu: Luceafărul. Ediţie critică de N. Georgescu, Ed. Floare 
albastră, 1999. 

Apostrophe Forms in Eminescu’s Poems 
Summary 


Concluding an enduring research of Eminescu’s poetic 
text, the author of the article thinks that are to be distin- 
guished three forms of apostrophe: crammed, medium and 
long. For sure, the use of these is linked to the expressive 
reading of the lines in which they appear — that is to explain 
the hardly noticeable differences, as those between the forms 
of Scrisoarea III from Convorbiri literare and Timpul. 

The author pleads for preserving the apostrophe as in 
the original text in all editions that claim themselves critical 
and scientific. However, finally, the article is an invitation to 
debate and discussion among critics and publishers. 


Trecut-au anii... 
— perspectivă prozodică — 
Teodora DIMA 


Sonetul Trecut-au anii... de Mihai Eminescu este una 
din poeziile nepublicate de acesta în timpul vieţii, dar apărută 
în ediția princeps din 1883. 

Poezia este semnificativă atât prin sentimentele pe care 
le transmite, cât şi prin perfecțiunea expresiei, prin îmbinarea 
perfectă între ceea ce vrea să spună poetul şi modul în care 
realizează acest lucru. De altfel, sonetul este creația poetică în 
versuri care presupune existența unei armonii: cel care îl 
creează — având în vedere restricţiile formale — trebuie să im- 
pună lapidaritate expresiei, dar şi o mare putere evocatoare. 
În ceea ce priveşte compoziţia sonetului, a modului în care 
versurile urmează linia ideilor poetice, L. Gâldi, făcând refe- 
rire la sonetele din lirica universală, remarca asemănarea 
sonetului românesc cu cel italian. EI stabileşte existenţa a 
două mari categorii: sonetul clasic („specific lui Petrarca, dar 
ilustrat şi de noul clasicism baudelairean”) şi, contrapus 
acestuia, sonetul romantic, avându-i printre autori pe Lenau şi 
pe Ugo Foscolo.! La rândul său, sonetul romantic se împarte 
în: sonetul romantic propriu-zis si sonetul romantic 
clasicizant. În aceste două subdiviziuni — considera L. Gâldi — 
putem încadra toate sonetele eminesciene. 

Structura prozodică în sonetul Trecut-au anii... este 
următoarea: 


! L. Gäldi, Stilul poetic al lui Mihai Eminescu, Bucureşti, Editura 


Academiei Române, 1964, p. 328. 

I Trecut-au anii ca nouri lungi pe şesuri 


V—V vv V—V 

IT Si niciodată n-or să vie iară, 
VVV—V V -V-V 

III Căci nu mä-ncäntä azi cum mă mişcară 
V-VVV — wwv-Vv 

IV Poveşti şi doine, ghicitori, eresuri, 
v- v-v/ vv- / v-v 

V Ce fruntea-mi de copil o-înseninară, 

v-v vv— vvv-V 


VI Abia-ntelese, pline de-ntelesuri — 
v-v-v/ -v vv-v 
VII  Cu-a tale umbre azi in van mä-mpresuri, 


v-v —V v v-v 
VIII O, ceas al tainei, asfintit de sară. 
-/v -v /v= v-v 
IX Sasmulg un sunet din trecutul vieții, 
V— v-v vv-v -V 
X Sa fac, o, suflet, ca din nou sa tremuri 
v- /-/-v/ vv- v-v 
XI Cu mâna mea în van pe liră lunec; 
v-v v v-v —V 
XII Pierdut e totu-n zarea tinereții 
v- vV-V-V vw-v 
XIII Si mută-i gura dulce-a altor vremuri, 
v-v v v =v v 
XIV Iar timpul creste-n urma mea... 
mă-ntunec! 
v-v v v- /v-v 


G. Călinescu afirma despre acest sonet că „evocă o 
vreme fabuloasă, pierdută dincolo de pragul timpului nostru 
mişcător, în care copilăria îşi păstrează modul ei alb, prin 
nealterarea cu nici o iluzie de maturitate”? Analizată în 


A . 


„Opera lui M. Eminescu” in capitolul „Tehnica interioarä”, 


> G. Călinescu, Opera lui Mihai Eminescu, Editura Hyperion, Chişinău, 
1993, p. 295. 

„Durata sterilă si dezindividualizarea”, poezia conţine, in 
nuce, câteva teme şi motive esenţiale ale creaţiei eminescie- 
ne: trecerea ireparabilä a timpului, copilăria spațiu sacru al 
unei existente intrată deja în eternitate, „moartea” lirei, distru- 
gerea eului individual poetic şi, nu în ultimul rând, alunecarea 
lentă, o dată cu trecerea anilor, spre neant. Motivele tipice 
eminesciene sunt: „asfintitul de sară”, văzut, ca şi în 
Luceafărul, ca un „ceas al tainei”, lira-simbol a resorturilor 
interioare creative, „zarea tinereţii”, „gura dulce” a vremu- 
rilor trecute. 

Tonul general al poeziei este dat chiar din titlu: „tre- 
cut-au anii...” — defineşte acea stare de melancolie specific 
eminesciană la gândul trecerii timpului; prozodic, observăm 
accentuarea celei de a doua silabe a primului cuvânt, ceea ce 
determină o scădere în intensitate a timbrului silabei urmă- 
toare, care conține şi diftongul „-au”. Prelungirea acesteia în 
pronunție impune ideea de trecere ireversibilă a timpului, 
însoţită de părerea de rău. În primul vers, accentuarea lui „-a” 
din cuvântul „anii” îi conferă acestuia expresivitate şi poate 
impune o cezură după acest termen; restul versului va trebui 
recitat mai rapid decât partea de început tocmai pentru a 
sugera trecerea în goană a anilor, asemenea „norilor lungi pe 
şesuri”. Comparatia cu norii care îşi prelungesc umbrele pe 
pământ este, credem noi, una dintre cele mai sugestive, impu- 
nând ideea că, dispărând, anii nu mai lasă, în ființa umană, 
nici o urmă materială. Ideea aceasta, a dispersiei în spaţiu şi 
timp, este mai clar exprimată în cel de-al doilea vers: anii 
„niciodată n-or să vie iară”, vers în care accentele pe silabele 
4, 6, 8 şi 10 sunt în concordanță cu importanţa pe care o 
atribuie poetul termenilor respectivi; plasarea inițială a 
adverbului „niciodată” atribuie acestui cuvânt un rol mai 
mare în definirea conținutului poetic. De asemenea, apariția 
termenului „azi” în versul al treilea, ca termen central, este 
semnificativă. El apare, prozodic, ca silabă independent ac- 
centuată, subliniindu-se astfel importanţa lui „azi”, ca mo- 
ment existenţial, care opune două moduri diferite de percep- 
tie; unul al prezentului, marcat de primul verb: „nu mä-ncän- 

x” 


tă”, verb la prezent, însoţit de negatie, si de un altul — al 
trecutului, sugerat de verbul „mă miscarä”. Versul următor 
conține o enumeratie: termenii ei sunt despărțiți prin virgulă, 
ceea ce impune apariţia cezurii. Ideea poetică este continuată 
în strofa următoare. Primele două versuri conţin o explicaţie a 
impactului pe care l-au avut „poveştile şi doinele, ghicitorile, 
eresurile” asupra copilului de altădată. „Fruntea” este aici un 
simbol al sufletului. Observăm că termeni şi expresii dintre 
cele mai obişnuite, cum sunt „a mişca” (sufletul, n. n.), „a 
însenina fruntea” capătă în contextul poeziei eminesciene 
rezonanță neobişnuită prin sensurile pe care le antrenează. 
Acelaşi lucru putem afirma şi despre: „abia-ntelese” şi „pline 
de-ntelesuri”. Poveştile şi doinele erau receptate în alt mod, 
care nu viza logica imediată a conţinutului, ci una interioară, 
de profunzime. Ele erau percepute cu sufletul, şi nu mental. 
Acest sens este sugerat de opoziţia care se stabileşte între 
termeni prin intermediul virgulei şi, implicit, a cezurii, care 
desparte versul în două părți aproape egale (5 şi 6 silabe). 
Linia de pauză de la sfârşitul celui de-al doilea vers stabileşte 
o dublă relaţie între sensurile lui şi cel de-al treilea vers: pe de 
o parte le unifică, dar în acelaşi timp le desparte. Aşadar, dacă 
nu ar fi existat acel timp trecut cufundat în fabulos şi 
anistoric, nu ar fi posibilă căderea în timpul prezent, echiva- 
lent cu un „azi” trist şi demitizat. Cele două momente sunt 
dependente unul de altul, dar opuse prin stările interioare pe 
care le antrenează. Prozodic, această legătură prin opoziţie 
este marcată şi de rimă: „intelesuri”/,,impresuri”. Vocala „u”, 
închisă, care apare într-o silabă neaccentuată urmând uneia 
accentuate, impune o tonalitate joasă, aproape ca o şoaptă; 
acelaşi timbru apare şi în cuvântul „umbre”. Tonalitatea joasă 
este, din nou, un semn al melancoliei si tristetii; exprimă o 
durere surdă, prelungită, o agonie sufletească. Trăirea intensă 
este vizibilă în exclamatia: „O, ceas al tainei, asfintit de sară”. 
Prozodic, ea este marcată de prezenţa celulei independent 
accentuată, urmată de cezură: „O...”. Cele două cezuri din 
acest vers impun ideea de ruptură interioară sufletească, dată 
de forţa trăirii. 

Strofele a treia şi a patra funcționează ca o concluzie la 
ideea poetică din primele două: ieşit din timpul ideal mitic, 
eul liric îşi trăieşte disoluția cu durere, sugerată de exclamatia 
din al doilea vers, întreruptă, din nou, de cezură. Aceeaşi 
semnificaţie, de moarte a resurselor interioare, o au şi versu- 
rile IX şi XI, în care accentele cad pe cuvintele „smulg” şi 
„van”, datorită sensurilor multiple cumulate în ele: disperare 
şi durere, plus conştiinţă. 

Ultima strofă impune o ruptură categorică şi definitivă 
între timpul trecut şi timpul prezent. Accentuarea cuvântului 
„totul” din primul vers este semnificativă, din punctul lui de 
vedere, cu tot ce există sau a existat vreodată. Realitatea pre- 
zentă este comparabilă cu agonia; fără acea „încântare” evo- 
cată în versurile anterioare, clipele devin egale ca intensitate 
şi fără valoare. Prozodic, această idee se materializează prin 
prezenţa ritmului iambic a dipodiilor trohaice din versurile 
XIII şi XIV: 

„Și mută-i gura dulce-a altor vremuri, 


v-v ~v -V v v 
Iar timpul creşte-n urma mea ...” 
v-v v V: 


Simbolismul vocalic nu trebuie ignorat: predomină vo- 
cala închisă „-u”, pentru a accentua impresia de închidere 
într-un timp ostil. 

Cezura, marcată grafic prin cele trei puncte, desparte 
versul în două parti egale. Aşa cum remarca A. Voica, „între 
exclamatia «mä-ntunec» şi afirmaţia de la început: «Trecut-au 
anii...» se închide un întreg cerc existenţial, iar cezura mobilă 
atrage atenţia asupra lui”. Cele trei puncte, precum şi 
prezenţa lui „-a” şi „-ea” din „urma mea” marchează alune- 
carea lentă şi definitivă în moarte. 

Ritmul sunetului este iambic. Apariţia sub ictus, în ma- 
joritatea versurilor, a silabei 10 a endecasilabului, deci a pe- 
nultimei susține armonia interioară pe care numai un poet de 
talia lui Eminescu ar fi fost capabil să o realizeze. Aşa cum 


3 A. Voica, Versificatie eminesciană, Editura Junimea, laşi, 1993, p. 57. 

afirma G. Ibrăileanu, Eminescu a posedat „puterea adâncă de 
simtire, sentimentul unui misterios acord între cuvinte şi al 
unei misterioase corespondențe între sunete. Existau cuvinte 
şi sonorități unice, care să redea ceea ce a voit el — şi 


Eminescu le-a găsit”. 


„Sont passées les années...“ 
— perspective prosodique — 
— résumé — 


Le sonnet de Mihai Eminescu ,,Sont passées les 
années...” n'a pas été publié pendant la vie du poète, mais 
dans l’édition princeps de 1883. 

Cet article représente une tentative de démontrer, a 
l’aide de la structure prosodique, que le sonnet est l’expression 
typique de la melancolie éminescienne, de la tristesse 
produite par le temps qui passe sans revenir. L’auteur 
souligne que la poésie présente quelques themes et motifs 
spécifiques à l’œuvre éminescienne: le temps éphémère, 
l’enfance — l’espace sacré d’une existence éternelle, «la mort» 
de l’inspiration et de l’individualité poétiques. 

La tonalité générale du sonnet est l’une des plus 
expressives: prédominent certains diphtongues et voyelles 
ouvertes dans les premières deux strophes („a”, „a”, „au” et 
ea”) et closes (fermées) dans les deux dernières strophes 
(„u” et „o”). C’est l’explication que le poète ressuscite la 
mémoire d’une enfance heureuse et la tonalité est sereine et, 
quand il exprime sa tristesse et inquiétude, la tonalité donnée 
par les voyelles est une de très graves. 


4 G. Ibrăileanu, Studii literare 1, Editura Minerva, Bucureşti, 1979, p. 413. 


Când însuşi glasul... 
— perspectivă prozodică — 
Ramona GAMAN 


În poezia cu formă fixă, mai mult decât în alte creații 
(lirice), racordarea discursului liric la constituentii săi intrin- 
seci, respectiv la ritm şi rimă, reprezintă o realitate care nu 
poate fi ignorată în compunerea tonalitätii de ansamblu. 

Este cunoscută preocuparea lui Eminescu pentru sonet, 
dar nu de fiecare dată recunoscută; de exemplu, Perpessicius 
minimalizează valoarea sonetului, văzând în acesta doar un 
pretext sau un prilej pentru împlinirea setei de perfecțiune a 
poetului: ,,...sonetul a fost la Eminescu una din preocupările 
junetii, şi dacă a ajuns la câteva din cele mai şlefuite realizări 
a fost numai pentru că, mai mult ca în alte specii, aici a putut 
să-şi exercite nesatul său de perfectie.” ! 

Lucrarea de față îşi propune să complineasca această 
perspectivă reductionistä, arătând că în sonetul Când însuşi 
glasul... „noblețea ritmului, melancolia inspiraţiei şi muzica 
extraordinară a cuvintelor se unesc pentru a face din acest 
poem un fel de model al genului“? după cum remarca Alain 
Guillermou. 

Publicat în revista „Convorbiri literare”, XIII, nr.7 din 
1 octombrie 1879, sonetul Când însuşi glasul... este consi- 
derat a fi ultimul din tripticul din care mai fac parte Afară-i 
toamnă... şi Sunt ani la mijloc... percepute ca o „unitate 


! M. Eminescu, Opere , II, Poezii tipărite în timpul vieții, Ediţie critică 
îngrijită de Perpessicius, Bucureşti, Fundaţia Regală pentru Literatură şi 
Artă, 1943, p. 1 13. 

? Alain Guillermou, Geneza interioară a poeziilor lui Eminescu, Editura 
Junimea, Iasi, 1977, pp. 273- 274. 

SA 


sau mai veche a poetului. Alain Guillermou vorbeşte de „un 
poem de inspiraţie «veronianä»“* iar Petru Cretia atrage aten- 
tia că „Toate acestea, [...], sunt scoase din viata, sunt pentru 
Veronica. Spun asta — afirma eminescologul citat —pentru toți 
cei care vor să înțeleagă ce este poezia, să măsoare depărtarea 
dintre Veronica de cândva, dintr-o viata, şi fiinţa imaterialä si 
fără nume care trăieşte din cuvinte, din cadente si din ecouri 
de cuvinte, în acestea şi în alte multe versuri fără moarte.”” 
Relaţia indisolubilă între ceea ce exprimă poetul şi mo- 
dul în care o face sperăm să devină o evidență în urma anali- 
zei pe care o întreprindem pe coordonatele stilistică şi prozo- 
dică, ale căror date sunt prezentate în rândurile următoare: 


I. Când însuşi glasul gândurilor tace, 


U-U -U -UUU -U lla 
II. Mă-ngână cântul unei dulci evlavii — 
U-U -U UU- U-U 11b 
III. Atunci te chem; chemarea-mi asculta-vei ? 
U- U-/ U-U UU-U 11b 
IV. Din neguri reci plutind te vei desface? 
U-U U- UUU-U lla 
V. Puterea nopții bland insenina-vei 
U-U -U — UUU-U 11b 
VI. Cu ochii mari si purtätori de pace? 
U-U- UUU- U-U lla 
VII. Rasai din umbra vremilor incoace, 
U- U-U -UU U-U lla 
VIII. Ca să te văd venind — ca-n vis, aşa vii! 
UUU- U- / U- / U-U 11b 
IX. Cobori încet... aproape, mai aproape, 
U- U- / U-U/  UU-U lle 


3 Perpessicius, op. cit., p. 143. 

* Alain Guillermou, op. cit., p. 276. 

° M. Eminescu, Constelatia Luceafărului Sonetele — Scrisorile, Editate si 
comentate de Petru Cretia, Humanitas, Bucureşti, 1994, p. 174. 

X. Te pleacă iar zâmbind peste-a mea fata, 


U-U U- UU- -U lld 
XI. A ta iubire c-un suspin arat-o, 
U- U-U UU- UU- lle 
XII. Cu geana ta m-atinge pe pleoape, 
U-U- U-U UU-U lle 
XIII. Să simt fiorii strângerii în braţe — 
U- U-U -UU U-U lld 
XIV. Pe veci pierduto, vecinic adorato! 
U- U-U / -U UU-U lle 


Tema lirică a poetului chemându-şi iubita, tratată cu un 
anumit dramatism (dovada fiind şirul întrebărilor şi exclamă- 
rilor) este prilej pentru „jocul” eminescian al alternantei între 
vis şi viață, viata realizând, într-un mod neaşteptat şi crud 
totodată, experienţa sugerată de vis. 

Tăcerea deplină confirmată în primul vers este condiția 
necesară şi suficientă pentru ca pe retina conştiinţei să fie 
proiectată amintirea iubitei. Este interesant de urmărit cât de 
complexă este relația (structurată pe principiul cauză-efect) 
gând-cânt; ea se întregeşte numai prin suma semnificatiilor 
relevată pe mai multe planuri: semantic, fonetic, prozodic. 

Semantic, se sugerează că amintirea iubitei unice nu 
poate fi proiectată decât în acest cadru al tăcerii gândului, al 
eliberării conştiinţei; absenţa gândului implică prezenţa cân- 
tului. Selectarea verbului „a îngâna”, care face ca apariția 
cântului (amintirii) să fie percepută ca ecoul gândului este 
completată prin eufonia pe care o presupune îmbinarea de 
sunete: cânt-gând. Nici la nivel prozodic nu rămâne nemar- 
cată această pereche, această oglindă, pentru că structura 
emistihului A se regăseşte fără nici o modificare în prima 
parte a versului următor, într-o simetrie perfectă: 

I. Când însuşi glasul gândurilor tace, 
U-U -U -UUU -U 
II. Mă-ngână cântul unei dulci evlavii — 
U-U -U UU- U-U 

Se poate vorbi de două voci ale conştiinţei poetice, 

simbolic înfăţişată ca un lanus; fata întoarsă spre exterior 

devine pasivă pentru a lăsa feţei întoarse spre interior să se 
manifeste. 

Interesant de urmărit este faptul că distanţa dintre mo- 
mentul trăirii şi momentul amintirii comportă la Eminescu nu 
detaşare, nu diminuare a sentimentului, ci elevarea lui. În 
sprijinul acestei afirmaţii vine cuvântul de rimă din al doilea 
vers — „evlavii” — care poartă întreaga încărcătură emoţională 
a stilului, sacralizând iubirea. Pe veci pierdută se află aici iu- 
bita, nu însă şi iubirea care a rămas ca o muzică sfântă. Se 
poate vorbi, în termenii fenomenologiei, de reductie eideticä 
fenomenul individual este supus abstractizării, iubirea (-ei- 
dos) devine aici principiu. Amfibrahul (U- U), neutru din 
punct de vedere prozodic, reliefează prin structura cuvântului 
„evlavii” neindividualizarea fizionomică şi psihică a femeii, 
referentul termenului religios folosit în text. 

Prezența a două niveluri ale conştiinţei în primele două 
versuri, unul care pregăteşte retrospectia şi altul care o înfăp- 
tuieşte, este întărită şi la nivel fonetic unde constatăm o mini- 
mă deschidere de la primul la al doilea vers. Dacă în primul 
endecasilab alăturarea vocalelor închise „u” şi „î” conturează 
momentul unui prezent apăsător, în al doilea vers apare vo- 
cala „a” care, mai deschisă fiind, prin actualizarea planului 
amintirii atenuează greutatea trăirii. 

Nu este de neglijat nici simbolismul consonantic; oclu- 
sivele nazale „n” şi „m” întretin muzica monotonă a unei 
iubiri din care n-a mai rămas decât reprezentarea mentală. De 
altfel, Garabet Ibrăileanu remarca faptul că „n“ şi „m“ sunt 
consoanele cele mai muzicale ale limbii (singurele care sună 
metalic) în combinaţie cu alte consoane.° 

Rezultatul întoarcerii virtuale în trecut este dorința 
poetului de a converti absenţa în prezență. Semnul acesteia 
din urmă ar fi dialogul care însă eşuează. Întrebările poetului, 
trei la număr, rămân in plan textual fără răspuns însă insertia 


° G. Ibrăileanu, Eminescu: Note asupra versului, în Opere, vol. 3, Ediţie 
critică de Rodica Rotaru si Al. Piru, Prefatä de Al. Piru, Bucureşti, Editura 
Minerva, 1976, p. 321. 

lor nu este lipsită de consecinţe, rolul fiind acela de a însu- 
fleti, de a dinamiza. Această dinamizare, care se vrea o solu- 
tie pentru îndepărtarea singurătăţii, este relevată şi prin alătu- 
rarea perechii „te chem — chemare”. Verbul şi substantivul 
dezvoltat din aceeaşi rădăcină presupun schimbarea perspec- 
tivei dinamic — static, determinantă în procesul semnificarii. 
Dumitru Irimia remarca faptul ca „Infinitivul lung este un 
prezent permanent (s.n.), circumstanta determinantă in pro- 
cesul de sensibilizare a imaginii prin suprapunerea celor douä 
timpuri ale constituirii semnificatiei (al creatiei si al re-crea- 
tiei prin lectură)” Astfel, eventualele limite temporale 
presupuse de sfera semantică a termenilor sunt dizolvate. 

De asemenea, forma de dativ „chemarea-mi” reflectă în 
planul expresiei constituirea eului liric într-un nucleu de 
iradiere semantică în jurul căruia se rotesc componente ale 
lumii externe si, în primul rând, ființa iubită (Nu se poate 
trece cu vederea nici faptul că poetul dezvoltă în limbaj poe- 
tic particularități ale limbii; elementele transformă în realitate 
expresiv-poetică valenţe ascunse în existenţa şi esența sonora 
a lui „i” ultrascurt); se creează premisele unui dialog virtual 
susţinut de corespondenţa pronumelui de persoana a doua din 
emistihul A cu adjectivul pronominal de persoana întâi din 
emistihul B — „mi”. Nu lipsit de importanţă este faptul că 
cezura impune partajarea inegală (firesc!) a endecasilabului, 
primul emistih numărând doar patru silabe. Raportul de patru 
silabe la şapte in emistihul B reliefează dominarea iubitei 
(persoana a doua a verbului confirmă) atotprezenta în sfera 
eului poetic. 

Distanța dintre prezentul trist şi trecutul râvnit este 
marcată şi prin imensitatea dublu determinată din sintagmele 
„neguri reci” şi „puterea nopţii“, simboluri ale trecutului. 
Interesant de remarcat este faptul că, la nivel prozodic, acest 
trecut plat este revigorat prin posibilitatea ca din orizontul său 
să se desfacă, plutind, iubita. Însemnele lingvistice referitoare 


7 Dumitru Irimia, Limbajul poetic eminescian, Editura Junimea, Iasi, 1979, 
p. 53. 

la ea sunt concentrate la finalul versului purtând şi de această 
dată încărcătura emoţională. Prozodic, apare mesomacrul 
(UUU-U) care nu reprezintă prin el însuşi o celulă ritmică 
expresivă, însă sintagmele „te vei desface” (UUU-U) şi 
„însenina-vei” (UUU-U) sunt marcate expresiv tocmai prin 
frecvenţa foarte redusă în acest poem. Lungimea celulei rit- 
mice şi faptul că structurează în ambele cazuri cuvinte ce 
întregesc sfera care are ca referent iubita, sugerează caracterul 
oniric al reprezentării retrospective a trecutului convertit în 
amintire. 

Nu întâmplător ni se pare faptul că silaba independentă 
accentuată pe care o structurează adverbul „blând” situat în 
miezul versului reliefează contrapunctic atmosfera glaciară a 
„puterii nopţii” pe de o parte şi face trecerea către momentul 
marcat textual prin verbul „însenina-vei”. Tot în poziție cen- 
trală se află în versul anterior gerunziul „plutind” care inclu- 
de, semiotic vorbind, sememe ale adverbului prezent în urmă- 
torul vers ce converg către conturarea unei atmosfere ireale, 
paralele. 

În ceea ce priveşte cele două inversiuni „asculta-vei” — 
„însenina-vei”, ambele pe final de vers, autorul studiului 
Etape în afirmarea sonetului românesc remarca faptul că 
acestea nu sunt cerute numai din considerente prozodice, ci 
au un rol aparte şi în topica versului în care un singur element 
(un determinant) îşi păstrează ordinea gramaticală firească. 
Acestea poartă întreaga încărcătură emoțională a versurilor, 
iar verbul „a însenina” pune în lumină un motiv specific 
operei eminesciene: motivul razei. 

În versurile următoare, valoarea celulelor ritmice com- 
pletează, individual şi pe ansamblu, semnificațiile relevate în 
plan ideatic: 


VII. Răsai din umbra vremilor încoace, 
U- U-U -UU U-U 


8 Adrian Voica, Etape în dezvoltarea sonetului românesc, Editura 
Universităţii „Al. I. Cuza“, Iasi, 1996, p. 34-35. 

VIII. Ca să te văd venind — ca-n vis, aşa vii! 
UUU- U-/ U- / U-U 


Se trece la o altă tonalitate, mai dura, mai putin melan- 
colica decat in versurile anterioare. Depasind pragul discret al 
chemärii prin indicativ — „te chem”, „te vei desface”, 
„însenina-vei” — invocarea prin imperativ în atmosfera calmă, 
de linişte este estompată prin situarea verbului în ambigui- 
tatea oscilatiei între indicativ şi imperativ: „Răsai din umbra 
vremilor încoace”. Semantica verbului intră în opoziţie cu 
„umbra” care se situează simetric cu adverbul „încoace”, de o 
parte şi de alta a substantivului „vremilor”; astfel se contu- 
rează un ax al cărui centru de greutate este termenul „vremi”. 
Ideea este accentuată prin faptul că substantivul „vremilor” 
structurează un dactil (-UU) care concentrează o mai mare 
energie informațională decât a celulelor din jur, respectiv 
amfibrahul pe care îl structurează deopotrivă cei doi termeni 
simetrici (U-U -UU U-U ). 

Această apropiere a planului trecutului apare din ce în 
ce mai evidentă până la numirea explicită din primul ende- 
casilab al primului tertet. 

Se poate sesiza această ascensiune, dinspre adâncul tre- 
cutului către prezentul visului care se actualizează şi în 
structura prozodică. Caracterul ascendent al peonului IV („ca 
să te văd venind” UUU-) care deplasează perspectiva din 
trecutul amintirii în prezentul visului confirmă acest lucru. Un 
amestec de nerăbdare şi dorință face ca lucrurile să se 
precipite, iar acest aspect nu rămâne nemarcat la nivel 
prozodic. Cezura mobilă care fragmenteazä versul de două ori 
pune mai bine în evidenţă celulele ritmice (diverse) care dau 
modulul versului. Perturbarea ritmică intră în corespondență 
cu neliniştea, tulburarea eului liric pentru care visul devine 
acum unica realitate acceptată. Conştientizarea acestui 
fenomen este reliefată prin schimbarea de ton pe care am 
sesizat-o anterior. 

Primul vers al celui dintâi tertet nu poate fi analizat 
decât în relaţie cu un cunoscut vers din Luceafărul. Ceea ce 

acolo era „Cobori în jos, luceafăr blând” devine acum „Co- 
bori încet... aproape, mai aproape”. În Luceafărul, confun- 
darea imperativului în omonimia cu indicativul, pe lângă 
sugerarea unei intense trăiri interioare, asigură, sub aspect 
fonetic, o mai expresivă sonoritate, „dulce”, în relaţie intimă 
cu fondul semantic. Aceeaşi sugestie a unei profunde pasiuni 
lăuntrice dezvoltă omonimia imperativului cu indicativul în 
sonetul Când însuşi glasul... Repetarea adverbului (,,aproape, 
mai aproape”) situează comparativul de superioritate într-o 
perspectivă progresivă; imaginea devine sugestiv-dinamică, 
iar acest aspect este dublat la nivel prozodic: amfibrahul pe 
care îl structurează adverbul la gradul pozitiv (,,aproape” 
U-U) izolat şi, prin aceasta, accentuat de cezura mobilă se 
transformă în peon III, accentuând tehnic ideea progresiei. 

În economia textului se remarcă faptul că, îndată ce 
conştiinţa visului devine unica realitate, spaţiul poeziei este 
acaparat de acesta deoarece în acest cadru se schiteazä un 
succint ceremonial al iubirii. Constiinta visului în care se 
poate reface cuplul scindat este marcată de subconştientul 
creator la nivel prozodic. lată, de exemplu, analiza dipodiilor 
iambice care apar în text, în număr de patru, permit o 
interpretare nuanțată. Dacă am opera numai cu partajări 
superficiale, am constata că o singură dată dipodia iambică 
legată individualizează o realitate negativă în raport cu eul 
poetic — „din neguri reci”. În rest, în celelalte trei cazuri, 
folosirea dipodiilor iambice vizează realităţi pozitive: „cu 
ochii mari” (U-U-), „te pleacă iar” (U-U-), „cu geana ta” 
(U-U-). Caracterul legat al celor două celule iambice suge- 
rează caracterul sincopat, lipsit de armonie al relației dintre 
planul real şi cel mental la nivelul căruia mai poate fi posibilă 
întâlnirea cu iubita. 

În ultimul vers, în care se constată lipsa verbului, s-ar 
putea vorbi de o aparentă dizarmonie între idee şi prozodie 
însă tocmai aceasta are rolul de a sublinia neîmplinirea, 
tulburarea poetului marcat de risipirea iluziei, de pierderea 
iremediabilă exprimată categoric printr-o propoziţie exclama- 
tivä: 

XIV. Pe veci pierduto, vecinic adorato! 


Dacä sintactic se poate vorbi de o oarecare simetrie, 
prozodic nu se confirmä; insä tocmai aceastä discrepantä 
susține ideea tulburării eului poetic. Conservarea africatei č 
din expresia fonetică a termenului vecinic menţine transpa- 
renta legătură cu expresia pe veci din emistihul A, realizând 
astfel o relativă simetrie. Tot simetric din punct de vedere 
sintactic, dar antagonic din punct de vedere semantic sunt 
situați termenii „pierduto” vs. „adorato”, dând versului o 
muzicalitate aparte care accentuează dramatismul poetului. 
Această aparenţă de sincronizare între sens şi formă poate fi 
explicată prin atmosfera aluzivă a unui trecut în care se 
cantonează poetul şi prezentul amorf dominat de iluzoria 
dobândire a unităţii primordiale pierdute. 

Poate n-ar fi greşit să remarcăm faptul că în rima — de 
tipul abba/baab în catrene si de tipul cde/cde în tertete, un 
aspect care conferă de altfel originalitate sonetului emines- 
cian — numărul substantivelor este egal cu numărul verbelor, 
aspect care accentuează ideea echilibrului dinamic-static. 
Rima feminină preferată fără nici o excepție de poet conferă 
muzicalitate, cu atât mai mult cu cât vocala „a” este precum- 
pănitoare, fiind singurul ictus admis în finalul endecasilabilor. 

În loc de concluzie, am remarca faptul că şi în sonetul 
Când însuşi glasul... Eminescu reuşeşte nu să facă abstracţie 
de conținutul notional al unor termeni, forme sau construcţii 
gramaticale, din succesiunea si inlantuirea cărora ar lua 
naştere ideea poetică, cât să contopească perfect fondul se- 
mantic în expresie, aşa încât latura exterioară (sau numai 
conventional exterioară), să ia asupra ei întreaga sarcină a 
constituirii semnificației poetice. 

Când însuşi glasul... 
Summary 


Eminescu’s sonnet Când însuşi glasul... illustrates the 
poet's preoccupation for the poetry with fixed form. In such 
category of poetry, more than in other lyric creations, the 
connection of the lyric discourse to its inner elements such as 
rhythm end rhyme is a reality that cannot be ignored. 

The lyric theme of the poet who calls for his lover 
gives birth to the „game” of the alternation of life and dream. 
The lover's image is projected from the past into the present 
reality of dream as a sign of the poet's wish to convert the 
absence into presence. All this process involves certain 
emotional feelings, which find themselves into the prosodic 
structure of the poem. A certain rhythmic perturbation corres- 
ponds to the restlessness and anxiety proper to someone for 
whom the dream became the only accepted reality. 

Eminescu is successful in this sonnet to combine 
perfectly the semantic content with the external aspect of 
expression. 


Se bate miezul nopţii... 


— interpretare prozodică — 


Brânduşa Dumitrita PLEŞCA 


I. Se bate miezul nopții în clopotul de-aramă, 
v-v -V -v [VAN vy 
7A+7B/a 
II. Şi somnul, vameş vieţii, nu vrea să-mi ieie vamă. 
vv / vow U x v-v -v 7A+7B/a 
III. Pe căi bătute-adesea vrea mintea să mă poarte, 
V- v-v-v //— -V vv-v 
7A+7B /b 
IV. S-asamăn intre-olalta viata şi cu moarte; 
v-v -v-v //v-v vv-v 
7A+7B /b 
V. Ci cumpăna gandirii-mi şi azi nu se mai schimbă, 
V-VV v-v I v- -VV -V 
7A+7B/c 
VI. Căci între amândouă stă neclintita limbă. 
VVVVV-V = vv-v -v 
7A+7B/c 


Într-un eseu intitulat ,, Nocturnul ” în opera lui Emines- 
cu, Constantin Ciopraga scrie la un moment dat: „Eminescu 
n-a fost, ca poet al nopții, o apariţie unică, însă a înscris în 
acest domeniu o atitudine irepetabilä. Se poate spune, fără 
exageratie, că poetul Luceafărului a stors mai toată esența 
temei. În orice caz, posteminescienii, romanticii intärziati de 
la sfârşitul veacului, precum şi ceilalți zelatori ai constela- 
tulor inculcă versului de contemplatie nocturnă o sonoritate 

falsă, desuetă.”! În mod precumpănitor, noaptea este la Emi- 
nescu timpul reflectiilor filosofice, al cugetärilor genetice, al 
anticipatiei aneantizării. Noaptea instaurează un timp ima- 
ginar, cu o realitate ce-i este proprie şi care provoacă întruna 
ordinea mecanică şi succesivă a fenomenelor. 

Între bogatele teme şi motive pe care le dezvoltă 
nocturnul eminescian se regăseşte, implicat direct, miezul 
nopții, bătaia a douăsprezece ceasuri. Mihai Cimpoi numeşte 
miezul nopţii „punct mort al duratei”. „Miezul nopţii este 
timpul întrerupt de veghe, este timpul ce moare născându-se 
într-un singur punct.” 

Poemul Se bate miezul nopții rămâne unul care incită 
foarte mult la interpretare. Întâlnim aici îmbrățișat un timp 
ideal. Nu este vorba de o dimensiune temporală concretă, ci 
de o cumpănă simbolică a timpului. Titlul Se bate miezul 
nopții, pe care îl putem lua în considerare ca matrice a 
poemului, indică un timp punctual în mişcare, care pare că se 
răsfrânge asupra lui însuşi. Moment specific desfăşurării 
reveriilor romantice, „miezul nopţii este un punct zero, aflat 
între moarte şi viață, între stingerea unei zile şi naşterea 
alteia, un timp creat şi în acelaşi timp creator (valoare oferită 
de folosirea verbului la diateza reflexivă). Am spus aceasta 
deoarece „miezul nopții” ar putea corespunde cu punctul 
originar al creației, când suprapunerii limbilor ceasornicului îi 
corespunde o alta: cea dintre un timp punctual al creatorului, 
secvență a timpului ciclic, care e succesiune de viata şi de 
moarte, şi timpul creaţiei artistice. La „miezul nopţii” are loc 
autocrearea care pare că nu-l antrenează în nici un fel pe 
poet. De fapt, în întregul poem, adevăratul demiurg nu-şi 
manifestă vocaţia, el pare a fi un „manevrat”, determinat de 
forte interioare, parcă mult mai puternice decât el („Vrea 
mintea să mă poarte”, „cumpăna gândirii şi azi nu se mai 


' Constantin Ciopraga, „Nocturnul” în opera lui Eminescu în Studii 
eminesciene, Editura pentru Literatură, Bucureşti, 1965, p. 289. 
? Mihai Cimpoi, Narcis si Hyperion, Editura Junimea, Iasi, 1994, p. 94. 
3 
Id., p. 94. 

schimbă”) şi exterioare („somnul, vames vieţii, nu vrea să-mi 
ieie vamă”). 

Toate forțele puse în joc domină cu propria voinţă pe 
care şi-o impun aproape despotic. De altfel, din punct de ve- 
dere prozodic, verbul „a vrea” impune o silabă independentă 
accentuată (-) şi un troheu (-v) împreună cu negația „nu” („nu 
vrea”). 

Să reluăm totuşi poezia de la începutul ei pentru a o 
supune unei analize prozodice de substrat şi să vedem în ce 
măsură putem descoperi unele elemente ce ne-ar fi de folos 
pentru o înţelegere de profunzime a poemului. 

În primul vers: 

„Se bate miezul nopţii în clopotul de-aramă” 
V-V -vV -V V-VV V-V 
structura fonetică a unor cuvinte conferă poemului încă de la 
început, rezonanțe metalice parcă, deosebite. 

Garabet Ibrăileanu spunea că „n” şi „m” sunt „consoa- 

nele cele mai muzicale ale limbii (singurele care sună me- 


talic), mai muzicale încă în combinaţie cu alte consoane”. 


Sintagma „clopotul de-aramă” concentrează întreaga muzica- 
litate a versului: consoana „c” urmată de sonanta ,,1”; vi- 
branta „r”, flancată de vocala cea mai deschisă „a”, pune în 
valoare întreaga sonoritate a cuvântului doar în vecinătatea 
consoanei „m”, pentru ca vocala „a” din final (arama) să dea 
impresia de sunet spart care se disipează, se împrăştie în eter. 
Întreaga construcţie „clopotul de-aramă” rezonează, vibrează. 

O altă sintagmă interesantă din punct de vedere pro- 
zodic, dar şi ideatic, este „miezul nopţii”, cu o structură rit- 
mică alcătuită din doi trohei ce sugerează identitatea cu sine a 
punctului zero al orologiului, suprapunerea perfectă a acelor 
de ceasornic (-v -v). Să nu uităm însă, că miez înseamnă şi 
centru, iar dintr-un punct central se despart jumătăţi egale ale 
unui întreg. „Miezul nopţii” (punctul zero) este cel care 
împarte noaptea în două unități egale (-v -v), constituindu-se 


* Garabet Ibrăileanu, Eminescu: Note asupra versului, în Opere, vol. 3, 
Editura Minerva, Bucureşti, 1976, p. 321. 


216 STUDII EMINESCOLOGICE 


astfel în punct şi moment de trecere (de la noapte la zi, de la 
viata la moarte, de la increat la creat / creaţie). 

Oare întâmplător, Titu Maiorescu, în ediția de poezii 
eminesciene pe care o îngrijeşte în 1883, plasează poezia în 
cauză exact la mijlocul volumului? Ţinând cont de cele afir- 
mate mai sus, şi nelansându-ne în alte interpretări, înclinăm 
să credem că nu. 

În cel de-al doilea vers întâlnim expresia ,,vames vieții” 
şi ea structurată din punct de vedere prozodic pe două celule 
ritmice trohaice (-v -v). Vorbind despre miezul nopţii ca 
despre un punct de trecere, nu putem ignora faptul că locul 
prin care se face trecerea dintr-un loc în altul este chiar vama. 
Somnul, care luat ca unitate singulară are tot o structură 
prozodică trohaică (-v), este cel care în mod obişnuit face / 
intermediază trecerea din starea de veghe în cea de simulacru 
al morții. Aşa am putea explica identitatea structurii pro- 
zodice din cele două sintagme mai sus citate. 

Aruncând o privire de ansamblu asupra întregii poezii 
observăm că aproape toate cuvintele cheie, cu o mare 
încărcătură poetico-ideatică, au configuraţia ritmică a unui 
troheu (-v). Vom „rescrie” poezia notând însă, numai 
cuvintele cu acest tip de structură ritmică: 


I: ss miezul noptii..............…. 
-V -V 
II. (Si) somnul, vames vietii,............ vamă; 
(v)-v / ~v -v/ -V 
IT... es mintea .............. 
-V 
IV. uns, viață... moarte; 
-V -v 
Ve ee ae schimbă 
-V 
IV: Scene tie A a limba. 

Lexemele evidenţiate nu numai că sunt cuvinte cheie 
ale poemului discutat aici, dar sunt cuvinte cheie ale întregii 
opere eminesciene. Ele desemnează noţiuni grave dar toate 
cântăresc la fel şi sunt la fel de importante. Prezenţa acestora 
pe întreaga suprafață a poemului îl încarcă cu sensuri şi sem- 
nificatii, câteva descifrate, unele bănuite iar altele ascunse. 

Versul al treilea se impune atenţiei printr-o construcție 
ritmică „bătute-adesea vrea” (v-v-v -). La prima vedere există 
tendința de a alcătui o tripodie iambică legată (v-v-v-). 
Simpla dorinţă de a crea celule ritmice „corecte” poate lăsa 
pe plan secund încărcătura ideatică ce contribuie la dezvă- 
luirea semnificației profunde a poemului. Verbul „a vrea” (la 
indicativ prezent în text) exprimă o decizie, o hotărâre sigură, 
impusă cu toată fermitatea. Accentul care cade pe acest verb 
îl individualizează şi îl izolează de celelalte celule ritmice, 
formând astfel o silabă independentă accentuată. Şi asta, cu 
atât mai mult cu cât voinţa nu este a poetului (nu vine din 
interior), ci presează din afară, el doar trebuind să se supună 
acesteia. În contextul dat, prin verbul „a vrea”, versul con- 
centrează o tensiune trădată de „căile bătute-adesea” dar care 
încă mai trebuie explorate (aproape) fără voia poetului. 

S-a vorbit la Eminescu despre existența unui timp 
„nocturn” / „lunar’””, iar cei care trăiesc în, dar mai ales, acest 
timp „nocturn” sunt ființe „lunatice”. Acest timp caută să 
disloce realitatea rațională a lumii. Faptul va fi resimțit de 
făpturile lunatice ca trăire simultană a prezenţei şi dispariției 
(„s-asamän între-olaltă viata si cu moarte”). 

Ultimul vers dezvoltă, din punct de vedere prozodic, o 
celulă ritmică heptasilabică mai rar întâlnită, şi anume, un an- 
tehipermesomacru, după care urmează o silabă independentă 
accentuată, un peon III şi un troheu (vvvvv-v — vv-v -v). 

Este interesant de remarcat că această rară celulă rit- 
mică stă sub semnul unui echilibru interior, marcat de suc- 
cesiunea a cinci silabe neaccentuate; dezechilibrul produs de 


5 Vezi Stefan Afloroaei, Întâmplare si destin. Institutul European, Iasi, 
1993. 

următoarea silabă accentuată este unul aparent, deoarece vine 
imediat în contrabalans silaba independentă accentuată, im- 
pusă de verbul „a sta” şi „cumpäna” este astfel echilibrată. 
Este însă echilibru real sau împietrire? 

Structura prozodică a poemului dezvoltă două silabe 
independente accentuate, susținute de verbele „vrea” şi „stă” 
(- -). Putem observa o anumită simetrie a poziţiilor acestora în 
interiorul poemului: prima silabă se află la începutul emi- 
stihului B al celui de-al treilea vers (care marchează, de altfel, 
şi prima jumătate a poemului), iar cea de-a doua silabă se află 
la începutul emistihului B din cel de-al şaselea şi ultimul vers 
al poemului. Privind astfel lucrurile, cele două unităţi 
(judecate sub dublul lor aspect: lexical şi prozodic) se 
constituie în adevărate puncte de susținere (ridicate pe ver- 
ticală) ale creaţiei eminesciene în cauză. În fapt, ambele sunt 
verbe „puternice”: „vrea” desemnează voinţa ce se impune, 
iar „stă”, echilibrul sub semnul căruia se termină poemul. 

Mai trebuie spus că Eminescu a scris toate cele şase ver- 
suri ale poemului sub forma alexandrinului românesc, varianta 
acatalectică. Rimele sunt, toate, feminine şi împerecheate. 

„Miezul nopții” ar putea corespunde cu punctul ori- 
ginar al creaţiei. O lectură care urmează acest fir al interpre- 
tării ne conduce, totuşi, la ideca că orice cititor nu este decât 
un temerar care încearcă să se sustragă limitelor timpului 
ciclic pentru a trăi, măcar provizoriu, în timpul linear al 
creaţiei. O astfel de experiență este generatoare de timp 
propriu creaţiei. Pläsmuit într-un timp pe care il fixează (ca 
origine) în materialitatea indestructibilă a cuvântului, poemul 
trăieşte prin receptare, punctuală la rândul ei (prin timp şi 
puncte de vedere), dar în mişcare. Timpul linear asigură 
viabilitate creaţiei pentru că el nu se întoarce asupra lui 
însuşi, nu e închis. Viața poemului este o renaştere continuă. 

„Ambiguitatea” din ultimul vers ne-a sugerat ideea că 
poemul se întoarce asupra lui însuşi ca într-o contemplare 
lucidă (de aici şi echilibrul), în care este cuprins şi poetul. 
Limba, materie de fixare a poeziei în universul pe care îl 
alcătuieşte, ar fi viaţă şi moarte, generatoare a acelei pendu- 
lari care dă naştere timpului linear. 

Capacitatea de creaţie reprezintă, de fapt, putinţa de a 
crea un timp care să fie numai al tău, un cosmos alcătuit după 
contururile interioritätii tale. Drama vine din înstrăinarea 
creaţiei, din faptul că opera îl părăseşte pe scriitor şi îşi 
devine sieşi suficientă. Omul îşi poate depăşi condiţia numai 
prin creaţie. Aceasta, deoarece creaţia ignoră şi viata si 
moartea, fiind eternă, fixată prin „neclintita limbă” şi având 
universul ei distinct cu legile lui proprii, şi anume, cel al 
„clopotului de aramă”, care include un timp rezonator. 


Summary 


The literary analysis of any poetic text doubled by a 
prosodic one, may provide new and outstanding data of 
interpretation. The prosodic structure of a poem contains the 
hidden information that cannot be seen at a simple reading of 
it. Sometimes, the prosodic substratum sustains the lexical 
stratum. 

Eminescu's Se bate miezul nopții is one of his most 
ambiguous poem. The twelfth stroke of the clock in the 
midnight changes the cyclic time of biological life into the 
linear time of creation. The ability of artistic creation 
represents the ability of creating a time that could be only 
yours. Midnight time experience is not an ordinary one, it 
brings together life and death, the beginning and the end; it’s 
an ambiguous reality, which may be experienced by the 
so-called /unatic people. This poem of only six lines is a 
concentrated one through words as: life, death, night, sleep, 
mind words, which prosodically have the same rhythmical 
structure of a trochee (-v). This prosodic reality gives the 
poem an inner balance which is also sustained to the external 
level by the lexical stratum. It’s also worthily to mention that 
this poem contains a rhythmic nucleus of seven syllables, 
rarely met in the Romanian poetry. 


Ultima romantä eminesciană 


Adrian VOICA 


Cu doi ani înainte de a se stinge, Eminescu trimite 
„Convorbirilor”, tocmai de la Mânăstirea Neamţului — spaţiu 
cu aură legendară şi loc de ipotetică refacere a sănătăţii sale, 
ales cu grijă de prietenii fideli —, ultima sa romantä: poezia 
De ce nu-mi vii? 

Textul putea să rămână printre postume — ca atâtea alte 
creaţii valoroase —, dar poetul a ţinut cu tot dinadinsul s-o 
transmită publicului larg, sau, dimpotrivă, numai unei singure 
persoane. Care este adevărul cu privire la atitudinea lui 
Eminescu şi care este aşadar mesajul real al acestei poezii cu 
titlu interogativ? 

Nu cunoaştem îndeaproape detaliile problemei, dar să 
presupunem că nelipsita „ladă cu manuscrise” l-a însoţit şi la 
Neamţ. În acest caz, răstimpurile de „deplină luciditate” des- 
pre care vorbea Iacob Negruzzi în Scrisori de la Eminescu' au 
fost numeroase, iar puterea sa de creaţie a rămas nealterată. 
Este suficient să comparăm varianta publicată (în numărul din 
1 februarie 1887 al revistei ieşene) cu cele existente in 
manuscris (cinci la număr, după cum ne informează Perpes- 
sicius) pentru a admite acest lucru. Mai mult: modificările 
operate vădesc şi de această dată discernământul artistic 
dintotdeauna, cunoscut de toţi exegetii şi care atestă saltul 
valoric (uriaş uneori) de la ultima variantă la textul tipărit. 


' Apud Perpessicius, în vol. M. Eminescu, Opere, III, Poezii tipărite in 
timpul vieţii, Fundaţia Regelui Mihai I, Bucureşti, 1944, p. 327. 

? Loc. Cit. Manuscrisele sunt următoarele: A. 2257, 101 cca. 1871, B. 2277, 
96 (+91, col. I + 95v.) — 96v., C1. 2260, 259, C2. 2261, 298-299 (col. D) si 
D. 2261, 292v.—298 cca. 1882-1883. Anexe: a) 2270, 73v. şi b) 2275 B, 
70-71. 

Dar, dacă în analiza noastră plecăm de la această premisă, 
suntem tentaţi să credem că „boala psihică” nu i-a anulat 
definitiv lui Eminescu potentele creatoare. Oricum, consta- 
tarea de față ar putea servi ca argument suplimentar celui care 
a scris o carte surprinzătoare despre ultimii ani de viaţă ai 
poetului. 

Totuşi, să ne imaginăm şi un alt scenariu. Aflat în 
bolnita de la Mănăstirea Neamţului, Eminescu nu mai avea 
acces la manuscrisele din mult frecventata sa ladă, astfel încât 
n-avea cum să le mai compare şi să aleagă din ele ce era mai 
expresiv sau mai realizat artistic. Admitänd ipoteza, trebuie 
să recunoaştem că Eminescu avea o memorie fantastică, din 
moment ce putea să refacă din amintiri un text ale cărui 
începuturi datează din 1871. Dar în acest caz, afirmațiile 
anterioare contravin atâtor mărturii ale contemporanilor, care 
vorbesc despre un Eminescu obosit şi confuz, cu momente de 
apatie totală, din nefericire tot mai frecvente. 

Si totuşi, De ce nu-mi vii? nu este doar o simplă 
romantä, ci o clamare tulburătoare a dreptului de a nu mai fi 
singur, într-o lume peste care se aşterne toamna — o toamnă 
târzie, prefigurând moartea. 

Chemarea este adresată iubitei — cunoscută atât de bine 
din Lacul şi Dorinţa —, fără de care armonia lumii nu este 
posibilă. Ei, aşadar, îi este trimisă această ultima scrisoare de 


A ie 


dragoste, publicată de „Convorbiri” în iarna anului 1887: 


I. „Vezi, randunelele se duc, 

IL. Se scutur frunzele de nuc, 

MI. Se-aşează bruma peste vii — 

IV. De ce nu-mi vii, de ce nu-mi vii? 
V. O, vino iar în al meu brat, 

VI. Să te privesc cu mult nesat, 


VII. Să razim dulce capul meu 
VIII. De sânul tau, de sânul tau! 


3 Theodor Codreanu, Dubla sacrificare a lui Eminescu, Ed. Serafimus, 
Braşov, 1999. 

IX. Ti-aduci aminte cum pe-atunci 
X. Când ne primblam prin väi si lunci, 
XI. Te ridicam de subsuori 


XII.  De-atâtea ori, de-atätea ori? 


XIII. In lumea asta sunt femei 
XIV. Cu ochi ce izvorăsc scântei... 
XV. Dar, oricât ele sunt de sus, 
XVI. Ca tine nu-s, ca tine nu-s! 


XVII. Căci tu înseninezi mereu 
XVIII. Viaţa sufletului meu, 

XIX. Mai mândră decât orice stea, 
XX. Iubita mea, iubita mea! 


XXI  Târzie toamnă e acum, 

XXI. Se scutur frunzele pe drum, 
XXIII. Şi lanurile sunt pustii... 

XXIV. De ce nu-mi vii, de ce nu-mi vii?” 


Dintre antume, o singură poezie mai are un titlu care să 
ceară imperios semnul de întrebare.” Aceasta fusese tipărită în 
„Familia” (an XIX, nr. 29 din 17/29 iulie 1883) — făcând 
parte, deci, tot din ultima perioadă de creaţie — şi constituie 
un răspuns la una din întrebările care l-au preocupat pe 
Eminescu şi în alte rânduri. Prin urmare: Ce e amorul? 
Prozaismul titlului este compensat de rezolvarea poetică prin 
definiția succintă dar expresivă dată acestuia în primele 
versuri: „e un lung/ Prilej pentru durere”. 

Acceptând realitatea ca pe o fatalitate, în romanta De 
ce nu-mi vii? Eminescu solicită prezenţa iubitei aflate de- 
parte, care ar putea aduce o undă de speranță în haosul său 
existențial, provocat (nu se ştie) de Dumnezeu sau de oameni. 


Dumitru Irimia (1994) şi Gh. Bulgar (1999) nu pun în sumar semnul de 
întrebare la sfârşitul poeziei De ce nu-mi vii?, deşi pretind că ediţiile lor (în 
alt sens exemplare) urmează îndeaproape monumentala ediție Perpessicius. 


PROZODIE 223 


kkk 


În lirica eminesciană, elegia si romanta au ca element 
comun motivul pierderii. Gândul la moarte, prefigurând 
pierderea totală, iremediabilă, naşte elegia. „lar dacă va fi ca 
să murim” — afirmă Eminescu în Mai am un singur dor 
următorul contur: „In liniştea serii / Să mă lăsați să mor / La 
marginea mării”. 

Prin urmare, elegia este legată de moarte, pe când în 
romanţă pierderea se referă la tinereţe şi iubire. In plus, în 
această structură lirică, muzica exterioară, bine orchestrată, 
acompaniază suita de gânduri închinate pierderii. 

În general, în această secţiune a poeziei eminesciene, 
sentimentul erotic apare epurat de toate „accidentele biogra- 
fice”. În faza a doua, mai ales, „poezia erotică e pur subiec- 
tivă; e o poezie de regret, uneori amar, şi în parte de analiză 
psihologică” — notează G. Ibrăileanu.” 

Şi totuşi, chiar dacă a cunoscut mai multe versiuni, în 
De ce nu-mi vii? numele iubitei transpare cu delicatetea şi 
misterul filigranului. E adevărat, în varianta publicată în 
„Convorbiri” urmele iubirii senzuale nu se mai simt. Ele erau 
însă prezente încă din prima strofă a tiparului A.2257, 101, 
datând din „cca. 1871” — după cronologia propusă de Perpes- 
sicius.° Versurile respective: 

„În noapte-amar am aşteptat 

Să luminezi pe al meu pat 

Dar tu în ceruri ai rămas 

O, înger blând cu linul pas” 
l-au determinat pe Alain Guillermou să vorbească despre „un 
fel de erotism religios”? care se menţine în toate variantele 
acestei romanțe. 


5 Cf. G. Ibrăileanu, Eminescu — Note asupra versului, în vol. Scriitori 
români şi străini, 1, E.P.L., Bucuresti, 1968, p. 152. 

* M. Eminescu, op. cit., p. 327. 

1 Loc. cit. 

8 Alain Guillermou, Geneza interioară a poeziilor lui Eminescu, trad. de Gh. 
Bulgar si Gabriel Parvan, Editura Junimea, Iasi, 1997, p. 569. 

De-a lungul timpului, atitudinea față de eros a rămas 
neschimbată, dar nu şi fata de femeie. Împotriva ei, Eminescu 
îndreaptă uneori acuze fundamentale, chiar dacă aparent ele 
sunt rostite pe un ton de reproş. 

Dar niciodată acuzele nu-l vizează pe poet — dovadă certă 
că gândurile sale cele mai intime au avut totdeauna cea mai 
nobilă şi mai pură încărcătură sentimentală, ca efect al unei 
concepţii care face din iubire deplina realizare existențială. 

În tärzia romantä De ce nu-mi vii?, totul e îndepărtat şi 
inaccesibil, ca şi cum Eminescu ar face portretul spiritual al 
propriei bäträneti ce stă (inevitabil) sub semnul iubirii 
absolute. Dar chiar în tiparul initial se observă anticiparea 
acestei imagini. Tonul de romanta este dat de intuirea acestei 
pierderi definitive, rămasă — acum — doar ca amintire tulbură- 
toare. O bătrâneţe tânără, totuşi, căreia Eminescu îi conferă 
dreptul de a admira, cu melancolie, o imagine depărtată: 

“ De ce, de ce nu mai apari 

Cu părul lung şi ochii mari 

Să te privesc cu-adânc estas 

O înger blând cu linul pas.” 

În varianta B. 2277, 96, datând din „cca. 1882-1883”, 
poetul receptează mai direct însemnele toamnei, prefigurând 
depărtarea si trecerea spre neant. Fiinţa sa biologică păs- 
trează nostalgia vremilor trecute în care nu tinerețea, ci 
„întinerirea” conta, întotdeauna legată de prezenţa iubitei: 

„De ce nu vii cât mai curând 

Ca să mă vezi intinerind 

Au nu ni-i dat acelaşi dor 

Amânduror, amänduror[?]”" 

Dar în textul final, reluarea întrebării „De ce nu-mi vii?”, 
cu adăugarea pronumelui în dativ „mi” are o altă conotaţie. 
Eminescu încearcă acum (fără succes) să oprească exprimarea 
destinului în termeni definitivi, luând ca martor marea sa iubire. 
Încercarea menţionată presupune depăşirea amorului carnal şi 


” M. Eminescu, op. cit., p. 328. 
10 Loc. cit. 
!! Ibidem, p. 329. 

situarea acestuia în zonele unei spiritualitäti ce statuează iubirea 
ca împlinire ideală. Însă „dorul” poetului trebuie să consoneze 
cu „dorul” iubitei, pentru ca armonia existenţială să se producă. 
Poate mai mult decât în Lacul şi Dorinţa, având şi o dimensiune 
tragică, aceasta romanta eminesciană face din iubire ultimul 
stâlp de sprijin al unei existente efemere. 


kkk 


Referitor la construcția poemului, consideratiile lui 
Alain Guillermou nu pot fi ocolite. El constată că două strofe 
„aproape asemănătoare” le încadrează pe celelalte, în număr 
de patru, „evocând amintiri de dragoste pe care poetul ar dori 
să le reträiascä.”'” Numai că, în afara strofelor 1 si 6 care se 
încheie cu întrebarea-chemare „De ce nu-mi vii, de ce nu-mi 
vii?”, versurile ocupând ultima poziţie în strofele rămase (2, 
3, 4 şi 5) sunt identic alcătuite din dipodii iambice legate 
(v-v-/v-v-). Dimensiunea prozodică se dovedeşte şi de această 
dată esenţială. 

Transcriind versurile respective, observăm că ele pro- 
pun o redimensionare a sentimentului erotic, păstrându-şi însă 
(tocmai din această cauză)! caracterul de ecou liturgic al unei 
sfinte iubiri: 

„De sânul tău, de sânul tău 

v-v-/ v-v— 

„De-atätea ori, de-atâtea ori?” 

v-v-/ v-v— 

„Ca tine nu-s, ca tine nu-s 
v-v-/ v-v- 
„Iubita mea, iubita mea 
v-v-/ v-v— 

Ultimul vers al variantei publicate echivalează cu redun- 
danta unei întrebări obsesive. Dacă Eminescu ar fi sfărâmat 
unitatea acestui vers (ca şi a celor mai sus citate) prin separarea 
celor două segmente cu ajutorul semnului de întrebare — soluţie 
adoptată în versiunea B.2277, 96 —, pauza cerută de cezură ar 


1? 


1? 


|» 


2 Alain Guillermou, op. cit., p. 567. 

fi fost indiscutabil mai mare („De ce nu-mi vii? De ce nu-mi 
vii?”), mărind într-adevăr intensitatea rostirii, dar întrerupând 
caracterul de ecou liturgic al chemärii. 

În acest caz, chemarea însăşi nu mai este exclusiv eroti- 
că. Poetul s-ar mulțumi cu simpla prezenţă a iubitei, deoarece 
are nevoie de ea. A rămas în urmă timpul când fericirea il fă- 
cea să exclame: „Pe genunchii mei şedea-vei, / Vom singuri- 
singurei, / lar în păr infiorate / Or să-ţi cadă flori de tei.” 

Tot o dorință mărturiseşte el şi acum, dar aceasta ia 
forma unei tânguiri. Căci ființa iubită se îndepărtează precum 
o stea, spre un infinit inaccesibil. 

Totul decade, totul se năruie. În 1887, cu doi ani înain- 
tea morţii — căreia, de această dată, nu-i mai descoperă nici un 
mister romantic —, Eminescu se simte obosit şi singur, în 
aşteptarea ultimei revelații, de care se teme. 

Prin această poezie — al cărei final este semnificativ — 
Eminescu-poetul se adresa pentru ultima oară Veronicăi. Dar 
oare ea va fi înţeles ecoul de litanie al versurilor sale? 

„Târzie toamnă e acum, 

Se scutur frunzele pe drum, 

Şi lanurile sunt pustii... 

De ce nu-mi vii, de ce nu-mi vil?” 


Exprimarea acestor gânduri făcea inutile podoabele 
stilistice. Doar muzica eternă a cuvintelor mai rămânea să 
acompanieze un suflet trist şi singur. 


kkk 


În Geneza interioară a poeziilor lui Eminescu, Alain 
Guillermou a surprins cu exactitate unele aspecte ce țin de 
structura acestei romanțe, precum şi rolul lor în obținerea 
muzicalitätii exterioare. 

Într-adevăr, prima şi ultima strofă, numai asemănătoare 
prin idee poetică, dar identice prin ultimul lor vers, constituie 
un fel de ramă prozodică în cadrul căreia apar alte patru 
catrene. Ele nuanteazä ideea poetică inițială (devenită temă 
principală), păstrând totodată particularitätile ritmice ale 

versului din urmă în care emistihul B reia întocmai conţinutul 
emistihului A. Prin această modalitate (preluată şi de Bacovia 
în poezia Rar)'*, Eminescu supralicitează virtuțile unui proce- 
deu prozodic conform căruia repetițiile prezente în cadrul 
aceluiaşi vers au valoare de rime interioare. 

Referindu-se la funcția eufonicä a versului socotit 
laitmotiv „De ce nu-mi vii, de ce nu-mi vii?”, Alain Guiller- 
mou susține că „Schema ritmică a acestui vers nu este izolată 
în opera lui Eminescu”'*, probändu-si afirmaţia cu un exem- 
plu dintr-o variantă a poeziei Te duci... Dar în versul ales: 
„Unde te-ai dus? Când o să vii?” — transcris întocmai la 
Eminescu în finalul poeziei Atât de fragedă -, în afară de 
tehnica poetică valorificată în similitudinea accentualä a 
emistihurilor, constituite prin redundantä prozodică, schemele 
ritmice ale versurilor menţionate sunt diferite.” 

Comune le sunt versurilor din romanta De ce nu-mi 
vii? măsura (de 8 silabe) şi ritmul (iambic). Totuşi, fata de 
aceste elemente ce facilitează muzica exterioară G. Călinescu 
adoptă o poziţie critică, menționând răspicat că prioritară este 
ideea poetică. El nu exclude o doză de vulgaritate, „nu în 
formă, dar în cuprins” în strofa „ce defineşte femeia”’® 


„În lumea asta sunt femei 
Cu ochi ce izvorăsc scântei... 
Dar oricât ele sunt de sus, 
Ca tine nu-s, ca tine nu-s!” 


Parcă surprins el însuşi de verdictul dat, G. Călinescu 
revine imediat asupra atitudinii critice, admițând că, „tăcând 


15 Vezi Adrian Voica, Repere in interpretarea prozodică, Editura 


Universităţii „Al. I. Cuza“, Iasi, 1998, p. 286-291. 
'4 Alain Guillermou, op. cit., p. 567. 
15 De ce nu-mi vii, de ce nu-mi vii?“ 


V- --/ v- -- (iamb + apondeu / iamb + spondeu) 
„Unde te-ai dus? Când o să vii?“ 
-vv-/ -vv-  (dipodie coriambicä) 


16 G, Călinescu, Opera lui Mihai Eminescu, 2, Editura Minerva, Bucureşti, 
1970, p. 399. 

melodia muzicală, va trebui să observăm că cele din urmă 
două strofe au un foşnet al lor, care dovedeşte ideea lirică.” 
Eminescu era însă, definitivând acest text, sensibil la 
altceva. Muzica versurilor, sinonimă cu muzica sentimentelor 
sale era „cântecul său de lebădă” adresat Veronicäi. Oare câţi 
dintre contemporani au înţeles acest ultim şi dramatic mesaj? 


La derniere romance de M. Eminescu 
Resume 


Dans cette étude, l’auteur fait des references a la 
romance De ce nu-mi vii? (Pourquoi tu ne viens pas?) parue 
dans la revue Convorbiri literare, février 1887 (c’est a dire 
deux ans avant de la mort de M. Eminescu). 

Le sens de cette romance est le désir d’eloigner la soli- 
tude. La musicalité extérieure (observée une fois par G. Calines- 
cu et Alain Guillermou) accompagnant les vers dominés par 
l’idée de la perte ressemble à une litanie, si nous considérons 
que l'érotisme religieux est la marque de cette poésie. 

Les considérations prosodiques viennent à leur tour 
confirmer le ton de litanie de cette création où le poète sol- 
licite la présence de sa bien-aimée qui pourrait apporter une 
onde d’espérance dans son chaos existentiel. 


17 | 
Loc. cit. 

Mihai Eminescu — Poezie şi Geometrie 


Ilie TORSAN 


Într-un text publicat în revista „Viaţa literară“, nr. 36 
din anul 1927, poetul Ion Barbu (matematicianul Dan 
Barbilian) a afirmat că: „Există undeva în domeniul înalt al 
geometriei, un loc luminos unde se întâlneşte cu poezia“. 

Poezia Peste vârfuri a lui Eminescu ne oferă prilejul să 
evidentiem o anumită legătură între poezie şi geometrie, ca o 
confirmare a celor afirmate de lon Barbu. 

Pentru ca cititorul să poată verifica consideratiile care 
urmează, reproducem această poezie: 


Peste vârfuri 


Peste vârfuri trece lună 
Codru-şi bate frunza lin, 
Dintre ramuri de arin 
Melancolic cornul sună. 


Mai departe, mai departe, 
Mai încet, tot mai încet, 
Sufletu-mi nemângâiet 
Îndulcind cu dor de moarte. 


De ce taci, când fermecată 
Inima-mi spre tine-ntorn? 
Mai suna-vei dulce corn, 
Pentru mine vreodată? 


Să consideram segmentul AB şi un punct C între A şi 
B, care împarte pe AB în două segmente, AC şi CB. 

Se spune că segmentul de dreaptă AB este împărțit 
interior de punctul C în medie şi extremă ratie, dacă 
segmentul cel mai mare AC este media proporţională între 
lungimea întreagă a segmentului AB şi celălalt segment CB, 
adică, AB/AC=AC/CB. 

O astfel de împărţire a segmentului AB este conside- 
rată ca cea mai armonioasă dintre toate împărțirile care pot 
afecta segmentele, ea purtând denumirea de „secțiune de aur“ 
şi a preocupat pe artişti, literati şi oameni de ştiinţă, din cele 
mai vechi timpuri. 

Calcularea segmentului AC din relaţia de mai sus con- 
duce la valoarea, AC = AB : N(a), unde N(a) reprezintă cele- 
brul „număr de aur“ având valoarea egală cu, 


(V5 —1)2 

Noi vom folosi notația N(a), fără a preciza valoarea 
numerică. 

Introducem următoarea definiţie: 

Un triunghi ABC se numeşte de aur, dacă raportul 
dintre diferența lungimilor a două dintre laturile sale şi lun- 
gimea celei de a treia laturi este egal cu „numărul de aur” sau 
cu un multiplu al acestuia, adică, 


(AB-AC)/BC =k : N(a) 


Pentru fiecare vers al poeziei Peste vârfuri vom con- 
sidera perechea de numere (a;b), unde a reprezintă numărul 
vocalelor, iar b numărul consoanelor din versul respectiv. 
Aceste perechi de numere le vom considera drept coordo- 
natele unor puncte din plan. 

Din cele patru versuri ale primei strofe, rezultă urmă- 
toarele patru puncte: A(9;12), B(8;12), C(8;10) şi D(8;12) si 
cum în plan punctele B şi D coincid, având aceleaşi coordo- 
nate, rezultă că cele patru versuri generează triunghiul ABC. 

Se constată că triunghiul ABC este un triunghi de aur. 
Într-adevăr, pentru lungimile laturilor sale obținem valorile 

AB=1, BC=2 şi AC =,5 si deci (AC-AB)/BC=N(a), unde 
N(a) este „numărul de aur“. 

Din cele patru versuri ale strofei a treia, se obţin punc- 
tele: M(9;12), N(8;12), 0(9;10) şi P(8;10), care formează in 
plan dreptunghiul MOPN, a cărui diagonală PM generează 
triunghiurile, MOP şi MPN, ambele fiind triunghiuri de aur. 

Într-adevăr, pentru lungimile laturilor acestor triun- 
ghiuri obținem: 
MO=2 MP=,5 OP=1 
pentru triunghiul MOP, respectiv, 


MP=\5 MN=1 PN=2 
pentru triunghiul MPN şi deci, 


(MP-OP)/MO=(MP-MN)/PN=N(a). 


Vom considera acum distributia vocalelor si a consoa- 
nelor din fiecare cuvânt al fiecărui vers, obținând deci pentru 
fiecare cuvânt câte un punct din plan, având drept coordonate 
numărul vocalelor, respectiv al consoanelor din cuvântul 
respectiv. 

Astfel, din cuvintele primului vers, obținem punctele: 
A(2;3), B(3;4), C(2;3) şi D(2;2), dar cum A şi C au aceleaşi 
coordonate ele coincid şi deci rezultă triunghiul ABD în care, 


BD=+5; AD=1 şi AB=~2 


şi deci avem: (BD-AD)/AB= eae N(a), adica acesta este un 
triunghi de aur. 

Din cuvintele celui de-al doilea vers, in ipoteza ca acel 
cuvântul despărțit prin cratimă se numără drept un singur 
cuvânt, obţinem: A(3;4), B(2;2), C(2;4) şi D(1;2) care în plan 
formează paralelogramul ABCD, lungimile laturilor sale având 
valorile: 

AC=DB=I;  AB=CD=5 
şi diagonala mică CB=2, de unde rezultă că triunghiurile 
ABC şi CBD sunt triunghiuri de aur. 

Cuvintele celui de-al treilea vers generează punctele 
A(2;4), B(3;3), C(1;1) si D(2;2), dintre care C, D şi B sunt 
coliniare rezultând triunghiul ABC pentru care: 


AC = 2-5 BC =2v2 AB= 2 


şi deci avem (AC-AB)/BC=N(a) deci el este un triunghi de aur. 

Cuvintele celui de-al patrulea vers conduc la punctele: 
A(4;6), B(2;4) si C(2;2) care formează triunghiul de aur 
ABC. Investigația poate fi continuată pentru toate versurile. 

Dar „numărul de aur“ poate fi pus în evidenţă şi dacă 
se apelează si la alti indicatori statistici ai unui text. Astfel, un 
indicator statistic important îl reprezintă numărul literelor 
distincte dintr-un text, util mai ales pentru caracterizarea 
textelor scurte. De exemplu, textul „au sosit aseară“, având în 
total 13 litere, conţine numai opt litere distincte, acestea fiind: 
AMSOITER. 

Pentru fiecare vers al poeziei vom considera perechea 
de numere (x;y), unde x reprezintă numărul de litere distincte 
din vers, iar y numărul total de litere din versul respectiv, şi 
vom analiza punctele din plan de coordonate x şi y. 

Astfel, din cele patru versuri ale primei strofe, obținem 
conform celor de mai sus punctele: A(13;21), B(15;20), 
C(9;18) si D(11;20) care, grupate trei câte trei, formează in 
plan patru triunghiuri. 

Dintre acestea, triunghiul BCD este un triunghi de aur, 
verificându-se uşor relația 


(BC -CD)/BD = 2-N(a) 


unde N(a) este „numărul de aur“. 

Pentru versurile din a doua strofă, obținem punctele: 
A(8;20), B(8;19), C(10;19) şi D(12;22), triunghiul ABC fiind 
un triunghi de aur. 

Din versurile celei de a treia strofe obţinem punctele: 
M(10;21), N(10;20), 0(13,19) şi P(12;18) iar triunghiul NOP, 


pentru care 
NO=V2./5 oP=J2 NP-292 


este un triunghi de aur. 

Să considerăm acum, pentru fiecare strofă a poeziei, 
numărul total de consoane pe care le conţine. Prima strofă are 
33 vocale si 46 consoane, generând punctul A(33;44). 

Lungimile laturilor triunghiului ABC sunt: 


AB =5 AC 45 BC = 2-5 
de unde rezultă că: 


(AB -AC )/BC =V2.N(a) 


deci este un triunghi de aur. 

Din acelasi punct de vedere vom analiza structura ri- 
melor din aceasta poezie. 

Pentru fiecare pereche de cuvinte prin care se realizea- 
ză rima, vom construi un punct având drept coordonate nu- 
mărul total de vocale, respectiv de consoane aflate în cele 
două cuvinte. 

Astfel, din perechea, LUNĂ cu SUNĂ, care au în total 
patru vocale şi patru consoane, rezultă punctul A(4;4), din 
perechea, LIN cu ARIN rezultă punctul B(3;4) etc. Obtinem 
astfel şase puncte A, B, C, D, E, F. 

Dintre triunghiurile care se pot forma, de exemplu, cel 
format din punctele: F(4;9), C(6;7) si D(7;8) este un triunghi 
de aur. 

Următoarea constatare pune în evidență o anumită or- 
ganizare a textului poeziei. Să considerăm cazul în care fie- 
care cuvânt din poezie este despărțit prin cratimă, se numără 
drept două cuvinte. În această ipoteză poezia are 52 cuvinte. 
Dacă aşa cum am procedat anterior, la fiecare cuvânt îi 
punem în corespondenţă câte un punct din plan, având drept 
coordonate numărul de vocale respectiv de consoane din 
cuvântul respectiv, obținem 52 de puncte în plan. 

Fie M(3;3) un punct din plan, şi să considerăm un cerc 
cu centrul în M şi de rază R, a cărui ecuaţie este 


(x-3) +(y-3)°-R°=0 


din care, pentru diferite valori date lui R, se obtin cercuri con- 
centrice cu centrul în M. 

Referitor la cele 52 de puncte din plan, obținute din 
cuvintele poeziei, se constată următoarele: 

Pe circumferintele fiecăruia din cercurile concentrice 
cu centrul în M, şi având razele egale cu 


RO)=1  R2)=V2  RG)=V5 


se gäsesc câte 12 puncte corespunzätoare la câte 12 cuvinte 
ale poeziei. 

Razele celor trei cercuri, ca segmente de dreaptă, înde- 
plinesc condiţia de a forma un triunghi, mai mult, acesta este 
un triunghi de aur, relaţia: 

[R(3) - R(D]/ R(2) = V2 : N(a) 
verificandu-se usor. 

Punctul M(3;3), centrul celor trei cercuri, corespunde 
cuvintelor RAMUR, respectiv MOARTE, singurele cuvinte 
din poezie care au câte trei vocale şi trei consoane. 


Resume 


L’actualité d’Eminescu est un fait incontestable. Méme 
pour les détracteurs le „mythe Eminescu“ est un theme qui 
sera toujours actuel, car on sait qu’une société n’existe pas si 
elle n’a pas des mythes. 

L’auteur nous présente une série de ,,faits eminescolo- 
giques“, en choisissant comme moyen de travail l’analyse 
statistique-cryptographique. 

On présente des éléments qui mettent en évidence le 
mysterieux „numero d'or“ (1,618), pour démontrer que cette 
modalité d’aborder décode le texte et offre de nouvelles 
informations. La démonstration est éloquente surtout dans les 
analyses des épigrammes de Macedonski — d’aoüt 1883 et de 
l’interrogatoire d’Eminescu — le 12 juin 1889. 

La presentation de certains acrostiches d’Eminescu et 
des surprenantes coincidences ont le but de stimuler l’intérêt 
pour ce type d’investigation de l’œuvre d' Eminescu. 


Eminescu: Poetul Phoenix 


Amalia VOICU 


Universul, unul şi infinit, ale cărui parti disparate for- 
mează varietatea infinită a universurilor, este adevărata pasă- 
re Phoenix a naturii, care îşi dă foc şi arde, pentru ca din 
cenuşa ei să renască întinerită. 

Mitul Phoenixului e arhicunoscut, şi totuşi nu în pro- 
funzime. Mitul e preluat de la Herodot şi Plutarh: este vorba 
despre o pasăre mitică, de origine etiopiană, longevivă, şi 
care după ce a fost arsă pe rug poate să renască din propria 
cenuşă. Când se apropie „ora“, fenixul îşi face cuib din 
rămurele parfumate unde este consumat de propria văpaie. 
Reprezintă, ca simbol, învierea şi nemurirea, devenind apoi 
corespondentul lui Hristos în Evul Mediu, în speţă, al firii 
divine, cea umană fiind figurată de pelican. 

În Egipt, fenixul este asociat cu Heliopolis, pământul 
solar primordial, Siria lui Homer. Arabii cred că fenixul stă 
pe muntele Qaf, polul lumii, ombilicus mundi. Se mai numea 
şi Bennu, stârcul purpuriu şi era echivalentul Nilului. Pentru 
alchimişti reprezintă faza numită rubedo. De asemenea, 
taoiştii numesc fenixul pasăre de cinabru (danniao), cinabrul 
fiind sulfura roşie a mercurului. Fenixul mai corespunde Su- 
dului, verii, focului roşu, soarelui, vieţii în general. Fenixul 
este calul Nemuritorilor şi cânta în mod supranatural. Există, 
uneori, fenix mascul şi fenix femelă, cuplul lor însemnând 
fericirea regală, căsătorie în paradisul Nemuritorilor. 

Pe de altă parte, tot arabii spun despre fenix că exis- 
tenta sa provine doar din nume, ca în cazul lui Dumnezeu la 
evrei. Este simbolul soarelui, căci apare, se stinge şi se naşte, 
este Shiva — creator şi distrugător, Osiris care se re-creeazä 
fără sfârşit din el însuşi, Orfeu; fenixul mai poartă adesea 

steaua răposatului. La creştini, fenixul, de la Origen încoace, 
va însemna un triumf al vieţii asupra morții. 

Eminescu a scris poezia Un Phoenix e o pasăre-n ve- 
chime, un titlu a cărui sonoritate ne duce cu gândul la un vers 
de sine stătător, emblematic. Vom reda în continuare poezia. 

„Bătrânul Phoenix arde în văpaie 

Şi din cenuşa proprie renaşte 

Dar, spre-a-nvia mai mândru el din moaşte, 
Îi trebui lina vântului bătaie. 


Aş vrea să fiu ca pasărea aceea, 

Ca Phoenix care arde blând în pară 
Pierind în vânt ca glasul care zboară, 
Ca un suspin, ca unda, ca scânteia. 


Dar din cenuşă reînvie iară, 

Minune scumpă-a lumii acesteia. 

El moare azi, în forma-i, dar ideea 
Chiar şi de vrea nu poate să mai moară.“ 


În primul rând, este destul de cunoscut faptul că „ve- 
chimea nu e decât substitutul, în ordine terestră, a duratei 
infinite“, este entuziasm cosmic. Bătrân, vechi, învechit sunt 
epitete cheie ale limbajului eminescian şi în interpretarea 
Rosei del Conte, pentru care conştiinţa temporalitätii şi efor- 
tul de a transcende timpul, adică atracţia absolutului, constituie 
nucleul operei lui Eminescu. De aceea, epitetul „vechi“ sacra- 
lizează oamenii şi creatiunea (Dumnezeu este, întotdeauna, în 
tradiţie creştină, Cel Vechi de Zile). Şi tot de aceea, primul 
vers începe cu acest cuvânt: „Bătrânul Phoenix arde în 
văpaie“, unde Phoenix-ul, simbol al poetului, este bătrân şi 
tânăr în acelaşi timp, mort şi viu, totdeodată, constituindu-se 
într-un alter(-ego) al lui Eminescu. 

Verbul „renaşte“ s-a folosit cu referire la acea pasăre 
pentru a evidenția o dublă acţiune: genesis/ /genisis' (facere/ 


! Gr. yev&oong / yevvnong. 

naştere), având conotatiile reinvie şi dă naştere din nou, deci, 
cu un dublu aspect al verbului, reflexiv şi tranzitiv (se naşte/ 
naşte); avem în vedere, astfel, un simbol liric, mai puţin unul 
mistic. 

În versurile „Dar spre-a-nvia mai mândru el din moas- 
te / Îi trebui lina vântului bătaie“, din nou, aşa cum am 
menționat şi anterior, apare notația de „pasăre sacră“ (moaşte) 
în cadrul unei imagistici mai largi, din care extragem o 
genială viziune poetică a suflului creator la nivel macro- şi 
microcosmic, în acelaşi timp, asupra obiectului de creat, su- 
gerând o suprapunere a simbolurilor „Duh Sfânt“ şi „inspi- 
ratie, muză inspiratoare“. Este vorba despre o perpetuă izvo- 
rare a lumilor în lumină, subliniată, încă o dată, de versul „li 
trebui lina vântului bătaie“. „Lina... bătaie“ este cu certitudine 
un oximoron care se referă atât la deliciile, cât şi la chinurile 
creaţiei. La Eminescu, actul creator nu e mântuire, ci 
sacrificiu; pe „altarul nalt“ nu e jertfită fecioara, ca în tra- 
gediile antice, dar jertfa există totuşi: Jertfa e artistul care, şi 
aici, şi în Odă în metru antic, se topeşte-n flăcări pe propriu-i 
rug, se mistuie de propriu-i vis. 

Oximoronul este tropul des întâlnit, în concordanță cu 
natura însăşi a Phoenixului: „arde blând în pară“, un vers ce 
demonstrează că este înrudit ideatic într-o oarecare măsură cu 
versul „Jalnic ard de viu (...) din Odă în metru antic. Daca 
Phoenixul este, printre altele, dar în primul rând, o metaforă a 
actului poetic creator, este şi pentru că Eminescu a folosit, 
poate nu întâmplător şi nu dictat doar de necesități prozodice, 
verbul „trebui“, care deşi impersonal (!) este acordat totuşi cu 
persoana eului liric. 

Voința de ideal este surprinsă într-un potential zbor 
spre infinit, zbor asemănător cu cel al Luceafărului, asemă- 
nător călătoriei prin stele, până la Lună, şi asemănător atâtor 
ascensiuni eminesciene. 

Or, „aş vrea să fiu ca pasărea aceea“ este un enunţ dra- 
matic, reprezintă o dramă într-un vers: voința unilaterală, 


? sublinierea noastră 

schopenhauerianä este strunită de condiţionare (as); să fiu — 
este un verb tipic eminescian cu nuanţă predicativă şi insufi- 
cientă în acelaşi timp (ca în Luceafărul: „lar tu Hyperion 
rămâi...“), unde numele predicativ este ca pasărea (aceea). 
Dorinţa intensă a poetului, exprimată la modul conditional („aş 
vrea să fiu ca pasărea aceea“), realizează imediat o identificare 
a poetului cu pasărea Phoenix. Recitind, „aş vrea să fiu ca 
pasărea“ ne trimite automat la versurile „Numai poetul / ca 
păsări ce zboară / trece peste nemărginirea timpului. / În ramuri 
de gând / în sfintele lunci / unde păsări ca el / se-ntrec în 
cântări.“ Astfel de imagini presupun, dacă nu o cunoaştere 
savantă a simbolurilor de către Eminescu, cel puţin o intuiție 
extraordinară ce permite apropierea între cântul orfic şi Osiris, 
subordonate ipostazei suflet-pasăre (Phoenix), coincidenţă dată 
de o mitologie personală originală. Pe de altă parte, cuvântul 
„aceea“ constituie o determinare precisă, dar şi o depărtare fata 
de referent. În acest caz, poetul se simte nevoit să întărească 
ideea, să aducă explicitare — „Ca Phoenix care arde blând în 
pară“. Revenim la această sintagmă, deoarece ea este saturată 
de semnificaţii. Versul, spre deosebire de cel corespondent 
(„arde în văpaie“) creează diferența între imaginea luminii, 
simbolul însuşi al devenirii, şi ilustrarea creaţiei propriu-zise, 
ele realizând acea coincidentia oppositorum prin împletirea 
dintre inspiraţia divină şi meşteşug, coordonate care apar, sub 
altă formă, mai târziu, la Arghezi. 

Tesätura de simboluri biblice transpare in „pierind în 
vânt ca glasul care zboară“; pierind nu este totuna cu murind: 
a pieri înseamnă „mourir un peu“. În aceeași ordine de idei, 
să nu uităm că somnul, la Eminescu, nu este decât o cale de 
purificare a gândirii, de recuperare a virtualitätilor ei cre- 
atoare şi de reîntoarcere înspre magia verbului poetic. 
Mântuirea se descoperă în cântec, în cazul nostru, în glas. 
Mai mult, care sunt ipostazele fanice ale vocii lirice — ca un 
suspin, ca unda, ca scânteia. Recapitulând, „ca un suspin“ 
corespunde vbuog'-ului inspirator (si are accente neoplatonice 


3 (gr.) suflu. 

de sospiro petrarchist), undă, glas, suspin, scânteie sunt 
materiile esentializate, exclusiv spiritualizate şi corespund pe 
deplin simbolurilor de care aminteam la început. Ceea ce 
frapează este că aceste esențe nu sunt caracterizate de durată, 
ci, dimpotrivă, de o temporalitate scurtă, iar Eminescu a dorit 
întotdeauna eternitatea operei. Cu toate acestea, după cum am 
mai spus, pierind nu este echivalent cu murind; iată miezul 
poetic al acestei opere: Pierind înseamnă că poţi să pieri în 
plan ontologic, dar să trăieşti în planul creaţiei... Cu ajutorul 
simbolului păsării Phoenix, care de acum devine po- 
etul-Phoenix, sunt valorificate câteva idei ale lui Dionisie 
Areopagitul, în speţă cea referitoare la divin, în cazul nostru 
la fiinţa de excepţie, vechi şi nou în acelaşi timp. În Rime 
alegorice de Eminescu găsim aceeaşi idee. „Moarte si viata, 
foaie-n două feţe“ şi exemplele de acest fel sunt numeroase, 
după cum se ştie. 

Tot în poezia noastră asistăm, prin urmare, la unele 
paralelisme ideatice: „arde în văpaie / arde blând în pară“ 
(deja relevat); cenuşa proprie, moaşte, din cenuşă; şi „renaşte, 
spre-a-nvia, reînvie“. Este cert că, a doua oară, cuvântul 
„cenuşă“ este nedeterminat tocmai pentru a pune în lumină 
generalitatea actului exprimat, mai cu seamă asociat cu natura 
Poetului. În ultima serie asociativă, remarcăm faptul că 
ultimul termen, de maximă intensitate este reînvie, spre 
deosebire de renaşte; este, de fapt, diferența dintre biruința 
asupra morţii datorită efortului creator față de necesitate. 
Astfel, poetul devine asemenea enigmaticului Sphinx, „Minu- 
ne scump-a lumii acesteia“, relevată şi la nivel formal, de 
accentuarea inedită. Ideea de necesitate apare şi în concluzie, 
adică în ultimele două versuri ale poeziei. „El moare azi, în 
forma-i, dar ideea / Chiar şi de vrea nu poate să mai moară“, 
la modul unei necesități învinse tocmai prin încercarea de a o 
depăşi. lată că, deşi e vorba de pasărea Phoenix, la un prim 
nivel, pronumele — pentru a cata oară — ne descifrează inte- 
lesul mai adânc al poeziei, la fel şi cuvântul „mândru“, cuvânt 
cheie al creaţiei eminesciene, care apare la începutul 
poemului sub forma comparativului de superioritate. Cele 

două versuri din final sunt expresia unui platonism, dar a unui 
platonism eminescian, în care ideea, aidoma aceleia din 
caverna antică, este luminată, de această dată, de văpaia 
creatoare în care arde de-a pururi poetul. 

Am menţionat, în demersul nostru, doar câteva din 
titlurile care conţin ideea referitoare la stigmatul păsării 
Phoenix; sunt însă mult mai numeroase poeziile în care se 
face apel, explicit sau implicit, la acest simbol larg, ce deţine 
o multitudine de variante (ca, spre exemplu, pasăre, zbor, 
plutire către idealitatea goală, cum ar spune Hugo Friederich); 
totuşi, ele nu vor face obiectul analizei de faţă. De aici, si 
simbolurile supreme şi obsesive ale arderii, de referință în 
opera lui Eminescu, subliniate si de alti critici — sculptorul 
orb sau lipsit de braţe, muzicianul surd. 

S-a dorit, nu în ultimul rând, aducerea în prim plan a 
simbolului de interpretat, el corespunzând nu numai fiinţei 
poetice, ci, după cum ştim cu toții — cel putin prin această 
poezie — lui Eminescu, în special, pe care l-am putea numi 
poetul Phoenix. 

RESUME 


Par le titre offert, on insinue la nécessité de la re- 
découverte de l’œuvre poétique d’Eminescu, et, en même 
temps, on souligne l’importance du mythe et du motif de 
l’oiseau Phoenix dans cet ceuvre. Quoiqu’on fasse reference, 
en espece, a la poésie Un Phoenix e o pasăre-n vechime, on a 
pris aussi en consideration les bien connues Oda în metru 
antic et Numai poetul et les variantes du motif analyse: 
l’oiseau, en general, et l’effort createur — metonymie pour 
poete. La reflexivite et le vol vers la platonicienne „idealite 
nue“ comme Hugo Friederich dirait, soutenus par les vers 
finals „El moare azi, în forma-i, dar ideea/ Chiar si de vrea 
nu poate să mai moară “ sont des symboles qui apparaissent 
encore dans d'autres poésies de Mihai Eminescu et il nous 
reste a les analyser, en perspective, car la sérénité de Mihai 
Eminescu est doublée, comme une flamme, par la combustion 
de l’acte créateur. 


„Un loc sacru, o casă cu toate ediţiile lui 


Eminescu“ 


De vorbă cu bibliofilul Ion C. Rogojanu 


Notă: interviu realizat la Bucureşti, 
în decembrie 1988, de Mihai Cimpoi. 


Mihai Cimpoi: Stimate lon Rogojanu, sunteţi unul dintre cei 


mai cunoscuţi bibliofili din România; faima colecțiilor 
dumneavoastră a depăşit, sunt sigur, şi fruntariile ţării. 
Spuneţi, vă rog, ce-i aceea o carte? Ce reprezintă cartea 
în sistemul de valori al lumii contemporane? 


Ion C. Rogojanu: Cartea este aerul şi hrana omului. Pare 


neverosimil, dar după o existență milenară omul nu ştie 
încă să respire şi să mănânce. Multe din bolile omenirii 
ar dispărea dacă omul ar şti să folosească efectele 
lecturii. Ca în orice tratament, efectele benefice ale 
medicamentelor sunt contrare dacă nu se respectă 
momentul administrării sau nu se cunoaşte dozajul. 


+ M-a adus în casa dumneavoastră, fireşte, Eminescu. O 


casă fără cărțile lui Eminescu este, bineînţeles, una 
săracă; o casă cu volumele lui este una bogată; o casă 
cu toate ediţiile lui trebuie considerată un loc sacru, un 
lăcaş în care trăieşte — în miniatură — spiritul lumii. 
Aveţi toate edițiile Eminescu, care reiau ediția prin- 
ceps, cunoscută ca ediția Maiorescu. Vă rog descrieti 

spectacolul tipăririi lor, prin care Eminescu a devenit 
Eminescu cel pe care-l ştim. 


1.C.R. Într-un interviu solicitat şi publicat de profesorul 
Petrache Dima, animatorul „Revistei noastre“, a Liceu- 
lui „Unirea“ din Focşani, am afirmat că orice cunoscă- 
tor al limbii române este un posibil eminescofil, adică 
un posibil iubitor al lui Eminescu. Singura condiţie: 
să-i citim opera fără prejudecăţi. Titu Maiorescu a fost 
primul om care a adunat o parte din poeziile lui 
Eminescu şi le-a publicat în volum, devenind astfel 
primul editor al poetului cu renumita ediţie princeps, 
apărută în decembrie 1893. În timpul vieţii lui, T. 
Maiorescu a îngrijit 11 ediţii, care au apărut între 
1883-1913, în tiraje de 1000 de exemplare (primele 8 
ediții) şi de 2000 de exemplare, celelalte trei. Tirajul de 
14000 de exemplare, editat în 30 de ani, reprezenta un 
tiraj enorm pentru o carte de poezie în acei ani. 

Prima ediție are 61 de poezii, plus trei variante la 
poezia „Mai am un singur dor“, în total 64 de poezii. 
În unele ediţii apar poezii noi, astfel că ediţia a XI-a 
cuprinde 70+3 poezii. Ele reprezintă numai o floare din 
buchetul creaţiei eminesciene. Sunt convins că în lume, 
la particulari sau instituţii, se află manuscrise 
eminesciene necunoscute. Gestul de aleasă nobleţe din 
partea deţinătorilor sau întâmplări fericite vor completa 
generaţiilor viitoare imaginea despre Eminescu. 

Eminescu este unul dintre izvoarele umanităţii care 
nu va seca decât o dată cu lumea. 


M.C. Vă rog să determinaţi raportul dintre document şi cu- 
noaştere. Aveţi, cred, exemple edificatoare care să ne 
convingă că aveau dreptate cei vechi când spuneau: „ex 
ipso fonte bibere“, adică e nevoie să bem apă din izvor 
şi să n-o preferăm pe cea dusă cu ulciorul... Ce fapte 
importante ati precizat, ce împrejurări şi adevăruri in- 

contestabile ati descoperit şi ati confirmat intrând in 
posesia unor izvoare documentare de prim ordin? 


I.C.R. Ignoranta se află între cele trei mari păcate ale omu- 


lui. Mulţi vorbesc despre Eminescu fără să fi citit din 
opera sa, atât cât s-a publicat, fără să fi cercetat lumea 
în care a trăit şi a creat acest om de geniu. 

Gheorghe Eminovici, tatăl poetului, a avut în biblio- 
teca de la Ipoteşti, fapt cunoscut şi menţionat de critica 
literară, cărţi din diferite domenii: istorie, drept, 
literatură. Mai puţin cunoscut şi deloc cercetat este 
faptul că el se abona la cărți care apăreau, atât in 
Moldova cât şi în Transilvania, înainte de naşterea 
fiului său Mihai, cărţi ce conţineau piese de teatru. În 
biblioteca mea am aflat asemenea exemplare care la 
sfârşitul lor, în listele de prenumeranti, cum erau nu- 
miti abonaţii de atunci, la Botoşani îl au trecut pe 
Căminarul Gheorghe Eminovici. Sunt, după părerea 
mea, dovezi că Mihai a moştenit gustul pentru teatru de 
la tatăl său. Despre părinţii lui Eminescu şi în special 
despre tatăl său este necesar să abordăm şi alte 
modalităţi de cunoaştere. 


Nu cumva aveți temerea că în explozia informațională 
şi în babilonia de mass-media cartea îşi pierde valoarea 
şi rolul pe care l-a avut odinioară? 


I.C.R. Cartea este un document! Bună sau rea ea reprezintă 


M.C. 


pe cei care au gândit-o şi au tipărit-o. Parafrazând un 
cunoscut proverb am putea zice: Spune ce cărți citeşti, 
ca să-ţi spun cine esti. 


Ati putea să ne vorbiti despre o imagine a unui bibliofil 
ideal? 


LCR. Bibliofilul este bibliofil aşa cum yoghinul este yoghin. 


Pentru a fi este nevoie sa te initiezi de copil. 

M.C. Cum impacati cele două aspecte dialectice ale bibliofi- 
liei: acumularea şi difuzarea, întoarcerea cărților in 
circuit? 


LC.R. Anton Pann, pe care Mihai Eminescu l-a numit „finul 
Pepelei cel istet ca un proverb“, spunea: „De la lume 
adunate şi înapoi la lume date.“ Voi oferi fondul de 
cărți de şi despre Eminescu Bibliotecii Judeţene din 
Botoşani, care ştie să-l pretuiascä pe Mihai Eminescu 
nu numai în ocazii festive. 


M.C. Şi încă o întrebare „eminesciană“: cum arată Eminescu 
raportat la toate edițiile de până acum? Ne arată ele, 
oare, fata lui cea adevărată, irepetabilă, complexă? 


LC.R. Eminescu este izvorul. Până acum, prin ceea ce s-a 
editat, am gustat numai din apa vie a izvorului. Oricât 
am bea, izvorul nu va seca. 

Regretabil este că unii, rău intenţionaţi, vor să-l pre- 
zinte pe Eminescu naţionalist, antisemit etc. Uma- 
nismul creației sale este evident tuturor celor care vor 
să-i citească opera netrunchiat. 


M.C. Aveţi cartea cea mai de preţ pe care poate să şi-o do- 
rească orice vorbitor de limba română: ediţia princeps 
din 1883. Care sunt cărţile care ar putea să o secon- 
deze, să o întregească? 


I.C.R. Doresc să se editeze opera lui Mihai Eminescu 
într-un singur volum, pentru a putea fi purtat aşa cum 
îşi poartă alţii cărțile sfinte. 

Dacă pentru a înţelege Biblia (Vechiul şi Noul Tes- 
tament), Coranul, Tora, a fost nevoie să apară înţelepţi 
care să le descifreze sensurile, tot astfel se întâmplă şi 
cu opera lui Mihai Eminescu. Este nevoie, deci, să 
apară inteleptii pentru a ne oferi imaginea adevărată a 
lui Eminescu. 

M.C. Viitorul nu ne va duce niciunde dacă nu se va bizui pe 
o conştiinţă umană lucidă. Ori în constituirea ei nu 
putem face abstracţie de cărţile care ne relevă trecutul 
ca dimensiune esenţială a conştiinţei de sine. 


I.C.R. Oamenii sunt ceea ce infaptuiesc. Ei trebuie să ajungă 
la un consens, indiferent de rase, religii, sisteme poli- 
tice. Altfel... „Dacă iubire nu este, nimic nu este.“ 


Recenzii 


Voica, Adrian: Poezii cu formă fixă: aplicaţii 
eminesciene 


prefaţă de Gh. Bulgar, Editura Universitas XXI, Iaşi, 
2001, 206 p. 


Cătălin Constantinescu 


Volumul pe care il semnaläm în rîndurile de fata se 
constituie într-o „verigä” indispensabilă, anunţată şi asteptatä, 
dintr-un şir îndelungat de încercări, apartinind universitarului 
ieşean Adrian Voica, de a supune textul poetic eminescian 
unei analize prozodice mai mult decît de riguroase. 

Este încă o demonstrație — foarte necesară într-un 
spaţiu cultural dominat de eseul polemic, şi superficial, aşa 
cum este cel românesc — a evidenţei că, pentru filolog, 
primordial este textul. Aşadar, trebuie spus că Poezii cu formă 
fixă: aplicaţii eminesciene continuă tipul de cercetare pe care 
autorul a întreprins-o în Etape în afirmarea sonetului 
românesc (1996, Editura Universităţii „Al. I. Cuza”) Versi- 
ficatie eminesciană (1997, Editura Junimea) şi Repere in 
interpretarea prozodica (1998, Editura Universităţii „Al. I. 
Cuza”). Dar de data aceasta, miza demersului este diferită. 
Fără a induce lectorului false aşteptări, volumul oferă, prin 
cele şaisprezece „aplicaţii eminesciene”, plus cele două 
articole publicate anterior în periodicele ieşene şi incluse în 
Addenda, un răspuns la problema raportului axiologic dintre 
„antume” şi „postume”: „Ideea care a stat la baza cărții de 
fata a fost aceea că, exclusiv sub aspect prozodic, antumele 
sînt net superioare majorităţii postumelor. Desigur, nimeni nu 
neagă faptul că cele două categorii menţionate formează 
universul liric eminescian, dar a nu ţine cont de polii acestuia, 
de Nordul şi Sudul unei creaţii deopotrivă romantice şi 
moderne înseamnă a-l contrazice pe Eminescu însuşi care, în 

Icoană si privaz, făcea următoarea confesiune: «Si eu, eu sînt 
copilul nefericitei secte / Cuprins de-adînca sete a formelor 
perfecte”!. 

Remarcabilă rămîne preocuparea autorului de a valo- 
riza ideea adecvarii prozodice (enunțată mai întîi de Ladislau 
Gâldi), subliniată şi în Funcţional şi estetic în rimele 
sonetelor antume (Versificatie eminesciană, 1997): „Nume- 
roase variante ale sonetelor antume ne edifică atît în privința 
procesului de creaţie, cit şi a importanței pe care Eminescu o 
dădea rimelor — fie că ne referim la structura acestora, fie că 
avem în vedere funcţionalitatea lor. În acelaşi timp, efortul 
creator eminescian se îndreaptă şi într-o altă direcție: cuvîntul 
de rimă, încărcat adesea de sens poetic, devine şi purtător de 
valoare estetică”. Autorul îi atribuie — pe bună dreptate! — lui 
Eminescu ideea adecvării prozodice, arătînd cum acesta 
inventează el însuşi, în spiritul „formelor fixe”, strofe purtä- 
toare de mărci ale originalității creatoare. Adecvarea prozo- 
dică într-adevăr presupune obținerea unei tonalități speciale, 
în care fondul şi forma să capete aceeaşi intensitate, cu scopul 
de a desävirsi poemul perfect — aspiraţia fundamentală a lui 
Eminescu. Acesta este contextul în care vorbim despre 
perfectionismul eminescian, sau „nesatul de perfectie” (for- 
mula lui Perpessicius), care se aplicä atit antumelor, cit si 
postumelor, cu rezultate estetice diferite. Altfel spus, postu- 
mele se constituie ca un soi de „oglindă” a unui îndelungat 
efort de cizelare, mărturii ale exerciţiilor şi rectificărilor 
succesive pe drumul spre perfecțiunea dorită. Antumele, în 
schimb, sînt treapta ultimă a realizării marcate de exigenta 
maximă. Potrivit lui Adrian Voica, această exigentä este ge- 
nerată de subordonarea față de principiul „adecvării prozo- 
dice”, imperativ şi cadru al armoniei poetice. lar perfectio- 
nismul este ilustrat de poeziile cu formă fixă. De altfel, pri- 


' Adrian Voica, Avertisment, in Poezii cu formă fixă: aplicaţii eminesciene, 
prefaţă de Gh. Bulgar, Editura Universitas XXI, Iasi, 2001, p. 9. 

? Adrian Voica, Versificatie eminesciană, Editura Junimea, laşi, 1997, p. 
36. 

mele considerații despre adecvarea prozodică fac referire la 
sonet, întrucît preocupările lui Eminescu pentru formele fixe 
datează încă din anii 1873-1875, primele sonete fiind Adinca 
mare şi Cum oceanu-ntăritat, la care se adaugă şi alte forme 
fixe: gazelul (Ghazel, De vorbiti mă fac că n-aud), tertina 
(Care-i amorul meu în astă lume, Cum negustorii din 
Constantinopol, În căutarea Șeherezadei), catrenul, după 
schema ritmică a lui Omar Khayyâm (Rime alegorice). 

Originalitatea demersului critic reiese şi din aplicarea 
acestui criteriu — forma fixă — cu scopul de a ilustra arta 
poetică, ilustrată, în acest caz, de trei dintre postumele cu 
formă fixă. Astfel, gazelul De vorbiti mă fac ca n-aud 
urmăreşte ideea socratică a cunoaşterii de sine, a cunoaşterii 
adevărului — expresie a conştiinţei de sine; apoi, Cum ne- 
gustorii din Constantinopol traduce conştiinţa de sine ca 
artist, în timp ce Jambul face referire la procesul de creație — 
„El ascunde numeroase taine pe care Eminescu le împărtă- 
şeşte cu bucuria sacerdotului trimis să lumineze oamenilor 
misterele creației”. În toate aceste arte poetice aspectele 
prozodice sînt numeroase şi ele merg de la inadecvarea 
propriu-zisă (utilizarea tertinelor danteşti pentru a descrie un 
„bazar” oriental în Cum negustorii din Constantinopol), pînă 
la cele mai stricte reflexe lingvistice şi poetice, cum ar fi 
asonantele, sau experimente ritmice (în Jambul). 

Să reținem deci că adecvarea prozodica este esențială 
pentru creaţia eminesciană şi acesta este principiul care a de- 
terminat păstrarea sub formă de manuscris a exerciţiilor, 
poetul optînd pentru nepublicarea lor, întrucît: „Fiind con- 
ştient de minusurile unor creaţii, mai ales cînd acestea erau şi 
forme fixe, Eminescu le-a aminat sine die publicarea, 
neabătindu-se aşadar de la concepția sa cu privire la perfec- 
tionismul artistic!”*. Aşadar, reluind, „perfectiunea” postu- 
melor este un mit la care ar trebui renuntat. 


3 Adrian Voica, Poezii cu formă fixă: aplicaţii eminesciene, ed. cit., p. 95. 
* Ibidem, p. 172. 

Luat ca întreg, volumul de fata se constituie într-un 
admirabil exerciţiu de răbdare exegeticä, demonstrind că 
primar rămîne textul poetic şi că dincolo de orice dihotomie 
(antume/postume în cazul de fata) trebuie căutate argumen- 
tele. Investigația literară trebuie să convingă nu să seducă. lar 
cartea lui Adrian Voica este o dovadă în acest sens. 


EMINESCU, Mihai: Luceafărul 


Ediţie îngrijită de Magda şi Petru Ursache 
Iasi, Editura Timpul, 2001 


Nemuritor şi rece 


Gheorghe LUPU 


Cei care neagă victoria lui Eminescu asupra timpului, 
neagă destinul românilor ca identitate spirituală. Atacurile 
asupra lui sunt lovite de nulitate prin adevărul axiomatic că 
între el şi neamul românesc există un raport de inerentä si 
legitimitate consubstantialä. Ignorarea ori obturarea acestui 
postulat provoacă efecte histrionice. 

Dovezi peremptorii, dincolo de cele clasicizate, pentru 
edificarea unei posteritäti corecte a întregului Eminescu, s-au 
adunat şi cu prilejul aniversării a o sută cincizeci de ani de la 
naşterea sa. În cele mai multe spaţii româneşti, au apărut 
reeditări, ediții critice ori studii despre acestea. De pildă, la 
Iasi, Magda Ursache şi Petru Ursache au tipărit o temeinică 
ediţie critică a poeziei Doina '. Ca un corolar al unei acţiuni 
programatice de cercetare şi elaborare, aceiaşi slujitori în alta- 
rul eminescian oferă, astăzi, o ediție Luceafărul. Mărturisit, 
metodologia se aseamănă celei aplicate asupra Doinei, cu 
precizarea că, de data aceasta, materialul diferă, în bună parte, 
prin abundență, complexitate şi perspectivă. Oricum, cele 
două poeme, publicate la o distanță de câteva luni între ele, 


' Mihai Eminescu, Doina, Ediţie îngrijită de Magda şi Petru Ursache, 
Editura Timpul, Iasi, 2000. 

aparțin unei conştiinţe nescindate si consună aceleiaşi 
combustii matriciale. Întrebarea ar fi, în ce constă rostul arhe- 
ologiei literare. Deşi pare o contabilizare chirurgicală, ea dez- 
văluie un proces captivant: avatarurile unei opere, de la ceața 
prenatală, cu nebuloase ezitante, cu dislocări şi restructurări 
stilistice, până la plenitudinea rodului. Şi încă ceva: o astfel 
de călătorie retrospectivă poate constitui un temei de infor- 
mare şi de instruire pe tărâmul rigorilor didactice. 

Cartea de faţă” întruneşte cu prisosintä aceste calități. 
Introducerea semnată de Petru Ursache cuprinde interpretări 
arborescente şi subtile despre geneza, variantele şi semnifica- 
tile, de fiecare dată altfel proaspete, ale poemei Luceafărul: 
de la cele tangente cu Biblia şi mitologiile euro-asiatice până 
la cele din folclorul românesc. Pentru cititorul obişnuit, ele nu 
reprezintă mare lucru, pe el preocupându-l textul propriu-zis. 
Nici eminescologii nu se arată totdeauna încântați de aceste 
elemente socotite aparent constitutive. În convingerea lui 
Călinescu, aglomerärile „izvorâşte” rămân superflue fata de 
forma definitivă. Actualul editor disociază, cu probitate 
ştiinţifică, aventura fascinantă de la bruioanele disparate până 
la cristalizarea finală, aşa cum a considerat-o poetul şi aşa 
cum a fost tipărită în Almanahul Societăţii Academice 
Social-Literară „România Juna”, aprilie 1883; reluată în 
Dunărea din Brăila, iulie 1883 şi în Convorbiri literare, au- 
gust 1883. Concomitent, atenţia se concentrează asupra rese- 
mantizării unor sugestii latente, fără să impieteze infrastruc- 
tura poemului; dimpotrivă, o nuanteazä încercând decriptarea 
subiectivă a unor taine din textura filigranată. Referitor la 
mijloacele de lucru, Petru Ursache precizează că a folosit 
„versiunile notate în ediţia academică de la A la D, patru cu 
totul”. În comparaţie cu Doina, „modificările de concepţie şi 
de cuprins tematic se explică, firesc, prin diferenţele de fond, 
de ideatie şi de redactare dintre cele două capodopere. Ver- 
siunile sunt preluate cu grafia inițială, încât cititorul are 


? Mihai Eminescu, Luceafărul, Ediţie îngrijită de Magda si Petru Ursache, 
Editura Timpul, Iasi, 2001. 

prilejul să urmărească el însuşi modificările pe care poetul 
le-a operat de la o redactare la alta”. Nu este vorba numai de 
„suferinţele stilului”, ci şi despre cele ale viziunii artistice. Ca 
argumentare, iată două strofe din versiunea B: „Şi dacă vrei 
să fii un sfânt / Să ştii ce-i chinul, truda, / Iti dau un petec de 
pământ / Ca să te cheme Buddha”. „De vrei în număr să mă 
chemi / În lumea ce-am creat-o, / Iti dau o fâşie de vremi / Să 
te numească Plato”. Intuind neconcordanta perfectă cu armo- 
nia internă, poetul nu le va integra în versiunea finală. 

Petru Ursache analizează competent şi consistent, 
într-o frazare aproape matematică şi cu atât mai elocventă 
într-un demers ca acesta, variantele A (141 de strofe) şi B 
(168 de strofe). Lupta poetului cu tendințele centrifuge ale 
gândirii plastice denotă o conştiinţă estetică fără odihnă decât 
în sunetul perfecțiunii. Spre mai dreapta lui aşezare în evo- 
lutia creaţiei eminesciene, autorii acestei ediţii critice selec- 
tează alte poeme, scrise la vârste diferite, dar adiacente 
Luceafărului. Ele demonstrează echilibrul de esențe al unui 
topos de valori coerente, având ca nucleu dinamic destinul 
omului superior în cosmos: Fata-n grădina de aur, Călin 
Nebunu (în proză), Călin Nebunul (în versuri), Călin (file din 
poveste). O bogată antologie exegetică se găseşte în Anexa a 
treia, iar a patra (şi ultima) însumează opt traduceri în limbi 
de largă circulaţie, cu exprimarea regretului că nu există 
transpuneri şi în chineză sau în arabă. 

Destinul antum şi postum al Luceafărului, cu diferen- 
tele de receptare de la generaţie la generaţie, îi prilejuieşte lui 
Petru Ursache o complexă aplicare analitică. El pledează 
ispititor şi convingător asupra consonantei criptice dintre 
Hyperion (congener divinității), Cartea lui Iov şi Ispitirea de 
pe munte. Intertextual, identifică idei şi nuanţe comune cu 
Ecleziastul, în descendența meditatiei asupra energiilor cos- 
mice, in vesnicia lor statornică faţă de vremelnicia insului 
terestru şi chiar a speciei sale. La fel, se pot valoriza 
consonante între cosmogonia din Cartea lui lov şi „Porni 
Luceafărul...” Generozitatea demiurgului, în ordine terestră, 
exclude tocmai conţinutul din rugămintea lui Hyperion: „Dar 

moartea nu se poate”. Si Satana il ispiteşte pe Mântuitor, 
„deşi el nu cere nimic. Este ispitit şi atât.” Performantä inter- 
pretativă dovedeşte Petru Ursache şi în a patra parte a studiu- 
lui său — Zburător şi zmeu — în care îşi regăseşte tărâmul 
privilegiat şi predilect — folclorul românesc. De la bun în- 
ceput constată pertinent că „tipologic vorbind, Eminescu a 
fost mai curând zburător (Hyperion) decât zmeu (Demon), 
mai aproape de Eros, decât de Thanatos.” Spre deosebire de 
prezența concomitentă sau consecutivă în credinţele populare 
a zburătorului cu zmeul, Eminescu imaginează metamorfo- 
zarea luceafărului în zburător, ca simbol al freamătului erotic. 
Cât despre obsesia migrării dintr-un destin în altul, ea cu- 
treieră mai toate mitologiile lumii. Imaginea luceafărului, ca 
mesager al dragostei, la Eminescu, are caracter preponderent 
„autohton”, susţine cercetătorul ieşean. Ecourile din alte 
mitologii, filtrate prin cea românească, se insinuează cu bună 
ştiinţă în metabolismul poemului asigurând-i o perfectă 
funcționalitate estetică. Aşa se împlineşte un organism viu şi 
armonios, cu desăvârşire liber în astralitatea lui. 

Sub acest raport, Petru Ursache, cultivator al preciziei 
şi al argumentării cu cărțile pe masă, îşi rezervă dreptul şi 
chiar obligația să se revolte in fata unor anomalii precum 
atacurile la adresa lui Eminescu; cu atât mai mult cu cât ele 
au un caracter concertat şi programatic, vizând momente 
cardinale: 1950, 1989, 2000. Între proletcultiştii de ieri şi 
elitiştii de azi, diferenţa ține numai de timp. 

Autorul nu se mulţumeşte cu prezentarea arhivistică a 
operei, ci se implică în postumitatea ei. Ştiind că Eminescu 
n-a trăit în turnul de fildeş, ci a fost un curajos bărbat al cetă- 
tli, exprimându-şi convingerile cu riscul propriei sale existen- 
te (vezi sechestrarea lui abuzivă din 28 iunie 1883), el îşi 
începe studiul introductiv cu idei lapidare: „Criticul trebuie 
să-şi asume meseria cu răspundere şi să se scuture de ispita 
politichiei. Într-adevăr, cei care-şi permit să-l desconsidere 
pe Eminescu, dincolo de imoralitatea şi incultura lor jenantä, 
o fac după ureche, dintr-o infirmitate funciară şi vehiculând 
chestiuni cu totul extraliterare. Pe de altă parte, adevărul este 

că despre Luceafărul se vorbeşte fără vocaţie şi vlagă spiri- 
tuală. Toate eforturile se macină, astfel, în gol.” Aici, pro- 
fesorul de la Universitatea ieşeană diagnostichează cu o 
iritare justificată şi abia reținută: „Programele şcolare să fie 
întocmite de profesionişti care nu cred că o capodoperă ca 
Luceafărul n-ar fi decât un kitsch gustat doar de coafeze şi 
s-ar grăbi să-l elimine din manualele de literatură română... 
alternativă.” Astfel, a fost pus degetul pe rană. Capodopera 
nu intră în memoria colectivă prin îngroşarea rafturilor cu to- 
muri docte, şi acelea necesare, ci, mai degrabă, prin prezența 
vie şi sistematică în mas-media; ceea ce se întâmplă sporadic. 

Petru Ursache face polemică de idei, într-o perfectă 
urbanitate, cu eleganța şi amărăciunea cărturarului dintot- 
deauna. Chiar dacă opera lui Eminescu se apără prin valoarea 
şi monumentalitatea ei, cu atât mai mult trebuie ocrotită de 
invazia termitelor. 

Această ediţie critică a Luceafărului iese de sub regi- 
mul rigid al fişelor, fără să dispretuiascä utilitatea documen- 
telor şi cultivă reacţia conştiinţei active fata de soarta 
capodoperei. 


Voica, ADRIAN: Poezii cu formă fixă: 
aplicaţii eminesciene 


Iasi, Editura Universitas XXI, 2001 


Repere asupra edificiului prozodic eminescian 


Amalia VOICU 


După cum se poate observa, începând chiar cu grafica 
volumului Poezii cu formă fixă: aplicaţii eminesciene de prof. 
Adrian Voica (grafică realizată de Dragoş Pătraşcu şi care 
reprezintă o figură umană ce duce degetul la buze, făcând 
semnul lui Harpocrates), ni se spune, fără cuvinte, că arta 
tăcerii e cea mai însemnată, căci, stim cu toţii, „tăcerea e de 
aur, iar a vorbi despre Dumnezeu e de argint.” Astfel, alături 
de celelalte cărți ale domniei sale, cartea scrisă de 
cercetătorul Adrian Voica încearcă să fie exhaustivă şi, în 
acelaşi timp, lasă satisfacţie cititorului, prin respectarea 
libertăţii de a nu spune totul. Aceasta, în virtutea faptului că 
însuşi autorul este un perfectionist, asemenea modelului de 
interpretat, modelul eminescian. Prin urmare, analiza prozo- 
dică, în special a unor poezii cu formă fixă, deşi ar putea 
părea pentru unii anacronică, este, în fapt, deosebit de mo- 
dernă, căci este plină de disciplină care ordonează spiritul 
într-o lume a vitezei. 

Cartea, cu o valoroasă prefaţă de Gheorghe Bulgăr, cu- 
prinde 16 capitole pe care le vom enumera pentru a oferi o 
imagine, şi paratextuală, elocventă, a ceea ce înseamnă atât 
ordine cât şi ingeniozitate, la modul poetic, în alegerea titlu- 
rilor: Perfectionistul Eminescu, Mitul postumelor, Adecvarea 

prozodică, „Replici ” într-un ceremonial erotic, Destinul unui 
sonet. Două gazeluri cu radif. Stil şi prozodie, Sublimul 
grădinar, În vârtejul variantelor, Arta poetică în trei postume 
cu formă fixă, Arhitext, paratext, intertext, Varietăţi rimice, 
Strofa barocă, O [reJconstituire, „Catrene” eminesciene, 
Dialog cu umbrele. 

Impresionantă prin rigoare şi rafinament, cartea por- 
neşte de la premisele teoretico-analitice ale lui G. Ibrăileanu, 
considerat, de unii dacă nu cel mai prodigios, poate cel mai 
pătrunzător critic al literaturii române. De aceea, cu precauţie, 
studiul de fata ne atrage ferm atenţia prin avertisment: „Ideea 
care a stat la baza cărții de față a fost aceea că, exclusiv sub 
aspect prozodic, antumele sunt net superioare majorității 
postumelor (s.a.), cele din urmă reprezentând, după cum se 
ştie, doar simple „brulioane”. 

Interpretările prozodice prilejuite de poeme emines- 
ciene precum În căutarea Șeherezadei, Tertine, De vorbiti mă 
fac că n-aud, Cum negustorii din Constantinopol, lambul, 
Rime alegorice, Din Halima ş.a. sunt foarte vaste şi, deşi 
variate, foarte sistematice. Este surprinzător că, răspunzând 
unor preopinenti ca Petru Cretia, Perpessicius, St. Aug. 
Doinas, universitarul ieşean Adrian Voica perfectioneazä, la 
un moment dat, chiar sistemul de datare a poeziilor lui 
Eminescu, grație tocmai analizei de versificatie, un singur 
element de acest tip, şi anume unicul spondeu din strofa: „Ca 
într-o neagră văduvire / Eu anii mei îi risipesc / Ani trişti, 
lipsiţi de-a ta zâmbire / De chipul tău Dumnezeesc” putând 
aduce lumină în cazul stabilirii datei când a fost creată pos- 
tuma respectivă. Uluitor prin precizia de aplicație asupra 
poeziilor cu formă fixă, volumul produce delicii interpretative 
şi prin subtila legătură dintre prozodie şi stilistică, acordând 
ironiei un loc aparte, aşa cum se poate deduce din 
corespondența unor versuri pe care Eminescu le adresa 
eternului feminin. „Mi-ar plăce / De ar tăce” (!). 

Îmbinând, după cum am amintit, mai multe niveluri de 
analiză şi sinteză, care, sub tutela prozodiei, subordonează 
diverse discipline, cartea se dovedeşte a fi, încă o dată, valo- 

roasă, iar autorul ei un veritabil eminescolog. Demersul său 
pare să fie redescoperirea ritmicii magice eminesciene, dar şi 
oferirea, cu generozitate, a noi dimensiuni în cazul poeziilor 
lui Eminescu, cel „nesătul de perfecţiune”. 

